
FØRSTE  KAPITEL 
Paa  Sjøpring". 


Det  var  en  stille,  varm  Sommeraften  i  Aaret 
1247.  Solen  kastede  sine  Straaler  over  Thy, 
spredte  Lys  over  denne  nordlige  Landsdels  mange 
Søer  og  tittede  ind  i  de  tætte  og  mørke  Krat- 
skove, som  dengang  fandtes  hist  og  her  i  disse  nu 
saa  bare  Egne. 

Et  saadant  Vildnis  bredte  sig  ved  Sjorring 
Søs  østlige  Ende,  omtrent  en  Mil  vest  for  det 
Sted  ved  Limfjorden,  hvor  nu  Thisted  ligger. 
Denne  By  nævnes  nemlig  først  et  Aarhundrede 
senere  og  kaldtes  da  med  Rette  Thystad,  thi  den 
var  og  blev  den  eneste  Stad  i  Thy,  som  i  den 
tidlige  Middelalder  maatte  undvære  den  Herlighed 
at  have  en  egen  Købstad. 

Op  over  Skoven  ragede  nogle  stejle  Volde  og 
et  Taarn  eller  Kastel,  som  laa  paa  en  lille  Hoj 
midt  i  Voldkredsen,  omflydt  af  Vand.  Der  var 
nemlig  Indløb  fra  Sjørring  Sø  i  Voldgravene  i  det 
nordvestlige  Hjørne  og  et  Udlob  fra  det  sydvestlige. 


der  stod  i  Forbindelse  med  den  Syd  for  liggende 
Sperring  So.  Kastellet  var  altsaa  i  bogstavelig 
Forstand  omflydt  af  Vand,  og  deri  laa  dets  Sikker- 
hed. Men  det  var  dog  paa  den  nordlige  Side, 
hvor  Volden  var  landfast,  sat  i  Forbindelse  med 
denne  ved  en  Vindebro,  som  førte  over  til  den 
lige  tæt  ved  liggende  Avlsgaard. 

Det  var  den  gamle  Kongsgaard  Sjorring,  som 
nævnes  allerede  i  den  islandske  Knytlinga-Saga  og 
der  kaldes  Sævarenda,  det  vil  sige  Soner  P2nde. 
Siden  blev  det  til  Sjorenda  og  endelig  til  Sjorring, 
men  Thyboerne  kalde  den  endnu  Sjørrind.  Vold- 
stedet findes  endnu  vel  bevaret  og  er  vel  det  be- 
tydeligste Fortidsminde  af  den  Art  i  Danmark. 

Det  var  derfra,  at  Kong  Knud  den  Hellige 
flygtede  i  Aaret  1086,  da  Vendelboerne  under 
Thor  Skarre  rykkede  imod  ham  med  en  stor 
Hondehær.  Ved  den  Lejlighed  blev  Sjorring  ode- 
lagt og  nedbrændt,  hvilket  ikke  var  vanskeligt  at 
iværksætte,  eftersom  Borgen  ligesom  alle  Bygninger 
i  hine  Tider  var  opførte  af  Træ. 

Derefter  laa  Kongsgaarden  øde,  indtil  baade 
Gaard  og  Gods  kom  i  den  rige  og  ansete  Slægt 
Globs  Besiddelse.  Jens  Glob  den  ældre  genopførte 
alle  Bygningerne,  ogsaa  Taarnet  paa  Borgoen,  men 
af  samme  billige  Materiale. 

Det  var  altsaa  et  Trætaarn,  som  knejsede  paa 
den  lille  Øbakke,  men  det  var  opfort  af  solidt 
Egetømmer.  Det  havde  trodset  Storm  og  Uvejr  i 
maaske  hundrede  Aar  og  saa  ud  til  at  kunne  gøre 


det  længe  endnu.  Mørkt  var  det  imidlertid  af 
Ælde  og  ved  den  gentagne  Bejtsning  med  Tjære 
og  havde  et  skummelt  Udseende,  saa  at  den  da- 
lende Sols  Straaler  fandt  svært  ved  at  oplive  dets 
skumle  Aasyn.  Det  havde  selvfølgelig  ingen  Vin- 
duer med  blanke  Glasruder,  kun  nogle  faa  snævre 
med  Hornruder  og  dernæst  Glughuller.  Dog  glim- 
tede der  paa  Taarnets  spidse  Tag  en  forgyldt 
V'indfloj,  som  gjorde  sit  bedste  for  at  kaste  Glans 
over  det  gamle  Kastel. 

Det  var  en  Bygning  paa  tre  Stokværk  og  kun  af 
ringe  Omfang,  da  Øens  Overflade  ikke  var  mere  end 
fem  og  tyve  Alen  i  Kvadrat.  Der  var  kun  et  lille 
Staldrum  til  et  Par  Heste  og  ikke  Plads  til  nogen 
stor  Besætning.  Forsvarerne  af  Borgen  maa  have 
kæmpet  paa  de  med  Pallisader  styrkede  Volde,  og 
Taarnet  har  kun  været  en  Udsigtspost  og  en  Til- 
flugt i  den  yderste  Nod. 

Dog  var  der  adskillige  Beboelsesrum,  og  en 
Hojeloftssvale  med  en  stejl  Opgang,  hvorfra  der  var 
en  vid  Udsigt  over  Søen  og  Omegnen.  Den  gik 
op  til  andet  Stokværk,  og  fra  Svalen  førte  en  Dør 
ind  til  Taarnets  største  og  fornem.ste  Rum,  Sten- 
.stuen,  vistnok  saaledes  kaldet,  fordi  Gulvet  var 
belagt  med  fine  Stenfliser.  Det  maatte  betragtes 
som  Taarnets  Hal,  uagtet  det  ikke  var  meget 
stort.  Men  tillige  havde  disse  Stenstuer,  som  saa 
ofte  nævnes  i  de  gamle  Viser,  den  mærkelige  Be- 
stemmelse at  blive  gjort  til  Sovekammer  for  Borg- 
fruen,  naar  hun  kom  i   Barnsnød.     Xaar  hun  følte, 

at  Timen  til   hendes  F'orlosning  nærmede  sig,  blev 
hun  lagt  derind  for  at  fode. 

lovrigt  var  der  ovre  i  den  egentlige  Kongs- 
gaard  et  Vaaningshus  med  en  rummeligere  og  mere 
bekvem  Bolig,  men  Sjorrings  nuværende  Ejer,  Hr. 
Poul  Glob,  yndede  meget  at  bo  i  Taarnet,  især 
om  Sommeren. 

Denne  Aften  sad  han  ude  paa  Hojeloftssvalen 
med  sin  Hustru  Katharina  Brodsdatter  Rotfeld  og 
sin  yngre  Broder  Oluf,  Domprovsten  i  Borglum 
Kloster.  Denne  virksomme  og  raadelystne  gejst- 
lige Herre  kom  ofte  til  Sjorring,  uagtet  det  mest 
var  til  den  omtrent  en  halv  Mil  derfra  liggende 
Hovedgaard  Noringtoft,  som  nu  kaldes  Nordentoft, 
at  han  havde  Ærinde.  Der  boede  nemlig  Fru 
Cæcilie,  som  var  Enke  efter  Globernes  Frænde  og 
Ven,  den  afdøde  Esge  Udson.  Hun  havde  af 
flere  Born  kun  beholdt  i  Live  en  Datter,  som 
nu  var  tolv  Aar  gammel,  Margrethe,  men  hun  var 
efter  Datidens  Skik  allerede  i  sin  tidlige  Barndom 
bleven  anbragt  hos  sin  Farmoder,  Fru  Elisabeth, 
som  boede  paa  Maarup  nede  i  Hassing  Herred, 
ikke  langt  fra  det  kongelige  Slot  Ørum.  Fru  Cæ- 
cilie var  de  to  Globers  Søskendebarn,  og  da  hun 
ingen  nærmere  P'rænde  havde,  var  Domprovst 
Oluf  bleven  hendes  Værge  og  Formynder  for 
hendes  Børn.  lian  raadede  ganske  paa  Noring- 
toft, men  han  havde  ogsaa  meget  at  sige  paa 
Sjørring,  hvilket  ingenlunde  altid  var  Fru  Katha- 
rina til  Behag. 

Hun  og  Poul  havde  kun  to  Horn,  den  t>-ve- 
aarige  Datter,  Inger,  som  nylig  var  bleven  gift 
med  Ove  Nielsen  Hase  paa  Vellumgaard  ovre  i 
Salling,  og  den  trettenaarige  Son  Jens,  som  for  et 
Aar  siden  var  bleven  sat  i  Huset  hos  hans  Faders 
Ven,  Esbern  Vognson,  Befalingsmanden  paa  Ørum 
Slot.  Det  hedte  sig,  at  Jens  var  bleven  sendt 
derhen  for  at  lære  Vaabenbrug  og  Hofmandsskik, 
men  den  egentlige  Aarsag  ti!  Sønnens  F'jernelse 
fra  Hjemmet  var  hans  Genstridighed,  han  kunde 
ikke  spændes  med  sin  Fader  og  endnu  mindre 
med  Farbroderen,  som  blandede  sig  i  alt  og  satte 
ondt  for  ham  hos  Faderen.  Ja,  engang  da  Dom- 
provsten i  Forældrenes  Fraværelse  var  kommen 
til  Sjorring  og  havde  faaet  at  vide,  at  Jens  havde 
redet  en  Hest  til  Skamme,  vilde  han  tugte  Synde- 
ren, men  stor,  stærk  og  modig,  som  Jens  var, 
havde  han  sat  sig  til  Modværge,  saa  at  Domprov- 
sten nær  selv  havde  faaet  de  Prygl,  som  han 
havde  tiltænkt  Drengen.  Domprovsten  blev  selv- 
følgelig yderlig  forbitret  derover,  og  Jens  havde 
forladt  Hjemmet  med  dybt  \ag  til  Farbroderen  i 
sit  Hjerte. 

Om  Jens  talte  de  nu,  mens  de  sad  paa  Høje- 
loftssvalen  og  saa  ud  over  den  spejlblanke  Sø. 
Poul  og  Domprovsten  havde  taget  Plads  paa  den 
Bænk,  som  stod  ved  Siden  af  Indgangen  til  Sten- 
stuen, mens  Fru  Katharina  sad  lige  overfor  dem 
paa  en  lille  hyndebelagt  Løjbænk.  Hun  havde  dem 
da    for   Øje,    og    hun    kom,    hun    vidste    ikke    selv 


hvorfor,  mere  end  nogen  Sinde  før  til  at  tænke 
paa,  hvilken  stærk  Modsætning  de  to  Brødre  dan- 
nede til  hinanden.  Domprovsten  var  en  høj,  slank 
Mand  med  fine  Ansigtstræk,  et  snu  Blik  og  selv- 
følgelig en  glat  raget  Hage,  hvorimod  Ridderen 
var  mere  lavstammet  og  kraftig  bygget.  Hans 
Aasyn  var  djærvt,  og  han  bar  et  langt,  graa- 
sprængt  Skæg.  Dog  var  han,  skønt  adskillige  Aar 
ældre  end  baade  Broderen  og  Hustruen,  endnu 
rask  og  rørig,  men  hans  Blik  tydede  mere  paa 
Ærlighed  end   paa  Kløgt. 

Han  havde  været  en  tapper  Kriger,  tjent 
Kong  Valdemar  Sejer  tro,  været  med  paa  de  sidste 
Korstog  i  Estland  og  deltaget  i  det  ulykkelige 
Slag  ved  Bornhoved  for  tyve  Aar  siden,  da  den 
sejrsvante  Konges  Magt  blev  knækket,  og  hans 
Lykkestjerne  dalede  for  aldrig  at  hæve  sig  mere. 
Kamplysten  stak  vel  endnu  Poul  Glob  i  Blodet, 
men  hans  Ungdom  og  daadrige  Manddom  var 
falden  i  den  store,  ridderlige  Tid.  Derfor  saa  han 
ned  paa  den  yngre  Slægts  Færd  og  kaldte  Tiderne 
onde. 

Det  var  de  i  Sandhed  ogsaa.  skønt  de  skulde 
blive  endnu  værre.  Da  Valdemar  Sejer  for  seks  Aar 
siden  havde  lukket  sine  Øjne,  og  hans  stærke  Haand 
maattc  slippe  Taget,  da  faldt  Knippet  fra  hinanden. 
Hans  ældste  Son  og  Efterfølger  paa  Thronen,  Kong 
Erik,  blev  uenig  med  sine  Brødre  Abel  og  Chri- 
stoffer, og  der  var  opstaaet  en  Broderkrig,  som 
\arede    endnu.       Dernæst    var    der    Strid    mellem 


Kronen  og  Kirken,  som  i  Waldemarernes  og 
Absalons  Dage  havde  stottet  hinanden.  Prælaterne 
og  Rigets  store  Herrer  regerede  hver  i  sit  Hjørne 
af  Landet,  og  Folket  var  som  en  Flok  Faar  uden 
Hyrde.  Riget,  som  for  havde  været  frygtet  af 
Naboerne  og  endnu  til  sidst  trods  Valdemar  Sejers 
Nederlag  havde  nydt  Anseelse,  blev  nu  ringeagtet 
af  sine  Fjender  og  en  Genstand  for  deres  Efter- 
stræbelser. Kronen  var  falden  af  Danskernes  Ho- 
veder, som  der  staar  i  en  gammel  Krønike. 

Dog  var  denne  lovløse  Tid  god  nok  for  Rid- 
dere og  Prælater,  især  for  dem,  der  boede  Nord 
for  Limfjorden,  langt  fra  Krigens  Skueplads.  «\'ar 
der  ej  Lov,  da  vilde  den  have  mest,  som  mest 
kunde  gribe, »  staar  der  i  F'orordet  til  Valdemar 
Sejers  jydske  Lov,  og  nu  var  det  kommet  saa 
vidt,  at  Magt  gjaldt  for  Ret.  Oluf  Glob  var  en 
Mand,  som  skønnede  det,  men  hvad  han  bar  i  sit 
Skjold,   skulde  forst  senere  komme  for  Dagen. 

«Lad  os  nu  haabe,»  sagde  Poul  med  sin  dybe 
Rost,  «at  Esbern  faar  Skik  paa  Drengen,  saa  at 
han  bliver  medgørlig. » 

'<Det  kan  jo  tænkes, »  svarede  Oluf  med  sin 
blide,  velklingende  Stemme,  «men  glipper  det,  da 
maa  vi  hitte  paa  andre  Raad.» 

Dette  «vi»  stødte  Fru  Katharinas  Øren,  thi 
hun  mente,  at  dette  var  en  Sag,  som  det  ene  til- 
kom Jens's  Fader  at  afgore. 

« Hvilke .?»  spurgte  hun,  idet  hun  saa  paa  sin 
Svoger  med  et  skarpt,  forskende  Blik. 

Men  han  saa  mildt  til  hende.  Hans  Aasyn 
lyste  af  Fromhed,  og  Præmonstratensernes  hvide 
Ordensdragt,  som  han  bar,  svarede  med  sin 
Uskyldsfarve  ganske  til  den  Hellighed,  som  han 
bar  til  Skue:  Som  han  sad  der  i  sit  hvide  Skrud, 
belyst  af  Aftensolen,  lignede  han  en  god  Aand, 
som  var  dalet  ned  fra  Himlen  for  at  bringe  Lys 
og  Fred  til   den  skumle  Borg. 

«Nu,  Katharina, »  svarede  han  sindigt,  «saa 
sandt  hjælpe  mig  vor  hellige  Ordens  Skytspatron^ 
Sankt  Norbert,  jeg  ønsker  ikke  din  Son  andet  end 
godt,  enddog  han  ved  sin  Uvornhed  har  krænket 
mig.  Men  til  skurvede  Hoveder  kræves  skarp 
Lud,  og  jeg  er  af  den  Mening,  at  Esbern  Vognsøn 
er  for  mild  en  Mand  til  at  kunne  faa  Bugt  med  Jens, 
og  det  har  jeg  ikke  lagt  Dølgsmaal  paa  for  Poul. 
Lad  os  nu  forst  se !  Men  skal  der  prøves  noget 
andet,  da  tilkommer  det  ikke  mig  men  Jens's  Fader 
at  tage  Bestemmelse  derom. » 

«I  have  plejet  Raad  om  Sagen, »  udbrød  Fru 
Katharina.      «Lad    mig   vide,    hvad   det  er,    Poul!» 

'<Nu,  nu,  mit  Hjerte,«  svarede  Poul  tovende, 
'<det  har  jo  ingen  Hast  med  at  drøfte  den  Ting. 
Kvinderaad  ere  sjældent  gode,  naar  de  kommer 
fra  en  Moder  med  et  ømt  Hjærte.  Du  har  stedse 
kælet  for  Jens  og  dermed  formeret  hans  Unoder. 
Moderkærlighed  er  god,  .saa  længe  Drengen  er  i 
Fruerstuen,  men  er  han  forst  sluppen  ud  derfra, 
da  skal  der  en    haardere  Haand  til.     Jens  har  ved 


sin  usindige  Færd  vist,  hvor  nodagtigt  det  kan 
være.  v 

«Ja,»  udbrod  Fru  Katharina,  «den  haarde 
i  laand  har  ved  Guds  Moder  ikke  manglet!« 

«BHv  nu  ikke  hed,  min  kære  Broderkone.* 
sagde  Domprov.sten.  «Jeg  giver  ikke  Poul  Med- 
hold i  det  Stykke  Han  gør  dig  Uret.  Din  Øm- 
hed for  Jens  har  ikke  fremavlet  hans  Stridighed. 
Du  har  stedse  handlet  med  Forstand  og  ingen 
Svaghed  udvist  mod  dine  Børn.  Trodsigheden  og 
Vildskaben  stikker  Jens  i  Blodet.  Du  var  selv 
stridig  i  din  unge  Alder,  Poul!» 

'<Kan  være, »  svarede  Poul,  «men  jeg  lod  mig 
dog  sige.  Naar  du  bad  mig  give  efter  for  vor 
Fa'r,  fulgte  jeg  ofte  dit  kloge  Raad  og  stod  mig 
derved.    Men  med  Jens  har  det  været  anderledes. » 

«Der  fattedes  ham  saa  god  en  Broder,  som 
Oluf  var  dig,»  sagde  Katharina  i  en  spydig  Tone. 

«Bliv  nu  ikke  ond  Katharina!«  sagde  Dom- 
provsten. « Visselig  har  jeg  været  Poul  en  god 
Broder  fra  Barndommen  af  og  indtil  nu,  og  jeg 
vil  stedse  vedblive  at  være  det.   Tænk  dig  dog  om  !  > 

Det  havde  Katharina  ofte  gjort  og  med 
Undren  sammenlignet  for  med  nu.  Hun  vidste,  at 
Oluf  havde  været  en  from  Dreng  og  uden  Mod- 
stand efter  P'aderens  Ønske  ladet  sig  vie  til  Kirken. 
Derved  tilfaldt  saa  godt  som  hele  Arven  den  ældre 
Broder,  der  saaledes  blev  bedre  i  Stand  til  at 
hævde  Slægtens  Anseelse.  Oluf  blev  trøstet  med 
de  Udsigter,  han  som  ædelbaaren  havde  til  at  op- 

naa  Kirkens  højeste  Æresposter,  og  han  syntes 
jo  ogsaa  som  Domprovst  i  Børglum  at  være  paa 
Vejen  til  Maalet.  Men  Katharina  mente  dog  at 
have  mærket  Tegn  til,  at  hendes  Svoger  ikke  følte 
sig  sikker  paa  Sejren  og  var  misfornøjet  med  sin 
Stilling.  Angrede  det  ham  alligevel,  at  han  havde 
givet  Afkald  paa  Verden?  Med  Begærlighed  havde 
han  grebet  Midlet  til  at  udøve  Magt  paa  et  mindre 
Omraade,  idet  han  lod  sig  gøre  til  Værge  for  Fru 
Cæcilie  paa  Noringtoft.  Samtidig  havde  han  rigtig- 
nok vist  sig  som  en  god  Broder,  idet  han  havde 
skaffet  Poul,  som  stadig  var  i  Pengeforlegenhed, 
det  ene  Laan  efter  det  andet,  mest  af  Kirkens 
Midler,  imod  Pant  i  hans  Ejendomme.  Men  netop 
ved  disse  Haandsrækninger  var  Poul  mere  og  mere 
kommen  i  sin  kloge  Broders  Magt.  Laa  der  Be- 
regning bagved  og  i  hvilken  Hensigt?  Hun  kunde 
ikke  udgranske  det,   men  hun  følte  sig  utryg. 

Mens  Fru  Katharina  tænkte  sig  om,  fortsatte 
Provsten  og  sagde: 

'(Tvivl  da  heller  ikke  om,  at  det  Raad,  jeg 
har  givet  Poul,  er  fremkommet  i  den  bedste  Me- 
ning. Uet  tykkes  mig,  Poul,  at  der,  ret  betænkt, 
ikke  er  nogen  Grund  til  at  fordølge  dette  for  Ka- 
tharina?« 

■Som  du  \-\],>,  svarede  Poul  med  et  Skulder- 
træk. 

«Saa  vid  da  Katharina,«  vedblev  Domprovsten, 
«at  det  ingenlunde  her  drejer  sig  om  Haardhed 
eller  Tvang.     Tværtimod    vil   Poul   give  Jens   hans 

Frihed  og  slippe  ham  los.  Naar  han  har  udtjent 
[)aa  Ørum  og  Esbern  har  gjort  ham  værgagtig,  da 
vil  det  blive  ham  tilladt  at  drage  ud  i  Verden, 
helst  til  fremmede  Lande,  og  gaa  i  en  stor  Herres 
eller  Fyrstes  Brod.  Paa  den  Vis  kan  han  blive 
til  noget.  Tro  mig,  at  dette  vil  være  bedre  for 
saa  vilter  en  Knøs,  end  at  gaa  hjemme  og  mund- 
hugges med  sin  Fader.  Du  vil  maaske  sige,  at 
Jens,  som  vi  høre,  hidtil  har  skikket  sig  ret  vel 
paa  Ørum,  men  jeg  føler  mig  forvisset  om,  at 
naar  han  kommer  tilbage  til  Hjemmet,  da  vil  det 
blive,  som  det  var  før.  Har  han  derimod  prøvet 
Verden  og  vender  tilbage  som  en  ganske  Mand, 
da  vil  hans  Fader  kunne  faa  Gavn  og  Glæde  af 
ham . » 

Fru  Katharina  havde  rejst  sig  op  og  gik  utaal- 
modigt  frem  og  tilbage,  men  standsede  nu  foran 
sin  Husbond,  saa  ham  ind  i  Øjnene  og  spurgte  i 
en  skarp  Tone: 

«Er  du  af  samme  Mening,  Poulr» 
Domprovsten  saa  sky  til  hende.  Han  havde 
undertiden  faaet  at  fole,  at  der  var  mere  Staal  i 
hende  end  i  Poul,  og  hun  havde  fra  første  Færd 
af  været  ham  imod.  Men  med  den  Sans  for 
kvindelig  Skønhed,  hvormed  denne  hellige  Mand 
var  begavet,  kunde  han  ikke  undlade  at  se,  at 
Katharina  Brodsdatter  trods  sine  fyrretyve  Aar 
endnu  var  ungdommelig  og  fager  nok.  En  statelig 
Skikkelse  var  hun  og  førte  sig  rank  og  med  Vær- 
dighed.   Vel  tilhyllede  den  vide  og  fodside  Kjortel, 


12 

som  Kvinderne  dengang  bar,  hendes  Legemes 
Form,  men  det  stramt  siddende  Livbælte  under 
Overkjortelen  viste  dog,  at  hun  endnu  havde  en 
smækker  Midie.  Hendes  Ansigtstræk  vare,  skont 
ikke  fine,  dog  veldannede  og  hendes  Øjne  skønne 
og  ildfulde.  Der  dukkede  i  dette  Øjeblik  for  Oluf 
Glob  Minder  frem  om  svage  Øjeblikke,  da  han 
havde  seet  paa  sin  Broders  Fæstemø  med  varme 
Blikke,  men  disse  omme  F'ølelser  havde  nu  for- 
vandlet sig  til  Had. 

Poul  tovede  noget  med  Svaret,  men  endelig 
kom  det  dog. 

Jo,»  sagde  han,  «det  bæres  mig  for,  at  Olufs 
Raad  er  godt.  Men  tænk  ikke,  at  jeg  agter  at 
øve  Tvang  paa  Jens.  Det  staar  ham  frit  for  at 
blive  hjemme,   naar  han  hellere  vil  det.> 

"Hvor  kan  han  ville  det,  Poul,  saa  strengt 
du  har  holdt  ham,  næppe  undt  ham  Raadighed 
over  saa  meget  som  en  Hest  eller  en  Hund  og 
gjort  Hjemmet  til  et  Helvede  for  ham.* 

«Det  gjorde  lian  selv,»  sagde  Domprovsten, 
»eftersom  han  misbrugte  enhver  Frihed,  der  blev 
ham  undt.  Men  nu  viser  det  sig  dog,  at  Poul 
havde  Ret  i,  hvad  han  før  sagde  om  Moderkærlig- 
heden. Dit  omme  Moderhjerte  kan  ikke  taale 
at  hore  Tale  om  Skilsmisse.« 

Tkke  det?  udbrod  Fru  Katharina.  «Jo,  visse- 
lig, om  det  tjente  til  Drengens  Gavn.  Men  derom 
er  der  slet  ikke  Tale.  Du  kan  ikke  taale  Synet 
af  Jens,    og,    hvad   værre   er,    hans   egen  Fader  er 

led  ved  ham  og  vil  være  ham  kvit,  det  er  Aar- 
sagen.  Ved  Jomfru  Maria,  Moderkærligheden  er 
den  eneste  Kærlighed,  som  holder  i  denne  onde 
Verden.  Mu  skal  det  altsaa  ende  med,  at  vort 
Barn,  vor  eneste  Søn,  bliver  banlyst  og  gjort 
hjemlos.  Kun  lidet  tænkte  jeg  mig  sligt,  Poul,  da  jeg 
laa  derinde  i  Stenstuen  og  havde  født  ham  med 
Smerte,  mens  du  stod  hos  og  takkede  Gud  Herren, 
fordi  han  havde  skænket  os  en  Søn.» 

«Nu,  nu  Katharina,  slaa  dig  til  Taals!»  sagde 
Poul,  idet  han  saa  paa  hende  med  et  usikkert 
Blik  «Det  er  jo  ikke  givet,  at  det  bliver  fornø- 
dent at  skikke  Jens  bort.  ■>> 

Men  hun  gav  ham  intet  Svar,  svøbte  sin 
Kaabe  om  sig  og  gik  hastigt  ind,  mens  Poul  blev 
siddende  og  saa  grublende  hen  for  sig.  Hustruens 
skarpe  Ord  havde  ramt  hans  Samvittighed;  det 
forholdt  sig  virkelig  saa,  at  han  helst  vilde  være 
Sønnen  kvit.  Han  forudsaa,  at  naar  en  saa  trodsig 
Dreng  som  Jens,  voksede  til,  vilde  han  gøre  For- 
dring paa  en  Raadighed,  som  han  ingenlunde 
agtede  at  indrømme  sin  Arving,  og  det  saa  meget 
mindre,  som  han  ikke  ønskede,  at  Jens  skulde  faa 
Indblik  i  Sagernes  virkelige  Stilling  og  Forstand 
paa,  i  hvilken  Grad  hans  Fader,  naar  det  kom  til 
Stykket,  var  afhængig  af  sin  Broder.  I  og  for  sig 
foruroligede  dette  ikke  Poul.  Han  nærede  fuld 
Tillid  til  sin  Broder,  men  naar  Sønnen  fik  Lejlighed 
til  at  blande  sig  deri,  vilde  det  give  Anledning  til 
Strid. 

Domprovsten  læste  Pouls  Misstemning^  ud  af 
hans  Aasyn  og  gav  sig  derfor  til  at  tale  bero- 
ligende til  ham,  men  nu  kom  Havgussen  og  drev 
dem  ind,  denne  slemme  Taage,  der  saa  ofte  hjem- 
søger Thy  og  kuer  baade  Naturen  og  Menneskene. 
Den  kom  væltende  ind  fra  Vesterhavet,  sendte  sin 
isnende  Aande  ud  over  hele  Egnen,  slukkede  den 
dalende  Sols  Straaler  og  lagde  sig  tæt  om  Borgen, 
som  om  Luftaanderne  mente,  at  en  Kappe  af  den 
Sort    passede   bedst    til    det   gamle,    morke   Kastel. 


ANDET  KAPITEL 
Fru  Gro. 


Ørum  Slot,  hvor  Jens  Glob  nu  befandt  sig  paa 
andet  Aar,  var  et  nyt  stærkt  Stenhus,  vel  be- 
fæstet og  omgivet  af  Volde  og  Grave.  Der  sad 
Esbern  Vognsøn,  trygt  med  sin  Hustru,  Gro 
Gundesdatter  Vind,  hun  som  senere  blev  saa  be- 
kendt ved  de  mange  Gaver,  hvormed  hun  i  sit 
Testamente  betænkte  Kirker  og  Klostre.  Men 
paa  dette  Tidspunkt  var  hun  saare  langt  fra  at 
være  saa  kirkelig  og  from,  som  hun  senere  blev. 
Dog  var  hun  ikke  haardhjertet,  og  da  For- 
synet havde  nægtet  hende  Børn,  viste  hun  de  Yng- 
linge, som  vare  paa  Ørum  for  at  lære  Hofskik, 
moderlig  Godhed.  Særlig  tog  hun  sig  af  Jens 
Glob,  fordi  der  baade  var  Venskab  og  Frændskab 
imellem  hans  Forældre  og  hendes  Husbond.  Han 
var  nemlig  Næstsoskendebarn  til  afdøde  Esge  Ud- 
søn,  hvis  Hustru  jo  var  en  Glob.  Dette  var  til- 
strækkeligt til  at  knytte  Familierne  paa  Ørum, 
Noringtoft  og  Sjørring  til  hinanden. 

lovrigt  forhojedes  Fru  Gros  Deltagelse  for  Jens 
derved,  at  hun  vidste,  at  han  var  bleven  haardt 
behandlet  i  Hjemmet.  Paa  Ørum  blev  han  taget 
med  Mildhed,  og  det  lokkede  hans  gode  Egen- 
skaber frem.  Nu  viste  det  sig  ret,  hvor  megen 
Skyld  hans  Faders  Haardhed,  som  blev  næret  af 
Farbroderen,  havde  i,  at  det  genstridige  i  hans 
Natur  havde  taget  saa  stærkt  Overhaand. 

Aldrig  havde  Esbern  Vognsøn  havt  saa  flink 
og  snild  en  Dreng  i  sin  Tjeneste.  Jens  viste  sig 
lydig,  ivrig  i  sin  Gerning  og  i  enhver  Henseende 
paalidelig.  Meget  stor  og  stærk  af  sin  Alder  var 
han  og  tillige  behændig.  Han  drev  det  snart  saa 
vidt  med  Færdigheden  i  at  bruge  Vaaben,  at  han 
for  den  Sags  Skyld  gerne  straks  kunde  være  bleven 
gjort  værgagtig,  og  det  hændte  sjældent  med  en 
fjortenaars  Yngling.  Han  tegnede  til  at  blive  en 
Mester  i  at  bruge  Sværdet,  han  førte  Stridskøllen 
med  en  for  hans  unge  Alder  mærkelig  Sikkerhed 
og  Kraft,  og  han  kunde  med  sin  Lanse  støde  selv 
de  Kammerater,  som  vare  ældre  end  ham,  af 
Hesten.  Midt  i  Kamplegen  kunde  han  blive  hidsig 
og  vild,   men  ellers  var  han  medgørlig  nok. 

En  Dag  sidst  i  April  Maaned  1248  sad  Es- 
bern og  hans  Hustru  i  Hallen  paa  Ørum,  fordybede 
i  Samtale. 

Jens,»  sagde  Esbern,  «gør  sin  Fader  og  Far- 
broder til  Skamme  for  det  ilde  Skudsmaal,  de  ga\' 
ham,    da    han    blev    jjragt    herhid.      Hidsig   er  han 

og  stridbar  kan  lian  være,  naar  han  bliver  egget, 
men  ellers  er  der  intet  ondt  i  ham.» 

<Ja,»  svarede  Fru  Gro,  «han  er  bleven  skamme- 
lig miskendt.  Men  det  tykkes  mig,  at  Farbroderen 
lastede  ham  værst,  som  om  han  bar  Nag  til 
Drengen.« 

«Hvad  Aarsag  skulde  han  have  til  detr» 
spurgte  Esbern. 

«Det  er  ikke  saa  let  at  udgranske, »  svarede 
hans  Hustru,  «men  jeg  gør  mig  dog  mine  Tanker 
derom. » 

«Nu,  mit  Hjerte, »  sagde  Esbern  med  et  Smil, 
«du  havde  stedse  nok  af  Tanker,  og  du  plejer  ikke 
at  forholde  mig  dem.  Lad  mig  da  ogsaa  faa 
hore  disse. » 

«Det  skal  du,»  svarede  Fru  Gro,  <  uagtet  jeg 
har  Grund  til  at  tro,  at  du  ikke  billiger  dem.  Jeg 
beder  dig  da  at  se  tilbage  i  Tiden  og  mindes, 
hvorledes  det  begyndte  mellem  de  to  Brødre. 
Mens  Oluf  blev  viet  til  Kirken,  løb  Poul  af  med 
Prisen,  fik  baade  Arven  og  Bruden. » 

« Bruden?*  udbrød  Esbern,  « hende  kunde  Oluf 
da  i  intet  Tilfælde  faa,  eftersom  han  havde  for- 
saget Verden. 

«Nej,  Esbern,  det  havde  han  dengang  ikke. 
Han  havde  endnu  ikke  aflagt  sit  Løfte,  og  at  han 
havde  et  godt  Øje  til  Katharina,  det  var  tydeligt 
at  mærke,  og  han  var  hende  nærmere  i  Alder  end 
Poul.  Vel  har  den  Elskov  næppe  spillet  nogen 
stor  Rolle  for  Oluf;   den  er  vel  slukt  som  et  hastigt 


tændt  Blus,  men  jeg  tror  dog,  at  Nag  og  Mis- 
undelse over  Pouls  lykkeligere  Lod  er  blevet  til- 
bage i  hans  Hjerte  og  er  blevet  siddende  der  som 
en  Braad.» 

«Ej.  hvilken  Snak,  Gro!  Oluf  har  jo  vist  sig 
som  en  god  Broder  og  støttet  Poul  hver  Gang  det 
kneb.» 

•<Ja,  ved  at  skaffe  ham  Laan  af  Kirkens 
Midler,  saa  at  Poul  har  maattet  pantsætte  den  ene 
Gaard  efter  den  anden.   Hvad  Ende  skal  det  tager« 

<sNu,  Gro,  han  har  ogsaa  laant  liam  af  sine 
egne  Midler,  er  det  end  den  ringeste  Part.  Oluf 
vil  nok  vide  at  skaffe  sin  Broder  lempelige  Kaar, 
og  Poul  kan  jo,  naar  der  kommer  bedre  Tider, 
indlose  Panterne.* 

«Der  er  vist  langt  til,  og  imens  har  Oluf  sin 
Broder  næsten  ganske  i  sin  Magt.» 

«Nu  Gro,  at  en  god  Mand  skulle  ville  lægge 
sin  Broder  og  sin  egen  Slægt  ode,  det  faar  du  ikke 
mig  til  at  tro.» 

«Der  sker  stundom  det,  man  mindst  skulde 
tro,  Esbern !  Oluf  er  raadelysten  over  al  Maade, 
men  snu.      Der  er  dybt  til   Bunds  hos  ham.» 

«Du  tager  fejl  af  ham.  Han  er  godhjertet  og 
ruger  næppe  hverken  over  Hævn-  eller  Magttanker. 
Han  er  ikke  nogen  tungsindet  Klosterbroder,  sna- 
rest en  glad  Munk.>/ 

«Ja,/'  udbrod  I'"ru  Gro,  «det  skal  Gud  og 
alle  Hellige  vide!  Der  mumles  adskilligt  om,  at 
hans  Levnet  ingenlunde  er,   som  det  burde  være.» 

-^Af  den  Sladder  tror  jc^  intet, »  svarede  Es- 
bern  barskt.  «En  hellig  Kirkens  Mand  er  han, 
og  som  en  saadan  bor  vi  agte  ham.  Se  til  Cæcilie 
som   hun  ærer  og  lyder  ham.» 

«Ja,  hun  tilbeder  ham,  som  om  han  var  en 
I  lelgen,  og  han  har  hostet  sin  Løn  derfor,  al  den 
Stund  han  nu  raader  for  alt  paa  Noringtoft,  som 
om  det  var  hans  eget.  Og  hans  Magt  paa  Sjør- 
ring  formeres  stedse  mere.» 

«Ak,  Gro!  alt  dette  er  kun  Hjernespind.  Du 
forvilder  dig  i  dine  mange  Tankers  Irgange.  Til 
mig  kan  du  jo  sige,  hvad  du  vil,  men  lad  ikke 
alt  dette  komme  videre.  Jeg  vil  intet  udestaaende 
have  med  Domprovsten,  der  stedse  har  vist  sig  at 
være  min  Ven.  Ogsaa  er  han  jo  en  af  Kirkens 
udvalgte,  alt  en  mægtig  Mand  og  kan  blive  end 
mægtigere.« 

«Du  mener,   at  han  kan  vorde  Biskop .''» 

«Jeg  mener  det  ikke  blot,  men  jeg  ved,  at 
det  er  paa  Tale.  Gamle  Biskop  Rudolf  er,  skønt 
det  jo  kun  er  et  Aar,  siden  han  blev  indsat,  dog 
træt.  Han  omgaas  med  den  Tanke  at  træde  af 
og  vorde  Munk  i  et  Graabrødrekloster.» 

«Fra  hvem  har  du  den  Tidende .''» 

«Fra  Broder  Klemens.  Da  han  sidst  var  her, 
kom  han  fra  Børglum,  hvor  han  havde  gæstet  sin 
gamle  foresatte,  hvad  Biskop  Rudolf  jo  var  forhen 
som  Domprovst  i  Vestervig,  ved  du,  og  Klemens 
hørte  det  af  hans  egen   Mund.» 

Broder  Klemens    var    en    Ausustinermunk    fra 

Vestervig  Kloster,  som  kun  aa  en  l;()(1  halv  Mil 
fra  Ørum.  Fru  Gro  havde  Forbindelse  med  dette 
Kloster,  da  hendes  Fader  havde  stiftet  en  Sjæle- 
messe der,  og  der  agtede  baade  Fsbern  og  hun 
selv  engang  at  lade  sig  jordfæste.  Broder  Kle- 
mens var  en  gammel  Ven  af  I'^ru  Gros  Slægt  og 
baade  hendes  og  hendes  Husbonds  Skriftefader. 
Han  kom  ikke  sjælden  til  Ørum  og  blev  der  under- 
tiden nogle  Uger.  Paa  den  Maade  havde  han 
lært  unge  Jens  Glob  at  kende  og  fattet  Godhed 
for  ham. 

Han  ynkedes  over  Drengens  Uvidenhed.  Rig- 
tignok lagde  Datidens  Adelsmænd  kun  liden  Væ-gt 
paa  Lærdom,  ja  ringeagtede  den  snarest,  hvorfor 
Jens  Globs  Uvidenhed  ikke  var  noget  Særsyn. 
Men  han  havde  dog  en  gejstlig  Mand  til  Farbroder, 
som  kunde  og  burde  bødet  paa  Faderens  Lige- 
gyldighed i  saa  Henseende.  At  det  ikke  var  skect, 
forargede  Broder  Klemens,  hvorfor  han  udbad  sig 
Ksbern  Vogensons  Tilladelse  til  at  maatte  under- 
vise Jens  og  fik  den.  Det  skete  lejlighedsvis  og 
med  Mellemrum,  men  Jens  erhvervede  sig  dog  en 
Smule  Færdighed  i  at  kunne  læse  og  grifle,  som 
det  kaldtes. 

Fru  (jro  var  hensunken  i  dybe  lanker.  Ende- 
lig udbrod  hun: 

'<Nu,  det  bor  ikke  forundre  mig,  om  det 
Rygte  faar  Ret.  Oluf  er  snild,  og  i  disse  onde 
Tider   kan    vel    en    .Skalk    vorde   Bisp.      Dog   bæres 

(let  mig  for,    at   det  da   vil    blive  trangt  for  ærlige 
l'^)lk  at  bo  i   Borglum  Stift. » 

«Ej,  udbrod  Esbern,  «jeg  gad  vidst,  hvad 
Skade  ærlige  Folk  skulde  tage  deraf,  at  Oluf  Glob 
blev  Riskop.  Men  om  han  saa  var  Fanden  selv, 
hvad  han  visselig  er  langt  fra  at  være,  vilde  han 
dog  ikke  gøre  os  noget,  eftersom  han  er  vor 
Frænde  og  gode  Ven.» 


TREDIE  KAPITEL 
Margrethe  Esg'esdatter. 

Maarup,  en  nu  for  længe  siden  forsvunden  1  lerre- 
j_^aard,  hvor  afdøde  Esge  Udsons  Moder,  gamle 
Fru  Elisabeth,  boede,  laa  ikke  langt  fra  Ørum. 
Margrethe  Esgesdatter,  som  var  i  I  luset  hos  Fru 
Elisabeth,  befandt  sig  altsaa  i  Nærheden  af  Jens, 
og  det  vidste  han  selvfølgelig.  Han  havde  flere 
Gange  ytret  Lyst  til  at  tage  over  til  Maarup  og 
forny  Bekendtskabet  med  sit  Næstsøskendebarn. 
Han  havde  nu  ikke  seet  hende  i  et  Par  Aar,  men 
han  havde  fra  sin  tidlige  Barndom  ofte  været 
sammen  med  hende,  naar  han  med  sine  Forældre 
kom  til  Noringtoft  eller  hun  med  sine  ti!  Sjør- 
ring;  de  havde  altid  kunnet  godt  sammen  og  leget 
mangen  munter  Leg  med  hinanden.  Men  hver 
Gang  han  slog  paa  den  Streng  for  Esbern  Vogen- 
son,   fik  han  Afslag. 

<  Det    gavner    dig    bedst,  >.    .sagde  Esbern,    ^at 
blive  til   Huse   og  ikke  stripi^e  omkring.     Desuden 


er  F'ru  Elisabeth  nu  skrantende  og  taaler  ikke  at 
urocs  med  Besøg. » 

Men  netop  af  den  Aarsag  havde  den  gamle 
l">ue  ikke  været  paa  Ørum,  siden  Jens  var  kommen 
dertil,  og  saaledes  havde  de  to  unge  hidtil  ikke 
faaet  hinanden  at  se. 

Esbern  og  til  Dels  hans  Hustru  kendte  Sammen- 
kængen  dermed.  Han  billigede  Sagen,  men  den 
harmede  hende.  Tingen  var,  at  Margrethes  Fader 
inden  sin  Død  havde  udtalt  det  Ønske,  at  hans 
Datter  og  Jens  Glob  skulde  forenes.  Det  var  jo 
et  ligeligt  Ægteskab  og  det  vilde  knytte  dem  nær- 
mere til  deres  kære  Frænder  paa  Sjørring. 

Der  var  imidlertid  det  i  Vejen,  at  de  efter 
Kirkeloven  var  for  nær  beslægtede.  Rigtignok 
var  den  gamle  strenge  Regel,  som  forbød  dem, 
der  vare  beslægtede  i  syvende  Led,  at  indgaa 
Ægteskab,  bleven  formildet,  men  endnu  gjaldt  For- 
budet beslægtede  i  fjerde  Led,  og  Jens  og  Mar- 
grethe var  io  som  Næstsøskendeborn  beslægtede  i 
tredie  Led. 

Margrethes  Moder,  Fru  Cæcilie,  gyste  tilbage 
for  at  give  sit  Minde  til  et  Ægteskab,  der  i  hen- 
des Øjne  ikke  ikke  var  stort  bedre  end  en  Døds- 
synd. Hun  var  strengt  kirkelig  og  havde  ganske 
givet  sig  ind  under  sin  Værges,  Domprovst  Olufs, 
aandelige  Formynderskab.  Hun  tilkaldte  da  ham, 
han  priste  hende  for  hendes  Gudfrygtighed  og 
trængte  saa  haardt  ind  paa  hendes  Ægtefælle,  at 
han    opgav  sit  Forsæt.      De    to    unge    fik    intet  at 

\'ide  om,  at  den  Sag  kavde  været  paa  Bane,  men 
Jens's  Forældre  vare  blevne  indviede  i  den.  Fru 
Katharina  talte  de  unges  Sag,  men  det  nyttede 
intet.  Poul  bojede  sig  for  sin  Broders  Grunde,  og 
de  maatte  jo  ogsaa  anses  for  gode  og  gyldige. 

Under  disse  Omstændigheder  havde  det  været 
Domprovsten  meget  imod,  at  Jens  blev  sendt  til 
Ørum.  der  laa  Maarup  saa  nær.  Men  i  det  Punkt 
viste  Poul  sig  som  en  Mand  og  lod  sig  ikke  af 
holde  fra  at  give  sin  Søn  i  Fsbern  Vognsøns 
Hænder.  Dog  føjede  han  Domprovsten  saa  vidt, 
at  han  forklarede  Sagen  for  Esbern  og  tog  det 
Løfte  af  ham,  at  han  vilde  gore  sit  muligste  til 
at  holde  de  to  unge  fra  hinanden.  Skulde  der 
opstaa  Tilbøjelighed  imellem  dem,  da  vilde  det  jo 
kun  fore  til  Ulykke,  thi  hverken  han,  Margrethes 
Moder  eller  hendes  Formynder  vilde  give  deres 
Minde  til  det  Ægteskab.  Esbern  fandt  dette  rigtigt 
handlet  af  Poul  og  gav  paa  sine  egne  og  sin  Hu- 
strus Vegne  det  begærede  l>øfte.  men  uden  at  ind- 
vie hende  til  Bunds  i  Sagen,  eller  gøre  hende  klog 
paa,  hvor  stor  en  Part  Domprovsten  havde  i  den 
fattede  Beslutning. 

Fru  Gro  gjorde  sig  imidlertid  sine  Tanker 
ogsaa  om  dette,  og  de  kom  frem,  da  Jens  anden 
Gang  havde  bedet  om  at  maatte  tage  over  til  Maa- 
rup,  men  atter  faaet  Afslag. 

«Det  er  dog  Synd  saa  ganske  at  holde  de  to 
unge  fra  hinanden,*  sagde  hun  til  sin  Husbond. 
«De    kunde    faa  Glæde   af  hinanden    o<z   det    vilde 

opmuntre  Margrethe,  som  nu  lever  i  sørgelig  En- 
somhed hos  den  gamle.  Det  er  jo  ingenlunde 
givet,  at  hun  og  Jens  vilde  fatte  Elskov  til  hin- 
anden. 

«Det  er  dog  at  frygte,  >;  mente  Esbern,  o^ 
vi  have  nu  engang  givet  vort  Løfte. » 

«Det  er  ellers  sært,»  sagde  Fru  Gro  efter  et 
Øjebliks  Overvejelse,  «at  Poul  med  et  er  bleven 
saa  strengt  kirkelig.  Jeg  gad  vidst  Aarsagen  til 
det. » 

«\'idebegærlighed  og  Nyfigenhed, »  sagde  Es- 
bern, «er  Kvindens  Skodesynd.  Den  Arv  fik  hun 
jo  fra  Moder  Eva,  som  trods  Herrens  Forbud  aad 
et  Æble  af  Kundskabens  Træ.  >^ 

«Ja,  hun  vilde  kende  Forskellen  paa  godt  og 
ondt,  men  vi  Kvinder  have  nu  forlængst  faaet 
Rede  paa  det,  og  vi  gøre  ingen  Synd  i  at  hindre 
det,   som   i   vore  Øjne  er  ondt.» 

«Hvad  ondt  er  der  da  i  dette?«  spurgte  Es- 
bern i  en  skarp  Tone. 

«Jo,»  svarede  Fru  Gro  med  Eftertryk,  «at 
modsætte  sig  en  døende  Mands  fromme  Ønske, 
hvormed  han  vilde  berede  sin  Datter  en  lykkelig 
og  tryg  Fremtid,   det  kalder  jeg  ondt.» 

-Men  Guds  Dod  og  hellige  Pine,»  udbrod 
Esbern,  «her  var  jo  Tale  om  intet  mindre  end  at 
trodse  Paven  og  ringeagte  Kirkens  Forskrifter. 
Hvor  kunde  Poul  da  billige  det,  og  hvor  turde 
Domprovsten  andet  end  raade  fra?» 

«Tak,»    svarede  Fru  Gro    med    et    Sm.il,     :nu 

<^nk  der  Hul  paa  Posen,  og  min  Nyfigenhed  har 
gjort  sin  Nytte.  Jeg  tænkte  nok,  at  Domprovsten 
stak  bagved. » 

<E}  hvad,»  sagde  Esbern,  idet  han  slog  ud 
med  Haanden,  « Domprovsten  blev  adspurgt  og 
raadede  fra,  saaledes  som  det  var  hans  Pligt.  Hvor 
kunde  en  Kirkens  Tjener  række  Haand  til  at  be- 
fordre et  sligt  ugudeligt  Ægteskab?  Men  nu  er 
hans  Ansvar  end  større,  eftersom  han  er  Moderens 
Værge  og  Datterens  Formynder.  Det  nytter  ikke 
at  stampe  imod  Braaden  der.» 

«Man  skulde  efter  det,  du  der  siger,  tænke, 
at  Ægteskab  mellem  Næstsøskendebørn  var  noget 
ukendt.  Ogsaa  glemmer  du,  at  Pavens  Dispensa- 
tion er  til  at  erholde,  uagtet  ikke  alle  have  fun- 
det det  fornødent.  Du  mindes  vel  Tage  Nielsen, 
som  med  Slægtens  Minde  ægtede  sin  Farbroders 
Datter,  altsaa  sit  Søskendebarn,  men  de  gav  Paven 
en  god  Dag.  De  bleve  ikke  ringere  i  Folks  Øjne 
for  det  og  ingen  .saa  skævt  til  dem,  uden  nogle 
af  Præsterne,  og  endda  ikke  alle.» 

Der  overdrev  Fru  Gro  ikke,  thi  Paverne  og 
Gejstligheden  havde  svært  ved  at  faa  al  denne 
Unatur  med  Ægteskabsforbud  banket  ind  i  Hove- 
derne navnlig  paa  de  nordlige  Landes  Beboere, 

«Om  du  saa  snakker  derom  fra  nu  af  og  til 
Mikkelsdag,«  sagde  F.sbern  utaalmodigt,  «saa  rorer 
det  ikke  ved  denne  Sag.  Jens  og  Margrethe  kunne 
aldrig  blive  Mand  og  Hustru. 

«Nu,    min    kære  Husbond,«    svarede  Fru  Gro, 

«saa  længe  agter  jeg  dog  ikke  at  snakke  om  den 
Ting.  men  noget  vilde  jeg  gerne  sige  endnu.  Vid 
da,  at  sidst  jeg  var  ovre  paa  Maarup,  da  tilstod 
den  gamle,  at  det  er  Meningen,  at  Margrethe  skal 
indgives  i  Vreilef  Kloster  og  vorde  Præmonstra- 
tcnsernonne.» 

«Nu,  nu,  Gro,  der  kunde  times  Barnet  noget 
værre » . 

«Ikke  naar  hun  skal  tvinges  dertil,  Esbern!& 

«Hvad  Forstand  har  hun  paa  det?  Hun  er  jo 
endnu  kun  et  Barn.» 

«Nej,  ikke  saa  ganske,  Esbern!  Hun  gaar  jo 
i  sit  trettende  Aar  og  skal  snart  firmes.  Men  Dom- 
provsten er  Mand  for  at  øve  Tvang  paa  en  Sjæl, 
og  dette  maa  være  en  Æressag  for  ham.  al  den 
Stund  Kirken  saa  bliver  beriget  med  Margrethes 
(jods,  og  Domprovsten  vil  vinde  Anseelse  derved. 
Jeg  er  saare  bekymret  for  det  stakkels  Barn  og 
det  saa  meget  mere,  som  Vrejlef  Kloster  ikke  har 
noget  godt  Lov  paa  sig.» 

«Lige  meget,  hvorledes  det  end  forholder  sig 
dermed, »  svarede  Esbern  afvisende.  «Vi  kunne 
intet  gøre  for  at  hindre  det.» 

Dog  ønskede  I"ru  Gro  at  gøre  noget,  og  hun 
fik  kort  efter  Lejlighed  dertil.  Gamle  Fru  Elisa- 
beth blev  nemlig  kastet  paa  Sygelejet,  Fru  Gro 
blev  kaldet  over  til  Maarup  og  dvælede  der  nogle 
I3age.  Hun  skonnede  snart,  at  dette  var  Sygdom 
til  Døden,  og  det  viste  sig  ogsaa,  at  den  gamle 
var  forberedt  paa  at  gaa  bort. 

«Naar  jct,«^  er  clod,»  sagde  hun  til  l^'ru  Gro, 
«da  tag  Margrethe  med  hjem  til  dit  og  lad  hende 
blive  paa  Ørum,  indtil  hun  kan  blive  skikket  hjem. 
Muligt  vil  det  mishage  hendes  Moder,  men  jeg 
ved  intet  bedre  Raad.  Iler  kan  hun  ikke  blive  og 
hos  dig  er  hun  jo  ellers  i  gode  I  lænder.  > 

Fru  Elisabeth  udaandede  Natten  derefter,  og 
den  næste  Dag  vendte  Fru  Gro  tilbage  til  Ørum, 
medbringende  Margrethe,  som  ikke  fældede  mange 
Taarer  over  sin  Farmoders  Bortgang.  Selv  hørte 
hun  ikke  til  de  folsomme,  og  den  gamle  havde 
behandlet  hende  med  stor  Strenghed. 

«Saa,  nu  have  vi  hende,  ^  sagde  Fru  Gro  efter 
Hjemkomsten  til  sin  Husbond,  «og  jeg  slipper 
hende  ikke  med   min  gode  Vilje. » 

«Nu,»  svarede  Esbern,  «siden  det  er  skeet  som 
ved  en  Tilskikkelse,  faar  hun  blive  her,  indtil  vi 
have  faaet  sendt  Bud  til  Noringtoft  og  erfaret  hen- 
des Moders  Vilje. » 

«0,  lad  mig  forblive  her  hos  eder!»  udbrod 
Margrethe,   idet  hun  greb  fat  i   Fru  Gros  Skort 

«!'>  det  gørligt,  da  skal  det  ske,»  svarede  Fru 
Gro,  idet  hun  klappede  Margrethe  paa  Kinden, 
drog  hende  til  sig  og  gav  hende  et  Kys,  mens 
Esbern  rystede  paa  Hovedet.    — 

Den  næste  Dag  modtes  Jens  og  Margrethe 
første  Gang  i  Esberns  og  Gros  Nærværelse.  I  det 
første  Øjeblik  bleve  de  staaende  og  stirrede  paa 
hinanden  uden  at  sige  et  Ørd.  Jens  stud.sede  ved 
at    se,    hvor    stor    og   smuk  Margrethe  var  bleven > 

liun  undrede  sii^  over  Jens's  mandhaftige  Ydre. 
Om  han  var  smuk  eller  styg,  det  tænkte  hun  slet 
ikke  over,  men  Jens  var  det,  og  hun  genkendte 
ham  straks.  Hun  havde  da  ogsaa  forandret  sig  i 
langt  hojere  Grad  end  han.  Hendes  Skikkelse  var 
næsten  fuldt  udviklet,  fyldig  og  kraftig,  hendes 
rige  gule  Haar,  som  samledes  foroven  af  et  Pande- 
haand,  bolgede  ned  ad  hendes  Ryg.  Hendes  An- 
sigtstræk vare  ikke  fine,  men  dog  tækkelige,  hen- 
des runde  Kinder  blussede,  og  hendes  store  himmel- 
blaa  Øjne  saa  paa  Jens  med  et  ildfuldt  Blik.  Det 
var  en  Jomfruskikkelse,  som  nok  kunde  faa  en 
Ynglings  Hjerte  til  at  banke.  Der  viste  sig  da 
ogsaa  nogen  Usikkerhed  i  Jens's  eller  saa  faste  og 
haarde  Træk,  da  Margrethe  med  et  fløj  hen  til 
ham.  slog  sine  Arme  om  hans  Hals  og  gav  ham 
et  hjerteligt  Kys. 

«Det  begynder  ved  min  Helgen  godt!»  ud- 
brød Esbern,  mens  Margrethe  slap  Jens  og  løb 
rødmende  tilbage  til  Fru  Gro. 

«Det  var  kun  et  Søsterkys,  en  Barnestreg, 
sagde  Fru  Gro,  idet  hun  tog  Margrethe  ved  Haan- 
den  og  gik  med  hende  ind  i  Fruerstuen. 

Men  da  Døren  havde  lukket  sig  efter  dem, 
tog  Esbern  Jens  for. 

«Det  var  muligt  kun  et  Sosterkys,  du  der  fik, 
Jens,  sagde  han.  «Men  det  næste  du  faar  eller 
tager,  turde  blive  et  Elskovskys.  Der  er  ikke  me- 
gen Blyhed  ved    Margrethe,    som  det  lader.      Hun 

liar    t;cnkelig    sunget    for    mange    Elskovsviser    og 
l;ert  noget  af  dem. 

Jens  fortørnedes  ikke,   men   han  stak  i  at  le. 

'<Tak  have  I,  F^sbern,*  sagde  han,  «forcU  I 
gav  mig  den  Undervisning!  Det  Kys  Margrethe 
gav  mig,  vakte  ikke  shge  Tanker  hos  mig,  men 
nu  skonner  jeg,  at  hun  vel  kan  blive  en  Jomfru, 
som  det  er  værdt  at  lægge  sig  efter. » 

« Spotter  du  mig  Dreng  ?»  udbrod  Esbern  for- 
tørnet. «Det  er  nok  bedst,  at  du  faar  fuld  Re- 
sked,  enddog  det  burde  være  ufornodent.  Du  kan 
ikke  være  uvidende  om,  at  Næstsøskendeborn  i 
F'olge  Kirkens  hellige  Lov  ere  for  nær  beslægtede 
til  at  turde  indgaa  Ægteskab  med  hinanden,  og 
de  bor  da  ikke  drive  Elskovshandel.  Tag  derfor 
Vare  paa  dig  selv  og  lad  hende  ikke  sætte  dig 
Fluer  i   Hovedet. » 

«Sig  det  til  hende  og  ikke  til  mig, »  svarede 
Jens  i  en  trodsig  Tone.  'Jeg  har  intet  gjort,  hvor- 
ved jeg  kunde  fortjene  den  Advarsel,  I  der  har 
givet  mig. » 

Det  Svar  lukkede  Munden  paa  Esbern,  som 
imidlertid,  netop  fordi  det  var  berettiget,  forlod 
Jens  i  Vrede.  Det  kom  saaledes  ikke  til  nærmere 
Forklaring  mellem  dem,  men  senere  fik  Jens  fuld 
Besked  af  F>u  Gro  om  Sagernes  Stilling.  Han  fik 
at  vide,  at  det  var  i  Følge  et  Taabud  af  hans 
Fader,    at  han  var  bleven  holdt  borte  fra  Maarup. 

«Han    har    ment, »    sagde    I'ru    (iro,    «at    .som 

Vel,  at  I  blive  holdte  borte  fra  hinanden. » 

«Mener  I  ligesaa,   Madmoder?« 

«Nu  Jens,  der  ligger  kun  ringe  Magt  paa, 
hvad  jeg  mener.  Men  jeg  er  glad  ved  at  have 
Margrethe  her,  og  jeg  ser  ingen  Ulykke  i,  at  I  to 
sees  og  veksle  Ord  med  hinanden,  saa  længe  hun 
er  her. » 

«Tak,  Madmoder,*  udbrød  Jens  glad,  «i  eder 
er  der  dog  Rimelighed.« 

«Dog, »  vedblev  Fru  Gro,  «bør  du  lægge  dig 
den  Advarsel,  som  du  siger,  at  Esbern  har  givet 
dig,  paa  Sinde.  Du  bør  holde  dig  det  for  Øje,  at 
Margrethe  aldrig  kan  blive  din.  Ilendes  Moder 
og  endnu  mindre  hendes  Formynder  give  ingen 
Sinde  deres  Minde  til  et  Ægteskab,  som  .strider 
mod  Kirkens  Lov,  og  det  er  jo  af  ham,  at  Sagen 
sluttelig  hænger.« 

« Farbroder  er  en  Skalk !»  udbrød  Jens  med 
Fynd. 

'<  Lad  os  haabe,  at  han  ikke  er  det, »  sagde 
Fru  Gro,  og  i  de  Ord  laa  der  kun  en  svag  Pro- 
test. «Men  hvad  han  end  er,  saa  har  han  Magten, 
og  det  nytter  ikke  at  stampe  imod  Braaden.» 

«Vel,  Madmoder,  men  til  at  stampe  imod 
Braaden,  dertil  har  stedse  min  Hu  staaet  lige  fra 
det  af,  at  jeg  kunde  skønne.  Jeg  foler  ved  min 
Helgen  nu  stor  L}st  til  at  gøre  Margrethe  til  min 
F'æstemo.  just  fordi  det  er  Farbroder  imod.» 

«Lad    nu    ikke  Sindet  løbe  af  med  dig,   Jens! 


Det  vil  strafte  sig,  om  du  ikke  bru<^er  din  For- 
stand. Men  jeg  ved  jo,  at  du  har  havt  ublide 
Kaar  i   Hjemmet,   det  undskylder  dig  noget. » 

Ej,»  udbrod  Jens,  «jeg  er  saa  led  ved  Sjør- 
ring,  at  jeg  vilde  være  tilfreds,  om  jeg  saa  aldrig 
gensaa  Borgen  mere.» 

«tHvad,  Jens,  ringeagter  du  dit  Fødehjem,  dine 
I'ædres  Hus,   som  du  engang  skal  arver* 

'Det  gamle  Kastel  er  som  et  Fængsel  for 
niig,»  svarede  Jens  med  et  mørkt  Blik.  «Der  er 
utrygt  for  mig  at  være.  Plader  har  givet  sig  i 
Kiærkernes  Vold  og  Moder  maar  intet.  Her  paa 
Ørum  kan  jeg  trække  Vejret  frit,  og  her  har  jeg 
levet  glade  Dage,  takket  være  eders  og  Esberns 
Godhed.  Men  siden  nu  dette  med  Margrethe  er 
kommen  paa,  da  skal  der  vel  vogtes  paa  mig  og- 
saa  her. » 

«Ikke  af  mig  Jens.  Men  Esbern  har  givet 
Løfte  derom,  og  han  maa  holde  det.» 

«Ha,  ha, »  lo  Jens  vildt,  «jeg  skal  pudse  ham! 
}cg  skal  kaste  Runer  for  Margrethe,  ligesom  Hr. 
Peder  gjorde  med  Helleliden. » 

«Skam  dig,  Jens,  nu  bliver  du  ond!  Esbern 
har  ikke  fortjent  det  af  dig.» 

«Ej,»  svarede  Jens,  «jeg  tænkte  ikke  saa  me- 
get paa  Esbern,  som  paa  ham,  der  ved  Guds 
Unaade  blev  Margrethes  Formynder,  og  som  sik- 
kert er  Mester  for  det  hele.» 

Derpaa  vendte  han  sig  for  at  gaa  af  Stuen, 
men    Esbern  var  ubemærket   traadt  ind  ad  Døren, 

saa  at  Jens  i  sin  Hastighed   nær   havde  løbet  ham 
over  Ende. 

o  Se  dig  for,  Dreng !»  raabte  Esbern,  idet  han 
skod  Jens  til  Side,  men  lod  ham  dog  gaa  uden  at 
antaste  ham.  «Hvad  er  der  nu  løs?»  spurgte  han 
derpaa. 

«0,  det  er  intet,  >  svarede  Fru  Gro  lidt  for- 
legent. 'Jens  føler  sig  krænket  over  den  Advarsel, 
du  gav  ham  i   Gaar,  men  han  forvinder  det  nok. » 

«Det  staar  til  at  haabe!»  brusede  Esbern  op. 
« Skikker  han  sig  ikke  med  det  gode,  da  skal  han 
faa  det  onde  at  smage.  Vi  faa  nok  Fortræd  deraf, 
at  Margrethe  er  kommen  hid.  Hun  burde  ikke 
være  her. » 

«Men  det  er  nu  engang  skeet  uden  Foranle- 
digelse  fra  vor  Side,  og  naar  vi  kun  tage  det  med 
Forstandighed  og  Ro,  da  vil  der  næppe  komme 
nogen  Ulempe  af  det.« 

«Du  mener,  kan  jeg  tænke,  at  det  fattes  mig 
paa  begge  Dele, »  sagde  Esbern  med  en  Spydig- 
hed, som  var  ganske  usædvanlig  for  ham. 

«\^ed  Guds  Moder  nej,  Esbern!  Ellers  ikke: 
men  det  tykkes  mig,  at  du  i  denne  brydsomme 
Sag  ikke  har  brugt  din  vante  Omtanke  og  forivret 
*^'§-  J^g  'Tiaa  tro,  at  du  ved  at  gøre  noget  saa 
stort  ud  af  det,  der  forefaldt  mellem  de  to  unge 
ved  det  første  Mode,  har  vakt  Tanker  hos  Jens, 
som  han  ikke  nærede  forinden,  og  saaledes  har 
du  sagtens  bevirket  netop  det  modsatte  af  det,  du 
tilsigtede. » 

«Snak  om  en  Ting, »  svarede  Esbern  heftigt, 
det  er  Varmen  af  det  Kys,  som  Jens  fik,  der  har 
gydt  Ild  i  hans  Blod.  De  unge  Piger  ere  i  disse 
Tider  fordærvede.  Fru  Elisabeth  vidste  nok,  hvad 
hun  gjorde,,  da  hun  holdt  Margrethe  saa  strengt. 
At  ave  hende,  derpaa  kommer  det  især  an.  Jeg 
lægger  dig  det  paa  Sinde,  Gro,  og  beder  dig  give 
hende  en  Advarsel  af  samme  Sort,  som  jeg  har 
givet  Jens.» 

Dette  Paabud  var  dobbelt  nødvendigt,  fordi 
Esbern  agtede  sig  ud  paa  en  Rejse.  Han  havde 
paatrængende  Forretninger  at  afgore  i  sit  Len  og 
agtede  sig  saa  med  det  samme  op  til  Noringtoft 
for  at  give  Fru  Cæcilie  Underretning  om  hendes 
Svigermoders  Død  og  lade  hende  vide,  at  Mar- 
grethe i  Følge  den  afdødes  Ønske  foreløbigt  var 
givet  i  hans  Hustrus  Varetægt  og  befandt  sig  paa 
Grum. 

Den  næste  Dag  drog  han  af,  efter  at  han 
havde  mindet  sin  Hustru  om,  at  hele  Ansvaret 
nu  hvilede  paa  hende.  Hun  tog  sig  det  imidlertid 
temmelig  let  og  holdt  ingenlunde  nogen  Formanings- 
tale til  Margrethe.  Heller  ikke  holdt  hun  de  to 
unge  fra  hinanden,  de  kunde  uhindret  sees  og 
veksle  Ord,  men  det  skete  kun  i  hendes  Nær- 
værelse. De  opførte  sig  begge  sømmeligt  og  gav 
ikke  i  nogen  Henseende  Anstød,  hvorfor  Fru  Gro 
følte  sig  mere  og  mere  overbevist  om,  at  hun 
havde  truffet  det  rette. 

lovrigt  var  hun  i  disse  Dage  flere  Gange  paa 
Maarup,  og  hver  Gang  tog  hun  Margrethe  med. 
De  sorgede  for,  at  den  gamles  Lig  blev  sommelig 
klædt  og  lagt  i  Kisten,  som  saa  skulde  henstaa 
paa  Maarup,  indtil  der  blev  taget  Bestemmelse  om 
hendes  Jordefærd. 


FJERDE  KAPITEL 
Hr.  Buris  og-  liden  Kirsten. 

ens  Esbern  Vognsøn  var  fraværende,  indtraf 
Aarsdagen  for  Fru  Gros  P'orældres  Sjælemesse 
i  Vestervig.  Baade  hun  og  hendes  Husbond  plejede 
at  overvære  Læsningen  af  denne  Messe,  og  nu 
indfandt  Broder  Klemens  sig  for  at  spørge,  om 
Herskabet  ogsaa  denne  Gang  vilde  glæde  Klostret 
ved  sin  Nærværelse. 

Han  fik  da  at  vide,  at  Esbern  var  fraværende, 
og  at  Margrethe  efter  sin  Farmoders  Død  var 
bleven  bragt  hid  til  Ørum.  Fru  Gro  fik  en  lang 
Samtale  med  Klemens,  som  blev  fuldstændig  sat 
ind  i  Sagernes  Stilling.  Men  i  det  hun  aabnede 
sit  Hjerte  for  sin  Skriftefader,  mærkede  hun  snart, 
at  hendes  lemfældige  Opfattelse  af  de  unges  For- 
hold ikke  havde  hans  Bifald.  Han  var  af  samme 
Mening  som  hendes  Husbond  og  billigede  Dom- 
provstens Handlemaade. 

Derpaa  gav  han  sig,  skønt  ingenlunde  opfor- 
dret dertil  af  I-'ru  Gro,   i    Lag  med  Jens  for  at  ud- 

forske  hans  Sindelag  og,  om  fornødent  tale  ham 
til  Rette.  Men  han  gik  ikke  lige  til  Sagen.  Først 
gav  han  sig  til  at  undersøge,  om  Jens  havde  gjort 
F^remskridt  i  Grifle-  eller  Skrivekunsten.  Han 
havde  nemlig,  da  han  sidst  var  paa  Ørum,  efter- 
ladt nogle  af  ham  selv  opsatte  Forskrifter,  som 
Jens  skulde  efterligne.  Men  nu  viste  det  sig,  at 
Jens   ikke  havde  rort  Griflen, 

«Hvi  har  du  dog  været  saa  efterladen?* 
spurgte  Munken.  «Jeg  troede,  at  du  havde  fattet 
Lyst  til  den  fredelige  Gerning. » 

«Ja  nok.  Fader  Klemens, »  svaredejens.  »Men 
forst  havde  vi  den  store  Fægtning  paa  Grønningen, 
som  tog  min  Hu  og  næsten  al  min  Tid.  Og  siden 
fik  jeg  muntert  Selskab  og  god  Tidkort.« 

«Det  har  du  jo  hver  Dag  til  Overflod  i  dine 
Medbrødre,  Jens!» 

«Nu,  jeg  sigtede  ikke  til  dem,  men  til  mit 
Næstsøskendebarn,  Margrethe  Esgesdatter,  som  er 
kommen  hertil,  da  hendes  Farmoder  paa  Maarup 
døde.» 

<Ja,»   sagde  Klemens,    «jeg  ved,  at  hun  er  her. » 

«Nu,»  vedblev  Jens,  «hun  var  min  Legesøster 
i  min  Barndom,  saa  vi  kunne  godt  med  hinanden.« 
Dog  lege  vi  ikke  mere,   uden  med  Ord.» 

«Den  Leg  kan  blive  farlig  nok, »  sagde  Broder 
Klemens  med  Alvor.  «Hvad  der  i  Barndommen 
var  en  Leg  med  Boldte,  kan  nu  blive  en  Leg  med 
Hjerter,  og  du  kender  Aarsagen  til,  at  du  bor 
holde  dig  fra  Margrethe  Esgesdatter. » 

cVed  alle  Hellige  ja!»  udbrød  Jens.  'Jeg  er 
bleven  overflødigt  mindet  om  det,  som  Domprov- 
sten og  alle  Klærke,  I  sagtens  med,  holde  for  at 
være  Margrethes  og  min  Pligt. 

« Holde  for!»  gentog  Klemens  forarget;  men 
han  dæmpede  sin  Vrede  og  vedblev  i  en  roligere 
Tone:  Nu,  jeg  vil  ikke  føre  Disput  med  en  uvi- 
dende Dreng,  som  dig.  Trods  dit  store,  stærke 
Legeme  er  du  dog  endnu  et  Barn,  fuld  af  Ufor- 
nuft, mærker  jeg.  Ogsaa  hos  Margrethe  er  Lege- 
mets Vækst  gaaet  forud  for  Sjælens,  Dog  tænker 
jeg,  at  der  er  mere  af  en  Mand  i  dig,  end  af  en 
Kvinde  i  hende.  Du  bør  da  som  den  stærkeste 
være  fornuftig  og  holde  igen.» 

«Ej, »  udbrød  Jens,  «jeg  kan  mærke,  at  I^Vu 
Gro  har  havt  eder  i  Tale,  saa  at  I  er  bleven 
vidende  om  det  Kys,  som  Margrethe  var  tosset 
nok  til  at  give  mig,  da  vi  mødtes  i  Hallen.  Det 
var  kun  Barnagtighed  og  har  intet  trukket  efter 
sig. . 

«Jeg  vil  tro  dig,  Jens!  Hidtil  har  jeg  heller 
ikke  hos  dig  bemærket  nogen  Tilbøjelighed  til  at 
give  dig  i  Lag  med  Piger,  uagtet  flere  af  dine 
Medbrødre  i  det  Stykke  have  givet  dig  et  slet 
Eksempel.  Afhold  dig  fremdeles  derfra  Jens  og 
vær  fast  i  det  Punkt.  Ingen  Mand,  der  giver  sig 
hen  til  en  Kvinde,  kan  bevare  sin  J^Vihed  og  Selv- 
stændighed. >' 

«I  forglemmer,  ærværdige  Herre, »  sagde  Jens 

med  et  Smil,  «at  jeg  ikke  er  udseet  til  at  vorde 
Munk  eller  Præst. » 

«Gid  du  var,  Jens,  gid  du  var!  Da  kunde 
du  blive  en  renlivet  Mand.  Kvinden  er  svag  og 
Aarsag  til  al  Synd.  Det  har  hun  været  lige  fra 
Skabelsens  Dage,  og  hun  er  ikke  bleven  bedre 
siden. » 

«Da  ved  jeg  dog  ikke  andet, »  indvendte  Jens, 
«end  at  baade  min  Moder,  min  Søster  saa  og  Fru 
Gro  ere  ærbare  og  dydige  Kvinder. » 

«Ja,»  indrømmede  Broder  Klemens,  « slige 
findes,  men  de  ere  ikke  mange.  Jeg  fristes  stundom 
til  at  give  Fædrene  Ret,  som  nærede  Tvivl  om, 
hvor   vidt  Kvinderne  overhovedet  ere  Mennesker. » 

Da  lo  Jens,  men  den  lærde  Munk  sagde  ikke 
det  hen  i  Vejret,  thi  Krønikerne  berette,  at  paa 
Carl  den  Stores  Tid  blev  under  en  Kirkeforsamling 
hint  Spørgsmaal  virkelig  rejst  og  drøftet  for  Alvor. 
Men  Broder  Klemens  indlod  sig  ikke  paa  at  doku- 
mentere sin  Paastand. 

«Siden  den  Tid,»  sagde  han,  «er  det  blevet 
anderledes,  Jens!  Da  Riddervæsenet  kom  i  Flor 
og  begyndte  at  drive  sit  Spil  med  Mændene,  da 
gave  de  sig  til  at  dyrke  Kvinderne  som  Gudinder 
og  satte  dem  over  selve  Guds  Moder. » 

«Nu,  ærværdige  Fader, »  sagde  Jens  muntert, 
«hvis  jeg  indlod  mig  paa  den  Gudsdyrkelse,  da 
maatte  jeg  være  en  stor  Nar.  Jeg  mener  kun,  at 
en  Pige  er  en  mere  snild  Legekammerat,  end  en 
Dreng. » 

Det  Svar  tilfredsstillede  Broder  Klemens,  saa 
at  han  ikke  trængte  videre  ind  paa  Jens,  men  lod 
det  blive  derved.  Dog  undlod  han  ikke  nøje  at 
iagttage  Jens,  men  han  blev  intet  var  i  den  unges 
Færd,  som  fortjente  Misbilligelse. » 

«Jeg  er  nu,»  sagde  han  saa  til  Fru  Gro, 
« kommen  til  samme  Slutning  som  I,  ædle  Frue. 
Her  er  intet  at  forurolige  sig  over,  i  det  mindste 
ikke  for  Drengens  Vedkommende,  hvordan  det  end 
har  sig  med  Pigen.  Jens  har  muligt  nogen  God- 
hed for  hende,  men  han  elsker  Vaabenleg  højere. 
Han  sukker  efter  at  blive  værgagtig,  drage  ud  paa 
Hventyr  og  vinde  de  gyldne  Sporer,  lige  som 
hans  Fader  i  sin  Tid  gjorde.  Jeg  slutter  det  af 
nogle  Ord,  han  i  Gaar  lod  falde  til  de  andre 
Smaasvende,  da  de  efter  endt  Fægtning  stod 
sammen  paa  Grønningen,   og  jeg  gik  forbi.« 

Imidlertid  havde  Fru  Gro  besluttet  sig  til, 
ledsaget  af  Broder  Klemens,  at  drage  til  Vestervig 
for  at  bivaane  Sjælemessen.  Hun  fandt  det  ikke 
raadeligt  at  lade  Margrethe  blive  alene  hjemme  og 
agtede  derfor  at  tage  hende  med.  Men  saa  kom 
Jens  og  bad  om  at  maatte  gøre  dem  Følgeskab. 
Han  vilde  gerne  se  Vestervigs  berømte  Kloster, 
hvorom  Broder  Klemens  saa  ofte  havde  fortalt 
ham.  F'ru  Gro  undlod  ikke  at  raadføre  sig  med 
sin  Skriftefader  om  den  Sag,  og  han  raadede  ikke 
fra,  da  de  to  unge  der,  som  her,  vilde  være  under 
behørigt  Op.syn.  Jens  fik  altsaa  Tilladelsen,  og 
glad  blev  han,   thi  i  al  den  Tid,   han  havde  tilbragt 

paa  Ørum,  havde  han  ikke  været  langt  udenfor 
Slottets  Enemærker. 

Paa  Ørum  fandtes  der  en  Herhghed,  som  kun 
faa  Herregaarde  her  i  Norden  i  de  Tider  kunde 
rose  sig  af  at  eje,  nemhg  en  Karm.  Kvinderne 
rejste  til  Hest  hgesom  Mændene,  og  krævedes  der 
af  Helbredshensyn  en  magehgere  Befordring,  saa 
maatte  de  nojes  med  en  Fjællevogn,  hvor  Halm 
og  Dyner  afgav  et  blødt  Leje.  Fru  Gros  Karm 
lignede  da  ogsaa  mest  en  lang  Seng  paa  Hjul, 
men  de  knejsende  Stolper  og  Forhængene  gave 
dog  Anseelse. 

Hun  agede  da  helt  stateligt  med  Margrethe 
ved  sin  Side  ad  Vestervig  til,  mens  Broder  Kle- 
mens og  Jens  samt  et  Par  ridende  Svende  fulgte 
efter.  Den  gejstlige  Herre  brugte  ellers  helst  paa 
saa  korte  Udflugter  Apostlenes  Befordring,  men 
for  sin  unge  Vens  Skyld  havde  han  besteget  en 
Hesteryg,  uagtet  den  Ganger,  Jens  havde  udsøgt 
til  ham  i  Ørums  Stald,  var  adskilligt  væligere  end 
Klosterets  Klepperter. 

Jens  befandt  sig  nemlig  ikke  rigtig  vel,  naar 
han  ikke  sad  i  en  Saddel  og  følte  en  rask  Ganger 
under  sig.  At  rejse  til  Fods  syntes  ham  at  være 
uværdigt  for  en  Ridders  Søn,  at  age  kvindagtigt 
og  ulideligt.  Helst  vilde  han  havt  Magrethe  til 
Hest  ved  sin  Side,  og  han  gjorde  ogsaa  et  Forsøg 
paa  at  faa  det  sat  i  Værk,  men  Fru  Gro  afviste 
det  beslemt,  og  Broder  Klemens  tilbød  saa  at 
være  Jens's  Makker.      Men    den    ærværdige    Herre 

fik  snart  Anledniiii^  til  at  fortryde  det,  thi  Jens 
var  kaad  nok  til,  hvor  Vejen  tillod  det,  at  lade 
sin  Ganger  strække  ud.  Broder  Klemens'  Forsøg 
paa  at  holde  sin  Hest  an  mislykkedes  ganske,  og 
saa  morede  Jens  sig  over  sin  værdige  Mentors 
Anstrengelse  for  at  holde  sig  i  Sadlen,  naar  Hesten 
sprang  frem  for  at  komme  paa  Siden  af  sin  Kamme- 
rat. Til  sidst  blev  ogsaa  Korehestene  urolige 
derved,  saa  at  Fru  Gro  maatte  lade  en  af  Svendene 
indhente  og  standse  Jens,  hvorpaa  hun  gav  ham 
en  Irettesættelse  for  hans  Vildskab.  Han  skikkede 
sig  da.  og  red  nu  sindigt  og  fornuftigt,  saa  at  de 
uden  Uheld  naaede  Klostret. 

De  bleve  modtagne  af  Prioren  og  bivaanede 
Messen,  men  da  den  var  læst,  og  Fru  Gro  havde 
forrettet  sin  Andagt  i  Kirken,  fulgte  hun  Prioren 
ind  i  Klostret.  Der  samtalede  hun  længe  med 
ham,  mens  Jens  og  Margrethe,  ledsagede  af  Broder 
Klemens,  gik  ud  for  at  se  sig  om.  Margrethe 
stilede  efter  et  bestemt  Maal.  Hun  vilde  nemlig 
vise  Jens  Hr.  Buris'  og  liden  Kirstens  Grav,  hvor 
hun  havde  været  en  Gang  for  med  sin   Farmoder. 

Men  straks  da  de  kom  ud  af  Kirken,  blev 
Klemens  standset  af  en  Klosterbroder,  som  havde 
noget  at  meddele  ham,  og  det  lod  til  at  være  af 
Vigtighed,  thi  de  gik  ind  i  Kirken,  idet  Klemens 
sagde:  «Tov  lidt,  Børn,  jeg  skal  straks  være 
hos  eder.» 

I  kan  finde  os  ved   lir.   Buris'  Grav,»   raabte 
Margrethe    og    trak    saa    af   med   Jens.      Men    da 

("rraven  ligger  nær  ved  Kirken,  gjorde  Broder 
Klemens  sig  ingen  Betænkeligheder  ved  at  lade  de 
unge  gaa  derhen  uden   Ledsagelse. 

Jens  betragtede  med  Forundring  den  lange, 
smalle  Sten,   som  dækker  Graven. 

«Er  Graven  som  Stenen,*  sagde  han,  da  maa 
der  kun  være  snæver  Plads  til  to.» 

«De  ligger  i  een  Kiste,  siger  man,»  svarede 
Margrethe,  idet  hun  stod  og  stirrede  paa  Stenen. 
« Først  derved  bleve  de  retteligt  forenede. » 

«V^ar   de  det  da  uretteligt  førr»    spurgte  Jens. 

«Ja,»  lod  Margrethes  Svar,  «skont  jeg  ikke 
kalder  det  saa,  eftersom  de  havde  hinanden  kær 
af  Hjertens  Grund.  Kender  du  ikke  Visen  om  Hr. 
Buris  og  liden  Kirsten  ?» 

-  "Nej,»    svarede  Jens,    <.jeg    kerede    mig   aldrig 
stort  om  Viser. » 

«Da  lad  mig  kvæde  den  for  dig,  i^  sagde  Mar- 
grethe, idet  hun  saa  sig  om,  og  da  der  ingen 
Broder  Klemens  viste  sig,  satte  hun  sig  i  Græsset 
ved  Ligstenen,  og  Jens  tog  Plads  ved  hendes  Side. 

Og  nu  fik  han  at  hore  en  af  de  mindst  tro- 
værdige af  vore  Folkeviser,  og  høvisk  og  anstæn- 
dig er  den  da  heller  ikke.  Men  sligt  anfægtede 
jo  ikke  Datidens  Kvinder,  ikke  engang  de  sæde- 
l'g^>  og  der  skulde  henrinde  adskillige  Aarhundreder, 
inden  de  tilegnede  sig  den  fine  Følelse,  som  Nu- 
tidens Kvinder  ere  i  Besiddelse  af,  men  som,  hvor 
priselig  den  end  er,  dog  ikke  er  nogen  sikker 
Borgfen  for  D\d. 

Margrethe  havde  lært  Visen  af  sin  Amme,  og 
skønt  den  var  lang,  kunde  hun  den  dog  paa  sine 
Fingre.  Fuldtonende  lød  hendes  for  hendes  Alder 
dybe  Stemme,   idet  hun  sang: 

Kong  Volmer  og  Dronning  Sophie  sidde  i  Sale, 

De  kom  om  liden  Kirsten  at  tale. 

Kirsten  lille  var  from, 

Saa  herligt  kunde  hun  raade  de  Runer. 

Hør  du  Dannekonning,  kær  Herre  min, 

Vil  I  give  Buris  liden  Kirstin? 

I  har  en  Søster,  jeg  en  Bror, 

Saa  herligt  Giftermaal  gøre  vi  i  Aar. 

Det  skal  ikke  ske,  mens  mig  undes  Liv, 
At  give  min  Søster  til  en  Hestetyv. 
Liden   Kirsten   er  en  Jomfru   saa   væn, 
Hr.   Buris   er  lig  en    Hestedreng. 

Dronningen  blegned   i   Rosenkind, 
Min  ædelig  Herre,  foragter  1  mig? 
Dronningen  slog  sin  Haand  imod  Bord, 
Saa  sandelig  skal  jeg  hævne  de  Ord! 

Kong  VVolmer  giver  nu  sin  Søster  til  en 
Fyrste  baade  rig  og  fin  og  drager  derpaa  i  Leding. 
Mens  han  er  borte,  skal  Hr.  Buris  tage  vare  paa 
Land  og  Rige.  Da  Jens  havde  hørt  det  Vers,  ud- 
brod han : 

«Det  var  da  sært,  at  Kong  Wolmer  vilde  be- 
tro Rigets  Styrelse  til  saa  ussel  en  Karl,  som  Hr. 
Buris,  hvem  han  ikke  agtede  hojcre  end  en  Heste- 
dreng. » 

Hvor  ofte  end  Margrethe  havde  sunget  den 
\'ise,  saa  havde  hun  dog  aldrig  tænkt  over  det. 
Men  hun  lod  sig  ikke  forblofte. 

«Vær  vis  paa, »  sagde  hun,  ';at  naar  det  staar 
i  V^isen,   saa  maa  det  være  rigtigt  og  sandt, » 

Derpaa  fortsatte  hun  sit  Foredrag  af  Visen, 
hvori  Handlingen  udvikler  sig  paa  følgende  Maade: 

Mens  Kongen  er  fraværende,  skrider  Dron- 
ningen til  Hævnens  Værk,  idet  hun  opfordrer 
Buris  til  at  lokke  og  forfore  liden  Kirsten.  Han 
krymper  sig  forst  derved,  men  gaar  dog  til  sidst 
ind  derpaa  og  forsøger  det.  Kirsten  viser  sig 
imidlertid  fast,  indtil  Dronningen  faar  kastet  Runer 
i  hendes  Seng.  Saa  løber  hun  ind  til  Buris  og 
giver  sig  ham  i   Vold : 

Den  Nat  hun  sov  i  Ridderens  Arm, 
Sig  selv  til   Sorrig  og  daglig  Harm. 

Da  Kongen  saa  kommer  hjem,  begærer  han 
at  se  sin  Søster,  men  faar  det  Svar,  at  Kirsten 
har  lagt  sig  ind  i  Stenstuen  og  der  født  et  Barn. 
Han  vil  imidlertid  ikke  tro  det  og  lader  hende 
hente.  Da  hun  er  kommen  til  Stede,  rækker 
Kongen  hende  sin  Haand,  drikker  hende  til  og 
viser  hende  megen  Ære.  Dernæst  beder  han 
hende  om  at  synge  en  Elskovsvise: 

Du  skal  danse,  du  skal  kvæde, 
Mine  Gæster  skal  du  i  Aften  glæde. 

Hun  giver  sig  da  til  at  synge,  Kongen  danser 


46  I 

med  hende  og  saa  de  andre  Herrer,  den  ene  efter 
den  anden : 

De  dansed  ud,  de  dansed  ind, 
Det  kunde  ikke  kendes  paa  hende. 

Da  vender  Kongen  sig  til  Dronningen  og 
stempler  hendes  Beskyldning  som  Løgn.  Men  saa 
blotter  Dronningen  Kirstens  Bryst  og  —  »malker 
Mælk  paa  Jord».  Det  overbeviser  Kongen,  han 
lader  Svøben  hente  og  Kirsten  piske,  indtil  hun 
ligger  i  blodige  Strømme.  Dog  faar  hun  Tid  til 
at  skrifte,  skænker  Kongen  sine  Borge  og  sin  ny- 
fødte Datter  Inger  det  røde  Guld,  for  at  hun  kan 
hævne  hendes  Død: 

Saa  gav  den  Rose  op  sin   Aand, 
Og  den  befalede  i  Guds  Haand. 

Men  Kongen  angrede,  hvad  han  havde  gjort, 
udskældte  Dronning  Sophie  for  en  ond  Kvinde 
og  var  hende  siden  aldrig  god.  Kirsten  lod  han 
prægtigt  begrave  i  Vestervig,  men  han  lod  Øjnene 
stinge  ud  paa  Buris,  hans  højre  Haand  og  venstre 
Fod  afhugge,  og  derpaa  blev  han  lænket  til  Kirke- 
muren i  Vestervig,  hvor  han  fristede  Livet  i  tolv 
Aar  og  havde  daglig  sin  Hjertenskærs  Grav  for  Øje. 
Da  han  var  død,  blev  han  lagt  ned  i  Graven  til 
hende. 

Der  er  imidlertid  nogle  slemme  historiske 
Hager  ved  dette  Sagn.  Buris  var  .saaledes  ingen- 
lunde   Dronning    Sophies    Broder,    derimod    Svend 

Estridsons  Sonneson  og  Kong  Volmers  Næst- 
søskendebarn. Dernæst  blev  han  anklaget  og  mis- 
handlet paa  Grund  af  Højforræderi,  og  endelig 
vides  der  intet  om,  at  Kong  Volmer  havde  en 
Søster,  som  hedte  Kirsten.  Man  har  derfor  gættet 
paa,  at  hun  har  været  Kongens  naturlige  Datter. 
Men  muligt  er  det  dog,  at  der  har  været  en 
Grund  til  at  stralTe  Buris  saa  grusomt,  hvorom 
Historien  tier,  og  at  Buris  virkelig  har  havt  noget 
at  gore  med  en  liden  Kirsten.  I  hvert  Fald  er 
det  for  længe  siden  ved  en  Undersøgelse  af  Gra- 
ven blevet  konstateret,  at  der  virkelig  findes  en 
Kiste  eller  et  Leje  af  Sten  med  to  Rum,  hvori 
der  ligger  to  Skeletter  ved  Siden  af  hinanden.  Der 
er  da  noget,  der  taler  for,  at  det  er  Buris  og 
liden  Kirsten,  hvem  denne  Grav  gemmer,  og  at 
Margrethe  Esgesdatter  og  hendes  samtidige  ikke 
tog  fejl  i  at  tro  derpaa. 

Da  Margrethe  var  kommen  til  Ende  med  Visen, 
blev  hun  siddende  og  stirrede  tavs  og  med  taare- 
fyldte  Øjne  paa  Ligstenen.  Ogsaa  Jens  folte  sig 
noget  bevæget.  Margrethe  brod  først  Tavsheden. 
«Ja,  her  ligge  de,»  sagde  hun  med  dæmpet 
Stemme.  «Man  siger,  at  de  ved  Midnat  stige  op 
af  Graven,  og  vandre  Haand  i  Haand  Klostret 
rundt. » 

«Det  er  da  godt, »  udbrød  Jens,  idet  han 
kastede  et  sky  Blik  til  Graven,  «at  slige  Genfærd 
ikke  vise  sig  om  Dagen.  Nødigt  vilde  jeg  møde 
dem. » 

«Men  jetj  vilde  ikke  blive  ræd,  om  sligt  time- 
des mig,»  udbrod  Margrethe.  «Jeg  vilde  sporge 
liden  Kirsten,  om  hun  ikke  var  glad  ved  sin 
Skæbne,   enddog  den  fik  saa  sørgelig  en  Ende.» 

«Men  jeg, »  sagde  Jens,  « vilde  adspørge  Hr. 
Buris,  om  han  dog  ikke  var  af  den  Mening,  at 
han  maatte  betale  den  Elskov  lovlig  dyrt.» 

«Muligt  har  han  meent  det, »  svarede  Mar- 
grethe, «men  liden  Kirsten  næppe  for  sit  Ved- 
kommende. De  Runer  maa  have  indgivet  hende 
stor  Kærlighed  til  Hr.  J^uris,  og  det  maa  have 
været  en  lyksalig  Tid  for  hende,  indtil  hendes 
grumme  Broder,  Kongen,  kom  over  hende.  Ogsaa 
gik  hun  skønt  i  Døden  med  Dans  og  Sang, » 

«Du  forglemmer,  hvad  du  nys  selv  sang,» 
sagde  Jens  i  en  tilrettevisende  Tone,  «at  liden 
Kirsten  sov  i  Ridderens  Arm,  sig  selv  til  Sorrig 
og  daglig  Harm.» 

Margrethe  tilkastede  ham  et  fortornet  Blik. 
mens  Jens  for  fort  og  sagde : 

« Dette,  Margrethe,  har  givet  mig  noget  at 
tænke  paa.  Sig  mig,  forholder  det  sig  saa,  at  din 
Hu  staar  til   mig?» 

«Af  hvad  Aarsag  spørger  du  mig  derom  ?» 
spurgte  Margrethe  med  en  knibsk  Mine. 

«Nu,»  svarede  Jens,  «det  \ilde  ingenlunde 
mishage  mig,  hvis  du  kunde  blive  min,  men  da 
det,  som  du  vel  ved,  ikke  synes  gørligt,  saa  er 
det  dog  bedst,   at  vi  se  os  vel  for.» 

"Jens,»    udbrod   Margretlic,    idet    hun   saa   paa 

ham  med  et  funklende  Blik,  «du  ved  ikke,  hvad 
Elskov  er.  Gerne  vilde  jeg  blive  din  og  give  mig 
hen  til  dig,  skulde  min  Skæbne  end  blive  lige  saa 
krank,  som  liden  Kirstens.  Vid,  at  du  aldrig  har 
været  ude  af  min  Tanke,  siden  jeg  saa  dig  første 
Gang,  var  jeg  end  dengang  kun  et  Barn.» 

Jens  begyndte  at  blive  blod  om  Hjertet.  Fager 
var  Margrethe  at  se  til,  som  hun  sad  der  med 
Armene  korslagte  under  sin  fyldige  Barm  og  lod 
sine  ildfulde  Øjnes  Straaler  falde  paa  ham.  Han 
havde  io  sagt,  at  han  kunde  fristes  til  at  prove 
paa  at  gøre  hende  til  sin  Fæstemø  bare  for  at 
stampe  imod  Braaden  og  trodse  Domprovsten , 
men  nu  folte  han,  at  han  ikke  behøvede  at  egges 
af  den  Grund.  Havde  det  været  gorligt,  vilde 
han  maaske  gerne  straks  løben  af  med  hende. 
Men  dette  pludselige  Anfald  af  Elskovsfeber  gik 
snart  over,   og  han  genvandt  Besindelsen. 

<Xødigt, »  sagde  han,  « vilde  jeg,  at  din  Skæbne 
skulde  faa  Lighed  med  liden  Kirstens.  Der  synes 
jo  heller  ikke  at  være  nogen  Fare  for  det,  al  den 
Stund  min  Moder  ikke  er  nogen  ond  Kvinde,  som 
vil  lokke  dig  med  Runer,  og  af  mig  har  du  ingen 
Uskikkelighed  at  frygte.  Men  dog  ere  vi  stillede 
lige  som  de  Tvende,  der  ligge  dernede  var,  i  saa 
Maade,  at  de,  der  raade  for  vor  Skæbne,  ville 
formene  os  at  komme  sammen.  Vi  faa  da  tie  og 
bie,  og  det  er  der  gode  Stunder  til,  eftersom  jeg 
er  for  ung  til  at  tage  en  Hustru  og  du  endnu 
ikke  en  giftefærdig  Jomfru.* 

Det  stod  at  læse  i  Margrethes  Øjne,  at  hun 
mente,  at  hun  var  det,  og  fra  Alderens  Side  var 
der  intet  i  Vejen,  da  en  Pige  dengang  betragtedes 
som  giftefærdig,  naar  hun  havde  fyldt  det  tolvte 
Aar.  Men  de  færreste  vare  i  Vækst  saa  fremme- 
lige som  Margrethe,  hvorfor  det  næsten  aldrig 
skete,  navnlig  ikke  i  de  nordlige  Lande,  at  en 
Jomfru  blev  gift  i  saa  ung  en  Alder. 

«Jens,»  udbrod  Margrethe  i  en  grædefærdig 
Tone,    «du  har  mig  ikke  kær!» 

Men",  i  det  samme  faldt  hun  ham  om  Halsen, 
han  holdt  hende  fast,  og  de  vekslede  et  Kys,  som 
intet  barnligt  havde  ved  sig. 

«Saa,»  sagde  derpaa  Jens,  idet  han  rev  sig 
løs,  «nu  fik  du  at  mærke,  at  jeg  dog  har  dig  kær. 
Men  Underværker  kan  jeg  ikke  gøre.  Vi  maa  tie 
og  bie  til  bedre  Tider,  da  alt  skikker  sig  saaledes, 
at  vi  kunne  komme  rettelig  sammen. » 

'(Hvad  mener  du  med  det  « rettelig » .'*»  spurgte 
Margrethe,  idet  hun  saa  op,  og  hendes  Kinder 
blussede. 

« Dermed,«  svarede  Jens,  »sigtede  jeg  ikke  til 
Kirkens  Velsignelse,  som  ikke  er  fornøden,  men 
til  vore  Forældres  og  Frænders  Samtykke.  Det 
maa  dog  til,   Margrethe !>' 

Hun  sad  i  nogen  Tid  og  stirrede  paa  ham 
uden  at  sige  et  Ord.  Hvad  hun  tænkte,  beholdt 
hun  for  sig  selv.  Ublufærdig  var  hun  ikke,  men 
hun  levede  i  en  lid,  da  Lidenskabernes  Bud  var 
den  højeste  Lov  baade  i  Kærlighed,  Had  og  Hævn. 

Trods  al  Gudsdyrkelse  o<j;-  alle  Messer  og  Bonner 
\'ar  Kristendommens  Aand  kun  i  ringe  Grad  trængt 
ind  i  Hjerterne,  og  naar  det  kneb,  satte  man  storre 
Lid  til  Runer  end  til  Bonner,  og  man  frygtede  mere 
I'^llefolks,  Troldes  og  Havfruers  Vrede,  end  nogen 
Helgens.  Margrethe  Ksgesdatter  var  altsaa  i  sit 
Hjerte  en  lille  Hedning,  og  naar  Jens  ikke  var  det 
i  samme  (irad,  da  kom  det  ikke  af  nogen  indre 
Overbevisning,  men  kun  deraf,  at  hans  Hjerte  var 
mindre  fængeligt. 

Pludseligt  tog  Margrethe  en  Guldring  af  sin 
hojre  Haands  Langefinger.  Det  var  en  Gave,  som 
hendes  Fader  havde  givet  hende  paa  det  sidste, 
et  .Arvestykke,  men  hun  vidste  ikke,  fra  hvem 
Ringen  oprindeligt  skrev  sig.  Den  var  gjort  til  en 
voksen  Kvinde,  men  hendes  Langefinger  var  nu 
bleven  stor  nok  til  at  udfylde  den.  Først  havde 
hun  ikke  agtet  videre  paa  den,  men  da  hun  af 
nogle  Ord.  som  vare  undslupne  Fru  Elisabeth, 
havde  faaet  at  vide,  at  hendes  Fader  havde  været 
hende  og  Jens  god,  havde  hun  baaret  den  og 
holdt  den  hojt  i  Ære.  Det  fortalte  hun  nu  Jens 
og  tilfojede: 

« Dette  lille  Klenodie  holder  jeg  for  et  Vidnes-- 
byrd  om,  at  min  kære  Fader  mente  os  det  vel. 
Det  bør  da  ikke  være  min  Ejendom  alene.  Kom, 
lad  os  dele  den  og  beholde  hver  sin  Part.  Læg 
den  paa  Hr.  Buris'  og  liden  Kirstens  Gravsten  og 
hug  den  over!>^ 

Jens  tog  Ringen  og  saa  lidt  paa  den,   som  om 

luiu  bcUenktc  sig,  men  fojedc  hende  dog  deri, 
lagde  Ringen  fra  sig  og  huggede  den  over  med  sin 
Dolk,  saa  det  klang  i  Stenen.  Samlede  saa  begge 
Stykker  og  lagde  dem  i  hendes  Haand.  1  lun  rakte 
ham  derpaa  den  ene  Halvdel  og  sagde: 

«Der  tag  den  og  forvar  den!  Kommer  jeg 
nogen  Tid  i  Nød,  da  vil  jeg  skikke  dig  min  Halv- 
part og  se  saa  deri  en  Bøn  om,  at  du  skal  ile 
mig  til  Hjælp. » 

«Nu,»  svarede  Jens  med  et  Smil,  idet  han  tog 
sin  Halvpart  og  stak  den  til  sig,  «vi  ere  da  lige- 
som til   Hælvten  trolovede.« 

«Spot  mig  ikke!»  udbrod  Margrethe,  «Fra 
nu  af  er  du  i  mine  Øjne  min   Fæstemand. 

«Jeg  har  intet  derimod,  mit  Hjerte, »  svarede 
Jens  sindigt,  «men  ret  beseet,  da  er  det,  vi  her 
have  foretaget  os,  kun  Leg.  Jeg  tænker,  at  om 
nogle  Aar,  da  er  du  enten  en  anden  Mands  Hustru, 
eller  gemt  i  et  Kloster,  og  jeg  vil  næjjpe  have 
Magt  til  at  bjærge  dig,   hvor  gjerne  jeg  end  vilde.« 

i<Jeg  sværger  dig  til,  svarede  Margrethe  med 
Ild  i  sit  Blik,  <at  for  det  sker,  vil  du  se  mig  død 
og  ligge  paa  Baare !  Jeg  sværger  det  ved  min 
I'^aders  Minde  og  ved  den  Rose,  som  ligger  lahnct 
der  i   Graven   ved  sin  Vens  Side. » 

Jens  fik  ikke  givet  Svar,  thi  nu  kom  liroder 
Klemens  farende.  I  Ians  Aasyn  udtrykte  /Xnger 
over,  at  han  saa  ganske  havde  ladet  de  to  Lam, 
som  han  skulde  vogte,  i  Stikken.  Men  da  han  nu 
fandt    dem    i    god    Behold    og    siddende    stille    ved 


53 

liinandcns  Side,  berolif:^edes  han.  Havde  han  imid- 
lertid vidst,  hvad  der  var  foresraaet  imellem  dem, 
da  vilde  han  sikkert  taget  den  Paastand  tilbage, 
at  Legemets  Udvikhng  var  gaaet  forud  for  Sjælen 
hos  disse  to  unge,  men  han  vilde  tillige  tænkt,  at 
flc  Advarsler,  Jens  havde  faaet,  dog  havde  gjort 
noget  Indtryk  paa  ham. 

Da  de  alle  henad  Aften  kom  tilbage  til  Ørum, 
bleve  de  til  deres  Overraskelse  modtagne  af  Esbern, 
som  var  kommen  hjem  i  Lobet  af  Dagen.  Han 
saa  ikke  mild  ud,  og  hans  Hustru  kunde  let  gcætte 
sig  til  Aansagen.  Han  sagde  imidlertid  intet,  og 
det  kom  ikke  til  Ordveksel  imellem  dem,  forend 
de  vare  blevne  alene.  Da  gav  Fru  Gro  sig  til  at 
forklare,  hvorledes  det  var  gaaet  til,  at  Jens  var 
bleven  taget  med  til  V'estervig,  og  undlod  ikke 
at  fremhæve,  at  Broder  Klemens  havde  billiget 
det,   men   Ksbern  afbrod  hende,   idet  han  sagde: 

«Lige  meget!  Nu  vil  den  Spas  faa  en  brat 
Ende.  Jeg  traf  Domprovsten  paa  Noringtoft,  og 
vi  drog  saa  med  P>u  Cæcilie  til  Sjørring,  hvor  der 
blev  holdt  Familieraad  og  den  Beslutning  taget,  at 
Margrethe  helst  maa  blive,  hvor  hun  er,  om  vi 
vil  have  hende,  men  Jens  skal  snarest  tilbage  til 
Hjemmet.)^ 

»Kommer  der  ingen  af  dem  herned  for  at 
fly  Elisabeth  til  Jorde  ?->  spurgte  Fru  Gro  for- 
undret. 

«Det  var  paa  Tale,  men  blev  opgivet  for 
denne  Sinde,    da  Frænderne  i   disse  Uroestider   ere 

s[)littedc  ad  og  ikke  til  at  faa  Samling  ]jaa.  Der 
bliver  ingen  stor  Ligfærd  fra  Maarup.  Den  gamle 
I'Vues  Lig  skal  føres  til  Vestervig  og  overgives  til 
Klosterbrodrenes  Varetægt,  indtil  Jordfæstelsen  kan 
gaa  for  sig.» 

«Det  undrer  mig  ikke, »  sagde  Fru  Gro  med 
et  Hovedkast,  «at  Cæcilie  giver  sin  Værmoders 
Lig  i  frenmiede  Hænder,  al  den  Stund  hun  aldrig 
yndede  den  gamle,  men  til  at  lette  hende  Op- 
dragelsens Byrde  var  hun  jo  god  nok.  Heller  ikke 
har  Cæcilie  nogen  Sinde  ret  havt  Hjerte  for  sin 
Datter. » 

«Deri  gør  du  hende  dog  muligt  Uret, »  sva- 
rede Esbern.  «Hun  bad  mig  takke  dig,  fordi  du 
har  taget  dig  af  Margrethe,  men  hun  vil  ikke 
paabyrde  dig  Barnet.  Om  føje  Tid  vil  Margrethe 
blive  afhentet.« 

Margrethes  Glæde  over,  at  hun  maattc  blive 
i  nogen  Tid  endnu  paa  Ørum,  formorkedes,  da 
hun  hk  at  vide,  at  Jens  skulde  derfra.  Men  dog 
skulde  hun  jo  om  ikke  lang  Tid  tilbage  til  sit 
Hjem,  der  laa  ikke  langt  fra  Jens's,  saa  at  de  dog 
havde  Udsigt  til  at  gense  hinanden.  De  to  Ting 
kunde  hun  ikke  faa  til  at  passe. 

Jens  var  for  sit  Vedkommende  fuld  af  I^'or- 
bitrel.se,  fordi  han  saa  brat  skulde  fjærnes  fra 
Ørum.  Dog  tænkte  han  ikke  derved  saa  meget 
paa  Skilsmissen  fra  Margrethe,  som  paa,  at  han 
skulde  tilbage  til  1  Ijcmmct  og  igen  under  det 
gamle  Aatr. 

Men  inden  lian  forlod  Ørum,  skete  der  noget, 
som  dæmpede  hans  Vrede  og  gav  ham  Ro  i  Blodet. 
Esbern  gjorde  ham  efter  Faderens  Ønske  værg- 
agtig.  det  vil  sige,  han  fik  Lov  til  at  bære  Sværd 
og  blev  altsaa  fra  Dreng  gjort  til  Mand.  Esbern 
havde  fra  Sjørring  medbragt  et  skjønt,  stort  Sværd, 
en  Gave  fra  Poul  til  Sønnen,  og  det  bidrog  meget 
til  at  blødgøre  Jens's  Hjerte. 

Det  var  en  smuk  lille  Højtidelighed,  da  Cere- 
monien foregik.  Alle  Gaardens  Svende  og  Smaa- 
drenge,  som  de  adelige  Ynglinge  kaldtes,  vare 
samlede  i  Hallen,  da  Esbern  traadte  ind,  ledsaget 
af  Broder  Klemens.  Han  havde  nemlig  fulgt  Fru 
Gro  tilbage  til  Ørum  og  var  efter  Esberns  Be- 
gæring forbleven  der.  Ogsaa  Fru  Gro  med  alle 
sine  Jomfruer  og  Terner  og  Margrethe  kom  til 
Stede. 

Esbern,  som  bar  Sværdet,  stillede  sig  midt  i 
Hallen  med  det  og  kaldte  Jens  frem.  Derpaa 
traadte  Broder  Klemens  til.  Sværdet  blev  ham 
rakt,  og  han  læste  en  Bøn  over  det  og  velsignede 
det,  hvorefter  han  gav  det  tilbage  til  Esbern,  som 
nu  holdt  en  lille  Tale  til  Jens.  Han  formaaede 
ham  til  aldrig  at  bruge  Sværdet  i  uretfærdig  Kamp 
og  stedse  at  fore  det  mandigt  og  med  Ære  som 
det  anstod  Globernes  gamle,  ædle,  kongetro  Slægt, 
Derpaa  spændte  han  Sværdbæltet  om  Jens'  Liv, 
idet  han  med  et  Smil  sagde: 

«Det  er  noget  langt  og  tungt  til  dig  endnu, 
Jens,   men  du  vil  svart  vokse  til  det. » 


Da  traadte  Jens  tilbage,  drog  Sværdet  af  Bal- 
gen og  gjorde  et  Slag  med  det  i  Luften ,  saa 
det  peb. 

«Guds  Kors,»  udbrød  Esbern,  «du  faar  da 
ikke  Bersærkegang  og  vil  straks  hugge  ind  paa  os?» 

Da  lo  de  alle,  og  Jens  lo  med,  men  det  var 
af  Glæde  over  Sværdet.  I  det  var  nu  al  hans 
Tanke,  saa  at  han  vaagnede  som  af  en  Drom, 
da  Fru  Gro  og  Margrethe  traadte  til  for  at  ønske 
ham  til   Lykke. 

Han  takkede  dem  med  en  aandsfraværende 
Mine,  saa  at  det  var  tydeligt,  at  Margrethe  havde 
faaet  en  farlig  Medbejlerske  i  det  Sværd.  Sligt 
tænkte  hun,  men  det  anede  hende  dog  ikke,  at 
det  skulde  blive  et  Middel  til  at  fjærne  dem  læn- 
gere fra  hinanden  end  nogen  Sinde  før,  og  at  hun 
denne  Dag  saa  Jens  for  sidste  Gang  i  lange  Tider. 

Saa  drog  han  hjem  til  Sjorring  med  sin  Barn- 
domsvenindes halve  Ring  og  hele  Hjerte,  men 
uden  i  Øjeblikket  at  ofre  hende  mange  Tanker. 
Hans  Hjerte  var  hos  Sværdet,  og  han  dromte  kun 
om  Event}'r  og  Stordaad. 


FEMTE  KAPITEL. 
Jens  g-aap  sin  Skæbne  i  Møde. 


Jens  blev  modtaget  ret  mildt  af  sin  Fader  og  kær- 
ligt af  sin  Moder.  Der  syntes  altsaa  ikke  at 
være  nogen  Braad  at  stampe  imod.  Dog  troede 
han  ikke  paa  Freden,  før  han  havde  staaet  Ansigt 
til  Ansigt  med  sin  Farbroder  Domprovsten.  Han 
var  ikke  langt  borte,  nemlig  paa  Noringtoft,  og 
han  havde  sendt  Broder  Tue  til  Sjørring  med  den 
Melding,  at  han  vilde  indfinde  sig  om  et  Par 
Dage. 

Broder  Tue  var  det  ældste  og  mest  ansete 
Medlem  af  Domkapitlet  i  Børglum,  Domprovstens 
Sekretær  og  højre  Haand.  Han  var  en  trivelig 
Herre,  som  aabenbart  ikke  holdt  sig  Præmonstra- 
tensernes  strenge  Regel  efterrettelig  og  ikke  gav 
sig  meget  af  med  at  faste.  Hans  fyldige  An.sigt 
var  godlidende,  men  Blikket  fra  hans  smaa,  l)'se 
Øjne  var  listigt  og  tydede  paa  stor  Snuhed. 

Jens    led  Broder  Tue    godt,    thi    denne   havde 

altid  vist  sig  venlig  og  deltagende  imod  ham,  naar 
han  med  Domprovsten  kom  til  Sjorring.  Med  Hr. 
Tue  havde  Jens  frit  Sprog,  ja  endogsaa  naar  han 
klagede  sin  Nød  og  lastede  Domprovsten  havde 
Tue  til  en  vis  Grad  givet  ham  Medhold.  Han 
indrommede,  at  Domprovsten  tiltog  sig  for  stor 
Magt  paa  Sjorring  og  ved  flere  Lejligheder  havde 
udvist  en  utilbørlig  Strenghed  imod  Husets  Son 
og  Arving.  Havde  Jens  været  ældre  og  havt 
mere  Erfaring,  da  vilde  denne  store  Imødekommen 
været  ham  paafaldende  og  vakt  hans  Mistanke. 
Men  Jens  hengav  sig  med  hele  Ungdommens  God- 
troenhed, saa  at  den  snu  Munk  kunde  læse  i  hans 
Hjerte  som  i  en  aaben  Bog.  Og  nu  da  Jens  havde 
været  paa  Ørum  og  oplevet  noget,  følte  han  større 
Trang  end  nogensinde  for,  til  at  meddele  sig  til 
den  velvillige  Klosterbroder.  Da  han  havde  for- 
talt Tue  om  sit  Liv  paa  Ørum,  og  hvor  godt  han 
havde  havt  det  der,   sagde  han : 

(Dette  har  gjort  mig  dobbelt  led  ved  Hjem- 
met og  jeg  ønsker  mig  vel  herfra  igen.  Vel  tog 
Fader  godt  imod  mig,  men  hvor  længe  vil  det  vel 
vare?  Jeg  er  jo  nu  værgagtig  og  ingen  Dreng 
mere.  Jeg  burde  have  nogen  Raadighed  for  at 
lære  at  styre  Sagerne,  men  intet  tyder  paa,  at 
Fader  agter  at  unde  mig  sligt.  Jeg  tænker,  ■>•  til- 
føjede han  i  en  spydig  Tone,  «:at  Farbroder  ikke 
vil  tilstede  det.» 

«Jeg  skal  ikke  kunne  sige  det,»  svarede  Tue 
med    en    eftertænksom  Mine.     «Dog    kan  jeg  ikke 


59 

indse,  af  hvad  Aarsag  Domprovsten  skulde  træde 
dig  i  Vejen.  I  ethvert  Fald  vilde  hans  Indblan- 
ding i  den  Sag  være  ganske  overflødig,  eftersom 
din  Fader  er  en  raadelysten  Herre,  saare  nidkær 
over  sin  Myndighed.  Men  siden  du,  som  du  før 
sagde,  er  led  ved  Hjemmet,  da  vilde  jeg  i  dit  Sted 
se  at  komme  herfra,  i  det  mindste  for  en  Tid.» 

«Ja,  dertil  staar  just  min  Hu,»  udbrød  Jens. 
«Men  tror  I,   at  det  vil  blive  mig  tilstedet?* 

.<Man  kan  aldrig  vide  det, »  svarede  Tue  og 
tav  saa,  som  om  han  grublede  over  Sagen.  «Hvis 
du,»  fortsatte  han,  «kan  beslutte  dig  til  at  drage 
udenlands  og  gaa  i  en  stor  Herres  Brød,  da  vil 
din  Fader  maaske  dog  gaa  ind  derpaa.  Sligt 
gjorde  han  jo  selv  i  sin  Ungdom,  og  det  giver 
Anseelse. » 

« Mener  I  virkelig  saa?»  udbrød  Jens  glad. 
«Men,»  tilføjede  han  med  en  betænkelig  Mine, 
«jeg  maa  da  blive  udrustet  og  ledsaget  saaledes, 
at  jeg  ikke  gør  min  Æt  og  mit  Navn  Skam,  og 
dor   er  jo  altid  Ebbe  i  Faders   Skrin,   ved  I  nok.» 

«Slaa  ikke  for  stort  paa  i  det  Punkt, »  sva- 
rede Tue,  idet  han  advarende  løftede  sin  Haand. 
«At  din  Person  bliver  vel  udrustet,  det  er  Hoved- 
sagen.     Noget   stort  Følge  er  ganske  ufornødent. » 

Da  Jens  imidlertid  blev  siddende  alvorlig  og 
taus,  spurgte  Tue  ham,  om  han  havde  faaet  nye 
Betænkeligheder  og  vilde  opgive  sit  Forsæt? 

«Nu,     ærværdige    Fader, »    svarede   Jens,    idet 

han  blev  lidt  rod  i  Kinderne,  <.<]eg  vil  skrifte  helt 
ud  for  eder.» 

Nu  var  nemlig  Tanken  om  Mari^^rethe  omsider 
atter  bleven  levende  hos  ham ;  og  han  mindedes 
den  halve  Trolovelsesring,  som  han  bar  hos  sig. 
Broder  Tue  fik  saa  en  sandfærdig  Beretning  om 
det,  der  var  foregaaet  mellem  Margrethe  og  ham 
i  Vestervig  og  tilsidst  sagde  Jens : 

»Margrethe  Esgesdatter  og  ieg,  vi  have  altsaa 
givet  hinanden  et  Løfte.  Vel  ved  jeg,  at  vi  ere 
for  nær  beslægtede  til  at  indgaa  Ægteskab,  men 
jeg  har  dog  hørt  noget  om,  at  sligt  kan  lade  sig 
gøre,  og  man  kan  jo  aldrig  vide,  hvad  der  kan 
ske,  naar  vi  holde  ud.  Vil  det  da  ikke  være  Uret, 
som  Sagen  staar,  at  forlade  Hjemmet  og  hende 
og  drage  bort  til   fremmede  Lande? » 

«Det  er  sært, »  svarede  Broder  Tue  med  et 
Smil,  «at  du  først  nu  kommer  i  Tanke  om  det. 
Din  Kærlighed  til  den  Jomfru  maa  ikke  v;ere  meget 
brændende. » 

«Nu,  sagde  Jens  tovende  og  idet  han  saa  op 
med  et  usikkert  Blik,  «elskovs.syg  er  jeg  just  ikke, 
men  jeg  har  givet  hende  mit  Ord,  og  hun  sæ'tter 
nu  sin  Lid  til   mig. » 

« Barnestreger  er  dette  og  intet  andet,«  udbrød 
Tue . 

«Jo,  ærværdige  Fader,  der  er  dog  noget  mere 
end  det  deri.» 

«:Nu,»  sagde  Tue  med  mild  Alvor,  -»det  be- 
drøver   mig    baade    paa  Jomfruens  og  dine  Vegne. 


6i 

Hun  vil  blive  skuffet  og  du  forspilde  din  l'Vemtid. 
Jci;-  ved,  at  du  har  tlit  Sværd  kært,  og  at  din  IIu 
staar  til  at  prøve  Eventyr  og  vinde  Ære.  Men 
ved  at  gaa  og  drive  her  hjemme,  vinder  du  hver- 
ken Æren  eller  Pigen.  Og  hvad  taber  du  ved  at 
tlragc  bort.?  I^it  Fiudrenegods  løber  jo  ikke  fra 
dig. 

«Jeg  mener  som  saa, »  svarede  Jens  i  en  for- 
trøstningsfuld Tone,  «at  fordi  jeg  drager  bort  for 
en  Stund,  har  jeg  ikke  nødigt  at  opgive  Pigen. 
Tværtimod,   ved  Sværdet  kan  jeg  vinde  hende. » 

«Ej,»  udbrød  Tue  med  et  Smil,  ><vil  du  fægte 
med  din  egen  Fader  og  Farbroder  om  hende  ?» 

«Nej,»  svarede  Jens,  uagtet  hans  Mine  var 
glubsk  nok,  «saaledes  var  det  ikke  ment  Derimod 
tænker  jeg,  at  naar  jeg  ved  mit  Sværd  har  vundet 
Ære  og  maaske  Bytte  og  Rigdom,  da  vil  Fader 
vel  give  sig  og  Farbroder  lukke  et  Øje  til  og  lade 
det  ske,  som  vi  ønske. » 

«Nu,  det  er  vel  ikke  utænkeligt,«  svarede 
Tue  føjeligt. 

Dagen  efter  red  han  over  til  Noringtoft  og 
vendte  inden  Aften  tilbage  med  Domprovsten,  der 
som  sædvanligt  kom  med  et  talrigt  Følge  af  ru- 
stede Svende.  Jens  fik  en  levende  P'ølelse  af,  at 
hans  Farbroder  havde  andre  end  aandelige  Vaabcn 
til  sin  Raadighed.  Han  optraadte  allerede  næsten 
som  en  Biskop,  og  man  sagde  jo  ogsaa,  at  han 
snart  vilde  blive  det.  Det  vilde  da  ikke  blive  let 
at  fægte  med  ham. 

Men  til  hans  store  Forundring  modtog  den 
strenge  Farbroder  ham   med  stor  Mildhed. 

«Jeg  hører  af  Tiie,»  sagde  han,  '<at  din  llu 
staar  til  at  drage  ud  i  Verden  for  at  vinde  Hæder 
og  Anseelse.  Det  er  et  mandigt  Forsæt,  som  jeg 
maa  ptise.  Hvis  du  ønsker  det,  skal  jeg  tale  med 
din   Fader  om  Sagen. » 

'<Tak,  om  I  vil,»  svarede  Jens,  højlig  over- 
rasket over  denne  uventede  Imødekommen  fra  den 
før  saa  hadske  Farbroders  Side.  Og  da  det,  som 
det  snart  viste  sig,  gik  glat,  og  hans  Fader  villigt 
gav  sit  Samtykke,  meldte  sig  rigtignok  den  Tanke 
hos  Jens,  at  de  vel  helst  vilde  være  ham  kvit,  men 
det  tog  han  sig  ikke  nær,  da  hans  F'ølelse  lige 
overfor  de  to  gamle  jo  var  af  samme  Beskaffenhed. 
Naar  jeg  engang  vender  tilbage  som  en  myndig 
Mand,  tænkte  han,  da  skulde  de  faa  noget  andet 
at  mærke  ! 

Glat  gik  det,  thi  Sagen  var  jo  i  Forvejen 
bleven  drøftet  og  egentlig  afgjort,  og  nu  havde 
Broder  Tue  faaet  drejet  det  saa  snildt,  at  Jens  gik 
frivilligt  i  Fælden.  PVu  Katharina  gjorde  intet 
Forsøg  paa  at  faa  sin  Husbond  til  at  forandre 
Mening,  thi  hun  vidste,  at  det  vilde  være  ganske 
forgæves.  Derimod  talte  hun  Jens  selv  alvorligt 
til  og  bad  ham  indtrængende  om  at  betænke  sig 
vel,  inden  han  løsrev  sig  fra  Hjemmet  og  drog 
saa  langt  bort.  Man  kunde  aldrig  vide,  hvad  Føl- 
ger det  vilde  have.  Men  Jens  holdt  fast  ved  sin 
Beslutning    og    var    ikke    til    at    rokke.      Saa    stod 

det  kun  tilbage  for  Fru  Katharina  at  vise  sin  Søn 
al  den  Moderkærlighed,  som  hendes  Hjerte  rum- 
mede, og  hvorom  hun  havde  sagt,  at  det  var  den 
eneste  Slags  Kærlighed,  som  holdt  i  denne  onde 
V^erden.  Jens  takkede  hende  vel  for  al  hendes 
Godhed,  men  han  mente  dog,  at  det  var  Kvinde- 
svaghed, og  den  blodgjorde  kun  i  ringe  Grad  hans 
Hjerte. 

Han  var  nu  Fyr  og  Flamme,  og  higede  kun 
efter  at  komme  af  Sted,  Han  blev  udrustet  paa 
det  skønneste  og  hans  Fader  sørgede  for,  at  alt 
blev  solidt  og  godt. 

En  Dag,  da  han  stod  i  Vaabenkammeret  og 
prøvede  sin  skønne  Brynie,  kom  en  gammel  tro 
Tjener,  som  var  en  Art  Hushovmester  paa  Sjor- 
ring,  ind  til  ham.  Det  var  Trællen  Gutvin,  thi 
dengang  og  endnu  langt  senere  fandtes  der  Trælle 
i  Danmark,  skønt  de  fleste  vare  blevne  frigivne. 
Disses  Lod  var  imidlertid  ikke  videre  misundelses- 
værdig, thi  de  vedbleve  at  være  stavnsbundne  og 
agtedes  ringe  af  de  fribaarne.  Gutvin  og  hans 
Kvinde,  Gisele,  havde  derfor  foretrukket  at  lade 
det  blive  ved  det  gamle.  Under  den  mægtige  Hr. 
Pouls  Værn  vare  de  bedst  hyttede. 

Trællene  bleve  nu  heller  ikke  mere  saa  gru- 
somt behandlede,  som  tidligere,  da  de  bleve  hud- 
flettede for  den  mindste  Forseelse.  Stjal  en  Træl, 
da  blev  han  uden  videre  hængt.  Han  maatte  ikke 
bære  langt  Haar,  ikke  træde  ind  i  Guds  Hus  uden 
som    sin  Herres    Følgesvend,    og    han    kunde    ikke 

indj^aa  Ægteskab.  Det  sidste  tog  Gutvin  og  Gi- 
sele  sig  dog  kun  lidet  nær.  De  Rorn,  de  kunde 
faa,  vare  dog  ikke  udsatte  for,  hvad  der  kunde 
times  de  frigivne,  ægteviede  Trælles  Børn.  Døde 
nemlig  Forældrene,  og  Børnene  mistede  deres  For- 
sørgere, saa  grov  man  dem  en  Grav,  satte  dem 
ud  i  den  og  lod  dem  omkomme  der.  Dog  skulde 
Herren  antage  sig  og  opfostre  det  af  Børnene,  som 
aandede  længst,  og  de  Drenge,  som  paa  den 
Maade  vare  blevne  reddede,  kaldte  man  Gravgangs- 
mænd. 

Dette  fra  Hedenskabet  arvede  Barbari  var  rig- 
tignok omsider  bleven  afskaffet,  men  der  levede 
dog  endnu  Gravgangsmænd,  og  en  saadan  var  Gi- 
seles Brodersøn,  Severin,  som  ved  lykkeligt  at 
gennemgaa  den  Tortur  havde  bevist,  at  han  var  et 
sundt  Barn  med  gode  Lunger.  Han  tjente  for 
Øjeblikket  som  Stalddreng  paa  Sjørring,  og  da 
(jutvin  og  Gisele  ingen  levende  Børn  havde,  be- 
handlede de  Severin  som  Søn. 

Gutvin  havde  kendt  Husets  Arving,  lige  fra 
denne  blev  født.  Jens  havde  ofte  redet  paa  hans 
Knæ,  og  Gutvin  havde  lavet  mange  smaa  Træ- 
sværd, Lanser  og  Skjolde,  i  hvis  Brug  Jens  havde 
ovet  sig  lige  fra  sin  tidlige  Barndom  af.  Gutvin 
havde  derfor  Frisprog  med  Jens  og  tiltalte  ham 
endnu  med  du. 

<Det  er  en  stolt  Brynie,  du  der  har  faaet, 
Jens,  med  Hoser  og  al  Ting.»  sagde  (iutvin,  idet 
han    betragtede    sin    fuldt   rustede  Yndling  med  et 

beundrende  Blik.  .Al  den  Stads  er  mange  Gylden 
værd.  Du  bliver  udstyret  som  en  Fyrstesøn,  og 
det  er  du  glad  ved.  Ja,  ja,  det  er  lysteligt  nok, 
men  du  skal  dog  nu  bort  fra  Hus  og  Hjem  og 
Arv.     Hvo  har  sat  det  i  dig?» 

«Ingen  uden  jeg  selv,»  svarede  Jens  i  en  af- 
visende Tone. 

«Da  har  du  dog, »  vedblev  Gutvin,  "  siden  du 
kom  hjem,  ført  megen  Snak  med  Hr.  Tue.  Han 
raadede  sagtens  ikke  fra.^» 

«Nej.»  svarede  Jens,  idet  han  blev  lidt  rød  i 
Kinderne.  «Hvor  kunde  han  det,  da  han  mener 
mig  det  godt  og  ved,  hvor  trangt  jeg  stedse  har 
havt  det  i  Hjemmet.  Du  ved  det  end  bedre,  Gut- 
vin, og  hvor  kan  du  da  tænke,  at  det  gjordes 
nødigt,  at  andre  skulde  give  mig  Lyst  til  at  slippe 
herfra?  Saa  var  det  ogsaa  noget  Snak,  du  der 
sagde,  at  jeg  drager  bort  fra  Arv.» 

<'Saamænd,»  svarede  Gutvin  med  et  snu  Blik 
fra  sine  smaa,  sorte  Øjne,  <,<man  skulde  tykkes,  at  det 
ikke  var  andet  end  Snak.  Dog  huer  det  mig  ikke, 
at  du  skal  sendes  saa  langt  bort.  Det  kan  knibe 
for  dig  at  hitte  hjem  igen,  selv  om  du  bjærger 
Livet.  >; 

«Hvad,»  udbrød  Jens,  « mener  du  der  er  nogen 
her,  som  ønsker  mig  død?  Sigter  du  til  Dom- 
provsten? Han  var  mig  længe  ikke  god,  det  er 
sandt  nok,  men  hvad  skulde  han  dog  vinde  ved 
min  Dod  ? ; 

Gutvin  blev  staaende  nogle  Øjeblikke  og  stir- 

rede  paa  Jens.  Han  saa  ud  som  om  han  havde 
Lyst  til  at  sige  mere.  Men  enten  han  nu  virkelig 
var  vidende  om  noget,  som  gjorde  ham  bekymret 
for  Jens's  Skæbne,  eller  det  kun  var  løse  Gisnin- 
ger, som  sysselsatte  hans  Tanker,  saa  vovede  han 
ikke  at  komme  frem  dermed.  Han,  Hedningen, 
havde  en  indgroet  Mistro  til  Kirkens  Præster,  men 
det  kunde  blive  ham  en  dyr  Spas,  om  det  kom 
for  Dagen,  hvad  han  tænkte,  og  det  viste  sig,  at 
han  havde  dristet  sig  til  at  krydse  Domprovstens 
Planer.  Han  rystede  derfor  kun  paa  Hovedet  og 
gik  brummende  sin  Vej. 

Men  Jens  ofrede  ikke  Gutvins  forblommede 
Hentydninger  mange  Tanker.  Han  var  fuld  af 
Glæde  over  den  nære  Udsigt  til  sin  store  Rejse 
og  kun  bange  for,  at  der  skulde  vise  sig  Hindringer, 
saa  at  han  ikke  kom  af  Sted.  Men  midt  under 
al  denne  Travlhed  og  Uro  mindedes  han  dog  Mar- 
grethe. Paa  en  Stump  Pergament,  som  han  havde 
knebet,  skrev  han  med  store,  ravende  Bogstaver: 
"Jeg  maa  fort,  men  jeg  skal  ikke  glemme  dig», 
og  g^v  Sedlen  til  Severin,  som  lovede  at  skaffe 
Jomfru   Margrethe  den   i   H.ende. 

Den  Rejseplan,  som  Jens's  Fader  i  F'orening 
med  Domprovsten  havde  lagt,  syntes  godt  ud- 
tænkt. Poul  havde  paa  sin  Udenlandsfart  været 
en  Tid  ved  Hohenstauferen,  Kejser  Fredrik  den 
Andens  Hof  og  der  lært  en  af  hans  betroede 
Mænd,  Ridder  Hadamar  at  kende,  dernæst  havde 
Domprovsten,    da    han    senere   i   Klostrets  Ærinde 

drog  til  Rom,  truffet  denne  Herre  i  Frankfurth, 
hvor  han  forestod  den  unge  Konrads,  den  senere 
Kejser  Konrad  den  Fjerdes  Hof.  Denne  var  nem- 
lig af  sin  Fader,  som  krigedes  med  Paven  nede  i 
Italien,  bleven  indsat  som   Konge  i  Tyskland. 

Til  denne  Ridder  Hadamars  Omsorg  skulde 
Jens  betroes.  Men  nu  traf  det  sig  saa  heldigt,  at 
Broder  Tue  ogsaa  skulde  Syd  paa.  De  hvide 
Brødre,  som  Præmonstratenserne  paa  Grund  af  deres 
Ordensdragters  Farve  kaldtes,  skulde  nemlig  have 
et  Møde  i  Moderklostret  i  Premontré  nede  ved 
Lyon.  Der  skulde  Udsendinge  fra  alle  de  mange 
Præmonstratenserklostre  hele  Europa  over  indfinde 
sig,  men  Domkapitlet  i  Børglum  havde  paa  Grund 
af  den  lange  Afstand  i  længere  Tid  forsømt  at 
opfylde  den  Pligt.  Nu  fandt  Domprovsten  det  paa 
Tiden  at  gore  Fyldest,  og  han  skulde  egentlig  selv 
været  Manden,  men  da  det  passede  ham  bedre  at 
blive  hjemme,  gav  han  Domkapitlets  ældste  Med- 
lem Broder  Tue  Fuldmagt  til  at  møde  i  sit  Sted. 
Det  var  imidlertid  ikke  nogen  lang  Omvej  at  rejse 
til  Lyon  over  Frankfurth.  Broder  Tue  kunde  føre 
Jens  derhen,  og  saaledes  slaa  to  Fluer  med  eet 
Smæk. 

Jens  blev  glad  ved  at  høre,  at  hans  gode  Ven, 
Hr.  Tue,  skulde  være  hans  Ledsager.  Ogsaa  for 
Fru  Katharina  var  det  en  Beroligelse,  men  hvis 
hun  havde  kunnet  hore,  hvad  Domprovsten  i  En- 
rum   sagde    til  Tue    inden  Afrejsen,    da  vilde  hun 

have  studset,   uagtet  hun    ikke  vilde  været  i  Stand 
til  at  tyde  Ordenes  egentlige  Mening. 

«Tue,»  sagde  han,  «fuldfør  nu  den  Gerning, 
I  har  begyndt  saa  snildt,  og  vort  hellige  Broder- 
skabs Skytspatron  vil  lonne  eder  derfor  i  Himlen. » 

'cF'uldbyrde  den  kan  jeg  ikke,»  svarede  Tue, 
« Sankt  Norbert  maa  selv  gore  det,  og  det  vil  han 
sikkert.  Han  kan  ikke  svigte  saa  tro  en  Kirkens 
Tjener,  som  I  er.» 

«Nu,  Tue, »  sagde  Domprovsten  med  et  Smil, 
der  brød  gennem  hans  sædvanlige  Helligheds  Maske 
som  et  Glimt  fra  en  Afgrund,  <I  skal  dele  Æren 
og  Lønnen   med  mig,   men   ogsaa  Ansvaret.« 

«Ej,»  udbrød  Tue,  »Ansvaret  skal  ikke  trykke 
mig.     Jens  Glob  er  ikke  min   Brodersøn.« 

«Hvad  er  det  for  Snak,»  sagde  Domprovsten 
hidsigt;  «jeg  under  min  Brodersøn  det  saa  godt, 
som  mine  Pligter  mod  Kirken  tillade  det.» 

«Ha,  ha!»  lo  Tue  ved  sig  selv,  men  han 
drev  ikke  Ordstriden  videre.  Hvad  Gavn  skulde 
det  gorcr  Han  var  uden  Betænkelighed  gaaet  ind 
paa  en  Plan.  som  hvis  den  lykkedes,  vilde  blive 
til  Fordel  for  Kirken  og  tilfredsstille  Domprovstens 
og  hans  egen  Ærgerrighed,  samtidig  med  at  den 
ødelagde  Slægtens  Velfærd.  Rigtignok  var  den 
ikke  modnet  til  Udførelse,  men  de  tvivlede  ikke 
om,  at  Lejligheden  dertil  vilde  komme,  og  i  et- 
hvert Fald  vare  de  paa  det  rene  med,  at  Jens 
Tilstedeværelse  vilde  blive  en  Hindring  for  dens 
Iværksættelse,   og  derfor  skulde  han  fjærnes. 

Men  hvor  stor  en  Nidding  end  Broder  Tue 
var,  saa  var  han  dog  ikke  i  samme  Grad  som 
Domprovsten  en  Hykler.  Det  forargede  ham,  at 
denne  ikke  engang  i  fortroHg  Samtale  kunde  be- 
kvemme sig  til  at  aflægge  Masken,  og  han  fandt 
da  en  Tilfredsstillelse  i  nu  og  da  at  egge  sin  fore- 
satte med  smaa  Spydigheder. 

Jens  drog  saa  af,  ledsaget  af  sin  Moders  Vel- 
signelser. Han  tog  venligt  Afsked  baade  med  sin 
Fader  og  sin  Farbroder  og  gik  glad  og  fortrøst- 
ningsfuld sin  Skæbne  i  Mode.  Men  den  blev  til 
en  Begyndelse  ikke  saa  blid,  som  han  havde  ventet. 
Da  de  nemlig  vare  komne  til  Frankfurth,  gjorde 
Tue  sit  til  at  faa  det  Værk  fuldbyrdet,  som  han 
havde  begyndt  saa  snildt.  Efter  at  han  havde 
faaet  Jens  anbragt  hos  Ridder  Hadamar  og  betalt 
en  klækkelig  Sum  for  hans  Underhold  i  det  første 
Aar,  udbad  han  sig  en  fortrolig  Samtale  med  Rid- 
deren og  undlod  ikke  at  give  Jens  det  værste 
Skudsmaal.  Han  skildrede  ham  som  en  uvorn, 
opsætsig  Knægt,  som  var  bleven  sendt  bort,  fordi 
han  ikke  vilde  skikke  sig  i  Hjemmet.  Han  troede 
nok,  at  der  var  Stof  i  Drengen  til  en  dygtig  Kri- 
ger, men  skulde  han  blive  til  noget,  maatte  han 
behandles  med  den  største  Strenghed.  Jens  fik 
det  da  derefter  og  blev  altid  sat  til  det  værste, 
men  derved  beviste  Broder  Tue  ham  en  stor  Vel- 
gerning; thi  i  den  haarde  Skole  uddannedes  han 
til  en  udmærket  Kriger  og  vandt   til  sidst  ved  sin 

Udholdenhed    og  Troskab    Ridder    Hadamars   fulde 
Tillid. 

Broder  Tue  drog  saa  til  Premontré,  og  Jens 
saa  ham  ikke  mere.  Rigtignok  havde  Tue  lovet 
Fru  Katharina,  at  han  paa  Hjemvejen  vilde  se  ind 
i  Frankfurth  og  forhore  sig  om,  hvorledes  det  gik 
Jens.  Det  gjorde  han  imidlertid  ingenlunde.  Han 
rejste  lige  hjem,  men  foregav,  at  han  havde  været 
anden  Gang  i  Frankfurth  og  kunde  melde,  at  Jens 
led  vel  og  var  tilfreds.  Dette  beroligede  i  hoj 
Grad  Jens's  Moder  i  Øjeblikket,  men  da  Tiden  gik, 
uden  at  der  kom  Efterretninger  fra  ham,  troede 
hun  og  alle  i   Hjemmet,   at  han  var  dod. 


SJETTE  KAPITEL 
Streng-e  Tider. 


Ikke  saa  snart  var  Jens  rejst,  førend  Fru  Elisabeths 
Jordfæstelse  fandt  Sted  i  Bedsted  Kirke  ved 
Maarup.  Der  indfandt  sig  da  alle  baade  fra  No- 
ringtoft  og  Sjørring,  Domprovsten  manglede  ikke, 
og  adskillige  af  de  Frænder,  om  hvilke  man  havde 
sagt,  at  de  i  disse  urolige  Tider  ikke  havde  været 
til  at  faa  Samling  paa,  kom  dog  nu  til  Stede. 
Det  var  da  tydeligt  nok,  at  Hensigten  med  Op- 
sættelsen af  Jordefærden  kun  havde  været  at  holde 
Jens  og  Margrethe  fjærnede  fra  hinanden.  Det 
skønnede  Margrethe  straks.  Under  Sorgehøitiden 
tænkte  hun  ikke  paa  den  afdøde,  og  hendes  Øren 
vare  døve  for  Messe  og  Sang.  Al  hendes  Tanke 
var  hos  hendes  bortdragne  Ven,  som  hun  maaske 
aldrig  mere  vilde  gense.  Og  da  hun  med  sin 
Moder  var  vendt  tilbage  til  Noringtoft,  fik  hun 
end  mere  Grund  til  at  harmes  over,  at  Jens  var 
bleven  sendt  saa  langt  bort. 

Det    viste    sig    nemlig,    at   hvis   han    ikke    var 

kommen  saa  hastigt  af  Sted,  vilde  han  faaet  Lej- 
hghed  nok  til  Øvelse  i  Krig  og  til  at  prove  Even- 
tyr i  sit  eget  Fædreland,  skont  ikke  paa  egen 
Haand  og  ikke  i  Kaar,  som  vilde  behaget  ham. 
Krigen  mellem  Kong  Erik  og  hans  Brodrc  rasede 
nu  værre  end  nogen  Sinde  i  Sonderjj'lland  og 
havde  strakt  sig  helt  op  til  det  sydostlige  Nørre- 
jylland. Kun  ved  at  rejse  ned  ad  Vestkysten  til 
Ribe  og  derfra  sejle  over  til  Holland  undgik  Broder 
Tue  og  hans  Følge  at  møde  Hindringer  paa  deres 
Vej.  løvrigt  var  det  den  sædvanlige  Rute  for  alle, 
som   agtede  sig  Syd  paa. 

Hidtil  havde  Lensmændene  og  Adelen  i  Thy 
og  Vendsyssel  faaet  Lov  til  at  blive  siddende 
hjemme,  men  nu  da  Kampen  var  bleven  haard,  og 
Kongen  trængte  til  F'orstærkning,  bleve  de  op- 
budte til  at  drage  i  Leding.  Det  var  jo  Adels- 
mændenes Pligt  at  mode  med  deres  R\'tteri,  naar 
Kongen  tilsagde  dem,  og  naar  Krigen  førtes  inden 
for  Rigets  Grænser,  skulde  de  ruste  sig  og  under- 
holde deres  Folk  paa  egen   Bekostning. 

Men  det  var  en  dyr  Spas  for  Poul  Glob.  Vel 
havde  han  endnu  flere  store  Gaarde  i  Behold,  men 
selv  kunde  han  ikke  rejse  Penge  paa  dem.  Rede 
Penge  vare  overkovedet  i  de  Tider  saa  sjælden  en 
Vare,  at  selv  de  største  Godsejere  kunde  komme 
i  Forlegenhed,  naar  de  trængte  til  dem.  Kun 
Kirken   havde  altid   Po.sen   fuld. 

Poul  var  imidlertid  en  kongetro  Mand,  som 
nødigt   vilde    svigte,    og  hans  Krigslyst  vaktes  ved 

Tanken  om,  at  han,  skont  denne  Broderkrig  ikke 
var  saa  hæderlig  som  de  gamle  Krige  med  de 
Sachser,  Slaver,  Vender »,  dog  ved  at  stotte  sin 
rette  Herre  og  Konge  stod  paa  den  rigtige  Side 
og  kunde  faa  Ram  til  de  gamle  P'jender,  Holste- 
nerne og  de  andre  Tyskere,  som  nu  tog  Parti  for 
Kong  Eriks  oprorske  og  forræderiske  Brødre.  En 
Sejr  over  dem  vilde  i  hans  Øjne  være  Hævn  og 
Oprejsning  over  for  Nederlaget  ved  Bornhøved.  I 
hvert  F"ald  var  det  dog  at  slaa  et  Slag  for  Kronen 
og  Riget. 

Skulde  han  imidlertid  give  Møde  til  det 
Stævne  med  Ære,  da  maatte  han  medbringe  en 
nogenlunde  betydelig  Styrke,  saaledes  som  Kongen 
maatte  vente  det  af  en  Mand  af  hans  Anseelse  og 
Rigdom,  helst  et  større  Antal  Ryttere,  end  han 
strengt  taget  var  forpligtet  til  at  møde  med.  Han 
vilde  gaa  i  Spidsen  for  sin  Hjemstavns  gode  Mænd, 
men  hans  Midler  vare,  som  sagt,  ikke  tilstrække- 
lige til  at  tilfredsstille  denne  hans  Ærgerrighed. 

Han  klagede  da  sin  Nød  for  sin  Broder,  og 
uagtet  Domprovsten  allerede  saa  ofte  havde  hjulpet 
ham,  var  han  dog  straks  villig  til  at  gøre,  hvad 
han  kunde  for  at  skaffe  ham  et  nyt  Laan  af 
Kirkens  Midier.  Langt  fra  at  advare  Poul  imod 
at  vove  sig  for  vidt  frem  og  sætte  sin  X'elfærd 
paa  Spil,  priste  han  Broderen  for  hans  Heltemod 
og  Kongetroskab  og  udtalte  sin  Glæde  over,  at 
han  gjorde  Slægten  saa  megen  Ære.  Men  nu 
maatte  Poul  rigtignok  af  de  fire  store  Gaarde,  han 

endnu  havde  tilbage,  ofre  de  tre,  Todsbol,  Øholni 
og  Roesholm,  saa  at  han  kun  beholdt  Sjørring  til 
Rest.  Dog  var  det  jo  ikke  hans  Mening  at  skille 
sig  fra  Eiendommene,  han  vilde  kun  sætte  dem  i 
Pant,  og  naar  der  kom  roligere  og  bedre  Tider, 
kunde  han  blive  i  Stand  til  at  indløse  dem.  Sjør- 
ring var  desuden  saa  god  og  indbringende  en 
Ejendom,  at  han  ikke  blev  bragt  til  Tiggerstaven, 
uagtet  han  naturligvis  mistede  Indtægten  af  de 
andre  Gaarde,  hvortil  Panthaveren,  Kirken,  fik 
Brugsret. 

Men  nu  fremkom  Domprovsten,  i  hvis  Hænder 
den  gamle  Biskop  Rudolf  havde  lagt  Sagen,  med 
et  F'orlangende,  som  tog  sig  helt  uskyldigt  ud. 
Han  foreslog  nemlig,  at  alle  de  tidligere  Pantebreve 
skulde  kasseres  og  den  hele  Gæld  til  Kirken  op- 
føres i  een  Sum  i  et  nyt  Pantebrev,  for  Nemheds 
Skyld.  Hvad  han  selv  havde  til  Gode  hos  Poul 
blev  huldt  udenfor,  og  det  var  kun  en  Smaating 
imod  det  andet.  Desuden  vilde  jo  det  Bondergods, 
han  ha\'de  faaet  som  Pant  for  sine  Penge,  til  sin 
Tid,   naar  han  døde,   tilfalde  Pouls  Børn  som  Arv. 

Pfjul  gjorde  ingen  Indvending  imod  de  gamle 
Panteforskrivningers  Tilintetgørelse  og  alle  de  kirke- 
lige Laanesummers  Sammmendragning  i  et  n}t 
Pantebrev.  Han  syntes,  at  det  var  en  fornuftig 
Ordning,  og  at  det  kom  ud  paa  eet.  Dog  for- 
langte han,  at  Sagen  skulde  gøres  vidnefast,  og 
Forretningen  foretages  i  Frænders  og  Venners 
Overværelse.     Dertil  svarede  Domprovsten,   at  det 

fulgte  af  sig  selv  og  var  ikke  mindst  i  PanlJiave- 
rens,   Kirkens  egen  Interesse. 

Der  skulde  saa  vælges  Vidner,  og  det  sæd- 
vanlige var  tre  paa  hver  Side,  men  det  blev  ved 
to.  l'oul  valgte  sin  Dattermand,  Ove  Hase,  og 
Esbern  Vognson,  men  han  vilde  foruden  disse  to 
verdslige  Vidner  ogsaa  haft  et  gejstligt  paa  sin 
Side  og  havde  dertil  udset  Broder  Klemens  fra 
Vestervig,  men  han  blev  kastet  paa  Sygelejet  af 
en  hidsig  P'eber  og  var  altsaa  ude  af  Stand  til  at 
give  Mode. 

Da  Efterretningen  herom  indtraf  til  Sjorring, 
kom  der  et  Glædeslyn  fra  Domprovstens  Øjne,  idet 
han  sagde  til  Poul: 

«Hvad  gør  saa  det?  Dette  med  Vidnerne  er 
kun  en  Formsag,  vi  kan  godt  nøjes  med  to.» 
Og  Poul  var  af  samme  Mening. 

Men  i  sit  Hjerte  takkede  Oluf  Glob  Sankt 
Norbert  for  denne  Haandsrækning,  der,  som  vi 
siden  skulle  se,  gjorde  det  let  for  ham  at  iværk- 
sætte den  dristige,  dybt  lagde  Plan,  der  længe 
havde  foresvævet  ham,  uden  at  han  dog  hidtil 
havde  kunnet  udfinde,  paa  hvilken  Maade  det  uden 
altfor  stor  Risiko  kunde  lade  sig  gøre 

Til  \' idner  paa  Kirkens  Side  blev  valgt  Broder 
Tue  og  et  andet  Medlem  af  Domkapitlet  i  Børg- 
lum, Broder  Niels,  der  var  en  gammel  Ven  af 
Tue  og  fulgte  denne  gennem  tykt  og  tyndt. 

Uagtet  baade  Ove  Hase  og  Esbern  Vognsøn 
vare  optagne  af  Forberedelserne  til  det  forestaaendc 

Ledingstog,  erklærede  de  sig  dog  villige  til  at 
give  Møde.  Esbern  mente  rigtignok,  at  Poul 
vovede  sig  lovlig  vidt  frem  ved  at  pantsætte  næsten 
alle  sine  Ejendomme,  men  som  Kronens  Tjener 
kunde  han  dog  ikke  andet  end  glæde  sig  over,  at 
Poul  Glob  gjorde  en  Anstrengelse  og  foregik  sine 
Fæller  med  et  stort  Eksempel.  Ove  Hase  var  just 
ikke  glad  ved  Sagen,  da  han  jo  paa  sin  Hustrus 
Vegne  var  Medarving  til  de  Ejendomme,  som  hans 
Konefader  engang  vilde  efterlade  sig.  Men  ingen 
Mand  behøvede  at  bede  sine  Arvinger  om  Til- 
ladelse til  at  pantsætte.  Ove  kunde  altsaa  ikke 
forhindre  det,  og  han  saa  nogen  Betryggelse  i,  at 
han  var  bleven  tilkaldt  og  ikke  holdt  uden  for 
Sagen. 

Mødet  blev  berammet  til  den  tredie  Dag  i 
September,  men  allerede  et  Par  Dage  forinden 
indtraf  Ove  Hase  med  F'ru  Inger  fra  Salling,  og 
E!sbern  Vognsøn  og  Fru  Gro  kom  fra  Noringtoft, 
hvor  de  havde  aflagt  et  kort  Besøg,  i  Følge  med 
F'ru  Cæcilie  og  Margrethe.  Det  blev  saaledes  en 
hel  Familiesammenkomst. 

Dagen  før  Modet  skulde  holdes  var  det  smukt, 
stille  Vejr,  en  af  disse  smukke  Dage,  som  Efter- 
sommeren kan  bringe.  Om  Aftenen  sad  Fruerne 
ude  paa  Svalen  foran  Stenstuen,  fordybede  i  Sam- 
tale. Margrethe  var  der  ogsaa,  men  hun  forholdt 
sig  først  tavs,  som  det  sømmede  sig  for  en  Ungmø, 
skønt  hun  lyttede  opmærksomt  til,  hvad  de  ældre 
sagde. 


«Det  er  strenge  Tider,  vi  nu  gaa  i  Møde,» 
sagde  Fru  Katharina,  som  sad  og  saa  hen  for  sig 
med  et  tungsindigt  Blik.  «Den  grumme  Krig 
tager  vore  Mænd  fra  os.  Jeg  for  min  Part  bliver 
nu  ikke  bedre  stillet  end  en  værgeløs  og  barnlos 
Enke.  > 

xEnke  er  du  ikke  og  vorder  det  kanske  aldrig, » 
sagde  Fru  Cæcilie,  «men  det  er  jeg.  Din  Husbond 
kan  vende  sund  og  frisk  tilbage,  men  aldrig  min, 
hvem  Gud  Herren  tog.  Gid  jeg  var  hos  ham,» 
vedblev  hun,  idet  hun  saa  op  med  et  fromt  Blik, 
«saa  vist  som  jeg  tror.  at  han  ved  de  hellige 
Brodres  Messe  i  Børglum  og  deres  Forbønner  er 
sluppen  vel  gennem  Skærsilden  og  havnet  i  Para- 
dis. Oluf  siger,  at  derom  bør  jeg  ingenlunde 
tvivle.  O,  hvor  stor  Tak  er  jeg  ikke  den  gode 
Frænde  skyldig!  Under  hans  Beskærmelse  er 
hverken  jeg  eller  Margrethe  værgeløse.  Heller 
ikke  du,  Katharina,  vil  blive  det,  eftersom  jo  din 
Velfærd,  mens  Poul  er  borte,  skal  lægges  i  Dom- 
provstens Hænder. » 

'<Ja,  saaledes  forholder  det  sig, »  sagde  Fru 
Katharina  i  en  kort  Tone.  «Alt  bliver  nu  lagt  i 
Olufs  Hænder.  Enddog  Sjorring  er  bjærget  og 
jeg  faar  mit  Udkomme  her,  skal  han  dog  staa  for 
Gaarden  og  styre  den.  Jeg  er  da  under  Værge- 
maal  saa  godt  som   nogen   Enke.» 

«Nu,»  udbrod  Fru  Gro,  «Gud  være  takket, 
at  jeg  slipper  for  sligt  Formynderskab  1  Jeg  bliver 
snarest  mere  myndig,    eftersom   Esbern,    inden  han 


drager  bort,  vil  lægge  Befalingen  paa  Ørum  i  min 
Haand.» 

«Da  bliver  du  en  mægtig  Frue, »  sagde  Fru 
Katharina  lidt  spydigt.  Det  er  dog  et  vel  stort 
Ansvar  for  en  Kvinde. » 

« Ingenlunde,«  svarede  Fru  Gro  med  stor 
Selvsikkerhed.  «Men  sig  mig,  Katharina,«  ved- 
blev hun,  «hvad  er  dog  det  for  Tale,  at  du 
skal  sidde  paa  Sjorring  og  have  dit  Udkomme 
her.  Du  har  jo  Brodskov  at  ty  til,  om  det  bliver 
dig  for  trangt  at  leve  her.  Har  du  ikke  Part  i 
Gaarden  og  Ret  til  at  være  der?» 

«Ak  nej,»  svarede  Katharina,  idet  hun  blev 
rod.  <Jeg  var  svag  nok  til  at  opgive  min  Arve- 
part, da  det  sidste  Gang  kneb  for  Poul.» 

«Det  var  saare  ubetænksomt  af  dig,  udbrod 
Fru  Gro. 

«Ja,  deri  kan  du  have  Ret,»  svarede  Fru 
Katharina,  idet  hun  bojede  sit  Hoved.  «Men  til 
min  Undskyldning  tjener,  at  den,  der  skulde  støttet 
mig,  svigtede  mig,  nemlig  min  Broder  Torsten. 
Han  burde  raadet  fra,  men  han  raadede  til,  fordi 
han.  som  det  siden  viste  sig,  saa  sin  Fordel  derved. 
Domprovsten  og  han  bleve  fine  Venner,  og  det 
blev  maget  saa,  at  Kirken  overdrog  ham  sit  Pant 
for  en  langt  lavere  Pris,  end  han  havde  kunnet 
opnaa  af  Poul,  saa  nu  er  han  Eneejer  af  Gaarden. 
Men,»  vedblev  hun,  idet  hun  saa  op  med  et  fast 
Blik,    <se\v  om  jeg  kunde  være  paa  Brodskov,   saa 


79 

vilde  jeg  det  ikke.  Mit  P^ædrenehjem  ligger  for 
langt  herfra.« 

Brodskov,  nu  Bratskov,  laa  nemlig  helt  oppe 
ved  Skagerak. 

Jeg  maa  være  her  i  Nærheden  og  helst  paa 
selve  Stedet  og  se,  hvorledes  alt  nu  skal  gaa  til 
her.  jeg  skylder  min  Husbond  og  mine  Børn 
at  holde  Stand  her  paa  Sjørring,  og  skulde  der 
tilstøde  Poul  noget  i  Krigen,  da  skal  Jens,  naar 
han  engang  vender  tilbage,  finde  Fædrenegaarden 
i  Behold  og  sin  Moder  i  Sædet.* 

«Ak,»  udbrød  Fru  Gro,  «kun  Gud  Herren 
ved,  naar  Jens  vender  tilbage,  om  det  nogen  Sinde 
sker.  Saa  brændende  var  hans  Lyst  til  Eventyr, 
da  han  drog  af,  og  saa  stærk  hans  Higen  efter  at 
vinde  Ære,  at  hvis  han  har  Lykken  med  sig,  da 
vil  han  vel  stedse  lokkes  videre  frem  paa  Banen, 
men  gaar  Skæbnen  ham  imod,  da  vil  han  skamme 
sig  ved  at  komme  hjem.  -> 

«Ej,»  sagde  Fru  Cæcilie  i  en  spydig  Tone, 
«man  skulde  tro,  at  her  var  Tale  om  en  Mand, 
og  saa  er  han  dog  ikke  stort  mere  end  en  Dreng. » 

«Men,»  indvendte  Fru  Gro,  «en  Dreng  med  en 
Mands  Vilje  og  et  højt  Tankesæt.  Det  vil  ikke 
vare    længe,    inden    han  vorder  en  ganske  Mand. » 

« Visselig  vil  Jens  vende  tilbage,  jeg  haaber 
med  Ære,»  udbrod  Margrethe,  idet  hun  saa  op 
med  et  udfordrende  Blik. 

«Se.  se,»  sagde  hendes  Moder,  «saa  du  vil 
ogsaa  snakke  med.    Nu,   det  kan  jo  være  dig  lige 

meget  enten  Jens  kommer  eller  bliver  herfra,  al 
den  Stund  du  ikke  tør  befatte  dig  med  ham,  det 
du  helt  godt  ved.» 

Ja  vel,  Moder,«  svarede  Margrethe  kækt, 
«men  jeg  ved  ogsaa  noget,  som  I  ikke  ved,  ikke 
heller  nogen  anden  uden  Jens,  men  hvorom  I  til 
sin  Tid  skal  vorde  underrettet. » 

Fru  Cæcilies  Svar  blev  eftertrykkeligt.  Hun 
sprang  op  og  langede  sin  Datter  en  paa  Øret,  saa 
det  klaskede. 

«Tak,  for  den  Moder, »  raabte  Margrethe. 
«Men  spar  hellere  eders  Kræfter,  thi  det  skal  I 
faa  at  mærke,  at  ved  Vold  kommer  I  ingen  Vej 
med  mig.» 

Derpaa  rejste  hun  sig  og  saa  ud.  som  om 
hun  folte  Lyst  til  at  gengælde  Slaget,  men  und- 
lod det  dog,  skod  blot  Moderen  til  Side  og  gik 
ind. 

«Der  tog  du  for  haardt  fat,»  sagde  Fru  Ka- 
tharina, da  Margrethe  havde  fjernet  sig.  ^Det 
sætter  til  ingen  Gavn  ondt  mellem  dig  og  din 
Datter. » 

« Margrethes  Kækhed  forundrer  mig,»  sagde 
Jens's  Soster,  unge  Fru  Inger,  som  hidtil  havde 
forholdt  sig  tavs.  «Da  jeg  sidst  saa  hende,  tyktes 
hun  mig  at  være  et  sagtmodigt  Barn.  Nu,  jeg 
laster  hende  ikke,  men  sporger  dog:  hvorfra  har 
hun  faaet  det  Mod?» 

«Spørg  hende  ad,,  svarede  Fru  Cæcilie  ha- 
stigt,   idet    hun    pegede    paa    Fru    Gro.      Hun    har 

tilladt  Jens  og  Margrethe  at  have  Frispas  med 
hinanden,  mens  de  vare  sammen  paa  Ørum.  Det 
er  din  stridige  Broder,  Inger,  som  har  gjort  Mar- 
grethe til  det,  hun  nu  er.  Det  skulde  ved  Guds 
Moder  ikke  undre  mig,  om  de  to,  saa  unge  de 
end  ere,  have  givet  hinanden  deres  Tro  og  der- 
ved befænget  sig  med  Synd.  ■ 

« Derom  vide  vi  intet, »  sagde  Fru  Gro  i  en 
skarp  Tone.  «Det  er  kun  en  Gisning  af  dig.  Men 
skulde  det  virkelig  forholde  sig  !=;aa,  da  har  jeg 
al  Grund  til  at  tro,  at  det  er  Margrethe  og  ikke 
Jens,  der  har  voldt  det;  thi  det  skal  du  vide,  at 
det  for.ste,  hun  gjorde,  da  hun  og  Jens  kom  sam- 
men paa  Ørum,  det  var  at  falde  ham  om  Halsen 
og  kysse  ham.» 

c<Og  det  taalte  du!»  udbrod  Fru  Cæcilie  for- 
bitret, «og  har  forholdt  mig  Kundskaben  derom 
indtil  nu ! » 

«Det  var  i  mine  Øjne  kun  en  Barnestreg, » 
svarede  Fru  Gro.  «Jeg  tænkte,  det  var  klogest 
at  lade  det  gaa  upaatalt  hen.» 

'  «Det  har  næppe  været  andet, »  sagde  Fru 
Katharina.  «Men  sandt  er  det,  at  siden  Margrethe 
blev  firmet  og  en  voksen  Ungmo,  er  hun  bleven 
lovlig  selvsikker.« 

«Det  er  ikke  saa  sært,»  sagde  Fru  Gro  med 
et  Smil,  »eftersom  Skæbnen  har  givet  hende  Sankt 
Peder  med  Sværdet  til  Skytspatron.« 

Det  var  nemlig  Skik,  at  naar  de  unge  Piger 
havde    faaet    den    Indvielse,     som    svarer    til    \or 

Konfirmation,  valgte  de  sig  en  Skytspatron,  og 
det  skete  ved  Lodtrækning.  Tolv  indviede  Kærter 
med  Apostlenes  paaskrevne  Navne,  bleve,  dæk- 
kede af  et  Klæde,  henlagte  paa  Alteret,  og  Pigerne 
greb  hver  sin  Kærte  i  Blinde.  Margrethe  havde 
grebet  Kærten  med  Sankt  Peders  Navn  og  var 
bleven  glad  ved  den  stærke  Skytspatron. 

«Man  skal  se,»  sagde  Fru  Cæcilie  med  et 
mistænksomt  Blik  til  sine  to  F" rænker,  «(at  I  staa 
paa  de  to  unges  Side  og  vil  have  denne  ugudelige 
Handel  fremmet,  som  min  gode  Husbond  selv 
paatænkte,  men  dog,  Gud  være  takket,  afsvor 
inden  han  dode./ 

«Ja,»  sagde  Fru  Katharina,  «jeg  for  min  Part 
vedgaar  det.  Jeg  kan  ikke  onske  Jens  nogen 
bedre  Hustru  end  din  Datter,  og  hvad  det  nære 
Slægtskab  angaar,  da  kan  i  hvert  Fald  Pavens 
Dispensation  erholdes. » 

<Jeg  er  noget  nær  af  samme  Mening, »  sagde 
Fru  Inger,  «og  forholder  det  sig,  som  Trælkvinden 
Gisele  har  fortalt  mig,  at  det  var  Domprovsten, 
der  lagde  sig  imellem  og  hindrede  det,  da  maa 
jeg  laste  ham  derfor.  Af  hvad  Aarsag  mon  han 
gjorde  det?» 

«Det  ligger  nær  nok,;>  sagde  Fru  Ciro.  «Han 
vil  gore  en  Nonne  af  Margrethe  for  at  Kirken 
kan  blive  beriget  med  hendes  Gods,  og  han  vinde 
Ære  derved.     Tor  du  nægte  det,  Cæcilie.''« 

«Nu  se  Gud  og  alle  Hellige  i  Naade  ned  til 
os,),    udbrod    Fru    Cæcilie,     idet    hun    loftede    sine 


øjne  og  sine  foldede  Hænder  mod  Himlen.  t<Hvor 
ond  og  ugudelig  er  dog  ikke  den  Verden,  vi  leve 
i!  Nej,  jeg  nægter  det  ikke.  Det  er  en  Lise  for 
min  Sjæl  at  vide,  at  den  hellige  Mand  vil  gøre  en 
Herrens  Brud  af  min  Datter  og  fri  hende  fra  et 
syndigt  Levnet.  Og  det  er  i  eders  Øjne  en  Mis- 
gerning.' Den  Lede  vinder  Indgang  hos  de  bedste 
og  finder  Doren  aaben  paa  vid  Gab.  Aldrig  giver 
jeg  mit  Minde  til  det  Ægteskab,  Domprovsten 
ikke  heller.  Nære  I  slige  verdslige  og  ugudelige 
Forventninger  hos  Margrethe,  da  gøre  I  stor  Synd, 
spærre  hende  Vejen  til  Himlen  og  gøre  hende 
usalig. » 

Derpaa  gik  Fru  Cæcilie  hastigt  ind,  opsøgte 
Margrethe  og  gav  sig  til  at  holde  en  Straffeprædi- 
ken for  hende.  Men  Margrethe  fik  ikke  flere 
Kindheste.  Der  laa  i  hendes  Blik  og  Holdning 
noget,  som  tæmmede  Moderens  Hidsighed,  og 
paa  Formaningstalen  svarede  hun  ikke  et  Ord. 

edens  det  saaledes  gik  varmt  til  mellem  Kvin- 
derne, herskede  der  F'red  og  Enighed  blandt 
Mændene.  Da  de  den  næste  Dag  samledes  i  Sten- 
stuen for  at  afgøre  Forretningen,  syntes  de  alle 
at  være  i  den  bedste  Stemning.  Der  sad  Poul  for 
Bordenden  med  et  Præg  af  Stolthed  over  sit  djærve 
Aasyn.  Lige  overfor  ham  sad  Domprovsten  med 
et  Dokument  liggende  foran  sig.  Det  var  Pante- 
brevet, som  han  læste  igennem,  uden  Tvivl  for  at 
forvisse  sig  om,  at  det  var  rigtigt  affattet  af  Tue, 
som  ved  denne  Lejlighed  havde  paataget  sig  en 
Skrivers  Gerning.  Et  Par  Gange  sagde  han  nogle 
Ord  paa  Latin  til  Tue,  der  .sad  ved  hans  hojre 
Side,  og  Svarene  bleve  givne  i  samme  for  de 
verdslige  Herrer  uforstaaelige  Sprog.  Domprov- 
stens Aasyn  havde  et  Udtryk  af  Værdighed  og 
Velvilje,  som  ret  var  .skikket  til  at  indgyde  Tillid, 
fra  Rroder  Tues  smaa,   li.stige  Øjne  kom  der  af  og 

til  et  halvt  dulgt  Glimt  af  Triumf,  og  den  lidet 
anselige  Broder  Niels  saa  ud  som  Ærligheden 
selv. 

Esbern  Vogenson  og  Ove  Hase,  som  sad  lige 
overfor  de  to  gejstlige  Vidner,  vare  fordybede  i 
Samtale,  og  den  drejede  sig  udelukkende  om  det 
forestaaende  Ledingstog,  et  Bevis  paa,  at  de  be- 
tragtede Udfærdigelsen  af  Pantebrevet  som  en  biet 
Formsag,  der  ikke  krævede  videre  Opmærksomhed. 
De  vare  ogsaa  forud  underrettede  om  Pantefor- 
skrivningens Indhold,  og  Ove  Hase  havde  den 
foregaaende  Dag  havt  en  Samtale  med  Domprov- 
sten ,  som  havde  bidraget  meget  til  at  berolige 
ham.  Hverken  han  eller  Esbern  Vogensøn  tviv- 
lede om,  at  Domprovsten  vilde  gaa  lempeligt  frem. 
Han  havde  jo  heller  ikke  nogen  Grund  til  at  træde 
sin  Broder  for  nær,  eftersom  han  ikke  kunde  have 
nogen  personlig  Fordel  deraf.  Han  handlede  jo 
kun  paa  Kirkens  Vegne. 

Nu  rejste  Domprovsten  sig,  paabød  Tavshed 
og  g3.v  sig  til  at  oplæse  Pantebrevet.  Men  da  det 
efter  Datidens  Skik  var  affattet  paa  Latin,  som 
de  verdslige  Herrer  jo  ikke  forstod,  maatte  det 
oversættes  paa  Dansk,  og  dette  overdrog  han  til 
Broder  Tue  at  gøre.  Der  syntes  jo  at  ligge  en 
Betryggelse  i,  at  han  ikke  var  ene  om  Arbejdet, 
men  overlod  Fortolkningen  til  en  anden.  Men 
Domprovstens  skjulte  Bevæggrund  var,  at  han 
vilde   vælte   en   Del   af  Ansvaret   for   det,    som    nu 

skulde  ske,  over  paa  Tue,  og  det  viste  sig,  at 
denne  ikke  var  bange  for  at  bære  det. 

Dokumentet  var,  som  det  i  hine  Tider  hyp- 
pigt brugtes,  nærmest  affattet  i  Form  af  et  Skøde. 
Pantegiverens  Ret  til  Generhvervelse  af  Godserne 
blev  nemlig  indskrænket  til  et  vist  Tidsrum,  og 
naar  hele  Summen  ikke  var  tilbagebetalt  inden  den 
fastsatte  Frist,  blev  Pantet  Panthaverens  fulde  P^jen- 
dom  uden  Udstedelse  af  noget  nyt  Adkomstbrev. 
Oftest  var  Fristen  kun  fem  Aar,  men  her  var  den 
sat  til  ti  Aar,  og  i  denne  Indrømmelse  saa  Poul 
og  hans  Venner  et  stort  Bevis  paa  Domprovstens 
velvillige,  broderlige  Sindelag. 

Da  Broder  Tue  var  bleven  færdig  med  Over- 
sættelsen, blev  Dokumentet  underskrevet  af  de  tre 
gejstlige  Herrer,  men  kun  forsynet  med  vedhængte 
Vokssegl  af  de  verdslige,  da  ingen  af  dem,  uden 
til  Nød  PLsbern,  evnede  at  føre  Pennen.  Men  han 
foretrak  at  følge  sine  Medbrødres  P^ksempel  og 
kun  hefte  sit  Segl  ved.  Det  var  ogsaa  tilstrække- 
ligt, thi  i  hine  lidet  skrivekyndige  Tider  erstattede 
Sigillet  fuldt  ud  Underskriften. 

Saaledes  syntes  nu  alt  at  være  i  den  skønneste 
Orden,  og  dog  var  Poul  og  hans  to  Vidner  blevne 
Genstand  for  et  grovt  Bedrageri.  De  tvivlede  ikke 
et  Øjeblik  om  Rigtigheden  af  Broder  Tues  For- 
tolkning af  Dokumentet  paa  Dan.sk,  men  det  for- 
holdt sig  saaledes,  at  Bestemmelsen  om  Genkøbs- 
retten,  som  Tue  havde  anført  i  sit  mundtlige  Fore- 
drag,    slet   ikke    fandtes    i    den    latinske    Original. 

Dokumentet  var  et  purt  Skode,  hvorved  Poul 
Glob  havde  solgt  alt  sit  Gods  til  Kirken  og  det 
langt  under  dets  Værdi. 

Dette  Bedrageri  var  et  Vovestykke,  som 
hverken  Domprovsten  eller  hans  Medhjælpere  havde 
turdet  indladt  sig  paa  under  sædvanlige  Omstæn- 
digheder. Slige  Adkomstbreve  skulde  jo  læses  ved 
Herredsting  og  Landsting,  og  dette  vilde  fore  til 
Opdagelse  af  Bedrageriet.  Men  Domprovsten  for- 
udsaa,  at  hans  Broder,  som  folie  sig  ganske  tryg, 
ikke  vilde  foranstalte  Tinglæsningen  udført  i  Hui 
og  Hast,  lige  inden  han  drog  i  Leding,  og  det 
var  desuden  næsten  ikke  til  at  drive  igennem, 
fordi  der  i  disse  urolige  Tider  aldrig  holdtes  Ting. 
Loven  slumrede  og  —  «den  fik  mest,  som  mest 
kunde  gribe.«  Der  vilde  altsaa  blive  en  Frist,  og 
den  kunde  komme  til  at  vare  længe.  Det  var 
ikke  sagt,  at  Poul  og  hans  to  Vidner  alle  vilde 
komme  levende  derfra.  Krigene  vare  dengang 
meget  blodige  og  Mandefaldet  gerne  .stort.  Men 
selv  naar  Regnskabens  Time  kom,  da  vilde  Dom- 
provsten og  de  to  gejstlige  Vidner  være  rede  til 
at  beedige  deres  Udsagn,  at  Meningen  havde  været 
Salg  og  ikke  Pantsætning,  og  at  de  verdslige 
Herrer  havde  misforstaaet  Broder  Tues  Fortolk- 
ning. Deres  Vidnesbj-rd  maatte  da  forekomme 
Landsdommeren  lige  saa  gyldigt  som  Modpartens, 
og  i  hvert  Fald  forelaa  Dokumentet  jo  i  bedste 
Form  og  beseglet. 

Saaledes  var  dog  det  skeet,  som  Esbern  Vogen- 


søn  havde  holdt  for  utænkeligt,  nemlig  at  en  god 
Mand  vilde  odelægge  sin  egen  Slægt ,  og  hans 
dengang  saa  skarptseende  Hustru  havde  skonnet 
rigtigt,  idet  hun  sagde:  Y)er  sker  stundom  det, 
man  mindst  skulde  tro.» 

Men  Prisen  var  ogsaa  høj.  Det  gjaldt  for 
Oluf  Glob  hverken  mere  eller  mindre  end  Bispe- 
stolen. Hans  R}'gte  var  ikke  godt,  Biskop  Rudolf 
vilde  nødigt  have  ham  til  Eftermand ,  og  han 
havde  Grund  til  at  tro,  at  Paven  ikke  vilde  stad- 
fæste Valget  af  ham.  l'Lt  Par  af  Domherrerne,  som 
vare  hæderlige  Mænd,  sluttede  sig  heri  til  Biskop- 
pen, og  der  var  altsaa  Udsigt  til,  at  Oluf  Globs 
Valg  vilde  stode  paa  alvorlige  Vanskeligheder. 
Den  værste  var,  at  Biskop  Rudolf  næppe  vilde 
indstille  Valget,  hvis  det  gik  igennem,  til  God- 
kendelse af  Paven. 

Men  de  fleste  af  de  hvide  Brødre  i  Børglum 
vare  aldeles  verdslige  og  meget  levclystne  Mænd. 
De  vare  ingenlunde  glade  ved  Biskop  Rudolf,  som 
var  en  nidkær  Kirkehyrde  og  flere  Gange  havde 
revset  dem  for  deres  løse  Sæder,  og  da  Biskoppen 
havde  sin  Bolig  lige  ved  Klostret,  gav  dette  An- 
ledning til  ubehagelige  Rivninger.  Sligt  vilde  und- 
gaaes,  naar  Oluf  Glob  blev  Biskop.  Han  vilde 
lukke  et  Øje  til ,  thi  hans  eget  Levnet  var  alt 
andet  end  rent.  De  muntre,  levelystne  Domherrer 
vare  altsaa  villige  til,  naar  Valget  kom  paa,  at 
give  ham  deres  Stemmer. 

Men  Domkapitlets   ældste  Medlem,    den   graa- 

hærdede  Synder,  Broder  Tue,  stolede  ikke  paa 
dem.  og  det  var  hans  egen  Fordel,  at  Oluf  Glob 
kom  i  Sædet,  thi  da  vilde  han  selv  rykke  op  og 
blive  Domprovst.  Men  intet  var  bedre  skikket  til 
at  sikre  Oluf  Globs  Valg,  end  at  han  tilførte  Kirken 
store  Rigdomme,  og  nu,  da  Poul  Glob  saa  haardt 
trængte  til  Penge,  tilbød  der  sig  en  gunstig  Lej- 
lighed til  at  sætte  det  i   Værk. 

Tue  undfangede  da  Planen  til  Bedrageriet  og 
meddelte  Domprovsten  den.  Det  gik  just  ikke 
glat  med  at  faa  Oluf  Glob  til  at  gaa  ind  derpaa, 
ikke  alene  fordi  hans  Samvittigheds  Rost  lod  sig 
hore,  og  nogen  Æresfølelse  havde  han  dog.  men 
tillige  og  maaske  ikke  mindst  af  PVygt  for  F"øl- 
gerne,  hvis  Bedrageriet  blev  opdaget.  Men  Tue 
vidste  med  stor  Snildhed  at  fjærne  hans  Betænke- 
ligheder, og  Tue  havde  en  mægtig  Forbundsfælle 
i  Oluf  Globs  eget  Hjerte,  ikke  Misundelse  eller 
Nag  til  Poul,  men  hans  egen  Magtsyge  og  rasende 
Ærgerrighed.  En  Medvider  og  Hjælper  maatte 
de  have,  en  saadan  fandt  de  i  Broder  Niels,  og 
saaledes  blev  Bedrageriet  fuldbj'rdet. 

Hvad  Oluf  Glob  i  Øjeblikkets  Hede  ikke  be- 
tænkte, det  var,  at  han  nu  var  kommen  i  Afhæn- 
gighedsforhold til  sine  to  Forbundsfæller.  Som 
Deltagere  i  denne  Niddingsdaad  maatte  de  jo  holde 
sammen  til  det  yderste,  og  navnlig  var  det  at 
forudse,  at  den  snilde  Broder  Tue  ikke  vilde  und- 
lade at  tilsnige  sig  stor  Indflydelse  under  den  vor- 
dende Biskop   og   optræde   hensynsløst  imod  ham. 

Dette   fik   Oluf  Glob    senere   ved   flere   Lejligheder 
pinligt  nok  at  fole. 

Poul  drog  saa  i  Leding  med  et  stort  Antal 
Ryttere  og  i  Folge  med  Esbern  Vogenson  og  Ove 
Hase.  Han  anede  intet  ondt.  Han  var  sin  Broder 
taknemmelig  for  de  lempelige  Kaar,  han  troede 
at  have  faaet  i  Pantebrevet,  og  tilfreds  med,  at 
han  dog  havde  bjærget  Sjørring,  hvor  hans  Hustru 
kunde  sidde  trygt  under  Domprovstens  Værn. 
Men  Oluf  blev  tilbage  som  en  lurende  Stimand, 
med  en  Dolk  skjult  i  sin  Kutte,  hvormed  han 
kunde  føre  det  afgørende  Stød,  naar  Tiden  var 
der,  og  Lejligheden  kom.  Dog  var  han  fuld  af 
Uro,  ængstedes  ved  Tanken  om  Regnskabens  Time 
og  fik  saaledes  sin  Straf  for  sin  Niddingsdaad 
allerede  inden  han  havde  hostet  Fordel  af  den. 


OTTENDE  KAPITEL. 
Hjemkomsten. 

Den  Hroderkrig,  som  rasede  i  Danmark,  vakte 
stor  Forargelse  blandt  Kongehusets  Venner. 
Den  bedrøvede  ingen  mere,  end  de  kæmpende 
Brødres  eneste  Søster,  Valdemar  Sejers  ædle  Dat- 
ter Sophie.  Hun  var  gift  med  Markgreve  Johan 
af  Brandenborg,  og  uagtet  hun  ventede  sin  Ned- 
komst og  var  langt  henne  i  sit  Svangerskab 
sk)-ede  hun  dog  ikke  en  lang  Rejses  Besværlig- 
heder. Hun  drog  op  til  Flensborg  og  gjorde  et 
Forsøg  paa  at  forlige  Brødrene,  men  det  mislyk- 
kedes ganske,  og  hun  satte  endda  Livet  til,  idet 
hun  døde  i  Barselseng  i  Flensborg  den  3die  No- 
vember  1248. 

Krigen  vedblev  altsaa  at  gaa  sin  Gang,  og 
de  gæve  Mænd  fra  Thy  og  Vendsyssel  kom  tids- 
nok til  at  deltage  i  dens  Afslutning.  Den  endte 
med,  at  Kong  Erik  aldeles  fik  Overtaget.  Den 
kongelige    Hær    overrumplede    Slesvig    og    fordrev 

Hertug  Abel.  Hans  otteaarige  Datter  Sophie 
maatte  flygte  barfodet  ud  af  Byen  og  blev  kun 
med  Nød  bjærget  af  Hertugens  Tjenere.  Denne 
Misgerning  tilgav  Hertug  Abel  aldrig  sin  konge- 
lige Broder.  Men  nu  maatte  han  bøje  sig  og 
indgaa  Forlig.  Han  maatte  bekvemme  sig  til  at 
slutte  Fred  og  bide  i  det  sure  Æble,  tage  Hertug- 
dømmet til  Len  af  Danmark  og  hylde  sin  Broder 
som  Lensherre.  Med  hvor  dødeligt  et  Nag  i  Hjer- 
tet han  gik  til  den  Fredslutning,  det  viste  sig 
siden. 

Da  Aaret  1 249  oprandt,  var  der  Fred,  og 
nu  kunde  Poul  Glob,  Ove  Hase  og  Esbern  V'ogen- 
søn,  som  alle  tre  vare  komne  derfra  med  Livet, 
vendt  hjem  med  Ære,  men  Skæbnen  vilde  det 
anderledes. 

Kong  Erik,  som  i  sin  Ungdom  havde  været 
vild  og  udsvævende,  var  efter  sin  Formæling  med 
Dronning  Jutta  bleven  gudfrygtig  og  from.  Faa 
Maaneder  efter  sin  Tronbestigelse  erklærede  han 
i  Dronningens  Nærværelse,  at  han  vilde  do  i  en 
Graabrodrekutte  og  begraves  i  Franciskanerklostret 
i  Roskilde.  F^ra  nu  af  tænkte  han  stadig  paa  at 
gøre  et  Korstog  til  Estland  og  saaledes  ved  at 
tugte  disse  hedenske  Vender  træde  i  sine  store  Fæd- 
res Fodspor,  men  Broderkrigen  havde  i  otte  Aar 
hindret  ham  i  at  iværksætte  sit  kristelige  Forsæt. 
Nu  havde  han  imidlertid  ved  F"reden  med  Abel 
faaet  frie  Hænder  og  agtede  snarest  at  drage  over 
til  Estland. 

Han  bestræbte  sig  da  for  at  holde  Hæren 
samlet  og  bevæge  Førerne  til  at  blive  Korsdragere 
^S  S'^^  med.  Mange  af  dem  vare  villige  dertil, 
forst  og  fremmest  Poul  Glob,  som  tænkte,  at  naar 
Gud  gav  Lykke,  kunde  dette  blive  en  glimrende 
Afslutning  paa  hans  Krigerbane.  Ove  Hase  vilde 
ikke  svigte  sin  Konefader  og  Esbern  Vogensøn 
kunde   som  Kongens    Lensmand   ikke  godt  slippe. 

Sagen  var  altsaa  afgjort,  og  der  blev  sendt 
nogle  Svende  op  til  Thy  med  Melding  om  denne 
uformodede  Opsættelse  af  Hjemrejsen,  et  Budskab, 
som  voldte  Sorg  baade  paa  Sjorring,  Ørup  og 
Vellumgaard,  men  af  de  tre  Syndere  i  Børglum 
Kloster  blev  det  selvfølgelig  modtaget  som  en 
glædelig  og  forhaabningsfuld  Tidende. 

Sagen  trak  imidlertid  i  Langdrag,  fordi  Krigs- 
kassen  var  tom.  Kongen  havde  rigtignok  for  at 
fylde  den  lagt  en  Skat  paa  hver  Plov  i  Riget,  en 
Foranstaltning,  der  skaffede  ham  Tilnavnet  Plov- 
pending.  Men  Folket  fandt  sig  nødigt  i  Paalæg 
af  nye  Skatter,  Pengene  kom  trevent  ind,  Skaa- 
ningerne  gjorde  endogsaa  Oprør,  og  Kongen  maatte 
derover  for  at  dæmpe  det.  Vel  lykkedes  det,  og 
de  nødvendige  Midler  kom  til  Stede.  De  maatte 
jo  til,  eftersom  Korstoget  var  en  udenlandsk  Krig 
og  L^dgifterne  ved  den  paahvilede  Kongen  alene. 
Havde  det  ikke  været  Tilfældet,  vilde  de  fleste  af 
de  Herrer,  som  nu  fulgte  Kongen  og  blandt  dem 
Poul  Glob,    været    nødsagede   lil    at  melde  sig  fra. 

Liiidlertid   hengik   det   meste  af  Aaret  med  at 

fjærne  alle  Hindringer,  og  tilsidst  led  Kongen  den 
Skutitelse,  at  Hertug  Abel,  som  fra  forst  af  havde 
lovet  at  deltage  i  Korstoget,  nu  nægtede  at  op- 
fylde sit  Løfte  og  erklærede,  at  han  vilde  blive 
hjemme.  Derover  græmmede  Kong  Erik  sig,  thi 
han  havde  haabet,  at  den  fælles  Deltagelse  i  Kors- 
toget vilde  befæste  den  gode  Forstaaelse  mellem 
ham  og  hans  Broder.  Men  uagtet  dette,  at  Her- 
tug Abel  saaledes  skilte  sin  Sag  fra  sin  Broder, 
varslede  om,  at  Forliget  ikke  var  holdbart,  lod 
Kongen  sig  dog  ikke  derved  afholde  fra  at  udfore 
sit  Forsæt. 

Sidst  paa  Aaret  sejlede  han  med  sin  Hær  til 
Estland,  hvor  de  Danske  endnu  havde  fast  Fod, 
for  derfra  at  bekrige  de  hedenske  Vender.  Men 
Vinteren  kom  imellem  med  sin  Barskhed,  Sneen 
gjorde  Landet  ufarbart,  den  danske  Hær  maatte 
ligge  i  Vinterkvarter,  og  dette  gav  Venderne  Tid 
til  at  forberede  deres  Forsvar.  Da  Kongen  ende- 
lig ved  Foraarets  Frembrud  1250  rykkede  i  Mar- 
ken, blev  hans  Hær  modtaget  af  store  Skarer  Ven- 
der og  Slavoner,  som  vare  nær  ved  at  overvælde 
den.  Der  stod  blodige  Kampe  og  i  en  af  dem 
blev  Esbern  Vogensøn  nedhugget  og  maatte  lade 
sit  Liv.  Ove  Hase,  som  vilde  ile  ham  til  Undsæt- 
ning, vovede  sig  for  langt  frem  og  faldt  i  Fjen- 
dens Hænder.  Da  huggede  Poul  Glob  ind  for  at 
befri  ham,  hvilket  ogsaa  lykkedes,  men  Poul  selv 
blev  haardt  saaret  og  gjort  ukampdygtig  for  Resten 
af  F'elttoget. 

Dog  opgav  Kong"  Erik  ikke  Evret,  og  Kam- 
pen fortsattes  med  vekslende  Held.  Men  ved 
Midsommertid  kom  fra  Danmark  det  Budskab,  at 
Grev  Johan  af  Holsten  havde  gjort  et  Indfald  i 
den  kongelige  Del  af  Hertugdømmet  og  belejrede 
Rendsborg,  og  under  disse  Omstændigheder  fandt 
Kongen  det  ikke  raadeligt  at  blive  længere  med 
Hæren  i  Estland  og  sætte  sin  Krone  paa  Spil. 
Grev  Johan  var  nemlig  en  Søn  af  Danskerhaderen, 
Grev  Adolf,  som  havde  været  med  til  at  besejre 
Kong  Valdemar  ved  Bornhøved  og  desuden  Her- 
tug Abels  Svoger  og  tro  Forbundsfælle.  Maaske 
stod  Abel  bag  dette  Overfald,  og  der  var  da  Ud- 
sigt til,  at  Broderkrigen  kunde  blusse  op  paa  ny. 
Kong  Erik  tog  derfor  en  rask  Beslutning,  afbrød 
Lejren,  indskibede  Hæren  og  stævnede  mod  Vest 
ad  Slesvig  til. 

Poul  Glob  blev  bragt  om  Bord  paa  et  af 
Flaadens  mindre  Skibe,  som  blev  stillet  til  hans 
og  Ove  Hases  Raadighed.  De  medførte  foruden 
deres  egne  Folk  ogsaa  Svendene  fra  Ørum,  og 
Kisten  med  Esbern  Vogensøns  Lig  blev  anbragt  i 
Skibets  Last.  Det  var  Meningen,  at  denne  Snække 
skulde  føre  dem  alle,  baade  de  levende  og  den 
dode,  lige  op  til  Hjemmene  ved  Limfjorden,  og 
denne  magelige  Transport  til  Sos  skaffede  den 
SBarcde  og  endnu  stadigt  lidende  Poul  Glob  stor 
Lindring. 

Ved  Femern  skilles  de.  Kongen  kom  om 
Bord   paa  Snækken   for   at   tage  Afsked    med  Poul 

og  Ove,  takkede  især  Poul  for  lians  Troskab  oi^ 
Offervillighed  og  ønskede  ham  med  stor  Hjertelig- 
hed en  lykkelig  Hjemfart  og  snarlig  Helbredelse. 
En  venlig  og  huldsalig  Herre  var  Kong  Erik,  saa 
at  de  varme  Ord  gjorde  et  dybt  Indtryk  paa  Pouls 
Sind  og  var  ham  en  stor  Trøst  under  hans 
Lidelser. 

Saa  sejlede  de  Nord  paa  gennem  Bælterne 
uden  at  nærme  sig  Land,  førend  de  naaede  Ind- 
løbet til  Limfjorden.  Og  paa  Grund  af  Vindstille 
og  Taage  tog  Sejladsen  lang  Tid,  saa  at  de  ikke 
naaede  derop  førend  i  den  sidste  Halvdel  af  Au- 
gust. De  vare  derfor  uvidende  om  den  skrække- 
lige Skæbne,  som  i  Mellemtiden  havde  ramt  Kong 
Erik.  Ankommen  til  Slesvig  havde  han,  stolende 
paa  det  indgaaede  Forlig,  gæstet  Hertug  Abel  paa 
dennes  Slot  Jørgensborg.  Han  blev  venligt  mod- 
taget og  derved  gjort  tryg,  men  siden  overrump 
let,  grebet,  i  en  Baad  ført  ud  paa  Slien,  myrdet, 
og  hans  Lig  kastet  ud  i  Fjorden. 

Som  et  Lyn  for  Tidenden  om  dette  gruelige 
Brodermord  Landet  over  og  var  naaet  op  til 
Vendsyssel  og  Thy,  inden  de  bortdragne  Krigere 
indtraf.  Denne  Rædselstidende  rystede  Poul  Glob 
og  forværrede  hans  Tilstand,  som  i  Forvejen  var 
ringe  nok.  Hans  Hjerte  havde  været  fuldt  af 
Sorg,  fordi  han  medbragte  sin  Frænde  og  gode 
Ven  Esbern  Vogcnson  som  Lig.  Nu  fortrængte 
den  store  Sorg  over  Kongemordet  den  mindre, 
men    da    han    nærmede    sig    Hjemmet,    kom    den 

sidste  igen  til  sin  Ret.  Sejlende  gennem  Agger- 
sund naaede  Skibet  en  Morgen  sidst  i  August  ind 
til  Ladepladsen  Hovsor,  omtrent  der,  hvor  Thisted 
nu  ligger,  og  der  forefandt  de  Domprovsten.  Der 
var  nemlig  allerede  fra  Hals  af  blevet  sendt  et 
Rud  op  til  Børglum,   som  havde  hidkaldt  ham. 

Oluf  Glob  syntes  rystet  af  Gensynet  med  sin 
saarede  og  lidende  Broder  og  var  det  ogsaa,  men 
mere  af  Skræk  over  at  finde  sin  Broder  i  Live, 
end  af  Medfølelse  med  hans  Lidelser.  Levede 
Poul,  da  vilde  Faren  for  Opdagelsen  af  Bedrageriet 
blive  overhængende.  Det  var  da  kun  halvgjort 
Gerning,  at  Døden  havde  lukket  Munden  paa 
Esbern,  hvilket  han  ogsaa  i  Aanden  bittert  be- 
brejdede Sankt  Norbert;  thi  midt  i  sin  Forvorpen- 
hed troede  han  endnu  paa  de  hvide  Brødres  Skyts- 
patron og  Helgen  og  fastholdt  den  Indbildning, 
at  han  ved  sin  Snildhed  havde  fremmet  Guds  og 
den  hellige  Kirkes  Sag. 

Men  ingen  af  dem,  som  vare  til  Stede  ved 
dette  Brødrenes  Gensyn,  anede  hvad  der  rørte  sig 
i  Domprovstens  Hjerte.  De  saa  kun  Broderkær- 
lighed og  Medlidenhed  i  hans  Færd,  og  maaske 
kom  ogsaa  de  bedre  Følelser  frem  hos  ham,  efter- 
haanden  som  den  Frygt,  han  fra  forst  af  havde  næ- 
ret,  beroligedes. 

Det  viste  sig  nemlig  baade  nu  og  efter  Hjem- 
komsten til  Sjørring,  at  Poul  nu  ganske  havde 
vendt  sine  Tanker  fra  Jorden  og  al  verdslig  Han- 
del.     Han    nævnede    ikke    Pantebrevet    og    sigtede 

kun  een  Gang  til  det.  Han  spurgte  en  Dag,  om 
der  var  kommet  Efterretninger  fra  Jens,  og  da 
Svaret  lød  benægtende,  drog  han  et  Suk  og  ud- 
brod : 

<Jeg  handlede  ufaderligt  i  at  sende  ham  bort. 
Og  naar  han  en  Gang  vender  tilbage,  hvad  vil 
han  da  tænke,  naar  han  erfarer,  hvorledes  jeg  har 
handlet  med  Godset?  Men  jeg  stoler  paa,  Oluf, 
at  naar  jeg  er  død  og  borte,  da  vil  du  være  Jens 
lige  saa  god,   som  du  altid  har  været  mig. » 

Domprovsten  bøjede  sit  Hoved,  men  han 
havde  svært  ved  at  faa  Ordene  frem,  da  han  for 
at  berolige  sin  lidende  Broder  maatte  afgive  det 
Lofte,  at  han  vilde  være  en  anden  Fader  for  Jens. 
Det  var  nok  ikke  Sankt  Norbert,  men  Fanden 
selv,  som  i  dette  Øjeblik  viste  sig  i  Aanden  for 
Oluf  Glob. 

Men  dermed  var  ogsaa  det  værste  overstaaet. 
Poul  nævnede  ikke  et  Ord  om  Tinglæsning,  og 
Domprovsten  kunde  nu  mindre  anfægtet  vogte  sit 
Kald  som  Sjælesørger.  Og  dette  gjorde  han  med 
en  god  Vilje.  Han  fandt  en  Beroligelse  i  at  hjælpe 
Broderen  til  en  salig  Dod  og  syntes,  at  hans  egen 
Misgerning  blev  mindre,  naar  Poul  gik  bort  uden 
at  komme  til  Kundskab  om  den. 

Fru  Katharina  iagttog  med  Undren  sin  Svo- 
gers rolige  og  fromme  Færd  og  gjorde  ham  Afbigt 
i  sit  Hjerte,  fordi  hun  tidligere  havde  tvivlet  om 
hans  broderlige  Sindelags  Oprigtighed.  Hans  N;er- 
værelse    paa  Sjørring    var    hende    nu    altid    til    stor 

Trost.  løvrigt  havde  hendes  Husbonds  Ulykke 
ikke  overrasket  hende  saa  meget,  thi  fra  den  Dag 
af,  da  Efterretningen  var  kommen  om,  at  Poul 
vilde  med  Kongen  til  Estland,  var  hun  bleven 
greben  af  mørke  Anelser.  Hun  syntes,  det  var  at 
friste  Gud  at  gaa  med  til  denne  i  hendes  og  mange 
af  hendes  samtidiges  Øjne  ganske  unyttige  Blods- 
udgydelse, som  mere  var  en  Frugt  af  Ærgerrighed 
end  af  Gudsfrygt.  Hendes  Datter,  Fru  Inger,  var 
af  samme  Mening,  men  den  kække  Fru  Gro  saa 
mere  fortrøstningsfuldt  paa  Fremtiden,  uagtet  hun 
rigtignok  i  det  første  Øjeblik  ogsaa  var  bleven 
noget  forsagt  ved  Efterretningen  om  Korstoget  til 
Estland.  Hun  tog  sig  dog  snart  sammen  og  ind- 
bød Katharina  og  Inger  til  at  komme  til  Ørum  for 
at  veksle  Tanker  med  dem  og  sætte  Mod  i  dem. 
Paa  Ørum  tilbragte  saa  de  tre  i  Hjemmet  efter- 
ladte Hustruer  nogle  Dage  i  Selskab  med  hver- 
andre, og  visselig  var  det  en  Trost  for  de  to  for- 
sagte, at  de  kunde  udøse  deres  Hjerter  for  hinanden, 
og  vel  laante  de  Øre  til  Fru  Gro,  naar  hun 
skammede  dem  ud  for  deres  Svaghed,  men  de 
bleve  dog  ved  deres. 

'Jeg  genser  aldrig  mere  Poul,»  sagde  Katha- 
rina. --(Jeg  skuer  det  klart  i  Aanden,  at  jeg  vil 
vorde  Enke. » 

«Og  mon  det  vil  gaa  mig  bedre  ?»  udbrød 
Inger.  « Stedes  Fader  i  nogen  Fare,  da  vil  Ove 
dele  den.     Aldrig    lader  han  sin  Konefader  i   Stik- 

ken,  og  vil  hellere  lade  sit  eget  Liv  end  se  Fader 
miste  sit.» 

«Nu,»  sagde  Fru  Gro,  «I  kan  ved  Guds  Moder 
male  Fanden  paa  Væggen,  saa  det  forslaar  noget! 
Men  jeg  haaber  til  Gud,  at  de  vilde  bjærge  sig 
alle  tre.  Jeg  har  ikke  havt  en  ildevarslende  Drom, 
siden  Esbern  drog  af. » 

Nu  havde  Skæbnen  afsagt  sin  Kendelse,  og 
den  var  falden  ganske  anderledes  ud,  end  nogen 
af  dem  havde  ventet.  Katharina  havde  faaet  sin 
Husbond  tilbage,  skønt  saaret  og  syg,  Ove  havde 
ikke  vovet  sit  Liv  for  sin  Konefaders  Skyld,  men 
denne  reddet  hans  Liv,  da  han  havde  ilet  Esbern 
til  Hjælp,  og  Esbern  var  bleven  paa  Pladsen.  Den 
fortrøstningsfulde  Fru  Gro  var  altsaa  bleven  Enke, 
uden  at  hun  havde  faaet  nogen  Advarsel  i  et 
Drømmesyn. 

Men  netop  fordi  Slaget  traf  hende  uforberedt, 
ramte  det  hende  haardere.  Trøstesløs  og  opløst 
i  Graad  horn  hun  til  Sjørring  for  at  hente  sin 
Mands  Lig.  Nu  viste  det  sig  ret,  hvor  hojt  hun 
havde  elsket  ham.  Hun  rasede  mod  Gud  og  alle 
Hellige,  som  havde  ladet  dette  ske,  og  udtalte  saa 
stærke  og  formastelige  Ord,  at  de  forfærdede 
navnlig  Fru  Cæcilie,  som  var  kommen  hid  med 
Margrethe  fra  Noringtoft. 

«Her  er  noget  at  gøre  for  dig,  Oluf, »  sagde 
hun  til  Domprovsten.  «Bring  nu  hende  paa  ret 
Kant,  som  du  gjorde  ved  mig,  da  Gud  havde  taget 
Estre.» 


lOl 

«Jeg  skal  forsøge  derpaa,»  svarede  Domprov- 
sten, «enddog  dette  vil  falde  ulige  sværere,  al  den 
Stund  du  var  forberedet  paa  din  Husbonds  Bort- 
gang, hvorimod  Esberns  Død  kom  bag  paa  Gro 
som  en  overfaldende  Ulykke.  Endelig  var  du, 
selv  i  Lykkens  Dage,  from  og  god,  og  ikke  en 
Oprorerske  mod  Himlen,  som  hun. » 

Man  skulde  synes,  at  den  værste  Hindring  for 
ham  ved  at  trøste  Esbern  Vogensøns  Enke,  maatte 
være  den,  at  han  havde  ønsket  Esberns  Død  og 
frydet  sig  over.  at  det  Ønske  var  blevet  opfyldt, 
men  det  lod  slet  ikke  til  at  anfægte  ham.  Han 
udførte  det  Hverv,  han  havde  paataget  sig,  saa 
snildt  og  forstandigt,  at  det  lykkedes  over  For- 
ventning. Man  skulde  tro,  at  der  var  to  Personer 
i  ham,  en  hellig,  gudfrygtig  Mand  og  en  grov 
Synder,  og  at  han  kunde  gaa  ud  af  den  ene  og 
ind  i  den  anden,  ligesom  Omstændighederne  kræ- 
vede det. 

Saa  stor  en  Magt  var  der  indlagt  i  hans  Per- 
sonlighed, og  saa  dybt  havde  Sorgen  bøjet  Gro 
Gundesdatter,  at  hun,  staaende  paa  Randen  af 
Fortvivlelsens  Afgrund,  tog  mod  den  hjælpende 
Haand,  der  blev  hende  rakt,  uagtet  den  kom  fra 
en  Mand,  til  hvem  hun  før  havde  næret  saa  stor 
Mistillid.  Det  undlod  heller  ikke  at  gøre  Indtryk 
paa  hende,  at  hun  var  Vidne  til,  hvor  skønt  og 
opbyggeligt  Domprovsten  trøstede  sin  lidende  Bro- 
der.    Katharina  havde  jo  desuden  foregaaet  hende 

med  sit  Eksempel  og  ganske  skiftet  Mening  om 
Domprovsten,  og  det  havde  voldet  Margrethes 
Moder  stor  Glæde.  Fru  Gro  blev  da  nu  draget 
med  ind  i  Kredsen.  Hendes  klare  Tænkeevne  om- 
taagedes  og,  lidenskabelig,  som  hun  var  af  Naturen, 
gik  hun  nu  til  den  modsatte  Yderlighed.  Hun 
fordømte  sit  tidligere  Liv  som  syndigt  og  saa  nu 
en  retfærdig  Straf  i  den  Ulykke,  der  var  over- 
gaaet  hende.  Rosenkrandsen  var  sjældent  af  hen- 
des Hænder,  og  hendes  Liv  fik  nu  kun  eet  Maal, 
ved  sine  Bønner  og  gode  Gerninger,  at  hjælpe  sin 
hensovede  Husbonds  Sjæl  gennem  Skærsilden.  Nu 
kunde  hun  sige  om  sig  selv  og  sin  egen  Færd: 
«der  sker  undertiden  det,  man  mindst  skulde  tro !» 
Domprovsten  frydede  sig  over  sit  Værk  og 
saa  deri,  at  det  var  lykkedes  saa  godt,  et  Vidnes- 
byrd om  Himlens  Gunst.  Men  da  han  gav  sig  i 
Lag  med  Margrethe  for  at  kaste  sit  Garn  ogsaa 
over  hende,  blev  han  afvist  med  Kulde,  hvilket 
højligt  forundrede  ham.  Det  var  jo  ogsaa  et  Sær- 
syn, at  denne  unge  Jomfru,  den  yngste  af  Kred- 
sens Kvinder,  var  den  eneste,  der  holdt  Hovedet 
klart,  og  hvis  Vilje  han  ikke  kunde  bøje.  Han  var 
for  klog  til  at  trænge  stærkt  ind  paa  hende,  men 
han  tænkte:  bi  lidt,  min  Dukke,  din  Time  skal 
ogsaa  nok  komme!  Hun  undgik  ham  imidlertid 
haardnakket,  thi  i  det  Hlik,  hvormed  han  under- 
tiden betragtede  hende,  var  der  noget  lurende  og 
alt    andet    end    helligt,    som    indgød   hende  Frygt. 

Ogsaa  hun  sendte  Htinner  op  til  Himlen,  men  de 
dreiede  sig  kun  om  et  —  lad  Jens  vende  lykkeligt 
tilbage  for  at  staa  mig  bi  og  tage  Vare  paa  mig! 
Men  Tiden  gik,  uden  at  der  viste  sig  ringeste  Tegn 
til,   at  den  Bon  vilde  blive  hort. 


NIENDE   KAPITEL 
Biskop  Oluf  bærer  Sejren  hjem. 

oul  Glob  hendrog  trods  sin  svækkede  og  lidende 
Tilstand  sit  Liv  endnu  i  et  Par  Maaneder.  I 
den  Tid  foruroligedes  han  fremdeles  ved  Tanken 
om  sin  forsvundne  Son,  saa  at  hans  Broder  maatte 
love  ham  at  ben\'tte  den  første  Lejlighed,  naar 
Klostret  atter  skulde  have  Bud  Syd  paa,  til  at 
lade  Jens  opsøge.  Men  den  Lejlighed  kom  ikke, 
mens  Poul  var  i  Live. 

Da  han  var  hensovet  og  bragt  til  Hvile  hos 
sine  Fædre  i  Sjørring  Kirke,  erindrede  Fru  Katha- 
rina Domprovsten  om  det  givne  Lofte  og  fik  det 
beroligende  Svar,  at  nu  kunde  det  lade  sig  gøre, 
da  Biskop  Rudolf  med  det  første  skulde  have  Bud 
til  Rom  og  saa  kunde  hans  Udsending  paa  Vejen 
forhøre  sig  om  Jens  og,  hvis  han  fandt  ham,  give 
ham  Underretning  om  hans  Pladers  Død,  og  det 
vilde  jo  sikkert  hurtigt  føre  ham  tilbage  til  Hjem- 
met.    Saa    levede  P^ru  Katharina   i    næsten  et  Aar 

i  Haabet  om  et  Gensyn,  men  Margretlie  forholdt 
sig  tvivlende,  og  det  endte  da  ogsaa  med  en  Skuf- 
felse. Den  udsendte  Klosterbroder  vendte  tilbage 
med  den  Besked,  at  han  ikke  havde  opdaget  noget 
Spor  af  Jens  eller  kunnet  faa  nogen  Underret- 
ning om,  hvor  han  var  bleven  af.  Domprovsten 
kom  selv  til  Sjørring  med  den  fra  Rom  tilbage- 
vendte Klosterbroder.  Fru  Katharina  hørte  Beret- 
ningen af  dennes  egen  Mund,  og  saa  maatte  hun 
jo  tro  at  det  var  sandt.  Margrethe  derimod  tviv- 
lede, men  da  hun  dristede  sig  til  at  lade  nogle 
Ord  falde  om,  at  der  mulig  stak  nogen  Underfun- 
dighed bag  dette,  fik  hun  en  skarp  Tilrettevisning 
af  sin  Moder. 

Imidlertid  levede  Fru  Katharina  stille  og  uan- 
fægtet paa  Sjørring.  Domprovsten  viste  sig  sjæl- 
dent og  overlod  næsten  ganske  Gaardens  Styrelse 
til  hende  selv.  Hun  fik  saa  fri  Raadighed,  som 
om  hun  var  sin  egen  Værge,  nød  de  gode  Kaar, 
der  blev  hende  forundt,  og  priste  sin  Lykke.  Hun 
var  sin  gode  Svoger  taknemmelig  og  anede  ikke 
de  Grunde,  han  havde  til  at  ønske  hende  tilfreds 
med  sin  Stilling  og  gore  hende  tilbøjelig  til  uden 
Indsigelse  at  finde  sig  i  det  uundgaaelige,  som 
maatte  komme,  men  som  han  iøvrigt  imødesaa 
med  blandede  Følelser  og  ikke  uden  Ængstelse. 

Saaledes  forlob  et  Par  Aar,  men  i  Aaret  1252 
fuldbyrdedes  det,  der  saa  længe  var  blevet  forbe- 
redet.  Biskop  Rudolf  veg  Sædet,  og  Domkapitlet 
i  Børglum    kaarede    enstemmig  Oluf  Glob   til  hans 

Efterfølger.  Dermed  var  Sagen  dog  jkke  klaret. 
Der  skulde  Pavens  Samtykke  og  en  Indvielse  til. 
Men  Rigets  lukebiskop,  Jakob  Erlandsen,  skred 
dristigt  til  at  foretage  Indvielsen  uden  at  indhente 
Pavens  Samtykke,  hvad  han  til  sin  Tid  fik  at  hore, 
men  hvad  brod  han  sig  om  det.  Paven  var  langt 
borte,  men  Kongen  var  nærmere,  og  det  gjaldt 
først  og  fremmest  om  at  være  paa  Post  imod  ham 
og  den  verdslige  Magt,  Erkebispen  var  nemlig 
indviklet  i  en  heftig  Strid  med  Kronen  om  Kirkens 
Rettigheder,  det  var  ham  om  at  gøre  at  vinde 
Tilhæ^ngere,  og  han  ventede,  at  Oluf  Glob,  som 
havde  været  snild  nok  til  at  gaa  ham  under  Øjnene, 
af  Taknemlighed  for  Stadfæstelsen  af  Bispevalget 
vilde  slutte  sig  til  ham.  Men  deri  blev  han  bittert 
skuffet.  Oluf  Glob  sluttede  sig,  ligesom  de  fleste 
andre  Biskopper  til  det  stærkeste  Parti,  som  var 
Kongens,  og  den  Banstraale  Erkebiskoppen  senere 
udslyngede  imod  ham,  anfægtede  ham  ikke  i 
mindste  Maade,  ligesaalidt  som  den  Banstraale, 
Erkebiskoppen  udslyngede  mod  Kongen  selv  gjorde 
nogen  synderlig  Virkning.  Heller  ikke  udrettede 
den  hellige  Fader  i  Rom  noget  med  den  Banstraale 
han,  som  stod  paa  Kongens  Side,  lod  falde  paa 
selve  Erkebispens  Hoved.  Det  lynede  fra  alle 
Kanter  med  Banstraaler,  uden  at  de  standsede 
hverken  Kongen  eller  Prælaterne  i  deres  Overgreb. 
En  anden  Sag  var  det  derimod,  naar  en  Kirke- 
fyrste fra  sit  høje  Stade  lod  en  Banstraale  falde 
paa  et  af  sin  Menigheds  værgeløse  Faar. 

Nu  havde  Oluf  Glob  altsaa  naaet  Magtens 
Tinde.  Han  raadede  for  hele  det  store  Børglum 
Stift  og  for  alle  Kirkens  Ejendomme,  af  hvilke  de 
Godser,  han  havde  fralistet  sin  hensovede  Broder, 
udgjorde  en  betydelig  Part.  Men  nu  skulde  han 
ogsaa  til  at  betale  Prisen  for  Herligheden,  thi  Dom- 
kapitlet  trængte  paa  for  at  faa  Kirkens  Ret  til 
Poul  Globs  Ejendomme  stadfæstet  ved  Tinglæsning. 
Biskop  Oluf  krympede  sig  ved  at  skride  til  Værket, 
men  Tue,  som  nu  var  bleven  Domprovst,  drev 
ham  frem.  Han  forestillede  Hans  Naade,  at  det 
var  uundgaaeligt,  og  at  der  desuden  ikke  mere  var 
nogen  Risiko  ved  det.  Poul  selv  laa  i  sin  Grav, 
Arvingen  var  forsvunden  nu  paa  sjette  Aar  og 
vendte  efter  al  Sandsynlighed  aldrig  tilbage.  Men 
det  var  ellers  lige  meget,  thi  da  han  havde  været 
fraværende,  dengang  Panteforretningen  foretoges  og 
ikke  indviet  i  sin  Faders  Planer,  vilde  han  jo  ikke 
være  i  Stand  til  at  vidne  imod  dem.  Det  ene 
verdslige  Vidne,  Esben  V^ogensøn,  havde  Døden 
jo  ogsaa  lukket  Munden  paa,  og  hvad  Ove  Hase 
angik,  da  vilde  hans  Indsigelse  sikkert  blive  for- 
kastet, fordi  han  paa  sin  Plustrus  Vegne  var  Med- 
arving  og  Part  i  Sagen. 

Men  uagtet  Biskop  Oluf  maatte  give  Tue  Ret 
i  disse  Paastande,  tovede  han  dog.  Hvad  mon 
Aarsagen  var,  hvem  frygtede  han?  Den,  som 
bedre  end  nogen  anden  vidste,  at  det  aldrig  havde 
været  i  Pouls  Tanke  at  sælge  sine  Ejendomme, 
hans  Hustru,    nu    hans  Enke.      Vel  var    der    Tvivl 

om,  at  hendes,  en  Kvindes,  Vidnesbyrd  kunde  faa 
nogen  Vægt  i  en  Sag  af  denne  Art,  og  der  gaves 
i  hvert  Fald  flere  Maader  hvorpaa  det  kunde  af- 
kræftes, men  dog  veg  han  nu,  da  det  kom  til 
Stykket,  tilbage  for  at  staa  Ansigt  til  Ansigt  med 
Katharina  Brodsdatter  og  fremføre  saa  grov  en 
Logn,  som  der  maatte  til  for  at  retfærdiggøre 
ham.  Bevidstheden  derom  var  det,  som  havde 
holdt  ham  saa  meget  fra  Sjørring  og  unddraget 
ham  fra  Omgang  med  hende.  Hans  Samvittighed 
var  altsaa  dog  ikke  helt  død  endnu,  men  efter- 
haanden  som  han  gik  videre  paa  den  skæbne- 
svangre Bane,  han  havde  betraadt,  lykkedes  det 
ham  dog  at  kvæle  den. 

Det  første  Skridt  blev  imidlertid  foretaget  i 
Stilhed  bag  Fru  Katharinas  Ryg.  Det  falske  Pante- 
brev blev  læst  ved  Hassing  Herreds  Ting  og 
Godserne  tildømtes  Kirken  som  fuld  Ejendom, 
uden  at  hun  anede  det.  Men  Ove  Hase  fik  Nys 
derom,  og  en  skøn  Dag  kom  han  farende  til  Sjør- 
ring og  meldte  sin  Konemoder  denne  utrolige  Ti- 
dende. 

<Hvor  er  det  tænkeligt, »  udbrød  hun.  «Hvad 
Poul  vilde,  var  jo  vitterligt  nok,  og  jeg  ved,  at 
Pantebrevet  blev  oplæst,  inden  han  og  I  andre  be- 
seglede det. » 

Men  hun  blev  overbevist,  da  hun  fik  at  høre, 
hvorledes-  Ove  havde  faaet  Vished  om  Sagen.  Fru 
Gro  boede  nu  paa  sin  Gaard  Lyngholm  i  Ihid- 
bjerg    Sogn,    ikke    langt    fra    Hassing.      Paa  Vejen 

op  til  Sjorring  havde  han  seet  ind  paa  L\-nghohii 
og  der  truffet  Broder  Klemens. 

«Sagen  kom  straks  paa  Tale, »  berettede  Ove, 
«og  Broder  Klemens  udtrykte  sin  Forbauselse  over, 
at  Poul  havde  solgt  alt  sit  Gods  paa  Siorring  nær 
til  Kirken.  Og  da  jeg  spurgte  ham,  hvoraf  han 
vidste  det,  svarede  han,  at  han  i  et  andet  Ærinde 
havde  været  paa  Tinget  den  Dag,  da  Sagen  blev 
forelagt  Dommeren  af  Domprovst  Tue  paa  Bi- 
skoppens Vegne.  Dokumentet  blev  oplæst  paa 
Latin  og  dernæst  tydet  paa  Dansk  af  Domprovsten, 
saa  at  det  blev  vitterligt  for  alle,  baade  lærde  og 
ulærde,  som  vare  til  Stede,  at  der  i  Brevet  ikke 
findes  et  Ord  om  Genkobsret.  Det  er  et  purt 
Skøde. » 

«Jesus,>:'  udbrod  Fru  Katharina,  »foreligger 
her  da  et  grovt  Bedrageri.'  Mon  her  ikke  skulde 
finde  en  eller  anden  Misforstaaelse  Sted?« 

«Det  samme  sagde  Fru  Gro,»  svarede  Ove. 
«Ja,  hun  haanede  mig  endogsaa,  fordi  jeg  kunde 
tiltro  Biskoppen  en  slig  Niddingsdaad  som  at  be- 
drage sin  egen  Broder,  og  Broder  Klemens  istem- 
mede  den  samme  Tone.  Det  nyttede  ikke,  at  jeg 
mindede  dem  om,  at  jeg  som  Vidne  havde  været 
til  Stede  paa  Pantemodet  og  med  mine  egne  Øren 
hørt  den  Tydning,  som  den  samme  Broder  Tue 
dengang  gav  paa  Brevet  og  som  lød  helt  anderledes, 
saa  at  vi  maatte  tro,  at  det  var  et  Pantebrev  og 
intet  Skøde. » 

«Jeg  ser  ned  i  en  Afgrund  af  sort  F'orræderi,* 

udbrod  Fru  Katharina.  Og  at  tænke  sig,  at  Gro 
nu  er  saa  forblindet,  hun  som  for  var  saa  klog 
og  skarptseende.  Hun  burde  dog  tillagt  dit  Vid- 
nesbyrd nogen  Vægt,  da  hun  kender  dig  som  en 
forstandig  og  ærlig  Mand.» 

«Nu,»  svarede  Ove,  »Biskoppen  har  forrykket 
Hjernen  paa  hende,  som  paa  saa  mange  andre.  I 
har  selv,  kære  Fru  Moder,  om  Jeg  tor  sige  det, 
ikke  været  langt  fra  at  dele  Skæbne  med  hende. 
Det  trøstede  mig  dog  lidt,  at  jeg  til  sidst,  inden 
jeg  drog  af  Lyngholm,  fik  gjort  Broder  Klemens 
vaklende.  Jeg  sagde  nemlig  til  ham:  «Var  den 
Syge  ikke  falden  paa  eder,  saa  at  I  hindredes  i  at 
være  til  Stede  ved  Pantemodet,  da  vilde  det  Be- 
drageri ikke  kunnet  gaa  for  sig.  I  eder  vilde  Poul 
havt  en  lærd  og  latinkyndig  Mand  paa  sin  Side. 
Og  lægge  vi  dertil  Pouls  og  Esberns  Død  i  rette 
Tid,  da  maa  vi  vel  sige:  «se,  hvorlunde  Fanden 
hjælper  sine!»  —  '<Ja,  ja,»  udbrød  den  Guds  Mand, 
idet  han  foldede  sine  Hænder  og  saa  op,  « Herre, 
dine  Raad  ere  uransagelige  og  dine  Veje  uspor- 
lige I » 

«Var  nu  blot  Jens  her!»  udbrod  Fru  Katha- 
rina i  en  trøstesløs  Tone. 

«Ja,  gid  han  var  her!»  sagde  Ove,  «enddog 
det  ikke  vilde  hjælpe  os  stort,  eftersom  hans  Faders 
Modvilje  og  hans  F'arbroders  List  holdt  ham  ganske 
uden  for  Sagen.  Nu  skønner  vi,  af  hvad  Aarsag 
Oluf  var  saa  villig  til  at  hjælpe  ham  herfra.  Borte 
er  han,   og  han  vender  næppe  nogen  Sinde  tilbage. 

Betænk,  at  vi  nu  paa  sjette  Aar  ikke  have  faaet 
Budskab  fra  ham  eller  mindste  Underretning  om 
ham.  Han  er  død  og  hans  Sjæl  er  nu  samlet  med 
hans  Faders,  det  er  min  Tro.  I  har  nu  ingen  an- 
den Søn  end  mig,  kære  Fru  Moder,  men  ieg  skal 
nok  vise  eder,   at  jeg  ikke  er  ræd  af  mig. » 

«]\Ied  mig  er  det  lige  meget,  Ove, »  sagde 
Fru  Katharina  sagtmodigt,  «men  for  Inger  og  Jens, 
om  han  er  i  Live,  bliver  det  et  uopretteligt  Tab.» 

«Nu,  vi  ville  ikke  tabe  Modet, »  sagde  Ove 
fortrøstningsfuldt.  «Vi  ville  kæmpe  med  den  Nid- 
ding i  Bispeskrud,  og  vi  skulle  nok  faa  Ram  til 
ham  til  sidst.  Jeg  vil  straks  lægge  Haand  paa 
Værket.  Den  Dag  i  Morgen  drager  jeg  op  til  din 
Broder  paa  Brodskov.  Lad  os  høre-  hvad  han 
tænker  om  dette. » 

«Jeg  frygter,  at  du  ikke  faar  stort  ud  af  det, » 
mente  Fru  Katharina.  « Torsten  er  hidsig  nok, 
farer  let  op  og  bruger  store  Ord,  men  naar  det 
kommer  til  Stykket,  lader  han  sig  vride  og  falder 
til  F'oje.  Desuden  er  han  Biskoppens  gode  Ven, 
mærk  dig  det.» 

«Ja  vel,»  svarede  Ove,  «men  det  Venskab 
har  givet  sin  Rente.  Din  Broder  har  intet  mere 
at  haabe  eller  frygte  af  Biskoppen«. 

Ove  drog  altsaa  den  lange  Vej, op  til  Brodskoy, 
men  det  gik  ganske  som  Fru  Katharina  havde  for- 
udsagt. Torsten  Rotfeldt  sprang  op  som  en  Love, 
da  Ove  fremkom  med  Beskyldningerne  imod  Bi- 
skop Oluf,   og  han  viste  sig  villig  til  at  folge  med 

til  Børglum  og  drage  Biskoppen  til  Regnskab. 
Men  allerede  inden  de  havde  naaet  Klostret,  kom 
han  i  Tanker  om,  at  det  vilde  være  voveligt,  blot 
paa  Ove  Hases  Udsagn  at  fremkomme  med  saa 
stærke  Beskyldninger  imod  den  hojærværdige  Herre. 
Og  da  de  vare  komne  ind  til  Biskoppen  og  Tor- 
sten stod  Ansigt  til  Ansigt  med  den  mægtige 
Prælat,  saa  faldt  han,  der  var  sprungen  op  som 
en  Love,  ned  som  en  Mus.  Det  hele  blev  til  en 
tam  Forespørgsel  og  en  Bøn  til  Hans  Naade  om 
at  opklare  den  Misforstaaelse,  hvori  Ove  Hase  jo 
sikkert  befandt  sig. 

Biskop  Oluf  tog  Sagen  med  stor  Ro. 

»Visselig, »  sagde  han,  « befinder  Ove  Hase  sig 
i  en  stor  Vildfarelse,  om  han  virkelig  tiltror  vor 
hæderlige  Domprovst.  Broder  Tue,  den  store  Brøde 
at   have    forvansket   Pantebrevet  i  sin   Udtydning.« 

«Men  I  var  jo  selv  til  Stede,«  faldt  Ove  ind, 
«saa  I  maa  jo  vide,  at  det  forholder  sig  saa.» 

«Ikke  husker  jeg  mere  saa  nøje,  hvorledes 
Broder  Tues  Tydning  af  Dokumentet  faldt  ud,» 
svarede  Biskoppen  med  et  Skuldertræk,  «men  har 
han  indblandet  noget  om  Genkobsret,  da  maa  det 
have  været  af  Hensyn  til  Pantebrevets  Udsteder, 
min  hensovede  Broder,  lian  var  fuldt  vidende  om 
Brevets  Indhold,  men  han  krympede  sig  ved  at 
lade  det  komme  til  Frændernes  Kundskab.  Dog 
var  han  nødsaget  til  at  gaa  ind  paa  de  Vilkaar, 
som    Biskop   Rudolf  ved    mig    bod   ham,    thi   ellers 

\ilclc  han  ikke  faaet  saa  stor  en  Summa,   som  han 
havde  Brug  for. » 

Ser  vi  det!»  udbrød  Torsten  Rotfeldt  i  saa 
triumferende  en  Tone,  som  om  han  havde  beredet 
Biskoppen  et  Nederlag.  »Det  h-der  helt  troligt 
og  forklarer  tilfulde  Sagen.  Jeg  beder  Eders  Xaade 
tilgive  mig,  at  jeg  har  blandet  mig  i  dette.  Skyl- 
den er  hans,  der  staar, »  og  saa  pegede  han  paa 
Ove. 

Ja,  Ove  stod  der,  og  han  blev  staaende  lige- 
som lamslaaet  af  Forbavselse  over  Biskoppens 
Koldblodighed  og  Frækhed.  Han  gjorde  intet 
Forsøg  paa  at  rive  Masken  af  den  hojærværdige 
Logner,  saa  længe  Torsten  Rotfeldt  var  til  Stede. 
Han  horte  roligt  paa,  at  Torsten,  mens  de  vare 
bænkede  ved  Hans  Naades  Bord,  rakkede  Poul 
Glob  af  i  hans  Grav  for  hans  Æresyge  og  sagde, 
at  han  havde  baaret  sig  ad  som  en  gal  Mand. 
Heller  ikke  lod  han  sig  anfægte  af  Biskoppens 
hykkelske  Tale  om,  at  han  havde  advaret  sin  kære 
Broder,  som  imidlertid  ikke  vilde  lade  sig  sige  og 
mere  af  den  Sort. 

Men  da  Torsten  havde  taget  en  hjærtelig  Af- 
sked med  Biskoppen  og  en  flygtig,  næsten  kold 
med  Ove,  rejste  denne  sig  fra  Bordet,  hvor  han 
havde  siddet  med  en  tor  Mund  og  hverken  smagt 
Mad  eller  Drikke,  og  da  Biskoppen  efter  at  have 
fulgt  Torsten  ud  og  seet  ham  ride  bort,  atter  kom 
ind  i  Stuen,   løstes  Oves  Tungebaand. 

Indbilder  I  eder,»    sagde    han    med    en    For- 

bitreise,  som  fik  Biskoppen  til  at  fare  sammen,  «at 
jeg  tror  et  Ord  af  den  Fabel,  hvormed  I  smurte 
Torsten  Rotfeldt,  den  Usselryg,  om  Munden?  In- 
gen ved  bedre  end  jeg,  hvad  min  Konefader  vilde, 
og  hvad  han  troede  at  gore,  da  han  forseglede 
Pantebrevet.  Hvad  skal  jeg  dog  tænke  om  eder, 
Oluf,  en  Guds  Tjener  og  stor  Kirkehyrde,  at  I 
nedlader  eder  til  at  fremkomme  med  slige  skamme- 
lige og  løjede  Udsagn  ?» 

«Du  skal  tænke, »  svarede  Biskoppen,  idet 
han  stræbte  at  gore  sig  fast,  «at  du  befinder  dig 
i  en  Vildfarelse,  og  at  jeg  har  talt  Sandhed.  Ved 
du,  hvad  der  er  foregaaet  og  talt  mellem  Poul  og 
mig  under  fire  Øjne?» 

«Nu  se  Gud  og  alle  Hellige  i  Naade  ned  til 
os!»  udbrød  Ove,  idet  han  slog  Hænderne  sam- 
men. «Gaar  dette  Djævelsværk  igennem,  da  findes 
der  ikke  Retfærdighed  mere  hverken  i  Himlen  eller 
paa  Jorden.  Men  Enden  er  ikke  endnu.  I  skal 
høre  fra  os,   I  Løgner  i   Bispekaabe!» 

Derpaa  for  han  ud  i  Gaarden  og  raabte  til 
sine  Svende,  at  de  skulde  føre  hans  Hest  frem. 
Men  i  det  samme  kom  Domprovst  Tue,  som  havde 
staaet  paa  Lur  i  et  Sideværelse,  farende  ind  til  Bi- 
skoppen og  raabte: 

(Han  maa  ikke  slippe  herfra!  Lad  os  gribe 
ham  og  putte  ham  i  Carceret!» 

«Jo  vist, »  svarede  Biskop  Oluf,  idet  han  greb 
ham    i    Armen    og    holdt    ham    tilbage,    «det   vilde 

være  en  skon  Dumhed !  Nej,  lad  ham  kun  rase 
og  løbe  Linen  ud,   desto  hastigere  faar  det  Ende. » 

Vel  maatte  Tue  senere  erkende,  at  hans  høje 
foresatte  i  dette  Tilfælde  havde  været  klogere  end 
han,  men  Enden  kom  ikke  saa  hastig,  som  Bi- 
skoppen havde  ventet  Enden  vilde  vel  været  der, 
naar  Sagen  havde  været  for  i  Landstinget,  men 
Tiderne  vare  nu,  under  Kong  Abels  Efterfølger 
paa  Tronen,  Kristofter  den  Første,  lige  saa  urolige, 
som  de  havde  været,  da  ogsaa  han  maatte  kriges 
med  de  holstenske  Grever,  og  dertil  kom,  at  Stri- 
den mellem  Kronen  og  Kirken  havde  naaet  en 
hidtil  ukendt  Skarphed. 

Der  blev  derfor  i  flere  Aar  ikke  afholdt  noget 
Landsting  og  Biskop  Oluf  fik  i  dette  Mellemrum 
Lejlighed  til  at  befæste  sig  i  Kongens  Gunst.  Da 
nemlig  Erkebiskoppen  vægrede  sig  ved  at  krone 
Tronfølgeren,  den  senere  Kong  Erik  Glipping,  til- 
bod Oluf  Glob  sin  Tjeneste  og  drog  til  Odense 
for  at  salve  og  krone  den  vordende  Konge.  Rig- 
tignok blev  det  ikke  til  noget,  fordi  ingen  af  de 
andre  Biskopper,  af  Frygt  for  Erkebispen,  turde 
staa  Biskop  Oluf  bi  med  den  hellige  Handling,  men 
Kong  Kri»tofter  var  lige  fuldt  den  Børglum  Bisp 
taknemmelig  for  hans  Kongetroskab,  saa  at  Oluf  Glob 
havde  al  Grund  til  at  mene  sig  sikker  for  den 
verdslige  Magts  Indgriben. 

Mens  Biskoppen  saaledes  befæstede  sig  i  sin 
Stilling,  stormede  Ove  Hase  løs  paa  ham  med  alle 
de  Vaaben.  han  havde  til  sin  Raadighed.    Overalt, 

hvor  han  kom  frem,  udslyngede  han  sine  Beskyld- 
ninger for  Bedrageri  imod  Biskop  Oluf  og  Dom- 
provst Tue,  men  af  de  fleste  blev  hans  Udsagn 
modtagne  med  Betænkelighed  og  Vantro.  Polere 
af  hans  Venner  advarede  ham  imod  at  gaa  for 
vidt,  da  han  derved  let  kunde  paadrage  sig  den 
mægtige  Biskops  Hævn,  men  Ove  følte  sig  tryg, 
fordi  han  boede  i  Salling,  som  hørte  under  Viborg 
Stift,  og  han  var  derfor  udenfor  den  Børglum  Bisps 
Rækkeevne. 

Omsider  mødte  begge  Parter  for  Landstinget 
i  Viborg,  hvor  Domprovst  Tue  fremlagde  Pante- 
brevet eller  rettere  Skødet  og  Herredstingets  Ken- 
delse. Men  Ove,  som  havde  faaet  Nys  om,  naar 
Tinglæsningen  skulde  foregaa,  var  til  Stede  og 
nedlagde  paa  sin  Værmoders,  paa  sin  fraværende 
Svogers  og  sin  Hustrus  Vegne  Protest  imod  Ken- 
delsens Retsgyldighed,  men  til  ingen  Nytte.  Det 
gik,  som  Tue  havde  forudsagt;  Indsigelsen  blev 
afvist,  fordi  den  kom  fra  Arvingerne,  som  vare 
Part  i  Sagen.  Oven  i  Købet  fik  Ove  Hase  en  Ad- 
varsel af  Dommeren  imod  at  fremture  med  slige 
grove  Beskyldninger,  for  hvis  Rigtighed  han  ikke 
havde  kunnet  anføre  noget  Bevis,  imod  en  saa 
anseet  Guds  og  Kirkens  Tjener,  som  Biskoppen 
af  Børglum. 

Poul  Globs  pantsatte  Godser  vare  altsaa  nu 
at  anse  for  Kirkens  ubestridelige  Ejendom.  Rigtig- 
nok kunde  Sagen  endnu  indankes  for  den  højeste 
Instans,    Danehoftet,    men    dels    holdtes   det    meget 

sjældent,  dels  var  det  at  forudse,  at  saa  fast  Oluf 
Glob  nu  stod,  med  to  Retskendelser  for  sig  og 
stottet  af  Kongens  Gunst,  vilde  der  intet  være  at 
udrette  imod  ham.  Ove  opgav  da  Evret  og  drog 
hjem,  bitter  i  Hu,  for  at  bringe  sin  Hustru  og 
siden  Fru  Katharina  denne  trøstesløse  Tidende. 


TIENDE  KAPITEL 
Biskop  Oluf  gor  Skridtet  fuldt  ud. 

Uagtet  Biskoppen  havde  bragt  Sejren  hje'm  og 
nu  stod  paa  Lovens  Grund  med  Kirkens  Rov, 
følte  han  sig  dog  ikke  rigtig  tryg.  Han  sporede 
hos  flere  af  Stiftets  gode  Mænd,  endogsaa  hos 
enkelte  gejstHge,  en  Mistro,  som  aabenbart  kun 
Frygten  for  hans  Magt  holdt  nede.  Dertil  kom, 
at  Rygterne  om  det  alt  andet  end  hellige  Liv,  han 
førte,  vandt  Udbredelse  og  ikke  bleve  modsagte. 
Dog  følte  han  sig  hævet  over  Folkesnak,  og  han 
havde  desuden  den  Tilfredsstillelse,  at  baade  den 
fromme  Fru  Cæcilie  og  den  af  Sorg  nedbojede 
Fru  Gro,  Stiftets  to  mest  ansete  Kvinder,  saa  op 
til  ham  og  satte  deres  fulde  Lid  til  ham.  Men 
desto  værre  havde  Fru  Katharina,  hvis  Vidnes- 
byrd selvfølgelig  havde  langt  større  Betydning  for 
ham,  nu  ganske  brudt  med  ham  og  sagt  ham  lige 
i  Ansigtet,  at  han  i  hendes  Øjne  var  en  Løgner 
og    Bedrager.    Det    var    rigtignok    skeet    under  fire 

Ojne,  men  han  havde  faaet  at  vide,  at  hun  ogsaa 
til  andre  havde  udtalt  sig  uden  Skaansel  om  ham 
og  gjort  sit  til  at  ødelægge  hans  Rygte. 

Han  kunde  naturligvis  gætte,  hvem  der  stak 
bagved  dette,  nemlig  Ove  Hase,  og  han  havde 
ogsaa  gjort  et  F'orsog  paa  at  ramme  denne,  men 
det  var  mislykkedes.  Han  henvendte  sig  nemlig 
til  Biskop  Niels  i  X^iborg,  i  hvis  Stift  Ove  Hase 
jo  boede,  og  opfordrede  ham  til  at  lyse  Ban  over 
denne  frække  Karl,  som  vovede  at  skamskænde 
en  Kirkefyrstes  og  Biskop  Niels'  Embedsbroders 
Rygte,  men  han  var  bleven  aldeles  og  temmelig 
barskt  afvist.  Dette  havde  Oluf  Glob  ikke  ventet, 
fordi  Biskop  Niels  var  Kongens  Kansler  og  vidende 
om,  i  hvor  hoj  Gunst  han,  Biskop  Oluf,  stod  hos 
Kongen.  Men  det  viste,  at  Biskop  Niels  var  en 
hæderlig  og  selvstændig  Mand. 

Der  var  altsaa  ikke  andet  for  Biskop  Oluf  at 
go're,  end  -at  lade  Slaget  ramme  det  Ofter,  som 
befandt  sig  indenfor  hans  Magts  Omraade,  hans 
Broderkone,  Fru  Katharina,  for  hvis  dødelige  Had 
han  nu  var  Genstand.  Han  gik  nødigt  til  dette, 
som  til  alle  aabenlyse  Skridt,  han  listede  sig  helst 
til  ethvert  Maal,  men  i  dette  Tilfælde  kunde  han 
ikke  slippe.  Fru  Katharina  var  nemlig  gaaet  saa 
vidt,  at  da  nogle  af  Fogederne  paa  de  pantsatte 
Gaarde  i  deres  V'aande  henvendte  sig  til  hende, 
havde  hun  raadet  dem  til  ligefrem  at  nægte  at 
hylde  Biskoppen  som  deres  Herre.  Naturligvis 
bleve  de  Fogeder,   som  dristede  sig  til  det,   afsatte 

fra  deres  Bestillinger,  men  derved  kuedes  ikke  den 
Opsætsighedsaand,  som  sporedes  i  Gaardenes  Be- 
sætninger. 

Da  besluttede  Biskop  Oluf  sig  endelig  til  at 
gore  Skridtet  fuldt  ud  og  lyse  Fru  Katharina  i 
Band.  Der  kunde  rejses  Tvivl  om,  hvor  vidt  dette 
var  lovligt,  thi  det  drejede  sig  her  hverken  om 
noget  forargeligt  Levnet  eller  om  Kætteri,  men 
kun  om  Handlinger,  som  vilde  hindre  Kirken  i  at 
komme  i  Besiddelse  af  det  Gods,  hvortil  det  nu 
havde  lovlig  Adkomst.  Men  Biskop  Oluf  mente, 
at  det  var  fuldkommen  tilstrækkeligt  til  at  be- 
grunde Bandlysningen,  og  iovrigt  stod  han  i  sin 
høje  Stilling  for  saa  vidt  hævet  over  alle  Indsigel- 
ser, som  ingen  uden  Paven  selv  kunde  løse  nogen 
af  den  Bandlysning,  som  var  udgaaet  fra  en 
Biskop. 

Men  forud  for  enhver  Banlysning  skulde  der 
gaa  en  Advarsel.  Derfor  sendte  Biskoppen,  som 
tilligemed  Domprovst  Tue  opholdt  sig  paa  Xoring- 
toft,  den  sidste  til  Sjorring  for  at  forkynde  Fru 
Katharina,  hvad  hun  havde  i  Vente.  Hvis  hun 
ikke  tilbagekaldte  de  Beskyldninger,  hun  havde 
udslynget  mod  Biskoppen,  vilde  hun  som  en  Op- 
rorerske  mod  Kirken  blive  lyst  i  Ban.  Dog  vilde 
Biskoppen  indrømme  hende  den  sædvanlige  F'rist 
af  et  Aar.  for  at  hun  kunde  betænke  Sagen  og 
gaa  i  sig  selv. 

Men  nu  viste  det  sig,  af  hvad  Stof  Jens 
Globs  Moder    var   dannet.    Hun    erklærede   nemlig 

straks,  at  om  der  saa  blev  indromniet  hende  en 
Frist  af  ti  Aar,  vilde  hun  ikke  fravige  sin  Mening. 
Til  sit  sidste  Aandedræt  vilde  hun  vedblive  med 
at  erklære  Biskop  Oluf  for  en  Løgner  og  Be- 
drager og  nedbede  Himlens  Straf  over  ham  og 
dem,  der  havde  staaet  ham  bi  ved  hans  Niddings- 
daad. 

Det  sidste  kunde  Tue  tage  sig  af.  Fru 
Katharinas  stolte  Holdning  og  funklende  Blik 
eggede  ham  yderligere,  men  det  lykkedes  ham 
dog  at  bevare  sin  sædvanlige  Selvbeherskelse. 

«Ædle  Frue,»  sagde  han  med  et  spodsk  Smil, 
«jeg  vil  intet  svare  eder  paa  dette,  thi  arrig 
Kvinde  gør  man  værst  ved  at  tie.  Men  af  Hans 
Naade  selv  skal  I  faa  et  Svar,  som  nok  vil  tæmme 
eders  Hidsighed.« 

Men  Fru  Katharina  tvivlede  om,  at  Biskoppen 
vilde  udfore  sin  Trusel  og  driste  sig  til  at  lyse 
hende  i  Ban,  hvorfor  hun  den  næste  Søndag  ind- 
fandt sig  ved  den  nærliggende  Sjorring  Kirke  for 
at  hore  Messen.  Men  da  saa  hun  til  sin  Over- 
raskelse, at  Biskoppen  stod  i  Indgangsdøren,  ifort 
sin  Bispekaabe,  mens  en  .stor  Skare  Bønder  stod 
udenfor,  aabenbart  for  at  blive  Vidner  til  det,  som 
nu  skulde  foregaa. 

Fru  Katharina  lod  sig  imidlertid  ikke  skræmme. 
Hun  gik  dristigt  hen  til  Kirkedøren,  men  da  hun 
vilde  træde  ind,  løftede  Bispen  sin  Krumstav, 
strakte  den  frem  mod  hendes  Bryst  og  raabte: 

»Stands  1      Ikke    tør    en    ubodfærdig    Kvindes 

Fødder  træde  over  Dørtærskelen  til  Guds  Hellig- 
dom og  besmitte  den  med  sin  syndige  Nærværelse. 
Saa  grovt  har  du  ved  dine  Beskyldninger  og  Bag- 
vaskelser krænket  mig  og  i  min  Person  den  hel- 
lige Kirke,  hvis  Stedfortræder  jeg  er,  at  din  Synd 
kun  kan  udslettes  ved  streng  Bod.  Dog,  i  Be- 
tragtning af,  at  du  kun  er  en  svag  Kvinde,  vild- 
ledet af  onde  Raadgivere,  vil  jeg,  inden  jeg  lader 
Kirkens  Straf  ramme  dit  Hoved,  her  i  Menighedens 
Nærværelse  adspørge  dig,  om  du  ikke  angrer  din 
Synd,  og  inden  det  er  for  silde  vil  love  Bod  og 
Bedring?* 

Stolt  og  værdig  var  hans  Holdning,  prægtig 
var  han  at  se  til  i  sit  glimrende  Bispeskrud,  med 
Mitracn,  eller  Bispehuen  paa  sit  løftede  Hoved, 
og  klar  og  fast  lød  hans  Stemme.  Bønderne  saa 
til  ham  med  sky  Ærefrygt,  og  mange  af  dem 
tænkte,  at  det  dog  var  muligt,  at  hele  Uretten 
ikke  var  paa  Bi.skoppens  og  Kirkens  Side.  Men 
deri  vare  de  alle  enige,  at  Fru  Katharina  spillede 
højt  Spil  og  maatte  komme  til  kort  i  denne  ulige 
Kamp. 

Men  hverken  i  hendes  Aasyn  eller  i  hendes 
Holdning  viste  der  sig  Tegn  til  Frygt.  Vel  var 
hendes  Aasyn  blegt,  men  hendes  Blik  saa  fast  og 
gennemtrængende,  at  Biskoppen  maatte  slaa  sine 
Øjne  ned  for  det.  Mens  der  herskede  Dødsstilhed 
(Miikring  hende  og  alles  Øjne  \are  fæstede  paa 
hende  med  Spænding,  svarede  hun  med  en  over- 
raskende Rolighed: 

«Ikke  vil  jeg  spilde  et  Ord  paa  at  retfærdig- 
gore  mig,  end  mindre  vil  jeg  gøre  Afbigt  og  slaa 
mig  selv  paa  Munden  ved  at  tilbagekalde.  Jeg  vil 
kun  anraabc  Gud  Herren  om  Bistand,  idet  jeg 
beder:  almæj^tige  Gud,  lad  Sandhed  og  Retfærdig- 
hed til  sidst  sejre !  Saa  stor  kan  din  Langmodig- 
hed dog  næppe  være,  at  du  taaler  en  Mand  som 
denne  i  din  Tjeneste  og  lader  ham  være  Vogter 
for  din  hellige  Kirke.  Lad  dit  Vredeslyn  ramme 
ham  og  slaa  ham  ned!. 

;  Ej  hor, »  raabte  Biskoppen,  blodrød  i  An- 
sigtet af  Forbitrelse.  «Nu  kom  der  Gudsbespottelse 
til  det  andet.  Nu  kan  jeg  ikke  længere  skaane 
dig.:> 

Og  saa  gav  han  sig  til  at  udtale  Banlysningen 
over  hende. 

« Forbandet  være  du,  Katharina  Brodsdatter, 
af  Gud  Flader ,  Søn  og  Helligaand ,  af  Jomfru 
Maria,  Sankt  Michael  Erkeengel ,  alle  Apostle, 
Patriarker  og  hellige  Kvinder !  Forbandet  være  du 
fra  Fodsaal  til  Hovedisse  og  i  al  din  Gerning! 
jeg  udelukker  dig  af  Menighedens  Samfund  og 
Sakramentets  Nydelse  og  forbyder  enhver  under 
Bandstraf  at   have  Omgængelse   med  dig  og  tjene 

dig-     Jeg   — » 

Men  Fru  Katharina  havde  allerede  vendt  ham 
Ryggen  og  begivet  sig  paa  Hjemvejen,  fulgt  af 
Gisele  og  sine  Svende,  saa  at  Forbandelsen  gik  i 
Stykker,  men  den  havde  dog  gjort  et  stærkt  Ind- 
tryk   paa    Menigheden.     Rigtignok    var    Meningen 

ikke  ganske  klar,  thi  uagtet  man  maatte  tro,  at 
her  kun  kunde  være  Tale  om  ctet  lille  Band,  Ude- 
lukkelse fra  det  kirkelige  Samfund  for  en  Tid,  med 
Frist  til,  at  gøre  Bod,  vare  Ordene  dog  saa  stærke, 
at  de  smagte  af  det  store  Band,  Anathemaet,  Ude- 
lukkelse for  bestandig. 

Men  den  Side  af  Sagen  beskæftigede  ikke 
særligt  Bøndernes  Tanker,  derimod  Sporgsmaalet 
om,  hvorledes  Forholdet  til  deres  Herskab  paa 
Sjørring  nu  vilde  blive.  En  gammel  Bonde  traadte 
frem,  blottede  sit  Hoved  og  spurgte: 

«Er  det  Eders  Naades  Mening,  at  vi  ikke 
mere   tor   betale    vore  Afgifter  til  Fru  Katharina ?» 

'< Visselig  er  det  saa,)>  svarede  Biskoppen,  der 
havde  staaet  som  hensunken  i  en  Drøm,  idet  han 
stirrede  efter  den  bortilende  Fru  Katharina.  «]eg 
vilde  sagt  dette  og  mere  til,  da  hun  for  af  som 
en  Heks.  Men  lige  meget,  det  skal  blive  forkyndt 
for  Menighederne  i  alle  Stiftets  Kirker. » 

«Det  er  ikke  lovligt  at  forbyde  os  at  erlægge 
vore  Afgifter  til  vort  Herskab,«  raabte  en  af  Bøn- 
derne. «Hr.  Poul  var  os  altid  god,  saa  og  nu 
hans  Enke.  V^i  unde  hende  det,  som  med  Rette 
tilkommer  hende. » 

«Det  er  nok  muligt,  at  jeg  ikke  kan  forb\-de 
eder  det,»  svarede  l^iskoppen,  «men  jeg  kan  lyse 
enhver  af  eder,  som  gør  det,  i  Band,  og  det  vil 
jeg  ikke  undlade.  Mene  I  eder  forurettede  derved, 
saa  gaa  til  Rom  og  anklag  mig  for  den  hellige 
Fader.     Ene  han  kan  løse,   hvad  jeg  har  bundet!« 


125 

<.Uen  Rejse  turde  blive  dv^  lovlig  lang,  Lasse,« 
sagde  en  anden   Bonde,   og  saa  lo  flere  af  dem. 

Men  Eders  Naade,»  spurgte  den  gamle  Bonde, 
som  havde  talt  forst,  « hvor  skal  vi  da  hen  med 
vore  Afgifter  ?  Skal  vi  erlægge  dem  til  Eders 
Naade?» 

«Paa  ingen  Vis, »  svarede  Biskoppen.  «I  have 
samme  Herskab,  som  før,  kun  er  det  for  Tiden 
naadeløst.  Mit  Raad  til  eder  er,  at  I  gemmer 
eders  Afgifter,  indtil  I  have  seet,  hvad  Ende  det 
tager  med  eders  stormodige  Frue. » 

Det  Raad  syntes  de  fleste  af  Bønderne  godt 
om  og  gav  deres  Bifald  til  Kende,  men  en  af  dem, 
som  var  mere  fremsynet,  raabte: 

Nej,  lad  os  helst  betale!  Ellers  kan  der  til 
Slut  komme  saa  stor  en  Fordring  over  os,  at  vi 
ikke  evne  at  klare  den.  Af  hvad  Aarsag  kan 
Eders  Naade  ikke  oppebære  Afgifterne?  I  staar  jo 
dog  for  Styret  paa  Sjørring.» 

«Jeg  har  gjort  det  indtil  denne  Dag,»  lod 
Biskoppens  Svar,  «men  nu  drager  jeg  mig  ud 
deraf.  Jeg  vil  ikke  mere  befatte  mig  med  denne 
ugudelige  Kvinde  eller  hvad  hun  kalder  sit.  Hun 
faar  nu  skotte  sig  selv  og  klare  sig  som  hun  kan 
bedst. » 

Derpaa  gik  han  ind  i  Kirken,  hvor  Messen 
blev  læst,  som  om  intet  var  hændet.  Men  nu 
skulde  han  opleve,  at  hans  Skriftebarn  og  ydmyge 
Tjenerinde,  Fru  Cæcilie,  vovede  at  misbillige  hans 
Handlemaade  og  bebrejdede  ham,  at  han  var  faret 

saa  strengt  frem  mod  Katharina.  Hun  havde  ikke 
været  til  Messe,  fordi  hun  ikke  befandt  sig  vel 
om  Morgenen ,  og  da  det  var  raakoldt,  havde 
Biskop  Oluf  raadet  hende  til  at  blive  hjemme. 
Denne  Omhu  for  hendes  Helbred  havde  rørt  hen- 
des Hjerte.  Men  da  hun  nu  bagefter  fik  at  vide, 
hvad  der  var  foregaaet  ved  Kirken,  bebrejdede 
hun  Biskoppen,  at  han  havde  skjult  for  hende,  at 
han  havde  sligt  i  Sinde.  Dertil  svarede  han,  at 
det  havde  han  gjort  for  at  skaane  hende  for  den 
Pine  at  være  Vidne  til  Bandlysningen,  og  han  til- 
stod, at  det  var  Aarsagen  til,  at  han  havde  raadet 
hende  til  at  blive  fra  Kirke  og  ikke  Hensynet  til 
hendes  Helbred.  Rigtignok  havde  hun  en  Anelse 
om.  at  hans  egentlige  Bevæggrund  til  at  holde 
hende  fra  Kirken  havde  været,  at  hun  ikke  skulde 
komme  ham  paa  tværs  ved  noget  Forsøg  paa  at 
hindre  ham  i  at  udføre  sit  Forsæt,  men  den  Mis- 
tanke beholdt  hun  for  sig  selv.  Hun  tænkte  kun 
paa  at  redde  sin  Frænke  fra  den  Ulykke,  der 
svævede  over  hendes  Hoved,  og  viste  derved,  at 
hun  dog  havde  Godhed  for  hende. 

Hun  lod  da  Biskoppen  vide,  at  hun  agtede  at 
tage  over  til  Sjorring  og  gøre  et  sidste  Forsøg 
paa  at  omvende  Katharina  og  faa  hende  til  at 
tage  sine  ærerørige  Beskyldninger  imod  ham  til- 
bage. Og  da  hun  af  hans  egen  Beretning  havde 
faaet  at  vide,  at  Banlysningen  var  udført  fra  Kirke- 
døren og  ikke  paa  sædvanlig  Vis  fra  Alteret,  var 
hun    snild    nok    til    at    gore   ham    opmærksom  paa, 

at  den,  især  da  den  var  blexen  afbrudt,  kunde  be- 
tragtes som  bortfalden,  naar  Katharina  vilde  række 
Haanden  til   Forlig. 

<Det  vilde  dog,«  sluttede  hun,  «være  det 
bedste,  endog  jeg  inseer,  at  Katharinas  Beskyld- 
ninger i  og  for  sig  ikke  kan  anfægte  eder,  som, 
det  foler  jeg  mig  forvisset  om,  har  en  ren  Sam- 
vittighed og  ikke  har  gjort  andet,  end  hvad 
Ret  er. » 

Riskoppen  sad  og  saa  paa  hende  med  et 
morkt  Blik,  mens  hun  talte,  og  overvejede,  hvad 
han  skulde  gore.  Visselig  ønskede  han  selv  intet 
hellere,  end  at  Katharina  vilde  falde  til  Føje,  men 
han  troede  ikke  paa  Muligheden  deraf,  og  han 
frygtede  for,  at  naar  den  fromme  enfoldige  Cæcilie 
kom  sammen  med  sin  stolte  og  kloge  Frænke,  da 
vilde  det  muligt  kunne  lykkes  denne  at  rokke 
hendes  Tro  paa  ham.  Derfor  havde  han  ogsaa  i 
den  senere  Tid  gjort  sit  til  at  holde  dem  fra  hin- 
anden, idet  han  forestillede  Cæcilie,  at  Omgang 
med  et  saa  ugudeligt  Menneske  som  Katharina 
Brodsdatter  for  enhver  Pris  burde  undgaas.  Men 
Appellen  til  hans  rene  Samvittighed  gjorde  ham 
betænkelig.  Naar  han  satte  sig  imod  denne  Sam- 
menkomst, kunde  det  faa  Udseende  af,  at  han  dog 
ikke  følte  sig  sikker,  og  desuden  antog  han,  at 
Cæcilies  Tro  paa  ham  var  .stærk  nok  til  at  kunne 
taale  et  Stod.  Han  gav  altsaa  sit  Samtykke,  idet 
han  med  hykkelsk  Fromhed  sagde : 

«Intet    vilde    være    mig    kærere,    end    om    du 

kunde  fore  Katharina  tilbage  paa  den  rette  Vej. 
Mit  Hjerte  har  hdt  ved  den  Haardhed,  som  min 
PMgt  bod  mig  at  udvise  imod  hende.  Men  jeg 
spaar  dig,  at  du  intet  vil  udrette.  Anden  Besked, 
end  at  det  er  slaaet  fejl,  venter  jeg  ikke,  naar  jeg 
om  foje  Tid  vender  tilbage  hertil. » 

Han  skulde  nemlig  i  Embedsforretninger  videre 
fort  i  Stiftet,  og  et  Par  Dage  efter  forlod  han 
Noringtoft.  Da  han  var  draget  bort,  gjorde  Fru 
Cæcilie  sig  rede  til  at  tage  over  til  Sjørring,  men 
saa  kom  Margrethe  og  bad  om  at  maatte  ride 
med. 

«Jeg  foler  stor  Lyst  til  at  gense  Katharina,« 
sagde  hun,  «og  vil  hjertens  gjerne  være  med  til 
at  trøste  hende  i  hendes  Ulykke.« 

xHvad  Trøst  kan  et  Barn  som  du  vel  bringe 
hende, »  svarede  Margrethes  Moder  i  en  tilrette- 
visende Tone,  og  det  krænkede  Margrethe  at  blive 
kaldet  et  Barn,  thi  hun  var  nu,  i  Aaret  1257,  en 
Jomfru  paa  to  og  tyve  Aar.  Men  da  hun  dog 
sluttelig  fik  Lov  til  at  ride  med,  bed  hun  sin 
yErgrelse  i  sig.  Det,  hun  egentlig  vilde  paa  Sjør- 
ring, var  ellers  ikke  at  trøste  F'ru  Katharina,  men 
at  soge  Lejlighed  til  at  tale  med  hende  om  den 
forsvundne  Jens,  saa  at  de  kunde  udøse  deres 
Hjerter  for  hinanden. 

De  red  saa  derover,  ledsagede  af  et  Par 
Svende  og  naaede  uden  Hindring  Sjørring;  men 
de  bleve  højligt  forbavsede  over  det  Øde  og  den 
Stilhed,    der    herskede    alle    Vegne.     Der   viste   sig 

ikke  et  Menneske  i  Avlsgaarden  og  først  da  de, 
efter  at  være  stegne  af  Hestene,  vare  komne  over 
Broen  til  Borgoen  og  vilde  stige  op  ad  Højelofts- 
trappen, kom  Gutvin  og  Gisele  til  Syne. 

«Men  hvad  i  al  Verden  betyder  dette, »  ud- 
brød Fru  Cæcilie,   «hvor  ere  alle  Folkene  henne  ?» 

« Blæste  bort  som  Avner  for  Vinden,*  svarede 
Gutvin  med  et  Skuldertræk.  «Det  er,  som  Lyn- 
ilden var  slagen  ned  iblandt  dem.  De  sky  vor 
banlyste  Frue,  som  var  hun  pestbefængt  og  Sjør- 
ring,  som  om  det  var  et  Helvede. » 

«Nu,»  sagde  Gisele,  « Skrækken  var  dog  ikke 
større,  end  at  de  gave  sig  Tid  til  at  føre  næsten 
alle  vore  Køer  med  sig,  læsse  Korn  og  Skinker 
paa  Vognene  og  age  bort  dermed.  Saalunde  blev 
vi  ogsaa  af  med  Hestene.  Det  er  nok  Hans  Naa- 
des  Mening,  at  vi  skal  udhungres  og  gaa  plat  til 
Grunde. » 

«Ti  med  den  Snak!»  sagde  Fru  Cæcilie  for- 
bitret. «Hans  Naade  ved  sikkert  intet  om  dette. 
Hvor  er  din  Frue?» 

«Paa  sit  Kammer, »  svarede  Gisele.  «Men  hun 
er  ikke  forsagt.  Hun  vil  tage  Kampen  op  med 
denne  Troldkarl,  denne  Biskop  af  Fandens  Naade. 
Hun  vil  — » 

Men  videre  kom  Gisele  ikke,  da  Fru  Cæcilie 
for  forbi  hende  og  op  ad  Højeloftstrappen,  idet 
hun  raabte  til  Margrethe,  at  hun  skulde  blive, 
hvor  hun  var. 

«Før  Jomfruen  ind  paa  vort  Kammer, »    sagde 

Gutvin  til  Gisele.  «Jeg  vil  gaa  over  og  se  til  de 
fremmede  Svende  og  Heste. » 

Kammeret  var  i  nederste  Stokværk  og  gjorde 
Tjeneste  som  en  Art  Portnerbolig.  Gisele  aabnede 
Døren,  og  Margrethe  traadte  ind,  skønt  ikke  meget 
villigt.  Hun  længtes  efter  at  faa  Fru  Katharina  i 
Tale,  og  hun  var  ikke  af  dem,  der  yndede  at 
sladre  med  Tyendet.  Hendes  Kammerpige  skulde 
ikke  rose  sig  af  den  Fortrolighed,  der  blev  hende 
vist.  Nu  var  hun  der  imidlertid,  Gisele  bragte 
hende  til  Sæde,  og  da  hun  havde  taget  Plads  paa 
Løjbænken,  saa  hun  sig  om  i  Stuen  og  undrede 
sig  over,  saa  godt  den  Træl  og  hans  Hustru 
boede. 

«Ja,  ej  sandt, »  sagde  Gisele,  som  gættede 
Margrethes  Tanker,  «vi  sidde  lunt  her  og  have  et 
naadigt  Herskab.  Vi  kunde  fryde  os  ved  Livet, 
var  ikke  denne   Elende  kommen  over  os.» 

«Men  sig  mig  dog  GLsele,  hvorledes  er  det 
at  forstaa,»  sagde  Margrethe,  «at  din  Frue  vil 
tage  Kampen  op  med  'Bispen?  Hun  har  jo  nu 
hverken  Folk    eller  Fæ    og    er    ganske  magtesløs. » 

«Det  vil  forundre  eder  at  høre  det, »  svarede 
Gisele  med  et  fiffigt  Smil.  '<Hun  vil  til  Rom  og 
klage  sin  Nød  for  den  hellige  Fader.  Ene  han 
kan   løse  hende  af  Bandet,  siger  hun.» 

« Til  Rom ! »  udbrød  Margrethe  forbavset.  <  Hvor- 
fra skal  hun  faa  Middel  til  at  rejse  saa  langt?  Vil 
hun  gaa  paa  sine  Ben?» 

«Jeg   tror    for  Sanden,     at    hun    ikke  vil  være 

ræd  for  det,^^  svarede  Gisela  med  et  bekræftende 
Nik.  «Muligt  bliver  det  Enden  paa  Legen;  men 
hun  vil  dog  hellere  ride  eller  age  for  at  komme 
hurtigere  fort.  Hun  talte  med  Gutvin  i  Gaar 
derom,  men  han  sagde:  «Gud  naade  os  Frue, 
hvorfra  faa  vi  noget  at  ride  paa  eller  age  med.-* 
Vi  have  jo  kun  een  Hest,  gamle  Blak,  som  er  lam. 
Dog,  det  er  sandt,  vi  have  to  raske  Køer,  dem 
kunne  vi  spænde  for  Vognen. »  —  Da  skammede 
jeg  Gutvin  ud  og  sagde  til  ham  :  «Vil  du  haane 
dit  Herskab?  End  ikke  den  usseligste  Bonde  her 
i  Thy  har  hidindtil  aget  med  Køer  eller  Stude,  og 
saa  skulde  en  adelig  Frue  nedlade  sig  dertil?« 

«Jeg  fatter  det  ikke,»  udbrød  Margrethe,  «at 
din  Frue  kan  være  saa  gan.ske  forladt  og  forraadt 
af  alle  sine  undergivne.  Der  maa  vel  dog  findes 
nogle,  som  hænge  ved  deres  gamle  Herskab  og 
have  Vilje  til  at  staa  Fru  Katharina  bi  i  hendes 
Nød. » 

«Nej,»  svarede  Gisele,  idet  hun  rystede  paa 
Hovedet,  « ingen  andre  end  Gutvin  og  jeg.  Vel 
krympede  et  Par  af  de  bedste  baade  Piger  og 
Svende  sig  ved  at  gaa  herfra,  men  det  endte  dog 
med,  at  de  fortrak  alle.  Saa  stor  var  Frygten  for 
Biskoppens  Vrede  og  Himlens  Straf.  Men  Gutvin 
^S  '^S'  ^i  ^^^  blevne  her,  fordi  vi  mene,  at  vi 
intet  have  at  haabe  af  Himlen  og  intet  at  frygte 
af  Helvede.     Vort  Forsyn,    det    er    vort  Herskab.« 

«Kom  Gisele, »  udbrod  Margrethe,  idet  hun 
rejste  sig,    tjeg  vil  op  til  din  Frue!» 

9*- 

«Ncj,  lille  Jomfru,«  sa<jdc  Giselc  og  slog  ad- 
varende med  Haanden,  «lad  I  hellere  det  fare!  I 
vil  intet  udrette  derved,  og  I  kan  lide  paa,  at  det 
nu  gaar  varmt  til  deroppe  mellem  Fru  Katharina 
og  eders  Moder.  Bliv  I  hellere  her  og  hør  paa 
mig!  Jeg  har  noget  at  sige  eder,  som  rører  ved 
eders  Vee  og  Vel.» 

«Mit  Vee  og  Vel?»  udbrød  Margrethe  stud- 
sende.    «I  har  da  ikke  Tidender  til  mig  fra  Jens  ?» 

«Nej,»  svarede  Giselc,  «dct  er  ikke  saa  vel. 
Men  jeg  ved  af  min  Frue,  at  I  ikke  mindre  end 
hun  haaber  paa  hans  Genkomst.  Det  kan  jo 
hænde  sig,  at  han  kommer  til  sidst,  men  hvis 
ikke,  hvorledes  bliver  da  eders  Skæbne.^  Forholder 
det  sig  saa,   at  I  skal  klostergives.?» 

«Ja,   Gisele,   det  er  min  Moders  Ønske. » 

«Og  Biskoppens?* 

«Ja,  han  vil  sætte  mig  i  PVejlef  Kloster.* 

«Tænkte  jeg  det  ikke  nok!»  udbrød  Gisele. 
<(A(  hvad  Aarsag  tænker  I,  at  han  vil  have  eder 
gemt  der?« 

«Jeg  formoder, »  svarede  Margrethe,  idet  hun 
nærmede  sig  Døren  for  at  gaa,  «at  han  vil  er- 
hverve mit  Ciods  for  Kirken.  Min  Sjæls  Frelse 
ligger  ham   næppe  paa  Sinde. » 

«Nej,  men  dog  vil  han  vinde  eders  Sjæl,  ikke 
for  Kirken  og  Himmerige,  men  for  Helvede  og 
sig  selv.  Hør  nu,  hvad  jeg  vil  sige  eder!  Vor 
Fostersøn,  Severin,  blev  forgangen  Aar  af  Biskop- 
pen   lokket    herfra    til    Frejlef   Nonnekloster,    hvor 

han  blev  g^jort  til  Lægbrødrenes  Forstander  og 
meget  betroet  og  fik  en  hoj  Løn.  Men  han  maatte 
sværge  en  dyr  Ed  paa,  at  han  aldrig  vilde  for- 
raade  noget  af  Klostrets  Anliggender  og  ikke  kere 
sig  om.  hvad  han  saa  og  hørte  der.  Det  blev  i 
den  første  Tid  ikke  meget,  da  Domprovst  Tue  tog 
ham  med  paa  sin  sidste  Rejse  ned  til  Frankernes 
Land,  men  desto  mere,  da  de  vare  komne  til- 
bage. Vi  hørte  imidlertid  intet  derom,  førend  nu 
i  Forgaars,  da  Severin  kom  listende  aarle  om 
Morgenen  og  lod  os  vide,  at  han  var  rømmet  fra 
PVejlef,  Han  var  raget  uklar  med  Priorinden, 
Søster  Ilelvig,  hvis  ublu  Adfærd  havde  forarget 
ham,  og  hun  havde  truet  med  at  ville  forklage 
ham  for  Riskoppen.  Saa  skulde  han  blive  puttet 
i  det  dybe  Fangehul,  hvor  han  hverken  kunde  se 
Sol  eller  Maane.  Da  fandt  Severin  det  raadeligst 
at  bjærge  sig  i  Tide.  Han  flyede  gennem  Landet 
her  ned  til  os;  men  forblev  her  kun  et  Par  Stun- 
der. Saa  løb  han  videre  over  til  sin  Mostermand 
i  Kallerup,  og  der  vil  han  fjæle  sig,  indtil  han 
kan  faa  Lejlighed  til  at  slippe  ud  af  Stiftet  og 
Sønder  paa.» 

♦  Vel,  vel,»  sagde  Margrethe  utaalmodigt,  «det 
er  jo  en  Lykke  for  Severin,  at  han  slap  bort. 
Men  nu  har  jeg  ikke  Stunder  til  at  høre  mere. 
Jeg  vil  og  maa  op  til  din  Frue.» 

«Nej,  stop  lille  Jomfru,*  udbrød  Gisele,  idet 
hun  stillede  sig  foran  Døren,  «I  maa  ikke  løbe 
fra  den  Advarsel,    jeg  har  at  give  eder.     Det  gæl- 

der  eders  Dyd  og  Ære.  Hor  nu,  af  hvad  Be- 
skaffenhed det  Kloster  er,  hvori  Biskoppen  vil 
indgive  eder.  Priorinden,  Søster  Helvig,  har  i  flere 
Aar  været  Biskoppens  Frille,  lige  fra  den  Tid,  da 
han  endnu  kun  var  Domprovst,  og  nu  er  hun 
hans  Rufferske  med  det  Hverv  at  forsyne  ham 
med  nye  Elskerinder.  Enfoldige  Bondedøtre  ere 
de  næsten  alle  og  tro,  at  naar  Biskoppen  har 
givet  dem  Aflad  for  deres  Synd,  da  er  alt  vel,  og 
de  synde  trøstigt  paa  ny.  Men  Biskoppen  er  ikke 
ene  om  det  Værk,  flere  af  Domherrerne  og  da 
fornemmelig  Domprovst  Tue,  søge  ogsaa  til  Frej- 
lef  og  forlyste  sig  der  med  Nonnerne.  Kun  sjæl- 
den kommer  der  Gæster  til  det  Kloster,  som  ligger 
afsides,  men  hænder  det,  da  er  alt  glat  paa  Over- 
fladen og  Helligheds  Skin  dækker  over  Raadden- 
skaben.  Nu  ved  I,  lille  Jomfru,  hvad  Bispen  vil 
gøre  med  eder,   hvis  han  faar  eder  i  sin   Magt.» 

Med  et  blegt  Aasyn  og  et  stirrende  Blik  havde 
Margrethe  siddet  og  hørt  paa  (jiseles  Beretning. 
Nu  sprang  hun  op,  en  dyb  Rødme  for  over  hen- 
des Ansigt  og  hun  sagde  i  en  haanlig  Tone: 

«Det  er  en  vakker  Krønike,  Severin  der  har 
bundet  dig  paa  Ærmet.  Jeg  tror  ikke  godt  om 
Biskoppen,  men  dette  gaar  over  Stregen  og  kan 
ikke  være  sandt.  Dog  lige  meget,  aldrig  skal 
Biskop  Oluf  faa  mig  i  sin  Magt.  Jeg  vil  ikke 
klostergives,  og  at  bruge  Vold  og  tvinge  mig  der- 
til,  det  vil  han  ikke  vove.» 

«Men,»    indvendte  Gisele,    «han    er    dog  eders 

Formynder,  og  eders  Moders  Vilje  har  han  i  sin 
Lomme,  betænk  det  og  se  eder  vel  for!  Men 
kniber  det,  da  maa  I  hellere  springe  i  Søen  end 
give  eder  Oluf  Glob  i  Vold,  det  er  init  Raad  til 
eder ! » 

Men  nu  puffede  Margrethe  Gisele  til  Side  og 
ilede  ud.  Der  stødte  hun  imidlertid  straks  paa 
sin  Moder,  som  kom  ned  ad  Højenloftstrappen. 
Hendes  hastige  Skridt  og  ophidsede  Aasyn  vid- 
nede om,  at  det,  som  Gisele  mente,  var  gaaet 
varmt  til  mellem  hende  og  Fru  Katharina. 

«Hvor  vil  du  hen?»  spurgte  hun  og  greb 
Margrethe  i  Armen. 

«Op  til  Katharina,))  svarede  Margrethe  og  for- 
søgte at  rive  sig  løs,  men  hendes  Moder  holdt 
hende  fast  og  sagde  heftigt: 

«Det  maa  du  lade  fare,  der  er  intet  at  stille 
op  med  hende.   Kom,  vi  ville  nu  fluks  ride  hjem!> 

Margrethe  maatte  da  give  sig  og  adlyde.  Men 
mens  hun  med  sin  Moder  red  ad  Hjemmet  til,  be- 
sluttede hun  i  sit  stille  Sind,  at  hun  vilde  over  til 
Sjorring,  det  snareste  ske  kunde,  skulde  hun  end 
gaa  derover  paa  sine  Ben.  Det  skulde  ogsaa 
lykkes  hende,  men  under  ganske  andre  Omstæn- 
digheder, end  hun  nu  forestillede  sig. 


ELLEVTE  KAPITEL 
En  Forsmag  paa  Paradisets  Glæder. 


Forvirret  og  foruroliget  var  Fru  Gæcilie  vendt 
hjem  fra  den  banlyste  Frænke  paa  Sjørring.  Fru 
Katharina  havde  ikke  lagt  Fingrene  imellem  og 
ganske  revet  Hellighedens  Glorie  af  Biskoppens 
Hoved  og  fremstillet  ham  for  Margrethes  Moder 
i  hele  hans  moralske  Hæslighed  ,  men  derved 
eggede  hun  kun  Fru  Cæcilie  til  heftig  Modsigelse. 
Og  denne  havde  let  ved  at  forsvare  sin  Formyn- 
der og  Skriftefader,  da  hun  ubetinget  troede  paa 
hans  Retskaffenhed.  I  hendes  Øjne  vare  Beskyld- 
ningerne for  Bedrageri  grebne  ud  af  Luften  eller 
maatte  bero  paa  en  Misforstaaelse. 

Men  tilsidst  havde  Katharina  sagt  noget  om 
det  skamlose  Liv  i  F"rejlef  Kloster,  som  Rygtet 
havde  travlt  med.  Gisele  havde  desuden  meddelt 
hende  Severins  Beretning  derom.  Men  uagtet  hun 
ellers  var  tilbøjelig  til  at  tænke  det  værste  om 
Oluf  Glob,    havde   hun    dog   aldrig   havt  Grund    til 

at  mistænke  ham  for  at  være  en  Vellystning.  Hun 
antog  derfor,  at  Severins  Beskyldninger  imod  Bi- 
skoppen vare  ugrundede,  og  for  at  vise  sin  Frænke, 
at  hun  ikke  var  forblindet  af  Had  til  sin  Svoger, 
tog  hun  ham  i  Forsvar  i  det  Punkt.  Dog  tilføjede 
hun  en  Advarsel,   idet  hun  sagde: 

«Men  fordi  Biskoppen  ikke  selv  tager  Del  i 
dette  Uvæsen,  er  det  dOg  muHgt,  at  det  virkelig 
finder  Sted.  Maaske  er  han  ganske  uvidende 
derom.  Udforsk  ham  i  saa  Henseende.  Dog  vilde 
jeg  i  dit  Sted,  hvad  han  saa  svarer  derpaa,  aldrig 
give  mit  Minde  til  at  sætte  min  Datter  i  Frejlef 
Kloster. » 

Det  var  dette,  der  havde  forvirret  og  for- 
uroliget Fru  Cæcilie,  thi  hun  vidste  jo,  at  det  var 
Biskoppens  Hensigt  at  lade  Margrethe  indskrive  i 
Freilef  Kloster,  og  han  havde  omtalt  baade  Prior- 
inden og  Nonnerne  der  paa  en  meget  rosende 
Maade.  Dette  fortalte  hun  nu  Katharina  og  til- 
føjede : 

«Nej,  heller  ikke  denne  Løgn  om  Søstrene  i 
Frejlef  skal  det  lykkes  dig  at  faa  mig  bunden  paa 
Ærmet.  Ingenlunde  agter  jeg  at  krænke  Biskop- 
pen ved  at  udforske  ham  angaaende  den  Sag.» 

Og  dog  gjorde  hun  det  straks,  da  han  var 
vendt  tilbage  til  Noringtoft.  Hvor  kækt  hun  end 
havde  holdt  sig  i  Ordstriden  med  Katharina,  viste 
det  sig  dog,  da  hun  bagefter  tænkte  over  Sagen, 
at  de  skarpe,  fordømmende  Ord  vare  trængte 
gennem    det    Panser,    som    omgav    hendes   Hjerte, 

nemlig  hendes  stærke  Tro  paa  Biskop  Olufs  Hæder- 
lighed. Der  sad  endnu  en  lille  Braad,  en  Tvivl, 
som  hun  dog  haabede  skulde  blive  fjernet,  naar 
hun  atter  stod  Ansigt  til  Ansigt  med  ham  og 
hørte  hans  Røst.  Hun  følte  brændende  Længsel 
derefter,  thi  hendes  Skriftefader  var  hendes  Af- 
gud, og  skulde  hendes  Tro  paa  ham  blive  rokket, 
da  vilde  hendes  Hjertefred  være  tilintetgjort  og 
hun  selv  et  hjælpeløst  Væsen. 

Men  ved  Gensynet  læste  han  straks  i  hendes 
Øjne,  som  ikke  kunde  lyve,  at  der  var  kommen 
Uro  i  hendes  Sjæl,  og  det  tilskrev  han  selvfølge- 
lig Samtalen  med  Katharina,  men  han  beroligedes 
snart. 

'<Nu,  Cæcilie,»  sagde  han  med  et  overlegent 
Smil,  « Katharina  sværtede  mig  vel  for  dig  det 
bedste  hun  kunde,  og  du  er  kommen  derfra  med 
uforrettet  Sag.?» 

«Ja  desto  værre,  >^  svarede  hun,  idet  hun  blev 
rød  i  Kinderne  og  saa  paa  ham  med  et  taare- 
blændt  Blik,  saa  bevæget  blev  hun  ved  atter  at 
se  ham  og  bebrejdede  sig  selv,  at  hun  et  eneste 
Øjeblik  havde  kunnet  lade  sig  rokke  i  sin  Tro 
paa  ham. 

«Ja,  ja,»  .sagde  han  roligt  og  mildt,  «for  at 
rense  sig  selv  maa  Katharina  jo  sværte  mig  det 
bedste  hun  kan,  det  er  ligefrem.  Og  saaledes  ere 
Menneskene  nu  engang  beskafne,  at  de  helst  tro 
det  onde,  der  bliver  sagt,  selv  naar  det  gælder  en 
af  Kirkens  Udvalgte. » 

«0  ne),»  udbrød  Cæcilie,  «saaledes  forholder 
det  sig  ikke  med  alle.  Tænk  paa  Gro,  hvor  fast 
hendes  Tro  paa  dig  og  din  Ret  har  været,  ikke 
ringere  end  inin.  Men  Katharina  meddelte  mig 
noget,  som  voldte  mig  Uro.  Hun  sagde,  Søstrene 
i  Frejlef  ere  berygtede  for  et  utugtigt  Levnet  og 
bad  mig  ingen  Sinde  give  mit  Minde  til,  at  Mar- 
grethe bliver  indgivet  i  det  Kloster.  Men  hun 
gav  ingenlunde  dig  Skyld  for  det.  Hun  antog, 
at  du  var  uvidende  om  den  sande  Tilstand  i  Frej- 
lef og  raadede  mig  til  at  udspørge  dig  derom. » 

«Saa  det  gjorde  hun,  saa  det  gjorde  hun,» 
svarede  Biskoppen  i  en  skærende  Tone  og  med 
et  funklende  Blik;  men  derpaa  hensank  han  nogle 
Øjeblikke  i   Tavshed. 

Han  følte  sig  fristet  til  at  give  sit  Hjerte 
Lnft  og  udtale  sine  hemmeligste  Tanker,  men  det 
vovede  han  dog  ikke.  Han  var  jo  hildet  i  den 
aandelige  Vildfarelse,  som  efterhaanden  havde  ind- 
sneget sig  i  Kirken  med  den  stigende  Præste- 
vælde, nemlig  at  Guds  og  Kirkens  udvalgte  turde 
tillade  sig,  hvad  det  skulde  være.  Dem  var  der 
indrømmet  en  Frihed,  som  løste  alle  moralske 
Baand.  Det  holdtes  for  næsten  lige  saa  formaste- 
ligt at  efterspore  deres  Veje,  som  Guddommens 
egne,  men  det  var  kun  noget  for  de  indviede. 
Ingen  Præst  dristede  sig  til  aabent  at  vedkende 
sig  den  Anskuelse,  og  der  var  visselig  mange  af 
Kirkens  Tjenere,  som  fordømte  den.   Men  den  var 

dog  til  Stede  og  dulgte  sig  i  Kirkens  hellige  Pav- 
lun,  som  en  Slange  i  en  Rosengaard. 

Fanden  hjælper  sine,  havde  Ove  Hase  sagt  r 
Anledning  af  Biskop  Olufs  Held  med  Pantebe- 
drageriet, men  han  fører  ogsaa  de  dødelige,  hvis 
Sjæle  han  har  vundet,  ud  paa  farlige  Stier,  hvor 
de  ere  udsatte  for  at  knække  Halsen.  Og  netop 
nu,  da  Heldet  havde  fulgt  Oluf  Glob  paa  hans 
slibrige  Bane,  og  han  stod  paa  Højden  af  sin 
Magt,  følte  han  sig  dæmonisk  draget  til  at  gøre 
et  sligt  skæbnesvangert  Skridt,  idet  han  gav  efter 
for  den  Lidenskab,  som  Margrethe  for  længe 
siden,  uden  at  vide  det,  havde  vakt  hos  ham,  og 
som  var  tiltaget,  efterhaanden  som  hun  voksede 
og  udfoldede  sni  Skønhed.  Men  Frejlef  Kloster 
skulde  netop  hjælpe  ham  til  at  udføre  den  skumle 
Plan,  han  havde  lagt,  og  derfor  kom  Fru  Cæcilies 
P^oresporgsel  om  Tilstanden  i  Klostret  ham  slemt 
paa  tværs.  Han  følte  en  levende  Forbitrelse  over, 
at  hans  Broderkone  havde  voldet  dette.  1  Ian  saa 
kun  en  vel  beregnet  List  i,  at  Katharina  frakendte 
ham  al  Skyld  og  udtalte  den  F"ormodning,  at  han 
var  uvidende  om  Sagen,  thi  idet  hun  bibragte 
Cæcilie  den  Opfattelse,  blev  det  gjort  denne  langt 
lettere  at  fremkomme  med   b'orespørgslen. 

Men  Biskop  Oluf  genvandt  hurtigt  sin  Fat- 
ning og  kom  paa  det  rene  med,  hvorledes  han 
vilde  forholde  sig.  Han  kunde  valgt  den  Udvej  at 
lade  uvidende  om  Tilstandene  i  Frejlef  og  lovet 
at   lade  dem  undersøge,    inden    han    lod  Margrethe 

intlskrive  i  Klostret  og  paa  den  Maade  trukket 
sii;  ud  af  Sagen.  Men  der  havde  han  selv  spærret 
Vejen  for  sig  ved  ofte  i  høje  Toner  at  prise 
Søstrene  i  F'rejlef  og  Priorinden,  Helvig,  for  deres 
Hellighed,  naar  Margrethes  Klostergivning  kom 
paa  Tale.  Han  kunde  ikke  godt  nu  slaa  sig  selv 
paa  Munden  og  staa  der  som  en  Dumrian,  hvem 
de  snilde  Nonner  havde  sat  en  Voksnæse  paa. 
Men  det  afgørende  var  dog,  at  den  Lidenskab, 
som  havde  faaet  Magten  over  ham,  drev  ham  frem. 

«Nu,»  sagde  han  til  Fru  Cæcilie,  som  med 
Spænding  afventede  hans  Svar,  «det  var  at  for- 
udse, at  Katharina  vilde  laane  Øre  til  alle  onde 
Rygter  om  mig  og  mit.  Bild  dig  ikke  ind,  at 
hun  mente,  at  jeg  skulde  være  uden  Ansvar  i  den 
Sag.  Det  var  kun  et  Skalkeskjul  for  hendes  Hævn- 
syge. Men  det  skal  ikke  kyse  mig  fra  at  gøre 
min  Pligt.  Jeg  indestaar  for  de  Frejlev  Søstres 
og  navnlig  Fru  Helvigs  Hæderlighed.  Sandt  nok, 
der  har  ogsaa  været  sorte  Faar  i  den  Flok,  men 
hvor  findes  der  et  Kloster,  ved  hvilket  der  ikke 
hæfter  nogen  Brøst.?  Jeg  nærer  ingen  Betænkelig- 
heder ved  at  lade  din  Datter  indgive  i  Frejlef. » 

«Nu,  Gud  være  lovet,  at  det  forholder  sig 
saaledes!»  udbrød  Fru  Cæcilie,  fuldkommen  be- 
roligt. 

»Desuden, »  vedblev  Biskoppen,  »venter  der 
Margrethe  en  stor  F"remtid  i  F'rejlef.  Baade  ved 
sin  Herkomst  og  ved  den  Rigdom,  som  hun  ved 
sit  Gods    tilforer  Klostret,   er  hun  som  selvskreven 

til  at  vorde  dets  Forstanderske,  og  det  skal  jeg" 
udvirke,  inden  hun  er  bleven  ret  mange  Aar 
ældre. » 

«Hun  maa  være  baade  dum  og  blind,  hvis 
hun  ikke  vælger  saa  gode  Kaar,»  udbrød  Fru  Cæ- 
cilie,  «og  jeg  fryder  mig  over,  at  derved  bevares 
hun  fra  alt  ondt  i  Verden  og  hendes  Sjæls  PVelse 
sikres.)) 

«Vel,»  svarede  Biskop  Oluf.  Der  sporedes  en 
svag  Skælven  i  hans  Stemme.  Hans  fromme 
Skriftebarn  tænkte,  at  det  var  et  Vidnesbyrd  om 
hans  Deltagelse  for  hendes  Datter  og  hende  selv, 
men  det  var  et  af  hans  Samvittigheds  Dødssuk. 

«Lad  os  da  straks  skride  til  Værket, »  ud- 
brød han,  idet  han  rejste  sig.  «Skik  Margrethe 
ind  til  mig.  Det  er  bedst,  at  jeg  taler  med  hende 
i  Enrum.)) 

Det  mente  Fru  Cæcilie  ogsaa.  Hun  forlod 
Stuen,  og  kort  efter  traadte  Margrethe  ind.  Hun 
saa  kæk  nok  ud.  Vel  gik  hun  ikke  gerne  til  dette 
Møde  med  sin  mægtige  P^ormynder,  i  hvem  hun 
havde  vænnet  sig  til  at  se  sin  Lykkes  Fjende, 
men  da  det  var  uundgaaeligt,  vilde  hun  helst  have 
det  snarest  overstaaet.  Hvad  andet  havde  hun 
desuden  at  frygte,  end  en  Formaning  til  at  forsage 
Verden,  som  hun  var  forberedt  paa  at  imødegaa 
og  afvise. 

Men  straks  da  hendes  Øjne  faldt  paa  Hiskop- 
pen, følte  hun  sig  greben  af  Uro.  Ingenlunde  fordi 
der  var    noget  barskt  eller  truende  i  hans  Blik  og 

Holdning,  som  kunde  skræmme  hende,  tværtimod 
saa  han  mildt  til  hende.  Men  der  var  i  dette  Blik 
noget,  som  ikke  huede  hende,  noget  ømt  og  glø- 
dende, men  ikke  faderligt.  Han  var  jo  en  smuk 
Mand,  endnu  i  sin  bedste  Alder,  og  han  bar  denne 
Dag  ikke  nogen  gejstlig  Dragt,  men  en  klædelig 
verdslig,  saa  at  han  mere  lignede  en  Ridder  i  Freds- 
dragt,  end  en  Kirkens  Tjener.  Hans  kronragede 
Isse  dækkedes  af  en  pyntelig  Fløjels  Hue,  saa  at 
der  i  hele  hans  Ydre  intet  var  blevet  tilbage  af 
Biskoppen. 

Margrethe  forundrede  sig  derover,  men  hun 
skred  hen  til  ham  og  nejede  dybt  for  ham.  Da 
han  rakte  sin  Haand  frem,  vilde  hun  gribe  den 
og  berøre  den  med  sine  Læber,  saaledes  som  det 
var  Skik  lige  overfor  en  højtstillet  og  hellig  Per- 
son, og  hvad  hun  havde  maattet  gøre  mangen 
god  Gang  før.  Men  han  hindrede  hende  deri, 
drog  hende  op  til  sig  og  kyssede  hende  paa  Pan- 
den. Saa  skød  han  hende  fra  sig,  men  holdt  dog 
hendes  Haand  fast  og  betragtede  hende  med  Vel- 
behag. Hun  var  sandelig  ogsaa  værd  at  beskue, 
saa  kraftig  og  velvoksen  en  Jomfru  hun  var  bleven, 
med  Ungdommens  Friskhed  over  sine  bløde  Træk 
og  de  store  blaa  Øjnes  Straaleglans.  Rigtignok 
viste  der  sig  et  Vredesglimt  i  dem,  men  det  sluk- 
tes  straks  igen. 

Derpaa  gav  Biskoppen  sig  til  at  tale  om  hen- 
des Klostergivning,  men  ingenlunde  med  Salvelse, 
eller  som  om  den  var  en  Foranstaltningf  til  hendes 

Sjæls  F'relse  og  en  Genvej  til  Himmerige.  Tvært- 
imod skildrede  han  Klosterlivet  som  en  rolig,  be- 
hagelig Tilværelse,  ingenlunde  uden  Livsnydelse, 
skønt  der  visselig  paahvilede  Nonnerne  Pligter  med 
Hensyn  til  Kirketjenesten,  som  aldrig  maatte  for- 
sømmes. 

Margrethe  havde  taget  sin  Haand  til  sig  og 
stirrede  paa  Bispen  med  sammenpressede  Læber 
og  et  spændt  Blik.  Men  da  hun  nu  blev  opfor- 
dret til  at  sige  et  Ord  og  tilkendegive  sin  Mening, 
viste  der  sig  et  Glimt  af  Lune  i  hendes  Øjne,  som 
Biskoppen  fortolkede  paa  sin  Vis. 

«Ingen  Sinde  før, »  sagde  hun  med  et  Smil, 
«hørte  jeg  en  Prædiken  af  den  Sort.  Hidtil  har 
jeg  ikke  vidst  andet,  end  at  man  gav  sig  i  Kloster 
for  at  forsage  Verden  og  spæge  sit  Kød,  skønt 
jeg  nok  har  hørt,  at  man  somme  Steder  lod  haant 
om  Reglerne  og  slog  sig  løs.» 

«Ja  vel,»  svarede  Biskoppen,  idet  han  bojede 
sit  Hoved,  «det  er  ikke  ganske  usandt.  Men  vi, 
som  have  Nøglen  til  Guds  Riges  Hemmeligheder, 
vi  se  noget  anderledes  paa  det,  end  den  uvidende, 
uforstandige  Hob.  Vi  skønne,  at  naar  Buen  spæn- 
des for  stramt,  da  brister  den.  Lidt  Eftergivenhed 
og  Overbærenhed  med  menneskelig  Skrøbelighed 
fører  sikrest  til  Maalet.  Det  vil  du  selv  erkende, 
naar  du  er  bleven  indlemmet  i  et  søsterligt  Kloster- 
samfund. Men  lad  os  nu  komme  til  Sagen  !  Hvad 
siger  du  til  at  blive  indgivet  i   Vrejlef  Kloster.''« 

«Naar    har  jeg  sagt,    at  jeg  ønsker  at  gives  i 

Kloster ?»  udbrød  Margrethe,  idet  hun  saa  Biskop- 
pen kækt  ind  i  Øjnene.  «Det  er  en  Sag,  som 
nøje  maa  overvejes* 

«Da  har  du  ved  Sankt  Norbert  havt  Stunder 
nok  til  at  overveje, »  svarede  Biskoppen  i  en  skarp 
Tone, »  eftsersom  du  nu  i  ti  Aar  har  vidst,  hvad 
der  er  din  Moders  og  min  Vilje  og  vort  inderligste 
Ønske.  Men  det  er  let  at  gætte,  hvad  der  stikker 
bagved.  Du  gaar  og  venter  paa  Jens,  at  han  skal 
komme  og  hjemføre  dig  som  sin  Brud,  uagtet  du 
ved,  at  det  ikke  vil  blive  eder  tilstedet  at  komme 
sammen.  Saa  er  det  ogsaa  taabeligt  at  vente  paa 
en  Bejler,  som  nu  har  været  i  Udlændighed  i  ti 
Aar  og  ikke  i  al  den  Tid  ladet  høre  fra  sig.  Men 
jeg  tænker,  at  den  stakkels  Dreng  er  lovlig  und- 
skyldt. Han  maa  have  sat  Livet  til,  ellers  vilde 
vi  nok  faaet  ham  at  se.» 

«Nej,»  svarede  Margrethe,  idet  hun  saa  op 
med  et  usikkert,  tilsløret  Blik,  «det  er  ikke  det, 
jeg  venter  ikke  paa  Jens.  Jeg  har  opgivet  ham. 
Muligt  ender  det  med,  at  jeg  giver  mig  i  Kloster, 
men  da  helst  ikke  i  Vrejlef. » 

«Af  hvad  Aarsag  ikkcf*)) 

«Nu,  om  I  vil  vide  det,  da  er  Aarsagen  den, 
at  jeg  har  hørt  noget  om,  at  det  gaar  ikke  ret 
sømmeligt  til  i  det  Kloster.« 

«Ha,  ha, »  udbrød  Bispen  med  en  tvungen  Latter, 
«saa  du  har  og  hørt  den  Sladder!  Ja,  af  liden  Gnist 
vorder  ofte  en  stor  Ild.  —  Sandheden  er  den,  at 
rene  Engle  ere  ikke  alle  de  Søstre  i  Vrejlef  Tror 

du,  at  der  findes  noget  Klostersamfund  uden  sorte 
Faar?  Nogle  af  disse  have  slaaet  sig  lidt  los  og 
levet  muntert,  paa  Grund  af  Priorindens  store 
Lemfældighed,  som  jeg  iøvrigt  ikke  ubetinget  laster. 
Man  maa  bære  over  med  Ungdommen.  Men  naar 
Synderinderne  angrede  og  lovede  Bod  og  Bedring, 
saa  fik  de  Aflad.  Guds  Naade  dækker  over  alle 
Synder. » 

Nu  begyndte  det  at  gaa  op  for  Margrethe,  at 
Giseles  Skildring  af  Tilstanden  i  Vrejlef  Kloster 
dog  ikke  gik  over  Stregen  men  indeholdt  den  fulde 
Sandhed.  Det  kunde  imidlertid  være  lige  meget, 
da  hun  slet  ikke  agtede  at  lade  sig  indskrive  i 
noget  Kloster.  Rigtignok  havde  hun  lige  nu  om- 
talt dette  som  en  Mulighed,  men  det  havde  hun 
kun  gjort,  fordi  en  instinktmæssig  Følelse  sagde 
hende,  at  det  vilde  være  klogest  ikke  at  opirre 
Biskoppen  ved  en  altfor  bestemt  Afvisning.  Mon 
Gisele  ogsaa  skulde  faa  Ret  i  sin  Forudsigelse  om, 
at  der  skulde  øves  Tvang  imod  hende?  Hun  kunde 
i  saa  Fald  kun  slippe  ud  af  denne  Fare  ved  List. 
Hun  var  en  stærk  Sjæl,  og  trods  hendes  unge  Al- 
der faldt  det  hende  lige  saa  let  at  beherske  sig  og 
dølge  sine  Tanker,  som  det  faldt  hendes  Moder 
svært.  Hun  forholdt  sig  altsaa  tavs  og  lyttede 
med  paatagen  Ærbødighed  til  Biskoppen,  som  ef- 
ter nogle  Øjeblikkes  Tavshed  for  fort  og  sagde: 

«Jeg  har  nu  forestillet  mig,  kære  Margrethe, 
at  et  sligt  Klosterliv  netop  vilde  være  noget  for  et 
ungt  Blod,    som   dig,    der    har   svært   ved   paa   en 

Studs  at  forsage  Verden  og  give  Afkald  paa  Li- 
vets [Glæder.  Og  jeg  vil  sige  dig  een  Ting  endnu. 
En  Jomfru  af  stor  Byrd.  som  du,  og  som  kommer 
til  Klostret  med  Rigdom,  er  som  selvskreven  til 
at  staa  for  Styret.  Det  skal  ikke  vare  længe,  in- 
den jeg  giver  Søster  Helvig  Løbepas  og  sætter 
dig  i  Sædet.  Da  skal  du  leve  og  regere  i  Vrej- 
lef  som  en  Dronning.  Kom  til  mig,  mit  Barn ! 
Jeg  skal  beskærme  dig  imod  alt  ondt.  og  du  skal 
i  Vrejlef  komme  til  at  leve  et  Liv,  som  skal  give 
dig  en  Forsmag  paa  Paradisets  Glæder.  >^« 

Da  han  havde  sagt  dette,  greb  han  begge 
hendes  Hænder,  trak  hende  tæt  ind  til  sig  og 
gav  hende  et  glødende  Kys.  Hun  følte  sig  over- 
vældet og  lammet,  ude  af  Stand  til  at  afværge 
dette  Overfald,  og  da  han  havde  sluppet  hende, 
blev  hun  staaende  og  stirrede  paa  ham  med  et 
forvildet  Blik.  Nu  havde  hun  faaet  Troen  i  Hæn- 
derne paa,  at  denne  Hykler  vilde  være  i  Stand 
til  at  bruge  Vold,  og  dog  skreg  hun  ikke  op  eller 
raabte  om  Hjælp  og  gjorde  intet  Forsøg  paa  at 
løbe  ud  af  Stuen.  Og  nu  begyndte  han  at  tale 
mildt  og  beroligende  til  hende,  thi  han  skønnede, 
at  han  var  gaaet  for  vidt  og  havde  kastet  Masken 
for  tidligt.  Hun  horte  taalmodigt  paa  hans  sledske 
Tale,  men  dog  gled  Ordene  uhørte  forbi  hendes 
Øren,  thi  hun  overveiede,  hvad  hun  skulde  gøre 
og  kom  paa  det  rene  med  sig  selv  derom.  Han 
sluttede  imidlertid  af  hendes  Sagtmodighed  og 
Stilfærdighed,    at    hun    havde    givet    sig   og   sagde 

derfor  til  hende,  idet  han  klappede  hende  paa 
hendes  rødmende  Kind: 

«Nu,  Margrethe,  du  har  vel  saa  intet  imod 
at  indtræde  i  Vrejlef  ?  Du  kan  trygt  gøre  Forsøget. 
Du  skal  jo  ikke  indskrives  straks,  men  først  være 
Ungsøster  i  et  Aar.  Du  faar  da  Betænkningstid 
nok,  og  det  staar  dig  endda  frit  for  at  træde  til- 
bage, om  du  vil,  men  jeg  foler  mig  forvisset  om, 
at  naar  du  først  er  der,  vil  du  ikke  ønske  dig  der- 
fra igen.» 

Nu  syntes  hun  beroliget.  Det  spændte  Ud- 
tryk i  hendes  Ansigt  forsvandt,  og  hun  sagde  mildt 
og  sagtmodigt : 

«Vel  ærværdige  P'ader,  siden  baade  I  og  Mo- 
der ønske  det,  saa  maa  det  vel  ske.  Jeg  vil  gøre 
Forsøget,« 

Da  lagde  den  ærværdige  Hykler  sin  Haand 
paa  hendes  Hoved  og  velsignede  hende.  Hun 
følte  stor  Lyst  til  at  ryste  Haanden  af  sig,  men 
betvang  denne  Lyst,  og  i  det  samme  traadte  hen- 
des Moder  ind   i  Stuen. 

Fru  Cæcilie  blev  glad  over  at  hore,  at  Mar- 
grethe havde  givet  sig,  men  dog  overrasket  over, 
at  det  var  gaaet  saa  let.  Da  imidlertid  Margrethe 
selv  bekræftede  Biskoppens  Udsagn,  maatte  hun 
jo  tro  det.  Men  det  kom  ikke  til  nogen  videre 
Forklaring  imellem  dem,  thi  Margrethe  gik  hurtigt 
af  Stuen.  Hendes  Moder  vilde  gaa  efter  hende, 
men  Biskoppen  bad  hende  lade  det  fare. 

«Hun    maa    nu    helst  have  Fred  og  sunde  sig 

derpaa,  3  sagde  han.  «Det  har  kostet  hende  Over- 
vindelse at  tage  Beslutningen.  Røres  der  mere 
ved  Sagen,  da  kunde  det  stikke  hende  at  skifte 
Sind.  Men  have  vi  hende  først  i  Frejlef,  da  haa- 
ber  jeg,   at  det  skal  blive  forebygget. » 

Ja,  det  haabede  han,  thi  det  var  hans  faste 
Beslutning,  at  naar  han  først  havde  faaet  sit  Offer 
til  Frejlef,  da  vilde  han  holde  hende  fast  der,  om 
det  saa  skulde  ske  med  Vold. 

Han  lod  derpaa  Fru  Cæcilie  vide,  at  han 
straks  maatte  bryde  op  og  drage  tilbage  til  Børg- 
lum, hvor  han  havde  uopsættelige  P'orretninger. 
Men  han  skulde  snarest  sende  Priorinden  til  Noring- 
toft  for  i  egen  Person  at  afhente  Margrethe. 

Da  han  var  reden  bort  med  sit  Følge,  kom; 
Margrethes  Moder  ind  til  hende  paa  hendes  Kam- 
mer, roste  hende  for  hendes  Fornuftighed  og  Føjelig- 
hed og  viste  hende  større  Venlighed  end  nogen  Sinde 
før.  Men  da  Margrethe  var  meget  ordknap,  min- 
dedes Fru  Cæcilie  Bispens  Advarsel,  afkortede 
Samtalen,  gik  sin  V^ej,  og  de  vekslede  ikke  mange 
Ord  Resten  af  Dagen. 

Da  Nadveren  om  Aftenen  var  nydt,  bød  Mar- 
grethe sin  Moder  Godnat  og  begav  sig  op  paa  sit 
Kammer,  men  bortviste  sin  Kammerpige,  idet 
hun  sagde,  at  hun  vilde  hjælpe  sig  selv  til  Sengs, 
Men  da  alle  paa  Gaarden  vare  komne  til  Ro,  og 
Natten  faldt  paa,  forlod  hun  sit  Leje,  hvor  hun 
havde  ligget  fuldt  paaklædt  under  Dynen,  slog  sin 
Hættekaabe  om  sig  og  listede  sig  bort.    Hun  kom 

vel  forbi  sin  haardt  sovende  Kammerpige,  som  laa 
i  Kammeret  ved  Siden  af,  og  slap  til  sidst  lykke- 
ligt ud  af  en  Bagdør  i  det  fri.  Fra  den  førte  en 
Sti,  som  hun  kendte  nøje,  ud  i  Skoven.  Den  førte 
mod  Nord,  og  det  var  ad  den  Kant,  hun  vilde. 
Det  var  en  stille  stjerneklar  Augustnat,  Hun  kunde 
se  frem  for  sig,  vandrede  trøstigt  gennem  Lunde 
og  over  Moser  ad  Sjørring  til,  hvorhen  hun  efter 
nogen  Omflakken  naaede,  da  Dagen  gryede. 


TOLVTE  KAPITEL 
Flugt. 


Fru  Katharina  fik  ikke  megen  Søvn  i  disse  Næt- 
ter. Ofte  laa  hun  vaagen  og  tænkte  over, 
hvad  hun  skulde  gribe  til,  enten  blive  og  holde 
Stand,  eller  vove  sig  ud  paa  den  lange  Pilgrims- 
fart til  Rom.  Hun  bad  mange  brændende  Bønner 
og  anraabte  Jomfru  Maria  og  den  Helgeninde,  hvis 
Navn  hun  bar,  om  at  forbarme  sig  over  hende  og 
i  en  Aabenbaring  eller  en  Drøm  give  hende  et 
Vink  om,  hvad  hun  skulde  gøre  eller  lade.  Men 
de  himmelske  Magter  lagde  det  døve  Øre  til.  Vel 
fik  hun  Drømme  nok  og  saa  mange  Syner  i  Søvne, 
men  de  vare  alle  ildevarslende.  Snart  saa  hun 
Bispen  for  sig  med  Staven  udstrakt  i  Haanden, 
snart  mundhuggedes  hun  med  sin  Frænke  paa 
Noringtoft,  eller  hun  agede  ad  Rom  til  i  en  Kærre 
med  sine  to  Køer  for  og  var  til  Spot  for  Al- 
verden. 

Ogsaa  denne  Morgen  var  hun  oppe  med  Lær- 

ken  og  sad  paa  Højeloftssvalen  og  stirrede  ud  saa 
vide.  Men  hun  saa  intet  af  det,  hun  havde  for 
Øje,  hverken  den  blanke  So  eller  de  grønne  Skove, 
som  laa  der  med  Sommermorgenens  dæmrende 
Lys  over  sig.  Minder  og  Syner  fra  Fortiden  drog 
forbi  hendes  Sjæls  Øjne,  og  blandt  dem  var  der 
et,  som  hun  stræbte  at  holde  fast.  Billedet  af  den 
forsvundne  Son,  saaledes  som  han  havde  vist  sig 
for  hende  i  Afskedens  Stund,  da  han  red  bort, 
iført  sin  glimrende  Brynie  og  tilvinkede  hende  det 
sidste  Farvel. 

Da  hørte  hun  hurtige  jFodtrin  op  ad  Høje- 
loftstrappen, en  kaabeklædt  Kvindeskikkelse  kom 
til  Syne.  Hætten  blev  slaaet  tilbage,  der  viste 
sig  et  blussende  Aasyn,  et  Par  funklende  Øjne 
stirrede  paa  hende,  og  hun  saa  til  sin  Overraskelse, 
at  det  var  Margrethe. 

Kjesus»,  udbrød  hun,  idet  hun  sprang  op, 
«er  det  dig  Barn.''  Hvad  er  der  løs?  Som  din 
Kjortel  ser  ud!  Er  du  undrendt  fra  Hjemmet? 
Hvad  vil  du  her?» 

«Jeg  vil  med  til  Rom,»  raabte  Margrethe,  saa 
lo  hun  vildt,  men  brast  derpaa  i  Graad  og  sank 
til  Fru  Katharinas  Bryst.  Endelig  løstes  den  Spæn- 
ding, som  hidtil  havde  holdt  hende  opret,  og  hen- 
des forpinte  Hjerte  fik  Luft  i  Taarer,  men  den 
Graad  kom  mest  som  et  Udslag  af  dyb  Harme 
over  den  hende  tilføjede  personlige  Krænkelse. 

«Fat  dig  Barn  og  giv  mig  Forklaring,*  bad 
Fru  Katharina,   efter  at  hun  havde  kærtegnet  Mar- 

grethe  og  faaet  hende  til  Sæde  paa  Bænken.    For- 
klaringen kom   kort  og  fyndigt. 

«Hans  Naade  Bispen, »  sagde  hun  med  rystende 
Stemme,  «vil  føre  mig  til  Frejlef,  gemme  mig  der 
og  gøre  mig  til  sin  Frillekone!  0,»  føjede  hun 
til,  idet  hun  betvang  sin  Sindsrystelse  og  gjorde 
sin  Stemme  fast,  «jeg  er  en  Tosse,  at  det  har 
bragt  mig  fra  Sans  og  Samling,  thi  nu  er  jeg  jo 
i  Sikkerhed  hos  dig,  men  den  lange,  møjsomme- 
lige Vandring  gennem  Skove  og  Myr  har  fortum- 
let mit   Hoved. » 

Derpaa  fortalte  hun  'omstændeligt  om  sit  Møde 
med  Bispen,  mens  Fru  Katharina  hørte  paa  hende 
med  virkelig  Forbauselse.  Vel  var  det  ikke  svært 
at  faa  hende  til  at  tro  det  værste  i  enhver  Retning 
om  sin  Svoger,  men  det  undrede  hende  højligt,  at 
den  kloge,  snu  Mand  havde  ladet  sig  henrive  til 
en  saadan  Daarskab  og  i  den  Grad  givet  sig  blot. 
Men  Margrethes  omstændelige  Beretning  udelukkede 
al  Tvivl. 

« Djævelen,«  sagde  Fru  Katharina  til  sidst 
«er  faret  i  ham    og    har  der   spillet  ham  et  Puds.» 

«Ja, »  udbrød  Margrethe,  idet  hun  saa  hen  for 
sig  med  et  stirrende  Blik,  «hans  Syndeskyld  vokser, 
og  naar Straffen  engang  mdhenter  ham,  da  vilden 
knuse  ham.» 

«Mon  det  nogen  Sinde  vil  ske?»  sagde  [Fru 
Katharina  i  en  trøstesløs  Tone.  «Vel  straffer  Her- 
ren   stundom  Synderne   i   levende  Live,    men    ofte 

lader  han  dem  gaa  fri,  for  at  de  skulle  lide  desto 
værre  Pine  i   Helvede.« 

« Hævnen  vil  ramme  Bispen,  naar  Jens  kom- 
mer,»   udbrød  Margrethe. 

«Saa  du  troer  endnu,  at  han  vil  vende  til- 
bage .f*)) 

«Ja,  Katharina,  det  tror  jeg  fuldt  og  fast. 
Paa  den  Tro  har  jeg  nu  levet  i  ti  Aar.  Glipper 
det,   da  vil  mit  Hjerte  briste.* 

«Gud  signe  dig  for  din  stærke  Tro!»  sagde 
Fru  Katharina.  «Men  kom  nu  ind  med,  hvil  dine 
trætte  Lemmer  og  styrk  dig  ved  Mad  og  Drikke. 
Imens  vil  jeg  overveje,   hvad  der  er  at  gøre.» 

«Du  vil  raadføre  dig  med  Gutvin  og  Gisele?» 
spurgte  Margrethe.  Og  da  Fru  Katharina  be- 
kræftede det  med  et  Nik,  tilføjede  hun:  .<Da  sig 
helst  intet  om  det  Favntag  og  det  Kys,  hvormed 
Bispen  besmittede  mig.  Jeg  vil  ikke  have  det  i 
Folkemunde.  - 

«Nu,  det  er  vel  klogest  at  tie  dermed,«  sva- 
rede Fru  Katharina  efter  et  Øjebliks  Betænkning. 
«Det  er  ikke  raadeligt  at  ophidse  vor  mægtige 
Fjende.  Han  vil  desuden  stemple  dit  Udsagn  som 
l^øgn  og  kan  gøre  det,  da  du  ikke  har  Vidner  til 
at  bekræfte  det.» 

Da  hun  var  gaaet,  kom  Gisele  for  at  varte 
Margrethe  op. 

«Der  kan  I  se,  lille  Jomfru,«  sagde  hun,  «at 
jeg  ikke  malede  Bispen  for  sort.  Gud  være  lovet, 
at  I  slap  ud  af  hans  Kløer!     Efter  hvad  min  Frue 

siger,  da  har  I  pudset  ham  skønt.  For  at  narre 
en  Skjelm  maa  man  selv  være  halvanden.  Ja,  ja, 
Mands  List  er  vel  behænde,  men  Kvindelist  er 
uden  Ende.  V^ær  nu  uden  Frygt,  1  skal  nok  blive 
bjærget. » 

Uden  at  afvente  noget  Svar  ilede  hun  ud  af 
Stenstuen,  og  Margrethe  gav  sig  nu  til  at  stille 
sin  Hunger  og  Tørst. 

Men  endnu  inden  hun  havde  endt  sit  Maaltid, 
kom  Fru  Katharina. 

«Nu,»  udbrød  Margrethe,  idet  hun  hurtigt 
rejste  sig,  «hvad  har  du  og  dine  vise  Raadgivere 
udklækket?« 

«Vi  kom  snart  paa  det  rene  med  Sagen,  >- 
svarede  Fru  Katharina.  «Der  er  kun  eet  at  gøre. 
Vi  maa  fly,  ikke  i  Morgen,  men  nu  straks  paa 
Stand,  ellers  vil  du  blive  opspurgt  og  indfanget. 
Du  sagde,  da  du  kom,  at  nu  var  du  i  Sikkerhed 
hos  mig,  men  hvor  kan  du  tro  det?  Jeg  kan 
hverken  værge  for  mig  selv  eller  dig,  og  det  .saa 
meget  mindre,  som  jeg  nu  hører  af  Gutvin,  at 
Bispen  har  sine  Spejdere  ude,  som  snuse  omkring 
Gaarden.  Men  endnu  ere  de  dog  vel  ikke  komne 
af  Dynerne  oppe  i  Sjørring  By,  hvor  de  have  Til- 
hold. Har  du  Kræfter  til  at  gaa  en  Stunds  Vej 
endnu  ? 

«Tre,  om  du  vil!»  lød  Margrethes  raske 
Svar. 

«Godt,  da  ville  vi   straks  begive  os  paa  Vej. » 

«Hvorhen?»  spurgte  Margrethe. 

'<Til  Kollerup,  til  Giseles  Søstermand  Hjalmar^ 
hvor  Severin  er. » 

«Men  ville  vi  da  være  i  større  Sikkerhed  i 
Kollerup  end  her?» 

«Nej,  mit  Barn,  det  er  ikke  Meningen,  at  vi 
skulle  blive  der.  Vi  maa  videre  fort  og  ud  af 
Stiftet  til  et  Sted,  hvor  Bispens  Arm  ikke  kan 
naa  os.  Vi  ville  søge  over  til  Salling  og  bjærge 
os  hos  Ove  og  Inger  paa  Wellumgaard.» 

«Ej,  det  lader  sig  høre!»  udbrød  Margrethe 
glad.      «Dette  er  bedre  end  at  drage  til  Rom.* 

«Tænk  ikke,  at  jeg  derfor  har  opgivet  det,» 
sagde  Fru  Katharina  med  Alvor.  « Dette  med  at 
drage  til  Wellumgaard  er  egentlig  Gutvins  Raad.» 

«Det  var  et  godt  Raad,  kom  idet  end  fra  en 
Træl.» 

« Trælle  ere  stundom  mere  tro,  end  de  fri, 
Margrethe.      Gisele  følger  os.» 

«Og  Gutvin  ?» 

«Nej,  han  er  ikke  at  formaa  dertil,  ikke  fordi 
han  er  mindre  trofast,  men  han  siger,  at  han  vil 
hellere  dø  end  forlade  Sjørring,  hvor  han  er  født 
og  har  [levet  hele  sit  Liv.  Han  frygter  hverken 
Bispen  eller  Fanden  og  mener,  at  det  muligt  kan 
være  godt  for  noget,  at  han  bliver  paa  sin  Post.» 

Nu  kom  Gisele  med  en  Byldt,  hvori  der  var 
nogle  Klæder  og  hendes  Frues  Smykker.  De  faa 
rede  Penge,  P"ru  Katharina  var  i  Besiddelse  af,  bar 
hun  tilligemed  nogle  andre  Smaagenstande  i  sin 
Taske.     Saa   gik  de  ned  ad  Højeloftstrappen,  over 

Broen  til  Borgvolden  og  ned  i  Skoven,  fulgt  et 
Stykke  paa  Vej  af  Gutvin.  Derpaa  søgte  de  ud 
til  Landevejen  og  naaede  uden  Hindring  Kollerup, 
netop  som  Solen  var  kommen  over  Horisonten 
og  kastede  sine  Straaler  over  det  Bakkedrag,  hvor- 
paa  den  lille  Kirke  laa.  Ogsaa  fik  Fru  Katharina 
et  Glimt  at  se  af  en  af  de  skønne  Gaarde,  som 
en  ublid  Skæbne  og  en  Niddings  Rænker  havde 
franarret  Slægten,  nemlig  Todbøl.  Der  havde  hun 
ofte  været  med  sin  Husbond  i  hans  Velmagtsdage 
og  var  kommen  stolt  ridende.  Nu  maatte  hun 
liste  sig  der  forbi,  vandrende  paa  sine  Fødder  som 
en  Almueskvinde. 

Den  djærve  Hjalmar  blev  selvfølgelig  højlig 
overrasket  ved  at  se  dem,  men  baade  han  og  hans 
Hustru,  Marine,  tog  venligt  og  ærbødigt  imod 
dem.  Hjalmar  var  født  i  Hanherred,  en  ægte 
Hanbo,  stolt  og  stivsindet.  Han  havde  aldrig  krøbet 
for  sine  Overmænd,  men  han  elskede  sit  gamle 
Herskab,  som  altid  havde  vist  ham  Agtelse  og 
Godhed.  Derimod  hadede  han  Riskop  Oluf  og 
ringeagtede  ham  trods  hans  høje  Stilling.  Han 
tvivlede  ikke  om,  at  der  stak  en  Ræv  i  det  Hispe- 
skrud,  selv  inden  Severin  havde  fortalt  ham  om 
Biskop  Olufs  forargelige  Færd  i  Frejlef  Kloster. 
I  det  hele  taget  var  Almuesmændene  tilbøjelige  til 
at  nære  Mistillid  til  Gejstligheden,  der  altid  viste 
sig  saa  gridsk  efter  Indtægter,  og  mange  af  dem 
troede  mere  paa  Troldfolks  og  Runers  Magt,  end 
paa  Munkes  og  Præsters  Forbønner  og  Messer. 

Denne  halve  Hedning  var  altsaa  den  rette 
Mand  at  komme  til,  naar  det  gjaldt  at  spille  Bi- 
skop Oluf  en  Streg.  Han  erklærede  sig  straks 
villig  til  at  befordre  Fru  Katharinas  Flugt,  og  det 
glædede  ham  og  hans  Hustru,  at  Margrethe  Esges- 
datter  slap  bort  ved  samme  Lejlighed,  thi  Fru 
Katharina  havde  fundet  det  raadeligst  at  meddele 
ham,  at  Margrethe  var  flygtet  fra  Hjemmet,  fordi 
Biskoppen  og  hendes  Moder  vilde  tvinge  hende 
til  at  gaa  i  Kloster. 

Hjalmar  og  hans  Hustru  billigede  Giseles  For- 
sæt, at  hun  vilde  følge  sit  Herskab  og  raadede 
Severin  til  at  følge  med,  baade  for  at  beskytte 
Kvinderne  og  bjærge  sig  selv,  og  Severin  greb 
med  Begærlighed  denne  gunstige  Lejlighed  til  at 
slippe  bort,  og  finde  Tilhold  i  Salling,  hvor  han  fik 
Limfjorden  mellem  sig  og  Bispen  samt  det  hele 
Kleresi  i  Børglum. 

Inden  en  Times  Forløb  havde  Hjalmar  faaet 
sine  to  Heste  indfanget  og  Vognen  forspændt. 
Det  var  kun  en  smal  Høstvogn  med  et  Køre- 
brædt,  men  Kvinderne  sad  mageligt  i  duftende 
Hø,  mens  Hjalmar  og  Severin  tronede  paa  det 
haarde  Brædt. 

De  rullede  raskt  af  Sted  og  tilbagelagde  hur- 
tigt den  halve  Mil  ned  til  Vilsund  Færgested.  Der 
tog  Fru  Katharina  Afsked  med   Hjalmar. 

«Tak.  Ven,»  sagde  hun  til  ham,  idet  hun 
trykkede  hans  barkede  Ilaand.  'A^ær  vis  paa,  at 
vender  jeg  nogen  Sinde  tilbage  og  faar  Evne  dertil, 

da  skal  jeg  tifold  gengælde  dig  den  Haandsræk- 
ning,  du  har  givet  mig  og  min  unge  F'rænke  i 
Nødens  Stund. » 

«Nu,  ædle  Frue,»  svarede  Hjalmar  med  et 
stolt  Smil,  «jeg  gjorde  ikke  dette  for  Løn.  Hvis 
det  ikke  gør  eder  ringere  i  eders  egne  Øjne,  at  I 
har  modtaget  en  Tjeneste  af  en  Bonde  for  intet, 
da  ser  jeg  helst,  at  I  lader  det  blive  ved  Tak- 
ken.«   — 

De  bleve  saa  færgede  over  til  Mors,  hvor  de 
hyrede  en  Bonde  til  at  køre  dem  over  til  Færge- 
stedet ved  Sallingsund.  De  fik  bliden  Bør  over 
dette  ellers  vanskelige  Farvand  og  fik  en  af  Ove 
Hases  Bønder  til  at  køre  dem  over  til  Wellum- 
gaard,  hvor  de  indtraf  silde  om  Aftenen,  og  hvor 
deres  Ankomst  vakte  den  største  Overraskelse, 
men  tillige  megen  Glæde.   — 

Imidlertid  var  Margrethes  Flugt  fra  Noringtoft 
bleven  opdaget,  inden  Solen  var  kommen  ret  højt 
op  paa  Himlen,  Først  tænkte  Fru  Cæcilie  dog, 
at  Margrethe  kun  havde  begivet  sig  ud  paa  en 
Morgenvandring  i  Gaardens  Nærhed  og  lod  Fol- 
kene ransage  alle  Vegne,  indtil  endelig  en  af  Sven- 
dene afgav  følgende  F"orklaring.  Han  havde  havt 
Udgangslov  og  var  først  kommen  hjem  ved  Mid- 
nat. Da  havde  han  seet  en  Kvinde,  indhyllet  i 
en  Hættekaabe,  snige  sig  ud  af  Borgledet.  Hen- 
des Gang  var  lydløs  og  Ledet  aabnede  og  lukkede 
sig  af  sig  selv,  uden  at  hun  rørte  ved  det.  Kort 
sagt,    han    troede    at    se    et  Genfærd,    hvorfor  han 

ikke  turde  give  sig  i  Lag  med  hende,  men  havde 
skyndt  sig  ind  paa  sit  Kammer,  var  gaaet  i  Seng 
og  krøbet  under  Dynen. 

Der  kunde  da  næppe  være  nogen  Tvivl  om, 
at  det  formentlige  Genfærd  havde  været  Margrethe 
og  at  hun  var  rømmet,  men  hvorhen?  Da  sagde 
Margrethes  Kammerpige : 

«Jeg  tænker,  at  Jomfruen  er  løben  over  til 
Sjørring.  Vel  har  hun  ikke  betroet  mig,  at  hun 
havde  sligt  i  Sinde,  men  jeg  har  dog  mærket,  at 
hendes  Hu  stod  til  at  komme  over  til  Fru  Katha- 
rina.» 

Det  fandt  Fru  Cæcilie  troligt  nok,  men  paa 
den  anden  Side  kunde  hun  ikke  forlige  en  slig 
Egenraadighed  med  den  Ydmyghed  og  F'romhed, 
som  Margrethe  havde  lagt  for  Dagen  lige  overfor 
Bispen  og  hende  selv.  Hun  sagde  det  til  Pigen, 
men  denne  svarede  med  et  spodsk  Smil  : 

«Der  er  dybere  hos  eders  Jomfru  Datter  end 
i  Sjørring  Sø.  Aldrig  har  jeg  kunnet  lodde  Bun- 
den der.» 

Uagtet  Pigen  fik  en  Irettesættelse  for  den 
næsvise  Ytring,  fulgte  Fru  Cæcilie  dog  Anvisnin- 
gen og  red  over  til  Sjørring.  Der  fandt  hun  alt 
stille  og  øde,  men  da  hun  var  stegen  af  Hesten 
og  havde  begivet  jsig  [ud  paa  Vindebroen,  viste 
Gutvin  sig  og  gik  hende  i  Møde. 

«Hvor  er  dit  Herskab  ?»   raabte  hun  til  ham. 

«]eg  skal  ikke  kunne  sige  det,»  svarede  Gut- 
vin tvært. 

«Hvad,   er  Fru  Katharina  da  ikke  lier?» 

«Nej,  hun  har  forladt  Gaarden  og  er  draget 
bort». 

«Har  min   Datter  da  ikke  været  her? 

«Vel  har  hun  det,  Frue,  men  hun  er  her  ikke 
mere.  Hun  gik  aarle  i  Morges  af  Gaarde  med 
min  Frue,   hvorhen,  det  ved  ikke  jeg.» 

«Bild  mig  det  ind,  din  fule  Træl!»  raabte 
Fru  Cæcilie  forbitret,  «men  jeg  skal  lære  dig  noget 
andet ! » 

Saa  vendte  hun  sig,  vinkede  ad  Svendene, 
som  havde  ledsaget  hende  og  raabte  til  dem,  at 
de  skulde  stige  af  og  komme  for  at  gribe  Gutvin. 
Men  i  det  samme  løb  han  tilbage,  hejsede  Bro- 
klappen op,  og  da  han  saaledes  havde  bragt  sig  i 
Sikkerhed,  gik  han  roligt  tilbage  til  Taarnet,  uden 
at  bryde  sig  om  de  Trusler  og  Smædeord,  som 
blev  sendt  efter  ham  over  Borggraven. 

Fru  Cæcilie  maatte  altsaa  ride  hjem  med  ufor- 
rettet Sag,  men  straks  efter  Hjemkomsten  sendte 
hun  et  ridende  Bud  ad  Børglum  til  med  Melding 
om  hvad  der  var  hændet.  Men  hun  antog,  at 
hendes  Bud  vilde  indhente  Bispen  længe  inden  han 
var  naaet  saa  vidt,  thi  det  var  en  Rejse  paa  over 
tolv  Mile,  og  han  plejede  at  drage  langsomt  frem 
med  sit  store  Følge.  Det  slog  da  ogsaa  til.  Bis- 
pen blev  indhentet  tre  Mile  fra  Noringtoft  og  alle- 
rede den  næste  Dags  Aften  red  han  ind  paa  Gaar- 
den, kun  ledsaget  af  et  Par  Svende. 

Han   kom   med  Hast   og  i  en  ophidset  Sinds- 

stemning.  For  første  Gang  saa  Fru  Cæcilie  denne 
ellers  saa  selvbeherskede  Mand  ganske  ude  af  sig 
selv.  Han  bandede  og  skændte  paa  en  for  en  saa 
højærværdig  Herre  ganske  upassende  Maade,  kaldte 
Margrethe  en  snedig  Taske  og  en  Djævelinde  og 
bebrejdede  hendes  Moder  Mangel  paa  Agtpaagiven- 
hed.  Fru  Cæcilie,  som  havde  staaet  og  stirret 
stum  og  skrækslagen  paa  ham,  genvandt  endelig 
Mælet  og  udbrød : 

«Men  du  troede  hende  jo  selv!» 

Da  tav  han,  slog  sig  for  Panden  og  sagde 
derpaa : 

«Du  har  Ret,  den  største  Fejl  er  min!» 

Nu  blev  han  sig  selv  igen  og  gav  sig  til  med 
stor  Snuhed  at  udspørge  Fru  Cæcilie  om,  hvad 
der  var  foregaaet  mellem  hende  og  Margrethe,  efter 
at  han  havde  forladt  dem,  men  da  det  fremgik 
af  hendes  Svar,  at  Margrethe  ikke  havde  røbet, 
hvad  der  var  foregaaet  mellem  hende  og  ham  og 
ikke  ført  Klage  over  ham,  følte  han  sig  for  Øje- 
blikket beroliget,  men  dog  ikke  sikker.  Det  var 
ildevarslende,  at  Fru  Katharina  ved  at  flygte  med 
Margrethe  syntes  at  have  gjort  sin  unge  Frænkes 
Sag  til  sin.  Den  skulde  maaske  bruges  til  at  rejse 
en  Storm  imod  ham,  som  kunde  blive  slem  nok, 
selv  om  han  mødte  Anklagen  med  dristig  Pande 
og  erklærede  den  for  en  Løgn,  et  Rænkespind  af 
den  harmtørstende  Fru  Katharina.  Nej,  det  sik- 
reste vilde  være  at  opspore  de  to  bortrømte  Kvin- 

der  og  bemægtige  sig  deres  Personer.  I  Frejlef 
Kloster  havde  han  et  godt  Gemmested  til  dem. 

Men  det  første,  han  havde  at  gøre,  var  at 
tage  Gutvin  i  Forhør.  Trælien  var  sikkert  vidende 
om,  hvor  hans  Frue  var  flygtet  hen  og  lod  sig 
vel  nok  lokke  eller  true  til  at  rykke  ud  med  Spro- 
get. Han  red  derfor  straks  den  næste  Morgen 
over  til  Sjørring  med  sit  Følge,  som  var  blevet 
forstærket  med  nogle  af  Fru  Cæcilies  Svende. 
Man  kunde  jo  aldrig  vide,  om  Gutvin  ikke  havde 
nogle  Hjælpere  i  Baghaanden  og  vilde  værge 
for  sig. 

Gram  i  Hu  kom  Bispen  farende,  men  højlig 
overrasket  blev  han  da  ved  at  finde  Vindebroen 
nedladt  og  se  Gutvin  nærme  sig,  ærbødigt  hil- 
sende. Biskoppen  saa  fra  sin  Hest  ned  paa  ham 
med  et  truende  Blik  og  raabte: 

«Nu,  er  du  der,  din  Skalk!  Se  nu  at  faa 
Tungen  paa  Gled  og  lad  mig  vide,  hvor  din  Frue 
og  Jomfru  Margrethe  er  bleven  af.  Vil  du  ikke 
ud  med  Sproget,  eller  du  farer  med  Løgn,  da  skal 
din  Ryg  blive  garvet  til  du  ligger  der. » 

« Eders  Naade  har  ikke  nødigt  at  gribe  til 
saa  stærke  Midler,*  svarede  Gutvin  ærbødigt,  men 
roligt  og  fast.  «Jeg  er  villig  til  at  aabenbare,  hvad 
jeg  ved  eller  tror  at  vide.  At  Fru  Katharina  ag- 
ter sig  til  Rom  for  at  blive  løst  af  Bandet  af  Pa- 
ven, det  har  hun  ikke  dulgt  hverken  for  min  Hu- 
stru eller  mig.  Men  jeg  maa  tro,  at  det  første 
Bedested   paa   den   lange  Rejse,    er  blevet  Vellum- 

gaard  ovre  i  Salling.  Der  har  hun  sikkert  været, 
men  om  hun  vil  blive  der  ret  længe,  det  kan  jeg 
jo  ikke  vide.» 

«Og  den  Kundskab  har  du  forholdt  Fru  Cæ- 
cilie,  for  at  dit  Herskab  kunde  slippe  uopdaget 
bort.     Kan  du  nægte  det.^» 

«Nej,  Eders  Naade, »  svarede  Gutvin,  idet 
han  saa  Bispen  kækt  ind  i  Øjnene,  «det  nægter 
jeg  ingenlunde.  Havde  jeg  handlet  anderledes,  da 
vilde  jeg  været  en  utro  Tjener  og  en  utaknemlig, 
al  den  Stund  Fru  Katharina  saavel  som  hendes 
hensovede  Husbond,  Hr.  Poul,  stedse  har  været 
mig  et  naadigt  Herskab.  Men  hvad  Jomfru  Mar- 
grethe angaar,  da  vedkommer  hendes  Gøren  og 
Laden  ikke  mig,  Af  hvad  Aarsag  hun  vilde  fort, 
det  ved  jeg  ikke.  > 

:  Det  er  ikke  let  at  skønne,  din  Hund  af  en 
Træl,  om  du  taler  Sandhed  eller  ikke,»  svarede 
Biskoppen  barskt.  «Jeg  tænker,  du  staar  der  og 
lyver  mig  lige  op  i  mine  Øjne.  Men  det  skal 
ikke  hjælpe  dig  noget.  Nu  vil  jeg  tage  dig  med 
til  Børglum  og  forsøge,  om  ikke  en  Tommeskrue, 
og  at  du  bliver  strækket  lidt  paa  Bænken  kan 
opfriske  din  Hukommelse. » 

«Nu,  Eders  Naade, »  sagde  Gutvin  sagtmodigt, 
«hvad  jeg  skal  lide,  det  maa  jeg  lide,  men  I  vil 
ikke  faa  Gavn  af  det.  Jeg  har  et  bedre  Forslag 
at  gøre  eder.  Hvad  om  I  skaanede  mig  og  tog 
mig  i  eders  Brød?  Jeg  har  tjent  eders  Slægt  tro, 
ligesom    mine  Fædre   før  mig.      Nu,    I  er  jo  ogsaa 

en  Glob  og  endda  større  og  mægtigere,  end  nogen 
af  de  andre  have  været.  Og  siden  Fru  Katharina 
er  rommet  maa  I  jo  faa  fuld  Raadighed  over  Sjør- 
ring.  Lad  mig  blive  her  og  staa  for  Styret  her 
paa  Borgen,  og  Eders  Naade  skal  ikke  komme  til 
at  fortryde  det.  Jeg  har  bedre  Rede  paa  Kram- 
met her,  end  nogen  anden,  og  en  gammel  husvant 
Tjener,  er  han  end  kun  en  Træl,  er  dog  bedre 
end  en  n\- . » 

Biskoppen  horte  uventet  roligt  paa  Gutvin  og 
skønnede  af  Trællens  snilde  Tale,  at  han  maatte 
være  en  brugbar  Mand.  Han  satte  aabenbart  sin 
egen  Fordel  øverst  og  brød  sig  ikke  om,  hvem 
der  var  Herre  paa  Sjørring,  naar  han  kun  selv 
blev  i   sin  Stilling. 

Biskoppen  besluttede  derfor  efter  nogen  Be- 
tænkning at  vove  Forsøget,  og  det  viste  sig  snart, 
at  han  havde  truffet  det  rette.  Der  blev  fæstet 
nyt  Tyende,  de  ranede  Heste  og  Stude  bleve  ved 
Gutvins  Anvisning  opsporede  og  førte  tilbage  til 
Gaarden,  uden  at  tale  om,  at  Bønderne  nu  maatte 
punge  ud  med  deres  Afgifter  til  Gutvin,  som 
vidste  nøje  Besked  om,  hvad  enhver  af  dem 
skyldte.  Vel  prøvede  Fru  Katharinas  Broder, 
Thord  Rotfeldt,  paa  at  gøre  Indsigelse  imod  denne 
Egenmægtighed,  men  Biskoppen  lod  haant  om  en 
Protest  af  en  Mand,  som  ikke  havde  Magt  til  at 
fordrive  ham. 

Saaledes  var  Oluf  Glob  nu  bleven  Herre  over 
den    sidste    af  sin   Broders    efterladte   Ejendomme. 

Men  det  var  jo  Katharinas  egen  Skyld,  at  det  var 
kommet  dertil,  og  han  forsikrede,  at  han  kun 
tænkte  paa  hendes  Bedste,  og  at  han  engang, 
naar  hun  var  gaaet  i  sig  selv  og  vendte  bodfær- 
dig tilbage,  ærligt  og  redeligt  skulde  aflægge  hende 
Regnskab.  Hverken  Margrethes  Moder  eller  Fru 
Gro  tvivlede  om  det.  Rigtignok  billigede  de  ikke 
fra  forst  af,  at  han  for  saa  haardt  frem  mod  Ka- 
tharina og  lyste  hende  i  Ban,  men  han  fik  dem 
overtydet  om,  at  han  kun  havde  gjort  sin  Pligt, 
og  at  han  vilde  været  en  efterladen  og  utro  Guds 
og  Kirkens  Tjener,  hvis  han  havde  undladt  at 
gøre  det.  Dog  beklagede  de  Katharina,  men  Mar- 
grethe fordømte  de  aldeles,  og  Fru  Cæcilie  ud- 
stødte sin  Datter  af  sit  Hjerte. 


TRETTENDE  KAPITEL 
Gode  Raad. 

Uagtet  der  rasede  en  Storm  af  F'orbitrelse  og 
Hævnlyst  i  Biskop  Olufs  Hjerte,  sejrede  dog 
hans  Forstand  og  det  kolde  Overlæg.  Han  indsaa, 
at  Katharina  Brodsdatters  Forsvinden  skaftede  ham 
en  stor  Lettelse,  og  det  foruroligede  ham  ingen- 
lunde, at  hun  agtede  sig  til  Rom,  hvor  hun  næppe 
vilde  kunne  udrette  noget,  om  hun  virkelig  naaede 
saa  langt. 

Men  vanskeligere  stillede  Sagen  sig  med  Hen- 
syn til  Margrethe.  Han  kunde  dog  ikke  godt  und- 
lade at  gore  et  Forsog  paa  at  føre  sin  Myndling 
tilbage  til  Hjemmet  og  gengive  hende  til  hendes 
Moder.  Men  naturligvis  maatte  han  frygte  den 
Blottelse,  som  Margrethes  Beretning  om  det  mel- 
lem dem  forefaldne  kunde  give  ham ,  hvis  hun 
kom  til  Stede.  Det  vilde  dog  ikke  falde  ham  let, 
naar  han  stod  Ansigt  til  Ansigt  med  hende,  at 
stemple  hendes  Udsagn  som  Opspind  og  Logn. 

I  dette  Dilemna  henvendte  han  sig  til  sit 
Faktotum ,  Domprovst  Tue  og  bad  ham  om  et 
godt  Raad,  men  da  han  kendte  sin  Mand  og  var 
lige  saa  godt  kendt  af  ham ,  gjorde  han  ingen 
Røverkule  af  sit  Hjerte.  Tue  fik  fuld  Rede  paa 
Tingen. 

Denne  værdige  Herre  forargede  sig  naturligvis 
ikke  over  Sagen  selv,  men  han  undrede  sig  over, 
at  Gud  Amor  havde  spillet  hans  høje  foresatte, 
som  ellers  plejede  at  se  sig  godt  for,  det  Puds  og 
lo  i  sit  stille  Sind  ved  at  tænke  paa,  i  hvilken 
Knibe  Hans  Naade  nu  var  kommen. 

«Ja,  Eders  Naade, »  sagde  han  med  et  Smil, 
«der  gik  I  unægtelig  over  Stregen.  En  højbaaren 
Jomfru,  som  Margrethe  Esgesdatter,  er  ingen  Deje, 
man  kan  tumle  med,  som  man  vil,  uden  at  tale 
om,  at  hun  er  eders  Myndling.  Men  siden  I  nu 
engang  havde  kastet  eders  Øjne  paa  den  fagre 
Mø,  og  hun  havde  stukket  eders  Hjerte  i  Brand, 
saa  har  jeg  kun  det  at  sige  dertil,  at  I  burde 
gaaet  mere  varsomt  til  Værks,  først  lokket  hende 
i  Kloster  og  da,  naar  hun  var  kommen  i  Fru 
Hel  vigs  Hænder »   — 

«Tue, »  udbrød  Bispen  forbitret,  c<jeg  har  ikke 
ladet  eder  hente  for  at  høre  en  Dom  over  min 
Handlemaade,  men  for  at  faa  et  godt  Raad.  Ingen 
ved  bedre  end  jeg  selv,  at  jeg  har  gjort  mig  skyl- 
dig i  en  stor  Uforsigtighed,  men  nu  gælder  det  at 
raade  Bod  derpaa  og  redde  Skinnet. » 

«Jo,  V    svarede  Tue    koldsindigt,    «jeg  kan  nok 

forestille  mig,  at  Eders  Naade  sigter  i  den  Ret- 
ning. Ellers  vilde  jeg  sige,  at  det  sundeste  vilde 
være  at  skikke  en  Trop  væbnede  Svende  over  til 
Salling,  lade  hende  gribe  og  fore  hende  hjem  med 
Magt. » 

«For  at  bringe  hele  Stiftet  i  Oprør  ved  en 
slig  Voldshandling,*  udbrod  Bispen,  uagtet  han 
dog  selv  i  det  første  Øjeblik  havde  tænkt  paa 
sligt.  «Og  dernæst  rage  uklar  med  min  Embeds- 
broder  i  \'iborg,  idet  jeg  tager  mig  selv  til  Rette 
og  gor  et  Indfald  paa  hans  Territorium.  Ikke 
havde  jeg  tiltroet  eder,  Tue ,  den  Dumhed  at 
komme  med  et  sligt  taabeligt  Forslag.* 

&Saa  sagte,  Eders  Naade,  saa  sagte, »  sva- 
rede Tue,  idet  han  advarende  løftede  Haanden. 
«Lad  os  ikke  mundhugges,  men  hellere  lægge 
vore  Hoveder  i  Blod  for  at  redde  eder  ud  af 
Kniben.« 

'<Lad  mig  da  nu,»  sagde  Bispen  i  en  spydig 
Tone,  «se  et  Glimt  af  den  Visdom,  hvormed  I 
mener  at  sidde  inde.» 

«Hvad  jeg  har  deraf  er  til  Eders  Naades 
Raadighed  nu,  som  altid  tilforn, »  svarede  Tue  med 
en  selvbevidst  Mine.  «Vi  ere  saa  nøje  knyttede 
til  hinanden,  at  Ord  ikke  bor  skille  os  ad.» 

Det  vidste  Biskoppen  kun  altfor  godt  og  suk- 
kede ved  Tanken  derom. 

« Sagen  er  saare  vanskelig, »  vedblev  Tue, 
«men  en  Udvej  lader  sig  maaske  dog  finde.  Skik 
Bud    over   til  Vellumsraard    med   kærlie    Hilsen   fra 


Fru  Cæcilie,  som  er  nær  ved  at  forgaa  af  Sorg 
over  sin  Datters  usindige  Adfærd  og  skammelige 
Flugt.  Lad  eders  Udsending  formane  Jomfru  Mar- 
grethe til  at  vende  godvillig  tilbage.  Gør  hun  det, 
da  skal  alt  være  glemt,  og  hun  vil  faa  ikke  alene 
sin  Moders,  men  ogsaa  sin  Formynders  og  fader- 
lige Vens  Tilgivelse.  Ogsaa  v'l  hun  blive  løst  fra 
sit  Tilsagn  om  at  ville  gaa  i  Kloster,  hvilket  hun 
maa  have  fortrudt,  siden  hun  flyede  med  saa  stor 
Rædsel.  Naar  I  gaar  frem  paa  den  Maade,  da 
skulde  jeg  mene,  at  I  staar  der  som  en  kærlig 
F'ormynder  og  en  from  Kirkehyrde.  Skinnet  vil 
være  reddet,  og  Fru  Cæcilie  vil  blive  eder  dobbelt 
huld.» 

«Men  jeg  ønsker  jo  ikke  Jomfruen  tilbage,« 
svarede  Bispen  utaalmodigt.  «Har  I  ikke  forstaaet 
mig  bedre?  Hun  vil  sværte  mig  og  forklage  mig 
for  sin   Moder,  og  saa  vil  der  ligge  et  Hus. » 

«Jo,  Eders  Naade,  i  det  Punkt  har  jeg  for- 
staaet eder  helt  vel.  Men  jeg  antager,  at  havde 
hun  havt  det  i  Sinde,  saa  vilde  hun  gjort  det 
straks.  Hun  var  snu  nok  til  at  indse,  at  det  var 
der  Fare  ved  og  pudsede  derfor  baade  Kders 
Naade  og  sin  Moder  saa  snildt,  at  hun  slap  bort. 
Der  er  da  sikkert  ingen  Fare  for,  at  hun  vender 
godvillig  tilbage.  I  saa  Henseende  kan  I  fole  eder 
ganske  tryg.  Men  derfor  kan  hun  jo  nok,  naar 
hun  foler  sig  sikker,  give  sig  i  Lag  med  det,  I 
kalder  at  sværte  eder,  og  derfor  skulde  eders  Ud- 
sendinges  egentlige  Ærinde    være  at  hviske  hende 

en  Djævel  i  Øret  o<^  true  hende  med  Hævn,  om 
hun  vover  det,  ja  ikke  alene  hende,  men  ogsaa 
hendes  Hjertenskær,  hvis  han  dog  engang  skulde 
vende  tilbage.  Da  skal  han  ikke  blive  gammel  i 
Thy  men  udryddes  af  Jorden.« 

Riskoppen  havde  en  pinlig  Følelse  af  den 
uværdige  Stilling,  hvori  hans  Kamp  med  de  to 
Kvinder  havde  bragt  ham,  men  han  kunde  ikke 
finde  paa  noget  bedre  Raad,  end  det,  som  den 
snilde  Domprovst  havde  hittet  paa,  og  han  billigede 
derfor  Tues  Forslag. 

«Men,»  spurgte  han,  «hvem  skal  jeg  betro 
det  vanskelige  Hverv  at  drage  til  \^ellumgaard  og 
overbringe  mit  Budskab r» 

»Hvem  andre  end  migr»  svarede  Tue  med 
et  bredt  Smil.  «Da  kan  I  være  sikker  paa,  at  det 
bliver  rigtigt  og  uden   Forvanskning  overbragt.)^ 

«Nu,  da  have  I  Tak,»  svarede  Biskoppen, 
idet  han  trykkede  Tues  Haand. 

«Ej,»  udbrød  Domprovsten,  «her  er  ikke  noget 
at  takke  for,  al  den  Stund  den  Fart  over  til  Sal- 
ling vil  være  som  en  Tidkort  for  mig.  Og  det 
skal  ved  min  Helgen  være  mig  en  Moro  ved  mm 
uformodede  Tilsynekomst  at  indjage  de  to  stor- 
næsede, hojbaarne  Kvinder,  som  ere  tyede  til 
Vellumgaard,  Skræk  samt  derefter  forbløfie  dem 
ved  tiders  Xaades  kærlige  Hilsen.  Det  bedste 
bliver  dog  at  hviske  Jomfru  Margrethe  den  Djævel 
i  Øret,   hvorom  jeg  talte  før.» 

Atter  folte  Biskop  Oluf  sig  pinligt  berørt.    De 

« stornæsede  højbaarne  Kvinder«  vare  jo  hans  egne 
Frænker,  og  han  mistænkte  Tue  for  at  have  om- 
talt dem  saa  uærbødigt  blot  for  at  krænke  ham. 

Deri  tog  han  muligt  ikke  fejl.  Tue  havde 
faaet  mange  Beviser  paa,  at  Oluf  Glob,  uagtet 
han  ved  at  gaa  i  Kloster  havde  forsaget  Verden 
og  til  Trods  for,  at  han  havde  raset  mod  sin  egen 
Slægt,  dog  havde  bevaret  hele  sin  Ætstolthed  og 
Ringeagt  for  de  lavere  Stænder,  og  da  Tue  kun 
var  en  Bondesøn,  havde  han  ofte  følt  sig  krænket 
derved. 

Kirken  var  rigtignok  en  Republik,  hvori  al 
Standsforskel  ophævedes,  hvor  kun  Aandsaristokra- 
tiet  skulde  gælde  og  kun  personlig  Duelighed 
burde  hjælpe  en  Mand  frem.  Men  dog  bleve  Ade- 
lens Medlemmer  ofte  foretrukne  til  de  høje  Poster, 
især  naar  de  tilførte  Kirken  Rigdomme,  og  det 
harmede  Tue.  Han  mente,  at  han  var  langt  bedre 
skikket  til  at  føre  Krumstaven  end  den  Mand, 
som  han  selv  havde  hjulpet  i  Sædet.  Imidlertid 
var  han  dog  selv  klavret  saa  højt  op,  at  han  gik 
lige  i  Hælene  paa  Biskoppen,  og  denne  var  jo, 
naar  det  kom  til  Stykket,  kun  en  Dukke  i  hans 
Hænder.  Med  en  levende  Følelse  af  denne  Sager- 
nes Stilling  forlod  han  Biskoppen. 

Raadslagningen  var  bleven  holdt  i  Bispebo- 
ligen, som  laa  lige  i  Nærheden  af  Klostret  og 
Kirken.  Da  nu  Tue  kom  ind  i  Klostergaarden, 
lød  Munkesangen  ud  til  ham  fra  Kirken,  hvor  der 
blev  sungen   en  Messe.     Ufortøvet  gik   han  op  ad 

den  brede  Trappe  og  ind  i  Koret,  hvor  han 
sluttede  sig  til  Brodrene  og  istemmede  Sangen 
med  saa  stor  Iver.  som  om  han  var  besjælet  af 
dyb  Gudsfrygt.  Men  det  var  jo  lige  meget,  hvad 
han  tænkte  eller  følte,  thi  saa  forvendt  var  jo  Kir- 
kens Lære  efterhaanden  bleven,  at  alene  Udøvelsen 
af  Gudstjenesten  gav  sit  Bidrag  til  det  Overskud 
af  Kirkens  gode  Gerninger,  som  kunde  dække 
over  Menighedens  Synder. 

Derpaa  begav  han  sig  ind  i  sin  bekvemt  ind- 
rettede Klostercelle,  hvor  han  i  Selskab  med  sin 
Aandsfælle  og  Ven,  Broder  Niels,  styrkede  sig  ved 
et  Maaltid,  hvis  Overdaadighed  var  en  Haan  imod 
den  strenge  Klosterregel.  Han  bad  Broder  Niels 
om  at  ledsage  ham  paa  den  forestaaende  Rejse, 
og  dertil  var  denne  straks  villig.  Men  inden  de 
den  næste  Morgen  drog  af,  havde  Tue  endnu  en 
Samtale  med  Biskoppen,  som  bad  ham  paa  Vejen 
at  aflægge  Fru  Cæcilie  et  Besøg  og  lade  hende 
vide,  i  hvilket  Ærinde  han  var  udsendt.  Dernæst 
paalagde  Biskoppen  ham  at  se  ind  paa  Sjørring 
og  undersøge,  hvorledes  det  stod  til  der. 

Fru  Cæcilie  gjorde  al  Ære  af  Biskoppens  Ud- 
sendinge, da  de  indtraf  paa  Noringtoft,  men  hun 
blev  højlig  overrasket  ved  det  Budskab,  de  bragte 
hende.  Hun  havde  følt  sig  forvisset  om,  at  Bi- 
skoppen aldrig  vilde  forvinde  sin  Harme  over  at 
være  bleven  saa  skammeligt  bedraget,  og  hun 
følte  selv  ingen  Lyst  til  at  tilgive  Synderinden.  — 
Tue    maatte    derfor    holde    en    lille    Prædiken    for 

hende  om  kristelig  Barmhjertighed  og  om  den 
Ømhed,  der  var  et  Moderhjertes  sande  Klenodie, 
og  han  gjorde  det  saa  fyndigt  og  godt,  at  Fru 
CæciUe  blev  bevæget  og  til  sidst  udgød  Taarer. 

«Ja, »  sluttede  Tue,  «jeg  siger  ikke  dette  af 
mig  selv.  Det  er  Hans  Naade  Biskoppen,  som 
taler  gennem  min  Mund,  fra  hans  milde  Hjerte 
kommer  dette  Fredens  Budskab,  hvis  uværdige 
Overbringer  jeg  er.» 

«0, »  udbrød  Fru  Cæcilie,  «han  er  i  Sandhed 
en  from  og  hellig  Mand ,  og  jeg  bør  følge  hans 
ophøjede  Eksempel.  Det  var  jo  mere  paa  hans 
Vegne  end  paa  mine  egne,  at  jeg  var  fortørnet. 
Kan  han  tilgive,  saa  har  jeg  ikke  svært  derved. 
Forkynd  da  min  Datter,  at  hvis  hun  vender  anger- 
given tilbage,  da  har  hun  ogsaa  sin  Moders  Til- 
givelse. Naar  hun  nu  blot  vil  skikke  sig  og 
gøre  det  » 

«Vi  maa  dog  haabe, »  sagde  Broder  Niels,  «at 
saa  stor  Naade  og  Barmhjertighed  vil  bevæge  Jom- 
fruens Hjerte. » 

De  opholdt  sig  ikke  længere  end  nødvendigt 
paa  Noringtoft.  Efter  at  de  vare  blevne  forfriskede 
ved  Mad  og  Drikke,  som  de  nød  med  sømmeligt 
Maadehold,   red  de  over  ad  Sjørring  til. 

«Nu,»  sagde  Broder  Niels,  da  de  vare  komne 
paa  Vej,  «den  Frue  paa  Noringtoft,  hun  er  ved 
min  Helgen  let  at  løbe  med!  Vare  alle  Kvinder 
som  hun,  da  vilde  Verden  være  let  at  regere,  v 

«Men    nu,»    sagde    Tue,     « komme    vi    til    en 

Mand,  som  ingen  kan  se  længere  enel  til  Tæn- 
derne, uden  F'anden  selv.» 

«Du  mener  Trællen  Gutvin  r» 

«JaI  Aldrig  vilde  jeg  lagt  Styret  paa  Sjørring 
i  hans  Haand,  havde  jeg  været  Bisp.» 

«Nu,v  mente  Niels,  «det  tjener  dog  hans  egen 
Fordel  bedst  at  være  tro.  Men  lad  os  nu  se  ham 
efter  i  Sømmene. » 

«Det  lader  sig  ikke  gøre  paa  en  Studs, »  men 
lad  os  dog  prøve  derpaa.» 

Det  gjorde  de  da,  men  de  fik  intet  ud  af  det. 
Alt  paa  Gaarden  syntes  at  være  i  den  skønneste 
Orden,  og  Gutvin  havde  Svar  paa  rede  Haand  til 
ethvert  Spørgsmaal.    Dette  vakte  Tues  Harme. 

«Jeg  tror  dog,  at  han  er  en  Forræder,  >.  sagde 
han.     «Det  skal  nok  vise  sig  tilsidst.» 

«Det  er  muligt, »  svarede  Niels,  «:men  hvad 
rager  det  osr  Dette  med  Sjørring  er  Hans  Naades 
egen  Sag,  ikke  Kirkens.  Gutvin  sørgede  godt  for 
vor  Bekvemmelighed  og  beværtede  os  skønt,  og 
saa  er  jeg  lige  glad,  enten  han  er  en  ærlig  Mand 
eller  en  Skælm.   — 

To  Dage  efter  naaede  de  uden  Forhindring 
Vellumgaard,  hvor  deres  Tilsynekomst  vakte  For- 
undring og  i  det  første  Øjeblik  Skræk  blandt  Kvin- 
derne, men  ikke  hos  Ove  Hase.  Han  traadte  selv 
ud  i  Borggaarden  og  bød  sine  uventede  Gæster 
høviskt  velkommen. 

«Nu,  Ove  Nielsen,«  sagde  Tue,  da  han  og 
Broder  Niels  vare  komne  af  Sadlen  og  havde  givet 

Tøjlerne  til  de  Klostertjenere,  som  ledsagede  dem, 
«vi  have  ikke  gjort  denne  lange  Rejse  af  Lyst,  og 
vi  ride  ikke  vort  eget  Ærinde. » 

«Nej,»  faldt  Ove  ind,  «I  bringer  os  et  Bud- 
skab fra  Biskop  Oluf,  ej  saa?  Det  var  min  første 
Tanke,  da  jeg  saa  Eder.  Men  af  hvad  Art  det 
end  er,  saa  kan  I  trygt  træde  over  min  Dør- 
tærskel.* 

«Tak  have  I,»  svarede  Tue.  «Det  var  et  Ord 
i  rette  Tid,  al  den  Stund  vi  komme  med  Fred  og 
bringe  et  godt  Budskab  fra  Hans  Naade.» 

Ove  bøjede  Hovedet  og  lod  se  et  Smil.  Siden 
Biskoppens  Udsendinge  kom  med  Fred,  kunde 
han,  mente  han,  nok  slutte  sig  til,  hvad  det  gjaldt. 
Vel  vidste  han  ikke,  hvor  vidt  Biskop  Oluf  var 
gaaet,  men  af  en  Ytring,  som  Fru  Katharina 
havde  ladet  falde,  var  han  dog  bleven  klog  paa, 
at  Biskoppen  var  optraadt  hensynsløst  og  havde 
krænket  Margrethes  Selvfølelse.  Nu  vilde  han  sag- 
tens forsøge  at  faa  det  gjort  godt  igen  og  lokke 
Margrethe  tilbage  til  Noringtoft.  Det  kunde  jo 
ikke  være  Hans  Naade  behageligt,  at  hans  Mynd- 
ling var  løbet  sin  Vej.  Det  anede  ikke  Ove,  at 
skønt  han  tilsyneladende  var  nær  ved  Sandheden, 
saa  var  han  dog  i   Virkeligheden  langt  fra  den. 

Ove  førte  nu  de  to  gejstlige  Herrer  ind  i 
Hallen,  hvor  Fru  Inger  kort  efter  indfandt  sig, 
og  bød  dem  velkommen.  En  Forfriskning  af  Vin 
og  Bagværk  blev  indbaaren,  og  Velkomstbægeret 
drukket,  men  saa  skred  Tue  straks  til   Værket. 

«I  gætte  sagtens,  hvem  det  er,  vi  have  Ærinde 
til,»  sagde  han,  idet  han  phrede  med  Øjnene,  som 
det  var  hans  Vane,  naar  han  gik  paa  Rævekløer, 
« forudsat  at  det  virkeHg  forholder  sig  saa,  at  Mar- 
grethe Esgesdatter  befinder  sig  her  under  eders 
Tag?» 

«Det  gor  saa,>  svarede  Ove,  og  P>u  Katha- 
rina med.  Da  Biskoppen  har  trængt  dem  begge 
saa  haardt,  have  de  fundet  det  raadeligt  at  søge 
deres  Tilflugt  her  hos  os.>- 

«Nu,  det  er  til  at  forstaa, »  sagde  Tue,  «hvad 
Fru  Katharina  angaar,  men  hvad  der  er  timedes 
hende,  har  hun  selv  nedkaldt  over  sit  Hoved.  Med 
hende  er  intet  Forlig  muligt.  Hun  maa  tilbage- 
kalde de  formastelige  Beskyldninger,  som  hun  har 
udslynget  imod  Hans  Naade,  og  det  har  hun  jo 
erklæret,  at  hun  ingenlunde  vil.  Til  hende  har 
jeg  altsaa  intet  Budskab,  men  anderledes  forholder 
det  sig  med  Jomfru  Margrethe.  Hun  synes  at 
have  handlet  i  Vildelse,  eftersom  Hans  Naade  kun 
har  vist  hende  Godhed  og  Venlighed.  Ganske 
uformodet  brød  hun  det  Lofte  om  at  lade  sig  ind- 
skrive i  Frejlef  Kloster,  som  hun  havde  givet 
Hans  Naade,  og  løb  fra  Hjemmet  i  Hui  og  Hast 
ved  Nattetide.  Dog  tager  Hans  Naade  Hensyn  til 
hendes  Ungdom  og  til  hendes  Fru  Moders  store 
Sorg  over  hendes  usømmelige  Adfærd.  Vil  hun 
angre  og  vende  tilbage,  da  skal  ikke  alene  alt 
være    tilgivet,    men    hun    vil    ogsaa    blive    løst    fra 

sit  Løfte  om  at  give  sig  i  Kloster.  Dette  beder 
jeg  eder  om  at  lade  hende  vide.» 

«Det  skal  jeg, »  svarede  Ove,  «og  jeg  vil  hid- 
kalde hende,  saa  kan  hun  svare  for  sig  selv.» 

Derpaa  gik  han  ud  af  Stuen,  blev  temmelig 
længe  borte,  men  vendte  dog  omsider  tilbage, 
fulgt  ikke  alene  af  Margrethe,  men  ogsaa  af  Fru 
Katharina.  Hos  ingen  af  dem  sporedes  noget  Tegn 
paa  Angst  eller  Forlegenhed.  Paa  Margrethes 
stolte  Aasyn  viste  der  sig  et  ejendommeligt  Smil, 
idet  hun  traadte  frem  og  hilste  de  to  gejstlige 
Herrer  ved  at  bøje  sit  Hoved  lidt.  Fru  Katha- 
rina holdt  sig  tilbage  og  indlod  sig  slet  ikke  paa 
nogen  Hilsen.  Tue  følte  en  betydelig  Harme  især 
ved  at  iagttage  Margrethes  stolte  Holdning  og 
tænke  paa,  at  han  kom  som  et  Fredens  Sendebud 
uden  Myndighed  eller  Magt  til  at  straffe  og  hævne. 
Men  han  betvang  sig,  og  efter  at  have  tilkastet 
Fru  Katharina  et  Blik,  som  gnistrede  af  Ondskab, 
vendte  han  sig  til  Margrethe  og  sagde  med  sledsk 
X^enlighed : 

«Nu,  lille  Jomfru,  Ove  Nielsen  har  vel  ladet 
eder  vide,  hvilket  fromt  og  kærligt  Budskab  jeg 
er  Overbringer  af  og  at  baade  eders  Fru  Moder 
og  Hans  Naade  Biskoppen  tilsiger  eder  fuld  Til- 
givelse og  Fred,  om  I  vil  vende  godvilligt  tilbage 
til  Hjemmet.« 

Ja,»  svarede  Margrethe  roligt,  «han  har 
underrettet  mig  derom,  enddog  det  var  til  ingen 
Nytte    at    spørge    mig,    eftersom    han   forud  vidste. 

hvorledes  mit  Svar  vilde  komme  til  at  l}'de.  Dog 
har  han  bedet  mig  om  at  svare  selv,  for  at  min 
Moder  ikke  skal  tro,  at  jeg  her  er  undergivet 
nogen  Tvang.  Jeg  beder  eder  da  hilse  min  Fru 
Moder  og  takke  hende  for  hendes  gode  Vilje,  men 
dernæst  sige  hende,  at  jeg  helst  bliver  her,  hvor 
jeg  er,  Sønden  for  P'jorden  og  udenfor  Børglum 
Stifts  Grænser. » 

Og  eders  Moders  og  Hans  Naades  store 
Godhed  og  Overbærenhed  har  ikke  rort  eders 
Hjerte r» 

«Nej,  Hr.  Tue!  Har  mit  Hjerte  banket  lidt 
stærkere  ved  Modtagelsen  af  dette  Budskab,  da  er 
det  ikke  af  Kærlighed.  Naar  min  Moder  ransager 
sit  eget  Hjerte,  da  vil  hun  kunne  forstaa  det,  al 
den  Stund  hun  altid  har  gjort,  hvad  hun  kunde, 
for  at  blive  mig  kvit,  og  Hans  Naade  ved  aller- 
bedst selv,  af  hvad  Aarsag  jeg  flygtede  og  ingen 
Sinde  mere  ønsker  mig  i  hans  Nærhed. » 

(Ej,*  udbrød  Tue  spydigt,  «jeg  forstaar  Me- 
ningen af  denne  forblommede  Tale.  I  agter  at 
bagtale  og  sværte  Hans  Naade  og  har  sagtens  alt 
gjort  det.  Nu,  det  er  ikke  til  at  undre  sig  over, 
siden  I  har  givet  eder  i  Hænderne  paa  en  Kvinde, 
der  har  syndet  saa  grovt  med  sin  onde  Tunge,  at 
Kirkens  Band  er  falden  paa  hendes  Hoved. » 

<;Nej,  ærværdige  Herre, »  sagde  Fru  Katha- 
rina, idet  hun  traadte  frem,  min  unge  Frænke 
tænker    ikke    paa    at    tale    ondt   om    sin    høje   For- 

mynder,  og  jeg  har  ingenlunde  tilskyndet  hende 
dertil.  ^ 

«Nej,»  vedblev  Margrethe,  «vi  skønne  begge 
Sagens  sande  Stilling.  Vi  ere  jo  den  svagere  Part 
og  indse,  at  det  er  bedst  for  os  at  taale  og  tie. 
Vi  ville  være  glade,  om  det  maa  forundes  os  at 
være  her  i  F'orborgenhed  og  Fred.  1  kan  derfor, » 
tilføjede  hun  med  et  Smil,  « bringe  Hans  Naade 
den  Hilsen  og  Forsikring,  at  hans  Rygte  er  vel 
forvaret  hos  mig,  saa  længe  han  lader  mig  i  Fred. » 

Men  nu  flød  Bægeret  over  for  lue,  og  det, 
som  skulde  være  hvisket  i  Øret,  blev   sagt  højlydt. 

« Fanden  og  ikke  jeg,»  raabte  han,  <;tro  de 
glatte  og  falske  Ord.  Vide  skal  I,  at  hvis  I  hand- 
ler derimod,  da  vil  Biskoppens  Langmodighed  faa 
Ende.  og  hans  straffende  Haand  skal  ramme  eder, 
hvor  1  saa  er.» 

«Nu,»  udbrød  Fru  Katharina,  den  Tale  for- 
staa  vi  min  Tro  bedre,  end  den  anden  om  Mild- 
hed og  Tilgivelse. » 

«0g  læg  eder  dernæst  paa  Sinde, »  vedblev 
Tue  rasende,  «at  Harmen  fornemmelig  vil  ramme 
den  forløbne  Yngling,  som  I  uden  Tvivl  sidde  og 
vente  paa,  om  han  nogensinde  skulde  vende  til- 
bage, thi  han  forener  i  sig  de  to  ulykkebringende 
Egenskaber,  at  være  en  banlyst  Kvindes  Søn  og 
en  ordbryderisk  Jomfrus  Hjertenskær.« 

«Ak,  hvad  det  angaar,»  svarede  Fru  Katha- 
rina med  beundringsværdig  Rolighed,  «da  ville  vi 
være   sikre  nok,    al  den  Stund  jeg  ganske  har  op- 

givet  Haabet  om  at  gense  min  kære  Son.  mens 
jeg  er  over  Jorden. >^ 

«Men  I  agter  eder  dog  til  Rom  for  at  ind- 
stævne Biskoppen  for  Paven,«  .sagde  Tue.  idet 
han  sendte  hende  et  giftigt  BUk. 

«Ja,»  svarede  Fru  Katharina  med  Alvor,  'der- 
til staar  virkelig  min   Hu.» 

<Nu,  da  Lykke  paa  Rejse, »  sagde  Tue  med 
arrig  Spydighed,  «og  tag  helst  Jomfruen  med,  at 
hun  kan  føje  sin  Klage  til  eders.  Der  vil  saa 
ogsaa,  naar  I  begge  ere  herfra,  blive  mere  trygt 
og  sikkert  for  Fru  Inger  og  hendes  Husbond  at 
være  her.» 

«Saa  I  truer r 3  udbrød  Ove,  idet  han  for  op. 
«I  forglemmer,  at  I  er  i  min  Vold.  Det  er  ved 
min  Helgen  mindst  sikkert  for  eder  selv  at  være  her. » 

<Ker  dig  ikke  om  det,  Ove,»  sagde  Fru 
Katharina.  «Du  kan  da  nok  slutte  dig  til,  at  Hr. 
Tue  fremkommer  med  sine  Trusler  paa  egen  Haand. 
Havde  det  været  Hans  Naades  Hensigt  at  fare 
frem  med  Vold,  da  vilde  han  visselig  ikke  nøjedes 
med  at  skikke  to  fredelige  Domherrer  med  kun  et 
Par  Klostertjenere  herover. » 

«Tøv  lidt.  I  lede  Kvind,»  raabte  Tue  rasende, 
idet  han  truede  med  sin  knyttede  Haand,  «den 
Dag  skal  komme,  da  I  vil  angre  eders  ugudelige 
Trods  og  Haanhed  I  > 

Saa  for  han  ud  af  Hallen,  lod  sine  Heste  føre 
frem  og  red  uden  Farvel  derfra  med  Broder  Niels, 
som  hele  Tiden  havde  forholdt  sig  passiv  og  .syn- 

tes  at  tage  Sagen  med  stor  Ro.  Han  horte  en 
Stund  i  Tavshed  paa  sin  Medbroder,  som  vedblev 
at  udosc  sin  Harme  og  udstøde  Forbandelser,  mens 
de  red  ad  Sallingsund  til.  Men  endelig  tog  han 
Ordet  og  sagde  med  slet  dulgt  Skadefryd: 

«Nu,  Tue,  der  kom  du  til  kort!  De  Kvinder 
vare  dig  for  snilde,  og  du  forivrede  dig.» 

»Djævelen  annamme  dem  ! -^  udbrod  Tue.  «Mit 
første  Raad  til  Hans  Naade,  at  han  skulde  lade 
Jomfruen  gribe  og  fore  hjem  med  Magt,  det  var 
ved  min  Helgen  det  bedste.  Men  det  var  jo  paa 
Forhaand  forkastet. » 

«Nu,  Tue,»  svarede  Niels,  «hvad  du  end  fra 
først  af  tilraadede  Hans  Naade,  saa  endte  det  jo 
dog  med,  at  du  billigede,  at  han  for  med  Lempe, 
og  hjalp  ham  til  Rette  dermed.  Jeg  mener  og,  at 
det  sidste  Raad  var  det  bedste,  og  at  det  vilde 
svaret  til  Øiemedet,  hvis  du  havde  undladt  at 
blande  i  den  søde  Drik  nogle  Draaber  Galde,  saa 
at  den  kom  til  at  smage  for  meget  af  det  første 
Raad,   som  du  kalder  det  gode.» 

«Du  spinder  det  fint  ud,  Niels,  men  der  er 
ingen  Mening  i  den  Tale.  Som  Kvinderne  teede 
sig,  maatte  jeg  tage  Skeen  i  en  anden  Haand,  og 
havde  jeg  ikke  indjaget  dem  nogen  Skræk,  da 
vilde  jeg  staaet  der  som  en  Nar  og  bleven  til  Spot.> 

»Hellere  det,  Tue,  hellere  det!  Thi  da  vilde 
de  begge,  baade  den  hadede  Frue  og  den  elskede 
Jomfru,  følt  sig  trygge,  saa  at  hans  Naade,  om 
han    skulde    faa  Anledninir   dertil,    kunde    faa  Held 

til  at  lade  dem  gribe  og  sikre  sig  deres  Personer. 
Men  nu  skal  du  se,  at  de  snarest  ville  absentere 
sig  og  udruge  deres  Drageæg  paa  et  andet  og 
niere  fjernt  Sted.» 

« Helst  i  Rom,/  svarede  Tue  med  et  spydigt 
Smil;  «thi  da  vil  Hans  Naade  blive  dem  kvit, 
maaske  for  bestandig,  og  det  er  jo  det,  han  ønsker. 
Saaledes  vil  jeg  dog,  skønt  imod  min  Vilje,  have 
udrettet  mit  Ærinde  til  Hans  Naades  Tilfredshed.* 


FJORTENDE  KAPITEL. 
Miraklet. 


Da  Ove  havde  seet  de  hvide  Kutter  forsvinde 
bag  Bakkerne  og  saaledes  forvisset  sig  om,  at 
Bispens  Udsendinge  vare  dragne  bort,  gik  han  ind 
og  fandt  Kvinderne  fordybede  i  Samtale  om  det 
forefaldne. 

«Ej,»  sagde  han  muntert,  «der  pudsede  vi 
dem  bravt ! » 

«Men  du  og  jeg, »  sagde  hans  Hustru,  «vi 
gjorde  jo  intet.  Moder  og  Margrethe  klarede  selv 
for  sig.  Aldrig  vilde  jeg  kunne  gjort  det  saa 
godt,   havde  jeg  været  i  den  Knibe. » 

« Ingen  ved,  hvad  man  evner,  førend  man  er 
bleven  sat  paa  Prøve, »  sagde  Fru  Katharina. 
'<Men  hvad  mon  vi  have  vundet  ved  al  vor  List? 
Den  træske  Domprovst  troede  os  ikke  og  vil  sik- 
kert i  sin  Krænkelse  over  at  være  bleven  narret 
ophidse  Biskoppen  imod  os.  Jeg  føler  mig  derfor 
ikke   mere   sikker   her   hos  eder,    kære  Børn!     Jeg 

maa  videre  fort  og  snarest  tiltræde  min  Pilegrims- 
fart,» 

<Ej,  kære  Fru  Moder, »  udbrød  Ove,  <lad 
eder  nu  ikke  kyse  herfra  af  ubetimelig  Frygt.  Det 
er  aabenbart,  at  Riskoppen  ikke  fordrister  sig  til 
nogen  Voldsdaad  i  denne  Sag.  Vi  maa  bie,  ind- 
til Jens  kommer,  eller  vi  faa  Bud  fra  ham.  Det 
er  dog  mere  for  at  finde  ham,  end  for  at  søge 
Taven,  at  I  vil  af  Sted.  Men  I  har  jo  erkendt, 
hvor  vanskeligt  det  vil  være  for  eder,  at  drive 
den  lange,  farefulde  Rejse  igennem,  og  derfor  gik 
I  jo  villigt  ind  paa  at  udsende  Severin  for  at  op- 
søge Jens.  Men  siden  vi  have  gjort  det,  bør  I 
bie  og  afvente  Udfaldet.« 

Det  var  Margrethes  Paafund  at  udsende  Seve- 
rin, og  det  var  skeet  allerede  et  Par  Dage  efter 
Ankomsten  til  V^llumgaard.  Klædt  som  en  Pile- 
grim, i  Hættekappe,  med  Stav  i  Haand  og  San- 
daler under  sine  nogne  Fødder,  var  han  vandret 
Syd  paa,  fuld  af  Fortrøstning  og  godt  Mod. 

«Jeg  skal  finde  ham,  om  han  da  er  blandt  de 
levendes  Tal,  og  Gud  sparer  mit  Liv,»  det  var 
hans  sidste  Ord,  inden  han  tiltraadte  sin  Vandring. 

Og  der  var  al  Grund  til  at  tro,  at  han  var 
Mand  for  at  løse  Opgaven.  Ikke  blot  var  han 
modig  og  snild,  men  han  havde  jo  gjort  den  lange 
Rejse  før  og  lært  at  gøre  sig  forstaaelig  i  flere 
fremmede  Sprog.  Dernæst  havde  han  under  sit 
Klosterliv  afluret  Munkene  noget  af  deres  Væsen 
og   opfattet   kirkelige  Talemaader,    som    vilde  gøre 

det  lettere  for  ham  at  spille  sin  Rolle  som  en 
hellig  Mand. 

Margrethe  troede  jo  fuldt  og  fast  paa  sin 
Vens  Genkomst,  og  i  hendes  Øjne  var  Severin 
et  Middel  til  at  naa  Maalet,  som  de  himmelske 
Magter  havde  sendt  hende.  Hun  viste  ham  da 
ogsaa  fuld  Tillid  og  medgav  ham  Halvparten  af 
Fæstensringen,  som  hun  trofast  havde  bevaret,  til 
Bevis  for,  hvis  Ærinde  han  gik. 

Det  var  lykkedes  hende  at  indgive  Jens's 
Moder  den  samme  Tro  og  det  samme  Haab,  ind- 
til nu  Domprovst  Tues  Trusler  havde  skræmmet 
Fru  Katharina  op. 

«Der  er  ingen  Mening  i,  at  du  nu  vil  af 
Sted,-.-  sagde  Margrethe  til  hende.  «Tænk  dig,  at 
mens  du  flakker  Verden  rundt,  saa  kommer  Seve- 
rin her  med  Jens  og  finder  dig  ikke. » 

«Det  er  rigtigt, »  sagde  Ove,>'  « man  bor  aldrig 
gøre  en  Ting  halvt. » 

Fru  Katharina  gav  sig  da  til  sidst,  men 
sagde  dog: 

«Ak,  kære  Horn,  den  Ventetid  kan  blive  lang 
og  drøj ! » 

Og  det  blev  den.  Det  var  i  Efteraaret  1257, 
at  Severin  var  bleven  sendt  af  Sted,  og  mere  end 
et  Aar  hengik,  uden  at  han  vendte  tilbage.  Dog 
vare  de  i  al  den  Tid  ikke  blevne  fortrædigede, 
saa  at  der  ingen  Grund  havde  været  til  at  forlade 
Vellumgaard.  Men  nu  begyndte  Fru  Katharinas 
Taalmodighed  at  briste,  og  hun  talte  om  at  bryde 


op  og  begive  sig  ud  paa  den  lange  Rejse  med 
Gisele.  Imidlertid  indsaa  hun  dog  det  mislige  i  at 
drage  bort  nu,  da  X'interen  stundede  til,  og  hun 
bekvemmede  sig  da  til  at  lægge  endnu  nogle 
Maaneder  til  Ventetiden.  Men  da  Maj  Maaned 
\ar  kommen  med  Solskin  og  Lovspring,  da  var 
hun   ikke  til  at  styre  længere 

«Nu  maa  Gisele  og  jeg  fort,»  sagde  hun, 
-skulle  vi  end  gaa  paa  vore  Ben.» 

«Nej,  det  skal  I  ikke  have  nodigt,  kære  Fru 
Moder, »  svarede  Ove.  «Jeg  vil  sorge  for,  at  I 
bliver  agendes,   og  jeg  vil  selv  ledsage  eder.: 

Alen  da  Inger  og  Margrethe  hørte  det,  er 
kiærede  de,  at  de  ogsaa  vilde  med. 

« Dette  er  Galenskab,«  udbrød  saa  Fru  Katha- 
rina; « blive  vi  saa  mange  Kvinder  i  Følge,  da 
komme  vi  ingen  Vej.  Og  til  dig  Margrethe  vil 
jeg  nu  sige,  h\ad  du  sagde  til  mig  i  Høst  — 
drager  du  og  Inger  ogsaa  bort,  saa  vi  alle  løbe 
Landene  rundt,  da  er  her  jo  ingen  til  at  tage  imod 
Jens,   naar  han   kommer. » 

«Og  saa,»  udbrød  Inger,  «skal  Margrethe  og 
jeg  forblive  her  alene  og  ubeskyttede?« 

«Stop!»  sagde  Ove.  «I  tage  saaledes  paa 
\'ej.  at  jeg  ikke  kan  faa  et  Ord  indfort.  V'id  nu 
først,  at  det  ingenlunde  har  været  min  Mening  at 
\ille  følge  Moder  til  Rom,  men  kun  at  hjælpe 
hende   af  Sted    paa   det    første  Stjkke    af  Rejsen.« 

«For  at  du  saa,»  faldt  Fru  Katharina  ind, 
«kan  faa  Held  til  at  slæbe  migf  tilbade  igen?     Du 

mener  nok,  at  en  ringe  Hindring  vil  kunne  kyse 
mig,  men  du  skal  faa  at  se,  at  deri  tager  du 
ganske  fejl.  Jeg  vil  udfore  mit  Forsæt,  skal  det 
end  koste  mig  mit  Liv.» 

«Nu,  kære  Fru  Moder,  vi  ville  ikke  længer 
strides  derom, »  svarede  Ove.  «Jeg  vil  give  eder 
Haanden  paa,  at  jeg  ikke  vil  følge  eder  længere 
end  til  Ribe,  men  saa  langt  maa  I  finde  eder  i 
min  Ledsagelse.  Jeg  vil  dog  i  det  mindste  se 
eder  vel  anbragt  paa  en  god  Skude  og  i  en  ærlig 
Skippers  Hænder,  naar  I  skiber  videre  til  Holland. 
Er  der  ikke  god  Mening  i  detr  Og  hvad  dig  an- 
gaar,  Inger,  og  Margrethe,  da  kunne  I  trygt  for 
blive  her  paa  Gaarden  under  Mads  Gaardfogeds 
Beskærmelse.  Her  har  jo  ikke  vist  sig  ringeste 
Fare. » 

I  den  Afgørelse  maatte  de  saa  finde  sig,  og 
Fru  Katharina  dulgte  ingenlunde  sin  Tilfredshed 
over,  at  hun  slap  bort  uden  altfor  stort  Paahæng, 
saa  begærlig  var  hun  efter  at  komme  af  Sted. 

Den  næste  Dag  drog  de  saa  af,  F"ru  Katha- 
rina og  Gisele  agende  paa  en  Fjællevogn,  mens 
Ove  red  efter  med  et  Par  væbnede  Svende.  Fru 
Katharina  vilde  helst  været  til  Hest  og  siddet  i 
sin  Datters  Tværsaddel,  og  Gisele  var  ikke  bange 
for  at  sidde  overskrævs  paa  en  Hesteryg,  men  Ove 
mente,  at  siden  de  skulde  ud  paa  saa  lang  en 
Rejse,  var  det  bedst  at  spare  lidt  paa  Kræfterne 
i   Begyndelsen.      Det    gik    mest    P"od    for   Fod,    saa 

at  de  \'are  fulde  fire  Dage  om  at  naa  ned  til 
Ribe. 

Gisele,  som  aldrig  havde  været  Syd  for  Lim- 
fjorden, gjorde  store  Øjne,  da  hun  med  sin  Frue 
korte  ind  ad  Byens  anselige  Nørreport.  Ribe  var 
jo  ogsaa  dengang  næst  Roskilde  Danmarks  største 
By  og,  hvad  Forbindelserne  med  Udlandet  angik, 
den  vigtigste  Handelsplads.  Al  Udskibning  fra 
Jylland  og  Fyn  af  Heste,  Kvæg,  Korn  og  Landets 
andre  Produkter  besørgedes  herfra,  og  ad  samme 
Vej  kom  hele  hidførslen  af  Vin,  Krydderier,  Silke 
og  Klæde,  saa  at  Byens  Boder  gemte  mange  Her- 
ligheder. «Man  drog  til  Ribe  og  lod  sig  Klæder 
skære, »  hedte  det  dengang.  Desuden  var  Byen 
jo  et  gammelt  Bispesæde  med  mange  Kirker  for- 
uden Domkirken  samt  adskillige  Klostre  og  Gildelag. 

Der  var  altsaa  noget  at  værne  om  i  Ribe,  og 
derfor  havde  allerede  Svend  Estridsens  Søn,  Kong 
Niels,  for  omtrent  halvandet  hundrede  Aar  siden 
opført  Slottet  Riberhus,  for  at  beskytte  Byen  imod 
Angreb  fra  Søsiden.  Der  dvælede  hans  Efterføl- 
gere paa  Tronen  gerne,  og  Landets  nuværende 
Regent,  Kong  Kristoffer  den  Første,  laa  ogsaa  nu 
paa  Riberhus  og  holdt  Hof  der  med  sin  Dronning, 
Margrethe  Sambiria.  Men  da  Slottet,  som  alle 
Borge  fra  den  tidlige  Middelalder,  kun  var  lille, 
maatte  en  stor  Del  af  Hoffolkene  indkvarteres  hos 
Byens  Borgere,  og  der  var  derfor  ikke  Rum  for 
ret  mange  tilrejsende  Gæster. 

Imidlertid   boede    der  i   Ribe  en  eod.    eammel 


Ven  af  Ove  og  hans  Slægt,  nemlig  den  rige  Køb- 
mand Per  Jepsen,  med  hvem  allerede  Oves  Fader 
havde  staaet  i  Handelsforbindelse.  Han  modtog 
Ove  og  hans  Følge  gæstmildt ,  og  der  bleve  de 
vel  anbragte.  Men  Fru  Katharina  slog  sig  ikke 
til  Taals,  forend  Ove  havde  været  nede  ved  Hav- 
nen og  bragt  hende  den  for  hende  nedslaaende 
Melding,  at  alle  de  Skibe,  som  fore  paa  Holland, 
vare  afsejlede,  saa  at  hun  maatte  vente,  indtil  der 
tilbød  sig  ny  Skibslejlighed. 

Dette  kom  Ove  godt  tilpas,  thi  han  havde 
noget  bag  Øret,  som  P'ru  Katharina  ikke  drømte 
om.  Han  agtede  nemlig  at  henvende  sig  til  Kon 
gen  og  bede  ham  om  at  skride  ind  mod  Biskop 
Oluf  og  komme  Fru  Katharina  til  Hjælp  i  hendes 
betrængte  Stilling.  Men  han  vilde  ikke  gaa  hoved- 
kulds til  Værks,  hvorfor  han  henvendte  sig  til 
Urosten,  gamle  Peder  Finson,  hvem  han  kendte 
fra  Krigens  Tid.  Han  søgte  ham  ude  paa  Riber- 
hus  og  fik  Adgang  til  ham. 

«Ej,  Ove  Nielsen,  er  I  kommen  saa  langt  ned 
som  her  til  Ribe,»  udbrod  Drosten,  da  Ove  traadte 
ind  til  ham.  «Det  maa  ikke  være  noget  ringe 
Anliggende,  der  har  faaet  eder  til  at  umage 
eder  hid.» 

«Nej,  Hr.  Peder,  det  er  sandelig  vigtigt  nok,» 
svarede  Ove,  idet  han  modtog  Drostens  fremrakte 
Haand  cg  trykkede  den. 

'<Dog  forhaabentlig  et  fredeligt, »  vedblev  Dro- 
sten.     «I    fik   vel  nok  af  Krig,   da  I  var  her  sidst. 

Har  I  en  skon  Flok  Stude  eller  en  Ladning  Korn, 
I   skal  have  indskibet  til   Holland?« 

«Ja  vel  har  jeg  noget  at  indskibe,  ^  svarede 
Ove  med  et  Smil,  «men  det  er  hverken  Stude  eller 
Korn,  derimod  min  gode  Værmoder,  Fru  Katha- 
rina Brodsdatter  af  Sjorring. » 

<Hvadr»  udbrød  Drosten,  «har  I  taget  eder 
en  Taar  over  Tørsten  saa  tidlig  paa  Dagen,  siden 
I   vil  drive  Gæk  med  mig?» 

«Give  Gud  og  alle  Hellige,  at  det  ikke  var 
andet,  Hr.  Peder !  Men  jeg  er  hverken  fuld  eller 
gal.  Det  forholder  sig  virkelig  saa.  at  Fru  Katha- 
rina agter  sig  paa  saa  lang  en  Udenlandsfart  som 
til  Rom.  Hun  vil  søge  Beskærmelse  hos  den  hel- 
lige Fader  og  anklage  sin  hensovede  Husbonds 
Broder,  den  Børglum  Bisp  Oluf  Glob,  som  har 
lyst  hende  i  Band  og  trængt  hende  saa  haardt , 
at  hun  flyede  over  til  vort  paa  Vellumgaard. 
Ogsaa  ligger  det  hende  paa  Sinde  at  opspore  sin 
Søn,  min  gode  Konebroder,  Jens,  som  i  en  ung 
Alder  for  snart  tolv  Aar  siden  drog  udenlands, 
og  fra  hvem  der  siden  ikke  er  kommet  mindste 
Tidende. » 

Om  Jens  Globs  Forsvinden  havde  Drosten 
hørt,  men  han  var  ganske  uvidende  om,  hvad  der 
i  den  sidste  Tid  var  foregaaet  oppe  i  Thy.  Ove 
maatte  derfor  give  fuld  Forklaring  og  gøre  Rede 
for  Biskoppens  hele  skændige  Færd.  Drosten  fik 
nøje  Underretning  om  Pantebrevets  Forfalskning, 
om  Bandlysningen    med   dens  Følger,    og   han    for- 

tav  heller  ikke,  at  Biskoppen  havde  villet  nøde 
Fru  Cæcilies  Datter  paa  Noringtoft  til  at  indtræde 
i  et  ilde  berygtet  Kloster.  Det  sidste  lagde  Drosten 
kun  ringe  Vægt  paa,  men  desto  mere  paa  Pante- 
brevets Forfalskning. 

«Jeg  har  aldrig,«  sagde  han,  «havt  de  bedste 
Tanker  om  Oluf  Glob,  men  at  han  skulde  have 
vovet  sig  ud  paa  en  slig  Niddingsstreg,  det  lyder 
fast  utroligt.  Det  er  en  svær  Beskyldning,  I  der 
rejser  imod  den  Børglum  Bisp,  Og  I  har  intet  Be- 
vis for  Anklagen,  betænk  det  vel ! » 

«Nej,  Hr.  Peder,  det  er  jo  ugørligt  at  præ- 
stere Bevis,  dertil  er  der  dækket  altfor  godt  over 
den  Rævestreg.  Men  F"ru  Katharina  og  Esbern 
Vogensøn ,  som  lod  sit  Liv  i  Estland ,  samt  jeg 
vare  vidende  om,  hvad  der  var  Hr.  Pouls  Mening. 
Det  er  aldrig  kommen  i  hans  Tanke  at  ville  af- 
hænde sine  Ejendomme.  De  bleve  ham  fralistede 
ved  et  skammeligt  Bedrageri.« 

«Men  Biskop  Oluf  har  jo  ikke  havt  nogen 
personlig  Fordel  af  det,  indvendte  Drosten.  Det 
kom  jo  alt  Kirken  til  gode. 

«Ingen  personlig  Fordel!«  udbrød  Ove.  «Nu, 
det  maa  Fanden  og  de  tre  Keltringer,  som  have 
brygget  den  Drik,  bedst  vide.  Biskoppen  raader 
dog  nu  over  Godserne  og  kan  skalte  og  valte  med 
dem,  som  han  vil.  Det  giver  ham  en  stor  Magt, 
at  han  har  tilført  Kirken  al  den  Rigdom,  al  den 
Stund  ingen  Prælat  kan  indlægge  sig  nogen  større 
l-"ortjeneste   end    at  øge  Kirkens  Vælde.      Med  det 

Formaal  for  Øje  er  alt  dem  tilladt,  tænker  jeg, 
endogsaa  Mord.» 

Mens  Drosten  rystede  paa  Hovedet  og  trak 
paa  Skuldrene,   vedblev  Ove: 

«Altsaa  finder  jeg  intet  utroligt  i  Sagen,  navn- 
lig ikke  i  disse  lovløse  Tider,  da  Kirkefyrsterne 
tillade  sig  alt.  Det  har  Hans  Naade  Kongen  jo 
selv  faaet  at  mærke.  Men  højlig  har  det  glædet 
alle  kongetro  Mænd,  at  Hans  Naade  endelig  har 
slaaet  et  Slag  og  ladet  sin  arge  Modstander,  Erke- 
biskoppen,  lægge  i  Lænker  og  sætte  fast  paa 
Hagenskov.  Se  kuns  nu,»  vedblev  Ove  ivrigt, 
«jeg  tænker  som  saa,  at  siden  Kongen  ikke  har 
været  ræd  for  at  lægge  Haand  paa  Nordens  Pri- 
mas, saa  vil  det  være  en  smal  Sag  for  ham  at 
tugte  en  Biskop.  Jeg  vil  derfor  anraabe  Hans 
Naade  om  at  tage  Sagen  i  sin  Haand  og  i  det 
mindste  tvinge  Biskop  Oluf  til  at  hæve  Bandet , 
saa  at  min  stakkels  Værmoder  faar  P'red.« 

«Ej,  min  Ven,»  sagde  Drosten,  saa  snart  han 
kunde  komme  til  Orde.  «I  er  der  rent  fejl  paa 
det  og  kender  ikke  Sagernes  Stilling.  Hvad  Kon- 
gen gjorde  ved  sin  og  Kronens  argeste  Modstan- 
der, som  vilde  stække  hans  Magt,  ja  næsten  støde 
ham  fra  Tronen,  det  vil  han  næppe  gøre  ved  en 
af  sine  troeste  Tilhængere,  og  en  saadan  har  Oluf 
Glob  vist  sig  at  være.  Han  tilbød  jo  at  ville 
krone  unge  Hr.  Eiik,  da  ingen  anden  Biskop 
vovede  at  gøre  det,  fordi  Erkebispen  truede  dem 
med    Band.       Vel     blev     det    ikke    til    noget    med 

den  Kroning,  men  Kongen  er  lige  fuldt  Oluf  Glob 
taknemmelig,  fordi  han  støttede  ham  i  denne 
haarde  Strid  med  Jakob  Erlandsen.  Saa  var  det 
imidlertid,  at  Kongens  Taalmodighed  brast.  Han 
lod  Erkebispen  gribe  paa  hans  Gaard  Gislebjerg 
i  Skaane  og  fore  til  Hagenskov,  hvis  Aarsag  en 
Bandstraale  ramte  hans  kongelige  Hoved,  saa  at 
han  altsaa  i  det  Punkt  ikke  er  bedre  stillet  end 
eders  Fru   Katharina. » 

«Vel,  Hr.  Peder,  vel.  derom  ved  jeg  Besked,« 
svarede  Ove.  «Men  jeg  har  ogsaa  hørt,  at  det 
var  Erkebispens  egen  Broder,  Niels  Erlandsen, 
Kongens  Gælker  i  Skaane,  som  paa  Hans  Naades 
Befaling  lod  Fængslingen  udføre,  og  at  Drabanten 
Meklenborg ,  som  greb  Erkebispen ,  gjorde  sine 
Sager  saa  vel,  at  han  endogsaa  prydede  den  høj- 
ærværdige Herres  Isse  med  en  Hue,  hvori  der 
hang  en  lang  Rævehale.  Nu,  kære  Hr.  Peder, 
derom  vil  jeg  sige,  at  hvis  Kongen  vil  give  mig 
Myndighed  og  Magt  til  at  lade  Biskop  Oluf  an- 
holde, da  er  jeg  saare  villig  dertil,  endskønt 
Bispen  er  min  Hustrus  Farbroder,  og  det  skal 
være  mig  en  Lyst  at  pryde  hans  Isse  med  en 
Hue,  hvori  der  hænger  den  længste  Rævehale, 
jeg  kan  opdrive  i  Thy. » 

«Jeg  tvivler  ikke  om,  at  I  mener  det  oprig- 
tigt,« svarede  Drosten  med  et  Smil,  som  dog 
straks  igen  forsvandt.  «Men,»  vedblev  han  med 
Alvor,  «I  rører  der  ved  en  Sten,  som  I  faar  lade 
ligge.    Tiderne  ere  onde  og  Kongens  Stilling  saare 

vanskelig.  Erkebispens  Forbundsfæller,  Fyrst  Jari- 
mar  og  Hertug  Krik  Abelson,  have  jo  gjort  Land- 
gang paa  Sjælland  og  indtaget  Axelstad.  Kon- 
gens F'orsog  paa  at  fordrive  dem  strandede,  som 
I  vel  ved,  og  fra  det  mislykkede  Felttog  er  han 
nu  vendt  tilbage  og  sidder  modløs  og  grubler  paa 
Midler  til  at  hæve  sin  sunkne  Magt.  I  slige  Kaar, 
begriber  I  nok,  lægger  man  sig  ikke  ud  med  sine 
V^enner,  men  holder  paa  dem,  ere  de  end  Skalke. 
Og  her  er  nok  af  dem,  maa  I  tro.  Siden  gamle 
Kong  Valdemar  lukkede  sine  Øjne,  ere  de  mylrede 
frem.  Men  nu  nok  herom, »  brød  Drosten  af,  idet 
han  rejste  sig.  Jeg  skal  forebringe  Kongen  eders 
Klage,  og  da  vil  det  vise  sig,  hvad  han  vil  eller 
ikke  vil.  Lad  mig  dog  endnu  sige  eder,  at  jeg 
nærer  stor  Agtelse  for  ¥ni  Katharina,  der  saa 
modigt  har  optaget  Kampen  med  sin  mægtige 
Fjende.  Agter  I  at  ledsage  hende  paa  den  lange 
Rejse  til  Rom,   om  det  bliver  til  noget  med  den?» 

<Xødigt, »  svarede  Ove,  «svigter  jeg  min  gode 
Konemoder,  men  jeg  tror,  at  hun  helst  vil  rejse 
mig  foruden.  Hun  forer  med  sig  Smykker  af  stor 
Værdi,  hvormed  hun  mener  at  kunne  bestride 
Rejseomkostningerne.  Nogle  af  dem  agter  hun  at 
sælge  her  i  Ribe.» 

»Stakkels  Kvinde, »  udbrød  Drosten,  «som  om 
der  ikke  var  Røvere  eller  Stimænd,  der  kunne 
falde  over  hende,  mishandle  hende  og  tage  alt  fra 
hende ! » 

»Visselig,   Hr.  Peder,    men   hun   frygter   ingen 

Fare.  Hun  sætter  sin  Lid  til  Gud  og  alle  Hel- 
lige og  stoler  paa  sin  Sags  Retfærdighed.  Men 
hvad  hun  frygter,  det  er,  at  hun  skal  blive  hin- 
dret i  at  udføre  sit  Forsæt,  og  det  kan  ikke  næg- 
tes, at  det  er  med  det  for  Øje,  at  jeg  har  ledsaget 
hende  til  Ribe.  Men  det  bedste  Middel  til  al 
stoppe  hende  i  Farten  vilde  jo  være,  om  Kongen 
antog  sig  hendes  Sag. » 

<Gid  det  da  maa  lykkes, »  sagde  Drosten  ven- 
ligt, «thi  det  er  min  Tro,  at  hun  aldrig  vil  naa 
saa  langt,  som  til  Rom,  og  det  er  endda  et  Spørgs- 
maal,  om  hun  vilde  faa  nogen  Gavn  af  det.  Men 
alier  mindst,  tænker  jeg,  vil  det  lykkes  hende  at 
finde  sin  Søn,  der  har  været  borte  i  saa  mange 
Aar.     Saa  maatte  der  da  ske  et  Mirakel.  >^ 

Men  netop  det,  der  i  Drostens  Øjne  var  et 
Mirakel,  det  skete  endnu  samme  Dag,  inden  Solen 
gik  ned. 

Om  Eftermiddagen  gik  Fru  Katharina  med 
Ove  og  fulgt  af  Gisele  ned  ad  Søndergade.  De 
havde  været  inde  i  en  Guldsmeds  Bod,  hvor  Fru 
Katharina  havde  solgt  et  af  sine  Smykker,  og  gik 
nu  ad  Sønderport  til.  De  vilde  vandre  lidt  ud  ad 
Tønder-Vejen  og  forfriske  sig  ved  Synet  af  de 
grønnende  Enge.  Men  inden  de  naaede  saa  vidt, 
formørkedes  Porten  af  en  Rytterskare,   som  red  ind. 

Uagtet  Ove  kun  havde  været  et  Par  Dage  i 
Ribe,  havde  han  dog  seet  flere  Optog  af  i  lerrer, 
som  kom  ridende  med  deres  Følge,  men  intet  saa 
anseeligt  og  stateligt  som  dette. 

I  Spidsen  red  en  ung,  høj  og  skulderbred 
Herre,  iført  en  kostbar  Ringbrynie,  som  sluttede 
tæt  og  smidigt  til  Legemet  og  som  skimtedes 
under  den  Cothardi  eller  Kappe  af  fint  uldent 
Stof,  som  han  bar  over  Krynien,  og  som  hang 
helt  ned  til  Hælene.  Dog  saaes  Spidsen  af  hans 
Sværd  og  de  lange,  lanseformige  Sporer,  som  den- 
gang brugtes.  Men  hans  vælige ,  sorte  Ganger 
saa  ikke  ud  til  at  behøve  at  drives  frem  af  dem. 
De  vare  gyldne  og  altsaa  maatte  han  være  Ridder. 
Ved  Saddelknappen  hang  hans  Stridshammer,  hvis 
sølvindlagte  Skaft  skinnede  i  Solen,  Rryniehæ-tten 
var  slaaet  tilbage,  og  paa  sit  gullokkede  Hoved 
bar  han   en  sort  F'løjels  Baret. 

Bag  ham  red  en  Saracen,  en  mørkhudet  Øster- 
læ-nder,  i  en  sid  Vaabenkjortel  og  med  en  hvid 
Turban  paa  sit  Hoved.  Han  maatte  være  Ridde- 
rens Livsvend,  thi  han  førte  hans  Lanse  og  hans 
Skjold.  Dernæst  kom  til  Syne  en  slank  Yngling, 
smukt  klædt  og  vel  rustet.  Han  red  i  Spidsen 
for  tolv  Svende  af  et  vildt  og  krigeriskt  Udseende, 
fuldt  væbnede  og  ridende  paa  kraftige  Heste.  Et 
Par   af  dem    førte  belæssede  Pakheste  ved  Tøjlen. 

Fru  Katharina  gav  ikke  nøje  Agt  paa  de 
fremmede  Ryttere,  men  det  gjorde  Gisele.  Hun 
greb  sin  P'rue  i  Armen  og  raabte  op.  Og  i  samme 
Øjeblik  sprang  Ove  frem,  vinkede  til  Ridderen, 
saa  at  denne  standsede  sin  Hest,  og  sagde: 

« Forlad     mig    min     Dristighed,     Hr.     Ridder; 


men  efter  eders  Skjoldemærke  at  dømme,  da  maa 
I  være  en  Frænde  af  mig.» 

Vaabenskjoldels  Mærke  var  en  Rose  med  tre 
hvide  Søblade  om,   de  gamle  Globers  Ætmærke. 

«Ej,»  udbrød  Ridderen,  efter  at  han  havde 
stirret  et  Øjeblik  paa  Spørgeren,  «tror  jeg  ikke, 
at  du  er  min  gode  Søstermand,  Ove  Nielsen ! » 

« Kalder  du  mig  Søstermand, »  sagde  Ove, 
«da  maa  du  være  Jens  Poulsøn  af  Sjørring. » 

«Jeg  er  saa!»   svarede  Jens  med  et  Nik. 

^<Nu,  Herren  være  priset,  at  du  kom,»  sagde 
Ove  bevæget,  idet  han  greb  Jens's  Haand.  «Men 
ved  min  Helgen,  havde  ikke  dit  Skjoldemærke 
ledet  mig  paa  Spor,  da  vilde  jeg  ikke  genkendt 
dig,  saa  stor  og  mandhaftig  du  er  bleven.  Se, 
der  staar  din  Moder  og  gamle  Gisele ! » 

«Ved  min  Helgen,  tror  jeg  ikke,  at  det  er 
dem,»  sagde  Jens  forundret.  Dcrpaa  steg  han 
sindigt  af  Hesten,  gav  Tøjlen  til  Murad,  Saracene- 
ren, gik  hen  til  Fru  Katharina  og  sagde  venligt, 
men  uden  stærk  Sindsbevægelse: 

»Ej,  kær  Moder  min,  er  1  der!  At  vi  efter 
saa    lang  Adskillelse  skal  mødes  paa  Ribe  Gade!» 

Men  gennem  hende  gik  der  en  Rystelse,  al 
Farve  veg  fra  hendes  Kinder,  hun  drog  ham  til 
sig  og  gav  ham  et  Kys-  paa  hans  .skæggede  Mund. 

«Jens,  Jens,  er  det  virkelig  dig,»  sagde  hun, 
og  saa  brød  Taarerne  frem. 

«Græd  nu  ikke  kær  Moder  min!  Nu  skal 
alt    vorde    godt,>;    sagde  Jens,    men    underligt    lød 

hans  dybe,  mandige  Rost  i  hendes  Øren.  Hun 
skød  ham  fra  sig,  saa  paa  ham  og  sagde: 

«Nu  genkender  jeg  dig,  Son,  enddog  de  tolv 
Aar,  som  ere  dragne  hen  over  vore  Hoveder, 
siden  vi  skiltes,  har  støbt  dig  om  i  en  hel  anden 
Skikkelse. » 

«Men  ikke  eder,  Moder,  I  er  bleven  eder 
selv  lig.» 

«Det  kan  jeg  ikke  tro,  Jens!  Meget  har  jeg 
døjet,  siden  du  drog  af  Sjørring.  Din  Fader  ligger 
i  sorten  Muld  og  har  ligget  der  snart  i  ni  Aar, 
jeg  er  en  banlyst  og  landflygtig  Kvinde,  du  har 
mistet  næsten  din  ganske  Arv,  og  saa  siger  du : 
nu  skal  alt  vorde  godt  igen  —  hvorledes  skal  det 
gaa  til?  Ak  Jens,  Jens,  hvi  tøvede  du  saa  længe ?» 

«Jeg  ved  nu  alt  det,  I  der  sagde  Moder  og 
mere  til.  Giv  blot  Stunder,  og  I  skal  faa  Rede 
paa  alt!  Men  der  staar  jo  Gisele  og  stirrer  paa 
mig,  som  om  hun  skulde  tabe  baade  Næse  og 
Mund.  Vel  mødt  Gisele, >  sagde  han  og  rakte 
hende  Haanden.  «Det  har  glædet  mig  at  høre,  at 
Gutvin  har  holdt  Stillingen  og  er  bleven  paa  Bor- 
gen. Nu  kommer  jeg  for  at  staa  ham  bi  og  drive 
Djævelen  og  hans  Haandlangere  ud  af  det  gamle 
Kastel. » 

«Ja,  Jens,»  sagde  Gisele,  som  var  nær  ved  at 
græde  af  Glæde,  i  hvilket  Under,  at  I  dog  kom 
og  i  den  Skik,  med  et  Følge  som  en  Fyrste. » 

«Der  mangler  dog  noget  i,  at  det  er  saa 
stort  bevendt   med   mig,  Gisele,    men   at  jeg  kom, 

det  kan  vi  takke  ham  der  for,»  og  saa  pegede 
han  paa  Svendenes  Fører,  som  ingen  anden  var 
end  Severin. 

«Ja,  ja,»  sagde  Gisele,  «ham  genkendte  jeg 
først.  Vel  mødt,),  raabte  hun  til  Severin,  «nu 
huer  du  mig  for  Sanden  bedre,  end  da  du  for 
snart  halvandet  Aar  siden  listede  af  i  den  brune 
Kutte. » 

Men  nu  begyndte  Folk  at  stimle  sammen  om 
dem,  hvorfor  Ove  bad  Jens  stige  til  Hest  og  ride 
ind  i  Byen,  idet  han  paalagde  Severin  at  føre  sin 
Herre  og  hele  hans  Følge  til  Kræmmergade  ved 
Domkirkens  Torv,  hvor  Per  Jepsens  Gaard  laa, 
mens  han  selv  med  Fru  Katharina  og  Gisele  vilde 
gaa  derop  ad  en  Genvej.  Det  glimrende  Optog 
og  især  den  mørke  Østerlænder  med  den  hvide 
Turban  vakte  Folks  Nysgerrighed.  Sværmen  fulgte 
da  med  lige  op  til  Kræmmergade.  Men  der  talte 
Severin  Folket  til  og  forkyndte  dem,  hvad  det  var 
for  en  Ridder,  der  var  kommen  til  Byen.  Da  man 
saaledes  havde  faaet  sin  Nysgerrighed  tilfredsstillet 
og  Svendene  vendte  deres  Heste  imod  de  frem- 
trængende Borgere,  som  om  de  vilde  rydde  Gaden, 
fortrak  Sværmen,  og  Jens  red  med  sin  Ryttertrop 
uanfægtet  ind  i  Per  Jepsens  Gaard. 


FEMTENDE  KAPITEL. 
Redegørelse. 

Peder  Jepsen  tog  imod  den  glimrende  Ridder  og 
hans  Følge,  som  om  deres  Besøg  var  en  Ære 
for  hans  Hus,  thi  hans  Selvfølelse  stod  paa  Højde 
med  hans  Rigdom.  Dog  gjorde  han  ingen  Ind- 
vending, da  Jens  lod  ham  vide,  at  han  ikke  skulde 
komme  til  at  nøjes  med  Tak.  Han  vilde  faa  fuldt 
Vederlag  for  Opholdet  hos  ham,  som  iovrigt  næppe 
vilde  vare  ret  mange  Dage. 

«Nu,  nu,  ædle  Herrer, »  svarede  Købmanden, 
«hvad  eders  egen  Person  angaar,  da  komme  vi  let 
over  det.  Men  slige  Krigskarle,  som  I  fører  med 
eder,  de  ere  som  graadige  Ulve  og  kunne  snart 
tømme  en  Købstadsborgers  Fadebur  og  Kælder, 
siden  de  ere  tolv  i  Tallet.  Dertil  kommer  saa 
Tyrken  og  Severin,  som  paa  sin  Pilegrimsfart  har 
smidt  Kutten  og  er  krøben  i  Staalbrynie  og  Hoser. 
Da  han  saa  ind  til  vort  paa  Nedrejsen,  tærede 
han    ikke  stort,    men  nu  har  han  sikkert  sagt  Far- 

vel  til  al  Fasten,  ha,  ha!  Dog,  ker  eder  ikke 
om,  hvad  jeg  der  sagde,  det  var  kun  Spas.  Skulde 
det  trække  ud  med  eders  Ophold  her,  og  Reg- 
ningen løber  for  højt  op,  saa  kunne  vi  jo  altid 
tales  ved.  Jeg  føler  mig  forvisset  om,  at  en  Herre, 
der  drager  saa  stolt  frem,  som  I,  ogsaa  maa  have 
Midler  til  at  klare  for  sig.» 

»Det  kan  I  trygt  lide  paa,  gode  Peder  Jep- 
sen, »  svarede  Jens,  idet  han  klappede  Købmanden 
paa  Skulderen.  «Sørg  godt  for  mine  Folk  og  giv 
dem  af  det  bedste. » 

Svendene  fik  Herberge  i  et  tomt  Pakhus,  hvor 
der  blev  redet  til  dem,  men  Jens  selv,  Murad  og 
Severin  bleve  anbragte  i  Husets  Gæstekamre, 
uagtet  Per  Jepsens  Hustru  krympede  sig  ved  at 
lade  en  ful  Hedning,  som  Murad,  ligge  i  en  af 
hendes  Gæstesenge.  Hun  svor,  at  naar  han  var 
vel  borte,  da  vilde  hun  brænde  Skindlagenerne, 
Dynerne  og  det  hele,  for  at  ikke  noget  kristent 
Menneske  skulde  blive  besmittet  ved  at  ligge  paa 
det  Leje  efter  ham. 

Efter  at  det  hele  Selskab  var  blevet  beværtet 
med  et  rigeligt  Maaltid,  førte  Per  Jepsen  Fru 
Katharina,  Jens  og  Ove  md  i  Storstuen,  hvor  de 
kunde  være  uforstyrrede,  mens  Gisele  blev  i  Spise- 
rummet og  hørte  paa  Severin,  som  fortalte  hende 
om  den  lange  Rejse,  og  Murad  gik  ind  paa  sit 
Kammer  og  gav  sig  til  at  pudse  sin  Herres  Vaa- 
ben.  Imens  brummede  han  i  sit  arabiske  Maal  en 
Sang.     I    de  nysgerrige,    lyttende  Tjenestekvinders 

øren  lod  den  Musik  som  Krageskrig,  men  dog 
var  den  et  Udtryk  for  Murads  Velbefindende  efter 
det  nydte  rigelige  og  kraftige  Maaltid.  Han  havde 
ingen  til  at  udøse  sit  Hjerte  for,  undtagen  hans 
Herre,  som  var  den  eneste,  der  forstod  hans  Maal 
og  kunde  tale  det  Vel  havde  han  paa  Rejsen 
opfattet  enkelte  Ord  af  andre  Sprog,  men  det  var 
kun  til  at  hjælpe  sig  med  i  en  snæver  Vending. 
I  det  Hele  taget  herskede  der  en  babylonisk  Sprog- 
forvirring i  Jens  Globs  Rytterskare,  da  han  havde 
fæstet  Folkene  i  forskellige  Lande ,  efterhaanden 
som  han  drog  frem.  Men  dog  var  der  god  For- 
staaelse  imellem  dem ,  og  Jens's  stærke  Haand 
holdt  Knippet  sammen. 

«Nu  frem  med  Sproget,  Jens, »  sagde  Ove,  da 
de  vare  blevne  alene  i  Stuen.  Her  er  meget  at 
gøre  Rede  for.> 

Det  var  der,  og  den  Redegørelse  varede 
Resten  af  Dagen  og  noget  af  Natten  med.  Men 
det  var  mest  Jens,  der  maatte  føre  Ordet,  thi  det 
var  jo  især  de  andres  Videbegærlighed,  som  skulde 
tilfredsstilles.  Selv  havde  han  af  Severin  i  det 
væsentlige  faaet  Underretning  om,  hvad  der  var 
foregaaet  i  Hjemmet  under  hans  P'raværelse,  hvil- 
ket havde  vakt  hans  F"orbavselse  og  Harme.  Nu 
fik  Fru  Katharina  at  vide,  hvor  skammeligt  Tue 
havde  bedraget  Jens's  Fader  og  hende  selv,  idet 
han  jo  ikke  havde  sat  sin  Fod  i  Frankfurth,  siden 
han  afleverede  Jens  der,  og  han,  i  Stedet  for  at 
anbefale  Jens   til    Ridder    Hadamar,    havde   sværtet 


204 

ham  paa  det  værste.  Men  dette  var  Jens  først 
kommen  efter  et  Par  Aar  senere,  da  han  havde 
vundet  Ridderens  Yndest  og  Tilhd.  Til  sidst  var 
ogsaa  Kong  Konrad,  Frederik  den  Andens  Søn 
og  siden  selv  Kejser,  bleven  opmærksom  paa  ham 
og  havde  optaget  ham  i  sin  Livvagt,  dernæst 
gjort  ham  til  Høvedsmand  for  den  og  givet  ham 
Ridderslaget  til  Belønning  for  den  Tapperhed, 
han  havde  udvist  i  Kampen  mod  de  vilde  Mon- 
goler, som  under  Batu  Kahn  vare  faldne  ind  i 
Ungarn,  men  det  lykkedes  den  tyske  Hær  at 
drive  dem  tilbage. 

Denne  Kamp  med  Mongolerne  var  det  værste, 
som  Jens  paa  sin  lange  Krigerbane  havde  prøvet, 
og  een  Gang  var  han  nær  bleven  gjort  til  Fange. 
Han  skildrede  den  Dyst  omstændeligt,  saa  det 
løb  hans  Moder  koldt  ned  ad  Ryggen. 

«Det  vilde  ingen  Spas  været, »  sagde  han, 
at  falde  i  disse  fule  Hedningers  Hænder.  Hæs- 
lige ere  de  at  se  til,  vindøjede  og  hjulbenede,  men 
stærke  og  tillige  ubarmhjertige  som  Djævle.  De 
odelægge  alt,  hvor  de  komme  frem,  med  Ild  og 
Sværd,  og  dræbe  alle  de  Mænd,  de  gøre  til  Fan- 
ger, ofte  under  svære  Pinsler.  Deres  Kvinder,  der 
ere  lige  saa  skinsyge  som  grusomme,  myrdede  de 
skønne  Ungarinder,  mishandlede  de  stygge  og 
gjorde  dem  til  Slavinder.  Ja,  der  blev  endogsaa 
givet  de  mongolske  Børn  Knipler  til  at  slaa  de 
kristne  Børn   ihjel   mcd.» 

wjesus,:«  udbrod  Fru  Katharina,  «om  du  var 
falden   i  de  Djævles  Hænder ! » 

«Ja, »  sagde  Jens  koldsindigt,  «de  vilde  sag- 
tens flaaet  mig  eller  brændt  mig  levende,  thi  jeg 
havde  fældet  mange  af  deres  Mænd.  Der  laa  en 
Kreds  af  Lig  omkring  mig,  da  mine  Folk  kom  til 
og  hjalp  mig  med  at  drive  Fjenden  tilbage,  saa  at 
jeg  fik   Luft  og  slap  derfra.« 

løvrigt  lagde  Jens  ikke  Dølgsmaal  paa,  at  det 
var  en  stor  Ære,  der  var  bleven  vist  ham  ved 
Ridderslaget,  thi  han  var  dengang  kun  tyve  Aar 
gammel,  og  Reglen  var,  at  en  Yngling  skulde 
have  fyldt  sit  en  og  tyvende  Aar  for  at  kunne 
opnaa  Ridderværdigheden.  Men  Jens  opfyldte  en 
anden  Betingelse,  som  var  nødvendig  for  at  blive 
Ridder,    nemlig   den,    at   han   var  en  Ridders  Søn. 

Jens  fortalte  dernæst,  at  han  efter  Kejser  Kon- 
rads Død  var  gaaet  i  den  afdøde  Kejsers  Halv- 
broders, Hertug  Manfreds  Brød.  Han  styrede 
Riget  under  den  sidste  Hohenstaufers,  Konradins 
Umyndighed  og  kæmpede  i  flere  Aar  med  Paven 
og  Hohenstaufernes  andre  F'jender  for  at  bevare 
de  italien.ske  Besiddelser.  Den  sidste  Kamp  gjaldt 
Sicilien,  og  saa  langt  maatte  Severin  ned  for  at 
finde  Jens.  Det  var  da  intet  Under,  at  det  havde 
taget  saa  lang  Tid. 

Stærkt  fængslede  og  undertiden  dybt  be- 
vægede havde  Fru  Katharina  og  Ove  siddet  og 
hørt   paa  Jens's   lange  Beretning,    skønt  naturligvis 

ikke  uden  nu  og  da  at  afbryde  ham  med  Spørgs- 
maal  og  Begæring  om  Forklaring  af  et  eller  andet. 

Da  han  omsider  var  kommen  til  Ende  med 
sin  Beretning  og  tav,  sad  hans  Moder  og  stirrede 
paa  denne  kæmpestore,  staalsatte  Skikkelse  med 
det  vejrbidte,  arrede  Ansigt,  thi  han  var  flere 
(iange  bleven  saaret  i  Krigen,  og  med  det  faste, 
haarde  Blik.  Ved  det  første  Gensyn  havde  han 
været,  skønt  ikke  stærkt  bevæget,  dog  mild  nok, 
men  mens  han  fortalte  om  sine  Krigsbedrifter, 
luede  hans  Øjne  vildt,  og  hans  Stemme  fik  en 
skarp  Klang.  Uagtet  hans  Moder  mindedes  ham 
som  en  trodsig  Dreng,  havde  hun  dog  ikke  let 
ved  at  forlige  det  Billede  af  ham,  som  hun  siden 
Skilsmissen  havde  bevaret  i  sit  Hjerte,  med  den 
Skikkelse,  hun  nu  havde  for  Øje.  Hun  burde  jo 
glædet  sig  over,  at  han  syntes  at  være  saa  staal- 
sat,  siden  hun  saa  ofte  havde  ønsket  ham  hjem 
for  at  han  kunde  optage  Kampen  med  deres 
Dødsfjende.  Men  nu  rørte  sig  i  hendes  Moder- 
hjerte den  Kærlighed,  som  varer  længst,  og  hun 
tænkte:  han  vil  styrte  sig  blindt  i  Faren  og  gaa 
til  Grunde!  Saa  længe  Ansvaret  havde  hvilet 
alene  paa  hende,  havde  hun  følt  sig  stærk,  men 
nu  blev  hun  svag.  Hun  længtes  desuden  efter 
at  mærke  noget  mere  til  det  varme  Hjerte,  som 
hun  dog  troede  dulgte  sig  i  hans  Bryst,  og  der- 
for sagde  hun: 

«Vel  Søn,  nu  have  vi  faaet  Rede  paa  alt, 
undtagen    paa    een     1  ing.      }eg    vil    gentage    det 

Spørgsmaal,  jeg  gjorde  dig  straks:  hvi  tøvede  du 
saa  længer  Følte  du  aldrig  nogen  Længsel  efter 
Hjemmet,  efter  dine  Forældre,  din  Søster  og  din 
Mjertenskær,  thi  det  maa  jo  Margrethe  kaldes, 
siden  I  have  bundet  eder  til  hinanden  ved  et 
Løfte,    som    i    det    mindste    hun  har  holdt   helligt. » 

Jens  havde  siddet  som  hensunken  i  en  Drøm, 
efter  at  han  havde  endt  sin  Fortælling.  Nu  løf- 
tede han  Hovedet,  og  hans  store  graa  Øjne  saa 
frem  for  sig  med  et  usikkert  Blik,  som  om  han 
tænkte  efter. 

;<Baade  ja  og  nej,  Moder, »  sagde  han  om- 
sider. «I  Begyndelsen,  da  det  gik  mig  ilde,  kunde 
jeg  længes  hjem,  men  siden  ikke.  Dog,  selv  den- 
gang slige  Anfægtelser  kom  over  mig,  svor  jeg  i 
mit  Hjerte,  at  jeg  hellere  vilde  være  Hjem,  Arv 
og  Brud  foruden,  end  vende  tilbage  med  Skam. 
Siden  tænkte  jeg  ogsaa,  at  eftersom  jeg  intet  Bud- 
skab fik  fra  eder,  saa  var  jeg  glemt  eller  kun 
lidet  savnet.  Jeg  vidste  jo  intet  om  de  Ræve- 
streger, som  stak  bagved  det.  Jeg  blev  bitter  i 
Hu.  men  snart  udviskedes  ogsaa  det.  Mit  Liv 
gik  jo  fort  i  en  evig  Kamptummel.  Nu,  Moder, 
lad  nu  det  være  godt !  Jeg  er  glad  ved  at  være 
hos  eder,  og  Margrethe  vil  finde  mig  tro.  Jeg 
har  ikke  fæstet  nogen  anden  Jomfru,  enddog  jeg 
et  Par  Gange  faldt  i  Kvindesnarer.  Glæd  eder 
over,  at  jeg  tøvede  saa  længe !  Jeg  er  vendt  til- 
bage, ikke  alene  rig  paa  Ære  men  ogsaa  paa 
Mønt.     Jeg   fik   en   hoj   Løn    og  gjorde  stort  Bytte 

i  Krigen.  Det  er  alt  omsat  i  Penge  og  udgør 
saa  stor  en  Summa,  at  jeg  mener  at  kunne  indløse 
vore  pantsatte  Gaarde,  om  vi  kan  faa  Bispen  til 
at  slippe  dem  af  sine  Kløer.  Den  største  Part  af 
min  Formue  har  jeg  lykkeligt  bragt  til  Hamborg 
og  betroet  den  til  en  Købmand,  som  jeg  ved  er 
at  lide  paa.  Af  den  Aarsag  lagde  jeg  Vejen  om 
ad  Hamborg  og  drog  ikke  over  Holland.  Dog 
bringer  jeg  en  god  Pose  Penge  med,  saa  at  jeg 
ikke  kommer  tomhændet  til  Sjørring. » 

«Det  er  ved  min  Helgen  godt,>  sagde  Ove, 
som  med  nogen  Tvivl  havde  hørt  paa  Jens's  For- 
tælling om  hans  store  Rigdom.  «Især  hvis  det  er 
din  Agt  at  tage  alle  de  tolv  Svende  foruden  Tyr- 
ken op  med  til  Thy.  De  maa  være  kostbare  at 
holde. » 

« Visselig  agter  jeg  det,»  svarede  Jens,  idet 
han  nikkede.  «Kald  ellers  ikke  Murad  en  Tyrk. 
Han  er  en  ærlig  Araber.  Kejseren  har  i  sin  Liv- 
vagt en  Deling  Saracener,  og  han  var  en  af  dem. 
I  en  blodig  Dyst  ved  Rom  friede  jeg  ham  ud  af 
Fjendens  Hænder  og  reddede  hans  Liv.  Fra  den 
Dag  af  hænger  han  ved  mig  som  en  tro  Hund, 
min  Vilje  er  hans  Lov.  En  saadan  Troskab  findes 
ikke  hos  noget  kristent  Menneske.« 

«Nej,»  sagde  Ove,  «vi  ere  bedre  end  Hed- 
ninge og  Hunde. » 

«Ha,  ha, »  lo  Jens,  «du  kunde  ogsaa  sagt: 
ringere  end  Hedninge  og  Hunde.    Men  lige  meget! 

Jeg   bad   Kejseren    om   Forlov    til    at    tage  Murad  i 
mit  Brød,  og  det  blev  mig  tilladt.« 

<Men  sig  mig  dog,»  spurgte  Ove,  «har  du 
til  Hensigt  at  fejde  Bispen  paa  med  disse  tolv 
Svende?* 

'Saamænd,>  svarede  Jens,  idet  der  kom  et 
Lyn  fra  hans  Øjne,  «det  kunde  være  lysteligt 
nok. » 

« Men   betænk  dog  Jens,    at  det  er  kun  tolv, 
indvendte    hans  Moder,     xmens    Bispen    rider    med 
hundrede  Svende* 

<Nu,  hvad  det  angaar,  Moder,  da  tænker 
jeg,  at  en  af  mine  tolv  udsøgte  og  krigsvante 
Karle  kan  tage  det  op  med  ti  af  det  Skrabsammen, 
som   Bispen  rider  med.» 

Dette  er  Overmod,  Jens, »  sagde  Fru  Katha- 
rina. Bispen  er  dig  for  stærk.  Lad  derfor 
hellere  de  Fejdetanker  fare.  Skal  vi  faa  Bugt 
med  ham,  da  maa  vi  tage  Sagen  paa  en  anden 
Vis.  Det  gælder  først  og  fremmest  at  udvirke,  at 
Paven  revser  ham  og  gør  død  og  magtesløs  den 
Banstraale,  som  hviler  paa  mit  Hoved,  og  som 
sikkert  ogsaa  vil  komme  til  at  ramme  dit,  naar 
du  viser  dig  i  Stiftet.  Nej,  Jens,  vi  maa  til  Rom  I 
Vend  om  og  ledsag  mig  til  den  hellige  Fader! 
Da  vil  jeg  faa  god  Beskyttelse  paa  Rejsen  af  dig 
og  dine  tolv  Svende. 

«Ha,  ha,  lo  Jens  lidet  ærbødigt.  <.  Det  er 
en  god  Spas  den!  Saa  det  er  virkelig  eders  Alvor, 
Moder    lille,    at  I    vil    til    Rom?      Severin    fortalte 

mig  noget  derom,  men  jeg  vilde  ikke  tro  det.  Jeg 
skal  snart  faa  eder  fra  den  Grille,  som  kun  har 
sin  Aarsag  i  eders  Uvidenhed.  I  ser,  kan  jeg 
tænke,  i  Paven  en  højhellig  Mand,  Guds  Statholder 
paa  Jorden,  men  han  er  dog,  naar  det  kommer  til 
Stykket,  kun  en  verdslig  Fyrste  med  ringe  Magt 
og  en  Rænkesmed  Og  hans  Kardinaler  ere  næsten 
alle  nogle  store  Slyngler,  som  ikke  gøre  et  Skridt 
uden  at  føle  Mønten  i  Haanden.» 

«Jens,  Jens,  var  din  Mund!  Det  er  formaste- 
lig Tale.» 

«Nej,  Moder,  jeg  siger  kun,  hvad  sandt  er. 
Jeg  giver  ikke  en  Pending  for  Pavens  og  hele 
Kleresiets  Hellighed. » 

«Nu  Jens,»  sagde  Ove,  « ingen  ved  bedre  end 
vi,  at  der  kan  dølge  sig  en  Skalk  i  et  helligt 
Skrud,   men  — ^ 

«Mere  end  een,»  faldt  Jens  ind,  «saa  vist  .som 
Hiskop  Albert  i  Regensburg  gjorde  et  Forsøg  paa 
at  lade  den  gode  Kejser  Konrad,  som  stod  Paven 
imod,  myrde  i  sin  Seng,  hvad  det  dog  lykkedes 
os  at  forebygge.  Min  høje  Farbroder,«  tilføjede 
Jens  med  et  ringeagtende  Smil,  <.<har  det  nu  paa 
en  anden  Vis,  han  gaar  paa  Rævekløer,  men  det 
gør  ham  ikke  bedre,   snarere  ringere.« 

«Gud  Herren  se  i  Naade  til  os,  saa  onde 
Tider  vi  leve  i!»  udbrød  Fru  Katharina.  «Men 
du  dommer  dog  fejl,  Jens,  idet  du  skærer  alle  over 
een    Kam.       Der    gives    dog    hellige    og    retskafne 

Mænd  i  Kirken.  Dem  ville  vi  opsøge  og  i  deres 
Hænder  ville  vi  lægge  vor  Sag.» 

«Muligt  at  de  findes,*  svarede  Jens,  «men 
ikke  i  Rom.  Der  har  jeg  seet  Tingene  paa  nært 
Hold  og  ved,  at  det  er  alt  kun  Skalkeri  og  Be- 
drag. Og  det  vil  jeg  sige  eder,  Moder  min,  at 
hvis  I  staar  fast  ved  eders  Forsæt,  at  drage  til 
Rom,  da  kunde  jeg  fristes  til  at  spærre  eder 
Vejen  og  føre  eder  hjem  med  Magt.  Men  nær 
ellers  ingen  Frygt  for,  at  jeg  skal  buse  paa.  Jeg 
skal  se  mig  vel  for,  inden  jeg  begynder  paa  Krig 
med  Bispen.  Det  er  dog  muligt,  at  han  er  at 
faa  i  Tale,  naar  jeg  staar  Ansigt  til  Ansigt  med 
ham.  Men  min  Livvagt  maa  jeg  have  med  til 
min  Beskyttelse.  En  stor  Taabe  vilde  jeg  være, 
om  jeg  vovede  mig  værgelos  op  i  Thy.» 

«Nu  Jens,  det  var  fornuftigt  talt,»  sagde  Ove. 
Vild  og  Vælde  ere  dog  onde  Raadgivere.  Det 
er  mig  da  kært,  at  jeg,  inden  du  kom,  og  uden 
at  jeg  anede,  at  du  var  saa  nær,  har  havt  noget 
i  Sinde,  som  muligt  kan  blive  dig  til  Gavn,  i 
intet  Fald  til  Skade.  Jeg  vilde  gaa  til  Kongen, 
rejse  Klage  over  Biskop  Oluf  og  paakalde  Hans 
Naades  Bistand.     Nu  kan  du  gøre  det  selv.» 

«Ej  hør,>/  udbrød  Jens  og  lo  i  Skægget. 
<Naar  to  uafvidende  styre  den  samme  Kaas,  da 
maa  det  vel  være  den  rette.  Vid,  at  just  det  var 
min  Tanke,  da  jeg  drog  af  Hamborg,  og  af  den 
Aarsag  søgte  jeg  ind  til  Ribe.» 

«Hvor   kan   du    dog   fremkomme    med    et    saa 

taabeligt  Raad,  Ove,»  udbrød  Fru  Katharina,  som 
havde  opdaget,  at  Ove  havde  været  ude  hos 
Drosten  og  faaet  ham  til  at  tilstaae,  hvorledes  det 
var  gaaet  ham  der.  Dette  fortalte  hun  nu  Jens  og 
tilføjede:  ^<Vi  vide  altsaa,  at  Kongen  er  Bisp  Oluf 
god  og  vil  ikke  røre  ham  med  en  Finger.  Des- 
uden er  Kongen  jo  selv  en  banlyst  Mand  og  for- 
maar  intet. » 

<<Jo  nok,»  .sagde  Jens,  « Kongens  Sværd  bider 
altid,  naar  han  hugger  med  det,  hviler  der  end 
nok  saa  mange  Banstraaler  paa  hans  Isse.  Gak 
med  mig  til  Hove  Moder  og  tal  selv  din  Sag!» 

«Nej,  ved  Guds  Moder,  om  jeg  gør!»  svarede 
Fru  Katharina  heftigt.  «Jeg  vil  ikke  gaa  den 
Tiggergang  og  hente  mig  Skam.  ]eg  vil  ikke 
neje  mig  for  sorte  Grethe,  der  er  saa  stolt  som 
en  Jesabel.  Per  Jepsens  Hustru  har  fortalt  mig 
nok  om  det,  og  i  Gaar  red  Hendes  Naade  her 
forbi.  Hun  saa  ud  til  AUehaande.  Men  løb  du 
kun  som  en  Nar  til  Riberhus,  Jens!  Vil  du  ikke 
føre  mig  til  Rom,  saa  er  jeg  lige  glad,  hvad 
du  gør. » 

Dronning  Margrethe  Sambiria,  Datter  af  den 
vendiske  Hertug  Sambor  af  Pommern,  var  en 
meget  stolt  og  viljestærk  Kvinde.  At  hun  ikke 
var  meget  yndet,  derom  vidne  de  lidet  skønne 
Tilnavne,  Almuen  gav  hende,  «Sorte  Grethe*  paa 
Grund  af  hendes  mørke  Lød,  »Margrethe  Spræng- 
hest»,  fordi  hun  var  saa  drabelig  en  Rytterske  og 
voldsom   i  sin   Færd. 

«Nu,  dette  er  Kvindelune,  sagde  Jens,  da 
hans  Moder  i  Vrede  var  gaaet  af  Stuen.  <Hun 
frygter  for,  at  jeg  skal  fare  voldsomt  frem  og  vil 
dog  ikke  tillade  mig  at  fare  med  Lempe. » 

«Hun  kender  kun  een  Naadens  Vej,  og  den 
gaar  til  Rom,»  sagde  Ove. 

«Nu,»  svarede  Jens,  ;<jeg  vil  ikke  kere  mig 
derom,   men  gore,   hvad  jeg  finder  ret  og  rigtigt.* 


SEKSTENDE  KAPITEL. 
Paa  Riberhus. 

Det  var  den  28de  Maj  aarle  om  Morgenen,  at 
Jens  og  Ove  begav  sig  paa  Vejen  ud  til  det 
nærliggende  Slot.  De  vare  til  Hest  og  bleve  led- 
sagede af  Murad  og  et  Par  af  de  smukkest  klædte 
og  bedst  udrustede  af  Svendene. 

Da  de  vare  komne  fra  Grønnegade  ud  af 
Pilleporten,  befandt  de  sig  paa  Slottets  Grund  og 
havde  det  lige  for  sig.  Det  laa  paa  den  Høj, 
som  endnu  forefindes,  og  ragede  med  sine  takkede 
Gavle  og  sit  Spir  op  over  den  flade  Omegn. 
Men  nogen  anselig  Borg  var  det  dog  ikke,  aller- 
mindst i  Jens's  Øjne,  da  han  paa  sin  Udenlands- 
fart  havde  set  mange  langt  mægtigere  Borge.  Og 
endda  bar  Riberhus  endnu  Mærke  af  en  Ildsvaade, 
som  for  et  Par  Aar  siden  var  overgaaet  baade 
Slottet  og  Byen.  Jens  standsede  sin  Hest  og  hen- 
sank i   Tanker. 

«Ja,»    sagde  Ove,    som    mente  at  kunne  gætte 

dem,  «du  seer  nu,  at  det  er  gaaet  med  Borgen, 
som   med  Riget,  begge  Dele  ere  i   Forfald,  v 

«Men  Riberhus  har  dog  seet  megen  Storhed,  >- 
svarede  Jens,  idet  de  red  videre,  ;<og  deraf  vil  der 
gaa  Glans,  om  saa  Borgen  bliver  jævnet  med  Jor- 
den. Du  har  da  vel  ikke  glemt,  hvad  Fader  i  sin 
Tid  fortalte  os  om ,  hvorledes  det  gik  til  paa 
Riberhus  i  Danmarks  Storhedstid?* 

Saaledes  tændtes  ved  Synet  af  Riberhus  i 
Jens  Globs  Hjerte  en  Gnist  af  Fædrenelandskær- 
lighed,  som  i  hine  Splittelsens  Tider  var  en  sjæl- 
den Dyd.  Nu  dukkede  op  for  ham  Erindringen 
om  alt,  hvad  hans  Fader  havde  fortalt  om  For- 
tiden, naar  den  gamle  sad  i  Stenstuen  paa  Sjør- 
ring,  omgivet  af  en  lyttende  Kreds  af  Frænder  og 
Venner.  Jens  var  dengang  kun  en  Dreng  paa  en 
halv  Snes  Aar,  men  dog  havde  han  opfattet  det 
fortalte  klart  nok  og  nu  blev  Erindringen  derom 
levende  hos  ham. 

Ved  Riberhus  hang  jo  saa  mange  mærkelige 
Minder.  Allerede  i  Aaret  1128,  da  Slottet  stod 
der  i  Nyhedens  fulde  Glans,  holdtes  der  en  glim- 
rende Fest,  da  Kong  Niels,  Svend  Estridsens  Søn, 
gjorde  sin  Søn  Magnus's  Bryllup  med  Rekitza  af 
Polen.  Riberhus  var  blevet  valgt,  fordi  der  i  Ribe 
By  fandtes  saa  store  Oplag  af  allehaande  kostbare 
Varer.  Ved  det  Bryllup  havde  Valdemar  den 
Stores  F"ader,  Knud  Lavard,  været  med  og  ud- 
foldet saa  stor  Pragt,   at  han  vakte  sine    F'rænders 

og  senere  Banemænds,  Brudgommen  Hertug  Mag- 
nus's og  Henrik  Skattelaars  Misundelse. 

Derom  havde  Jens's  Fader  nu  kun  hørt  for- 
tælle. Men  selv  havde  han  ofte  været  paa  Riber- 
hus  som  V'aldemar  Sejers  Hofsinde.  Især  minde- 
des han  den  Glædesdag  i  Aaret  1205,  da  Kongen 
der  modtog  sin  Brud,  den  fromme  Dagmar  og 
den  Sorgens  Stund,  da  hun,  allerede  syv  Aar 
efter,  udaandede  paa  Riberhus.  Sidste  Gang,  Poul 
Glob  havde  været  der,  var  i  Aaret  1229,  da  Kon- 
gens og  Dagmars  Son,  den  udvalgte  Konge,  unge 
Valdemar,  holdt  Bryllup  med  sin  afdøde  Stifmoders, 
Dronning  Berengarias  Broderdatter,  Eleonora  af 
Portugal.  Og  Jens  mindedes  at  have  hørt  sin 
loader  sige,  at  det  var  ved  den  Lejlighed,  at  han 
fik  Ridderslaget. 

«Din  Fader  var  dog  i  stor  Gunst  hos  Kong 
Volmer,«  sagde  Ove,  da  de  red  over  Vindebroen 
ind  paa  Slottet.  «Jeg  holder  trods  alle  ilde  Spaa- 
donmie  paa,   at  hans  Søn   vil  gøre  noget  for  dig. 

De  steg  af  ved  Trappetaarnet  og  gik  saa  op, 
fulgte  af  Murad.  De  gyldne  Sporer,  og  den  pynte- 
lige, juvelbesatte  Kjortel,  som  Jens  bar,  skaffede 
ham  en  ærefuld  Modtagelse  i  Forhallen.  Hans 
^'dre  viste,  at  han  kom  fra  Steder,  hvor  der 
herskede  langt  større  Pragt  end  i  Danmark.  En 
Herre,  som  havde  tjent  sine  Riddersporer  i  Kejse- 
rens Tjeneste,  var  selvfølgelig  et  sjældent  Syn  ved 
det  danske  Hof,  og  Rygtet  om  hans  Ankomst  til 
Byen    havde    allerede    naaet    Slottet.      Det    havde 

forstorret  hans  Følge  betydeligt,  men  at  det  var 
sandt,  at  han  havde  bragt  en  Tyrk  med  sig,  det 
hk  Hoftjenerne  dog  nu  at  se.  Ganske  uhørt  var 
det  vel  ikke,  at  en  Østerlænder  havde  fundet  Vej 
op  til  Norden,  men  det  skete  dog  meget  sjældent. 
Da  derfor  Murads  Herre  og  Ove  vare  blevne  ind- 
ladte i  den  store  Hal,  flokkede  Hofsvendene  sig 
om  ham  og  vare  nærgaaende  nok  i  deres  Nys- 
gerrighed. Men  et  Lynblik  fra  Murads  mørke 
Øjne,  og  den  betegnende  Maade,  hvorpaa  han 
greb  om  Fæstet  af  det  brede ,  krumme  Sværd , 
som  hang  ved  hans  Bælte,  holdt  dem  dog  i  Af- 
stand. 

De  to  Livdrabanter,  som  stod  ved  Hallens 
Indgangsdør,  rettede  sig  til  Ære  for  den  ind- 
trædende Ridder,  og  Dørvogteren,  som  var  en 
Adelsmand  og  spillede  omtrent  samme  Rolle,  som 
i  vore  Dage  en  Adjudant  i  Kongens  Forgemak, 
indfandt  sig  for  at  erfare  de  to  Herrers  Navne  og 
Ærinde.  Kort  efter  kom  Drost  Peder  til  og  Ove 
forestillede  Jens  for  ham. 

<'Ej,  der  have  vi  jo  Manden  selv,»  udbrod 
Drosten,  «og  det  Mirakel  er  skeet,  hvorom  jeg 
talte  i  Gaar  til  eder,  Ove  Nielsen.  Jeg  blev 
\idende  derom,  alt  inden  jeg  gik  til  Sengs  i  Gaar 
Aftes,  thi  I  er  sandelig  ikke  kommen  listende  ind 
i  Ribe  By,  Hr.  Jens,  men  med  Brask  og  Bram. 
Hvad  fører  I  i  eders  Skjold  ?» 

« Intet  uden  det,  at  jeg  vil  værge  for  mig 
selv,»   svarede  Jens.       1  har  jo,   Hr.   Peder,  af  min 

Søstermand  faaet  Underretning  om,  hvorledes  det 
har  sig  med  min  Fru  Moder  og  mig.  Og  nu 
kommer  jeg  for  selv  at  udrette  det  Ærinde,  som 
Ove  Nielsen  vilde  paataget  sig  paa  mine  Vegne. 
Jeg  begærer  Foretræde  hos  Kongen  og  ønsker 
selv  at  tale  min  Sag  for  Hans  Naade. » 

«Nu,  saaledes  er  det  ogsaa  bedst,'  svarede 
Hr.  Peder.  «Jeg  skal  melde  eder  til  Kongen  og 
forebringe  ham  eders  Ønske.  » 

De  Herrer,  som  vare  til  Stede  i  Hallen  for- 
uden Drosten,  betragtede  Jens  med  nysgerrige  og 
alt  andet  end  venlige  Blikke.  De  fandt  hans  Op- 
træden anmassende  og  han  fik  derfor  en  kold  Mod- 
tagelse, da  Drosten  gjorde  ham  bekendt  med  flere 
af  dem.  Desuden  skurrede  hans  Dansk,  som  ikke 
var  fri  for  at  bære  Mærke  af  hans  lange  Udlæn- 
dighed, i  deres  Øren,  saa  nogle  af  dem  tænkte, 
at  han  var  en  udenlandsk  Eventj^rer  og  slet  ikke 
den,  han  udgav  sig  for  at  være.  En  af  Herrerne 
gik  hen  til  Drosten  og  hviskede  til  ham : 

»Se  eder  dog  vel  for,  Hr.  Peder,  inden  I 
forer  den  Karl  ind  til  Hans  Naade.  Han  er  nuiligt 
en  Skælm  og  Bedrager.* 

«Vist  ikke,»  svarede  Drosten,  <'Ove  Nielsen 
har  vedkendt  sig  ham.» 

Jens  kunde  ikke  høre,  hvad  der  blev  sagt, 
men  han  havde  en  Følelse  af,  at  Samtalen  gjaldt 
ham,  og  at  Meningen  ikke  var  god.  Han  spurgte 
derfor  Ove,  hvad  det  var  for  en  Herre,  der  havde 
hvisket  til  Drosten. 

»Tyge  Bost,  Kongens  Kammermester. >^ 

«Hvad,>  udbrod  Jens,  «er  den  Herre  i  Kong 
Kristoffers  Brod?» 

Hans  F'orundring  derover  var  forklarlig  nok, 
thi  Tyge  Bost  havde  i  sin  Tid  tjent  Brodermorde- 
ren, Kong  Abel,  og  været  den  Mand,  der  havde 
fort  Kong  Erik  ned  i  Haaden  og  ud  paa  Slien, 
hvor  han  blev  myrdet.  Derom  vidste  Jens  Besked, 
thi  Rygtet  om  Kongemordet  var  gaaet  hele  Europa 
rundt   og    havde    overalt    vakt   den    største  Opsigt 

«Tyge  Bost,»  sagde  Ove  forklarende,  «er  en 
Herre  af  stor  Æt,  de  Hviders  Blod  flyder  i  hans 
Aarer,  og  han  er  en  Mand  af  stor  Duelighed  og 
Kongen  til  megen  Nytte.  Og,  ser  du,  Jens,  Hans 
Naade  sidder  ikke  saa  sikkert  i  Sædet,  at  han  tør 
vrage  en  Haandsrækning  af  dem,  der  ville  staa 
ham  bi,  ere  de  end  Skalke.; 

«Da  sig  mig,  Ove,»  spurgte  Jens,  om  han, 
som  staar  hist  henne  ved  Kammerdøren,  ikke  er 
en  af  den  Sort?     Han  ser  ud  til  Allehaande.» 

«Det  er  Arnfast,  Abbeden  af  Ry,»  svarede 
Ove,  «en  saare  lærd  Mand.  Om  ham  ved  jeg 
kun  det,  at  han  har  staaet  paa  Erkebiskoppens 
Parti  og  været  Kongen  hadsk.  Men  siden  han  er 
her,  og  Kongens  fuldtro  Ven,  Biskop  Esger,  staar 
ved  hans  Side  og  indlader  sig  venligt  med  ham, 
saa  maa  jeg  tro,  at  Abbeden  har  skiftet  Sind.> 

Men  nu  kom  Drost  Peder  for  at  føre  dem 
ind  til  Kongen.  Han  ønskede  at  .se,  hvorledes 
det  Møde    vilde  spænde  af,    men  iøvrigt  hørte  det 

endnu  dengang  til  en  Drostes  Bestilling  ved  Lej- 
ligheder at  være  Ceremonimester,  saa  at  der  intet 
paafaldende  var  deri.  Dog  gjorde  lian  det  ikke, 
fordi  Jens  Glob  i  hans  Øjne  var  saa  vigtig  en 
Person,  men  paa  Grund  af  den  Advarsel,  som 
Tyge  Bost  havde  hvisket  ham   i  Øret. 

Kongen  og  Dronningen  befandt  sig  alene  i 
det  lille  Gemak,  som  om  de  ikke  ønskede  andre 
Vidner  til  den  Samtale,  der  skulde  føres,  end 
Drosten.  De  vidste  jo,  hvorom  den  skulde  dreje 
sig.  Kongen  hastede  da  heller  ikke  med  at  komme 
til  Maalet,  thi  da  Jens  og  Ove  vare  blevne  fore- 
stillede og  stedede  til  Haandkys,  sagde  han  naadigt: 

«Det  er  al  Ære  værdt,  Jens  Glob,  at  I  trods 
eders  unge  Alder  og  ganske  overladt  til  eder 
selv.  har  udmærket  eder  i  Kejserens  Tjeneste  og 
vundet  de  gyldne  Sporer.  I  ser,  at  jeg  alt  ved 
nogenlunde  Besked  om  eder,  men  det  kunde  lyste 
os  at  høre  om  nogle  af  de  mange  Kampe  og 
Eventyr,   I  har  bestaaet.» 

«0  ja,  fortæl,  Hr.  Jens,»  udbrød  Dronningen 
livligt.  « Eventyr  ere  altid  lystelige  at  høre,  men 
især  naar  den  fortæller,  som  selv  har  oplevet  dem. » 

Jens  bøjede  sig  for  Dronningen,  som  saa  mildt 
til  ham.  Han  fandt  ikke  «Sorte  Grethe«  uskøn, 
uagtet  hendes  Lød  ikke  var  som  Roser  og  Liljer, 
og  af  hendes  mørke  Øjne  lyste  Forstand  og  en 
fast  Vilje.  Det  sidste  var  ikke  i  samme  Grad 
Tilfældet    med  Kong  Kristoffer,    uagtet    han    ellers 

var  en  statelig  Herre  at  se  til,   ikke  ulig  sin  heden- 
gangne store  Fader. 

Jens  gav  sig  da  til  at  fortælle,  og  Herskaberne 
hørte  paa  ham  med  stor  Opmærksomhed  og  i 
Tavshed,  indtil  han  nævnede  Murad. 

'Ej,»  udbrød  da  Kongen,  «vi  have  hørt  om 
den  Tyrk,  I  har  ført  med  eder  foruden  en  stor 
Hob  Svende.  Det  kunde  lyste  os  at  se  den  Øster- 
lænder,  om  han  da  er  ved   Haanden.>; 

«Det  er  han,  Eders  Naade,»  svarede  Jens. 
«Murad  er  min  Livsvend  og  følger  mig  overalt. 
Han  staar  ude  i  Forhallen. » 

«0,   da  kald  ham  hid!»   bad  Dronningen. 

Jens  gik  da  ud  og  kom  kort  efter  igen  med 
Murad,  som  han  havde  underrettet  om,  hvem  det 
var,  han  skulde  stedes  for.  Han  nøjedes  derfor 
ikke  med  at  bøje  sig  for  Kongen,  som  sad  og  saa 
paa  ham  med  et  undrende  Blik.  Han  kastede  sig 
plat  ned  paa  Gulvet,  greb  en  Flig  af  Kongens 
Kjortel,  kyssede  den  og  mumlede  derpaa  nogle 
arabiske  Ord.  Dronningen  løftede  afværgende  Haan- 
den,  som  om  hun  frygtede  en  lignende  Tilnær- 
melse. Jens  bod  da  Murad  at  rejse  sig  og  bad 
Ove  om  at  føre  ham   ud. 

«Er  den  Karl  at  lide  paa, »  spurgte  Dronnin- 
gen, da  Murad  var  forsvunden. 

«Tro  som  Guld,  Eders  Naade,  -  svarede  Jens. 
«Der  er  intet  falskt  i  hans  Slaviskhed.  Paa  den 
Vis,  som  han  gjorde  det  her,  hilser  en  Øster- 
lænder sin  Hersker.* 


222 

«Men  hvad  var  det,  han  sagde,  da  han  laa 
for  mine  Fodder?»   spurgte  Kongen. 

«Han  bad  Allah  beskærme  Eders  Naade  og 
skænke  eder  et  langt  og  lyksaligt  Liv.» 

«Nu,»  sagde  Kongen  med  et  tungsindigt  Smil, 
«jeg  vil  ikke  vrage  en  Hednings  F'orbøn  og  Vel- 
signelse, siden  min  egen  Guds  Tjenere  kun  har 
Forbandelser  til  mig.  - 

Men  nu  benyttede  Jens  denne  Afbrydelse  til 
at  udrette  sit  Ærinde  og  fremkomme  med  sin 
Klage  over  Biskop  Oluf.  Han  var  nær  ved  at 
tro,  at  Kongen  hellere  vilde  høre  paa  hans  Krigs- 
eventyr end  lytte  til  Klagen ,  og  deri  tog  han 
ikke  fejl.  Kongen  havde  først  nægtet  at  ville 
modtage  den  unge  Ridder,  men  dog  til  sidst  ved 
Drost  Peders  Forestillinger  ladet  sig  bevæge  dertil. 

Nu  fik  Hans  Naade  fuld  Besked  om  Biskop 
Olufs  Falskneri  og  haarde  Fremfærd  mod  P^ru 
Katharina,  først  korteligt  af  Jens  selv  og  dernæst 
mere  omstændeligt  af  Ove,  hvis  Vidnesbyrd  selv- 
følgelig maatte  til  for  at  give  Klagen  Vægt  og 
Troværdighed.  Kongen  hørte  en  Stund  paa  ham, 
men  afbrød  ham  derpaa,  løftede  Haanden  og 
sagde : 

«Nu  har  jeg  hørt  Nok!  Jeg  kan  ikke  hjælpe 
eder  i  den  Sag.  Eders  Farbroder,  Jens  Glob,  er 
en  af  Kronen  højt  fortjent  Mand,  som  stod  os  bi, 
da  alle  andre  af  hans  lige  svigtede.  Ham  vil  jeg 
ikke  fortrædige,  og  det  saa  meget  mindre,  som 
alt  det,   I  og  eders  Søstermand  har  forebragt  mig. 

er  los  Anklage  og  ikke  grundet  paa  noget  Bevis. 
Der  er  jo  desuden  falden  Dom  i  Sagen,  og  den 
har  jeg  ikke  Magt  til  at  omstøde. » 

'iVel,  Eders  Naade,»  sagde  Ove,  «jeg  be- 
griber, at  det  ikke  er  at  løbe  til.  Men  Eders 
Naade  kunde  dog  unde  min  stakkels  Værmoder 
eders  Beskyttelse  ved  at  give  Biskop  Oluf  en  Ad- 
varsel, saa  at  han  hæver  den  Band,  hvori  han  har 
lyst  hende,  og  hun  kan  vende  tilbage  til  Hjemmet 
og  leve  der  i   Fred.» 

«Ja,»  tilføjede  Jens,  «det  er  os  saa  meget  mere 
om  at  gøre,  som  hun  har  sat  sig  i  Hovedet,  at 
hun  vil  til  Rom  for  at  føre  Klage  over  Biskop 
Oluf  og  bevæge  den  hellige  Fader  til  at  løse 
hende  af  Bandet.  Hun  var  alt  paa  Vejen,  kun 
ved  et  Tilfælde  traf  jeg  hende  her  i  Byen,  hvor 
hun  endnu  befinder  sig.  Vi  onske  selvfølgelig  at 
afholde  hende  fra  at  vove  sig  ud  paa  den  lange 
Rejse,  og  intet  vilde  hjælpe  bedre,  end  om  Eders 
Naade  vilde  tage  sig  af  hendes  Sag.» 

'  Men  siden  hun  er  her  i  Staden , "  udbrod 
Dronningen,  «af  hvad  Aarsag  er  hun  da  ikke  selv 
kommen  herop  for  at  tale  sin  Sag?» 

<Hun  rnente,  at  det  vilde  være  ganske  for- 
gæves,* svarede  Jens,  og  det  lader  til,  at  hun  vil 
faa  Ret,,    tilføjede  han  i  en  bitter  Tone. 

«Ja,  Jens  Glob,»  sagde  Kongen  med  Alvor, 
»eders  Moder  har  i  det  Stykke  vist  større  For- 
stand end  I.    Lad  hende  kun  drage  til  Rom.    Ene 

Paven  kan  hjælpe  hende,  ikke  jeg,  som  desuden 
selv  er  en  baniyst  Mand.» 

iEj,»  udbrod  Jens,  «det  kerer  Eders  Naade 
eder  vist  stort  om!  De  Bandstraaler  strejfe  kun 
let  et  kronet  Hoved.  Og  skulde  jeg  mene,  at  det 
maatte  være  Kongens  Sag  at  staa  en  værgeløs 
Kvinde  bi,  naar  hun  bliver  undertrykt  og  kommer 
i  Nød.  Hvorfor  fører  I  ellers  som  Retfærdighedens 
Haandhæver  Lovens  Sværd  ?» 

«Han  har  Ret, »  udbrød  Dronningen,  paa  hvem 
den  unge  Ridders  mandige  Holdning  og  frimodige 
Tale  gjorde  det  bedste  Indtryk.  Overvej  dog 
Sagen,  min  kære  Herre, »  sagde  hun  til  Kongen, 
«og  se,  om  I  ikke  kan  hjælpe  hans  stakkels  Moder 
til  Fred  og  ham  selv  til  hans  Ret.>' 

Kongen,  som  med  en  mørk  Mine  havde  hørt 
paa  Jens,  vendte  sig  nu  til  Dronningen  og  sagde 
heftigt : 

«Sig  mig  dog  hvorledes?  Vil  I,  at  jeg  skal 
skikke  en  Hær  op  til  Thy  for  at  tugte  Bispen? 
Ak,  mit  Hjerte,  lad  os  dog  ikke,  mens  vi  selv  ere 
omringede  af  saa  store  Farer,  befatte  os  med 
slige  Sager,  som  hverken  vedrøre  Kronens  Sikker- 
hed eller  Rigets  Vel  » 

«Mon  en  Skrivelse  ikke  kan  gøre  det?»  spurgte 
Dronningen  Jens. 

«Jeg  skal  ikke  kunne  sige  det,  Eders  Naade,« 
svarede  han.  «Det  er  ikke  at  vente,  men  dog  vil 
jeg  med  Tak  modtage  den  Haandsrækning,  om 
Kongen    vil    unde    mie    den.      Men    den    Skrivelse 

maa  have  Næb  og  Kløer,   om  den  skal  kunne  ud- 
rette noget. 

«Nej.»  svarede  Kongen,  idet  han  rystede  paa 
Hovedet,  saaledes  vil  den  ikke  blive.  Hvad  skulde 
tomme  Trusler  gavne  ^  Jeg  vil  ikke  byde  men 
bede,  paa  den  Vis  komme  vi  i  dette  Tilfælde 
længst.  Jeg  vil  gøre  det,  Jens  Glob,  af  Agtelse 
for  eders  Faders  Minde.  Han  viste  sig  stedse 
vort  Hus  oprigtig  hengiven.  Inden  Aften  skal 
Skrivelsen  være  i  eders  Hænder.  -> 

«Jeg  takker  eder.  Herre  Konge, »  sagde  Jens. 
«Jeg  vil  saa  forsøge  det  med  det  gode,  men  kom- 
mer jeg  ingen  Vej  med  det,  da  maa  det  onde  til,» 

«Hvad  mon  han  mente  med  det?  sagde  Kon- 
gen, da  Jens  og  Ove  havde  taget  Afsked  og  for- 
ladt Gemakket.  «Mon  han  vil  forgribe  sig  paa 
sin  Farbroder,  dertil  en  Kirkens  Mandr» 

«Ak,  min  kære  Herre^»  udbrød  Dronningen, 
<^hvad  det  sidste  angaar,  da  har  I  jo  foregaaet 
ham  med  eders  Eksempel  og  vist  ham  Vejen,  y 

«Og  det  har  straffet  sig  blodigt, »  .sagde  Kon- 
gen med  et  Suk. 

Men  han  havde  allerede  paa  flere  Maader 
givet  til  Kende,  at  han  angrede  Erkebispens  vold- 
somme Fængsling  som  en  stor  Uklogskab.  Hans 
gode  Ven  og  tro  Tilhænger,  den  Ribe  Bisp  Esger, 
havde  ikke  skyet  at  sige  ham.  at  denne  Fængs- 
ling uden  Dom  var  en  Handling,  som  stred  baade 
imod  Rigets  og  Kirkens  Love. 

«Men,»   havde  Kongen  da  svaret,    «hvad  brød 

den  Brand  af  en  Erkebisp  sig  om  Love  og  Eder? 
Han  svor  mig  engang  Troskab  over  Kristi  Legeme 
og  Blod,  og  blev  dog  en  Oprører  mod  sin  Herre 
og  Konge. » 

Nu  beroligede  han  Dronningen  ved  at  lade 
hende  vide,  at  han  snarest  vilde  gøre  et  Skridt 
for  at  udsone  sig  med  Erkebispen,  og  Biskop 
Esger  blev  glad,  da  han  hørte  det.  Men  Erke- 
biskoppens  Tilhængere  vidste  intet  om  det.  De 
troede,  at  Kongen  var  ubøjelig  og  vidste,  at  baade 
Kong  Hakon  i  Norge  og  Birger  Jarl  i  Sverrig 
havde  tilsagt  ham  Hjælp.  Men  den  var  hidtil 
udebleven  og  det  var  netop  denne  Skuffelse,  der 
havde  bøjet  Kongens  Mod ,  mens  hans  Fjender 
pønsede  paa  at  gøre  det  af  med  ham,  inden 
Hjælpen  kom. 


SYTTENDE  KAPITEL. 
En  Røst  fra  Graven. 

Da  Fru  Katharina  fik  at  vide,  at  Jens  havde 
faaet  Løfte  om  en  kongehg  Skrivelse,  der 
skulde  indeholde  Formaninger  til  Biskop  Oluf, 
sagde  hun,  at  det  var  endda  mere,  end  hun  havde 
ventet,  men  hun  tillagde  det  ikke  den  ringeste 
Betydning.  Jens  var  jo  i  Grunden  enig  med  hende 
deri,  men  modsagde  hende  dog  for  at  faa  Romer- 
rejsen ud  af  hendes  Hoved,  og  Ove  syntes  at 
gøre  sig  store  Forventninger  om  Virkningen  af 
den  kongelige  Skrivelse.  Der  var  da  intet  at  stille 
op  for  Fru  Katharina.  Hun  maatte  give  sig  og 
indvilge  i  at  vende  tilbage  til  Salling.  Ove  var 
glad  over  den  Vending,  Sagen  havde  taget,  og 
betragtede  med  Ærefrygt  Skrivelsen,  da  den  om 
Aftenen  blev  overbragt  af  en  Hoftjener.  Hvad 
den  end  indeholdt,  saa  var  den  kongelig  udstyret. 
Det  blev  saa  bestemt,  at  de  skulde  bryde  op 
den   næste    Dag.      Men    da   de   den    29de    Maj    om 

Morgenen  vare  i  Færd  dermed  og  Svendene  allerede 
\'are  stegne  til  Hest,  kom  Per  Jepsen  løbende  og 
raabte : 

« Kongen  er  p]udseli<»  død!» 

«Hvad,»  udbrød  Jens,  « er  han  bleven  myrdet ?» 

»Fanden  maa  vide  det, »  svarede  Købmanden, 
«men  vist  er  det,  at  han  aarle  i  Morges  fik  en 
hastig  Død  i  sin  Seng  efter  flere  Timers  svære 
Lidelser,  saa  at  der  dog  muligt  stikker  noget  med 
Mord  bagved.« 

Da  besluttede  Jens  og  Ove  at  opsætte  Af- 
rejsen for  at  faa  Rede  paa  denne  skæbnesvangre 
Begivenhed,  Svendene  maatte  igen  af  Sadlen, 
1  lestene  bleve  satte  i  Stalden,  og  Herrerne  ilede  i 
F"ølge  med  flere  af  Byens  Borgere  ud  til  Slottet. 
Der  fandt  de  alt  i  Forvirring,  men  de  slap  dog 
ind,  førend  Vindebroen  blev  ophejset  for  at  holde 
den  tilstrømmende  Mængde  ude. 

I  Hallen  fandt  de  Hoftets  Herrer  og  Sinder  i 
broget  Blanding,  ivrigt  samtalende,  men  med  dæm- 
pet Røst.  Flere  af  de  faldne  Ytringer  røbede,  at 
det  var  den  almindelige  Mening,  at  Kongen  var 
bleven  ombragt  ved  Gift,  og  da  Jens  snart  stødte 
paa  Drost  Peder,  spurgte  han  ham  om,  hvem  der 
vel  havde  været  Mester   for  den   Misgerning. 

Vi  vide  intet  med  Vished,«  svarede  Drosten 
med  et  mørkt  Blik,  men  der  hviler  Mistanke  paa 
Abbed  Arnfast  af  Ry. 

Ej  ham ! »  udbrød  Jens,  «jeg  saa  ham  her  i 
Gaar    og   tænkte   straks,    at  der  stak  en  Nidding  i 

ham.  Hvorledes  fik  han  Held  til  at  udfore  den 
sorte  Daad?» 

«Har  han  gjort  det, »  svarede  Drosten,  «da 
maa  det  være  skeet  silde  i  Gaar  Aftes,  da  Kon- 
gen fik  det  Indfald  at  se  ind  til  Biskop  Esger  og 
nyde  nogle  Bægere  Vin  hos  ham.  Arnfast  var 
med  ved  den  lille  Svir,  eftersom  han,  gæstmildt 
indbudt  dertil  af  Biskoppen,  havde  Ophold  i  Bispe- 
gaarden  under  sit  Besøg  her  i  Staden.  Og  nu 
fortæller  Niels  Markvard,  som  havde  Tjeneste  i 
Gaar  og  ledsagede  Kongen  ned  i  Staden,  at  Arn- 
fast viste  sig  meget  underdanig  imod  Hans  Naade, 
paatog  sig  en  Tjeners  Skikkelse,  vartede  ham  op 
og  kredensede  et   Bæger  Vin  til   ham.» 

^Da  tør  jeg  sværge  paa,  at  han  har  kommet 
Giften  i  Bægeret, »   udbrød  Jens. 

« Sværg  dog  ikke  paa  noget, »  sagde  Drosten, 
«thi  skønt  vi  nære  Mistanke  derom,  foreligger  der 
dog  intet  Bevis.« 

<Men  Niddingen  blev  vel  dog  anholdt  og 
fængslet?« 

«Nej,  heller  ikke  det,»  svarede  Drosten.  «Han 
rejste  Sønder  paa  endnu  samme  Aften,  fordi  paa- 
trængende Sager  kaldte  ham  ned  til  hans  Kloster 
i  Angel.  Og  der  var  intet  paafaldende  i  det, 
eftersom  han  forud  havde  forkyndt,  at  hans  Af- 
rejse kunde  komme  hastigt  paa.  løvrigt  vil  jeg 
sige  eder,  at  Arnfast  er  en  Mand  af  god  Byrd  og 
stor  Lærdom. » 

« Desto  større  er  hans  Brøde,   hvis  han  er  den 

skyldige, »  mente  Jens.  «Jo  højere  Stilling  dest(i 
storre  Ansvar.  Men  just  paa  Kirkens  højeste  Trin 
findes  Skælmerne.)' 

«Muligt,»  sagde  Ove,  «stikker  der  større  Folk 
bagved.  Vitterligt  er  det  jo,  at  Arnfast  har  hørt 
til  Kongens  argeste  Modstandere  og  er  gaaet 
gennem  tykt  og  tyndt  med   Erkebispen.» 

«Ej,  der  har  vi  det!»   udbrød  Jens. 

«Kære  Venner, »  sagde  Drosten,  «I  kan  tænke, 
hvad  I  vil,  men  sig  det  ikke!  Der  er  ingen  Grund 
til  at  mistænke  Erkebispen  for  at  have  tilskyndet 
til  saa  sort  en  Gerning. » 

«Ikke  det?»  udbrød  Ove.  «Da  er  han  dog 
bleven  krænket  af  Kongen,  straffet  for  sit  Over- 
mod og  kastet  i  Fængsel.  Kan  I  tvivle  om,  at 
han  hadede  Kong  Kristoffer  til   Døden  .^» 

«Nu,»  sagde  Drosten  til  sidst,  »jeg  tænker, 
at  dette  er  en  Sag,  som  ingen  Sinde  tilfulde  vil 
blive  opklaret. » 

Og  deri  fik  han  Ret.  Men  i  Dronning  Mar- 
grethes og  Domkapitlets  Skrivelser  til  Paven  fore- 
ligger der  uomstødelige  Beviser  for,  at  de  sam- 
tidige følte  sig  overbeviste  om ,  at  Kongen  var 
bleven  taget  af  Dage  ved  (lift.  Og  hvad  Erke- 
biskoppen,  Jakob  Erlandsen  angaar,  da  maa  man 
tro,  at  han  i  hvert  Fald  billigede,  hvad  der  var 
skeet,  thi  han  undsaa  sig  ikke  for  at  indstille  den 
Mand,  paa  hvem  Mistanken  for  Kongemordet 
hvilede,  til  Bispevalget  i  Aarhus,  ja  endogsaa,  da 
Udfaldet  af  Domkapitlets  Valg  ikke  faldt  afgørende 

ud,  at  indvie  ham  egenmægtigt  til  Biskop.  Men 
derfor  blev  han  revset  af  Paven,  saa  at  Arnfast 
dog  ikke  blev  Biskop.  Han  maatte  drage  tilbage 
til  sit  Kloster  og  døde  der  et  Par  Aar  efter. 

Imidlertid  havde  Dronning  Margrethe  andet 
at  tænke  paa,  end  at  efterspore  sin  Gemals  Mor- 
der. Hun  var  nu  Landets  Regentinde  og  For- 
mynderske for  Barnekongen,  den  tiaarige  Erik  den 
Sjette,  senere  kaldet  Glipping,  og  en  blodig  Krig 
stod  for  Døren,  da  Kong  Abels  Søn,  Hertug  Erik, 
og  de  holstenske  Grever  truede  med  Angreb.  Dog 
sørgede  hun  for,  at  hendes  Gemals  jordiske  Lev- 
nmger  fik  en  hæderlig  og  kristelig  Begravelse. 

Dette  skulde  synes  ugørligt,  eftersom  Kong 
Kristoffer  var  gaaet  i  Graven  med  Kirkens  Ban 
over  sit  Hoved.  Men  Biskoppen  og  Domkapitlet 
tilstedte  det  dog  og  søgte  at  retfærdiggøre  sin 
Eftergivenhed  dermed,  at  Kongen  paa  det  sidste 
havde  vist  Tegn  paa  Anger  og  endogsaa  talt  om 
at  give  Erkebiskoppen  Oprejsning,  hvorfor  han 
maatte  anses  for  at  have  været  værdig  til  at  faa 
Absolution. 

Jordefærden  foregik  nogle  Dage  efter  uden 
store  Forberedelser  men  dog  med  kirkelig  Pomp  i 
Domkirken,  og  Jens  og  Ove  bivaanede  den.  Føl- 
get fyldte  næsten  hele  den  store  Kirke,  fra  hvis 
mange  Helgenaltre  der  skinnede  Lys.  Biskop 
Esger  læste  Dødsmessen  fra  Højaltret,  som  den- 
gang stod  midt  i  Koret  under  Kuppelen,  og  Dom- 
kapitlets Kor   lod  Sangens  Toner   rulle   hen    under 

Kirkens  Hvælvinger.  Det  lød,  som  om  hver  af 
Sangerne  udoste  sin  Hjertesorg  i  Toner,  og  alle, 
som  hørte  derpaa,  følte  sig  dybt  grebne.  Uagtet 
Kong  Kristoffer  ikke  havde  været  nogen  stor 
Regent,  havde  han  dog  været  agtet  og  yndet  som 
en  modig,  ridderlig  og  huldsalig  Herre.  Og  hvor 
sørgeligt,  at  hans  Livstraad  var  bleven  brat  over- 
skaaret  ved  en  Niddingsdaad  i  hans  kraftigste 
Alder,  thi  han  havde  kun  naaet  sit  fyrretyvende 
Aar,   da  han  blev  bortkaldt. 

Nogle  saa  tilbage  og  tænkte  paa,  hvilken 
krank  Skæbne  Kong  Valdemars  Sønner  havde 
faaet  og  alle  vare  komne  brat  af  Dage.  Unge 
Valdemar,  Dagmars  Søn,  var  omkommen  ved  et 
Vaadeskud  paa  Jagten,  Erik  var  bleven  skamme- 
ligt myrdet  af  sin  egen  Broder,  Brodermorderen 
Abel  var  paa  Flugten  efter  et  tabt  Slag  bleven 
nedhugget  bagfra  af  en  Friser,  og  nu  var  Kri- 
stoffer bleven  snigmyrdet  ved  Gift.  Men  ved  at 
se  fremad,  blev  ingen  trøstet,  thi  Riget  var  i  Fare, 
Fjenden  truede  udefra,  der  herskede  Splid  i  Fol- 
ket, og  der  var  kun  en  Kvinde  og  en  Barnekonge 
til  at  staa  for  Styret.  Og  dog  skulde  det  blive 
endnu  værre,  end  nogen  dengang  anede. 

«Mord  paa  Mord,»  sagde  en  gammel  Dom- 
herre til  en  af  sine  Medbrødre.  «De  ere  sikre 
Tegn  paa  Tidens  Forfald.  Men  nu  har  han  der 
faaet  Selskab ! » 

Og  saa  pegede  han  paa  en  Ligsten  i  Koret, 
som  de  gik   forbi.      Under   den  hvilede  Kong  Erik 

Emund,  som  for  omtrent  hundrede  Aar  siden 
var  bleven  m>Tdet  af  Sorteplov  paa  Hvidding  Ting 
i   Nærheden  af  Ribe. 

Men  hverken  Jens  eller  Ove  tænkte  saa  dybt 
eller  langt.  Kong  Kristoffers  Død  var  ingen  Hjerte- 
sorg for  dem.  Derimod  tænkte  Ove  med  Be- 
drøvelse paa,  at  den  kongelige  Skrivelse  til  Biskop 
Oluf  nu  vilde  blive  virkningsløs  og  sagde  det  til 
Jens. 

<Ja,  svarede  Jens,  «nu  kunne  vi  lige  saa 
godt  kaste  den  i  Ilden,  enddog  jeg  ikke  tror,  at 
der  vilde  være  meget  vundet  ved  den.» 

«Vi  ville  dog,  >.-  sagde  Ove,  « bevare  den  og 
overbringe  den  efter  Bestemmelsen.  Det  er  dog 
muligt,  at  dette  skrevne  Ord,  der  kommer  som 
en  Rost  fra  Graven,  kan  gøre  noget  Indtryk  paa 
den  Synders  Hjerte,  til  hvem  det  er  stilet. » 

«Bild  dig  det  ind!»   svarede  Jens. 

Den  næste  Dag  brød  de  op  og  drog  Nord 
paa  ad  Salling  til. 


ATTENDE  KAPITEL. 
Ære  og  Skam. 

Det  var  en  smuk  Junidag  henad  Aften ,  at  de 
nærmede  sig  Vellumgaard.  Inger  og  Margrethe 
stod  ved  Borgeledet  og  skuede  ud  saa  vide  i  den 
Retning,  hvor  Vejen  kom  fra  Skive.  Det  havde 
de  i  de  sidste  Dage  oftere  gjort,  uagtet  de  indsaa 
det  usandsynlige  i,  at  de  vilde  faa  Ove  at  se  efter 
saa  kort  Tids  Forløb. 

« Kender  jeg  ham  ret, »  sagde  Inger  i  en  mis- 
modig Tone  til  Margrethe,  «da  lader  han  ikke 
Moder  i  Stikken.  Kan  han  ikke  faa  hende  til  at 
vende  om,  da  gør  han  hende  Følgeskab  lige  til 
Rom.  > 

<Ja,>  sagde  Margrethe,  «jeg  er  ogsaa  kun 
lidet  glad  ved  det,  men  vi  tør  dog  ikke  laste  Ove 
derfor. 

«Ja  du,'  udbrød  Inger,  «men  jeg  bør  tænke 
paa  det  Barn,  jeg  bærer  under  mit  Hjerte.  Skal 
jeg    muligt    aldrig    mere    gense    min    Husbond    og 

vorde  PInke,  inden  jeg  bliver  Moder?  Lang  og 
farefuld  er  den  Rejse. » 

«Nu,  nu,»  sagde  den  gamle  Gaardfoged  Mogens, 
som  i  det  samme  kom  hen  til  dem.  «Mens  man 
frygter  det  værste  bør  man  dog  altid  haabe  det 
bedste,  og  den  venter  ikke  for  længe,  som  har 
Haab  om  noget  godt.» 

Margrethe  sagde  intet  men  vedblev  at  stirre 
ud,  indtil  hun  pludseligt  greb  Inger  i  Armen, 
pegede  hen  til  det  Sted,  hvor  Vejen  gik  ud  af  en 
Lund  og  raabte:    «Se  der!» 

Inger  vendte  Hovedet  brat  og  saa  en  Rytter- 
skare, hvis  Vaaben  glimrede  i  Aftensolen,  ride  ud 
af  Lunden. 

«Jesus!»  raabte  hun.  «Det  er  Bispens  Folk, 
som  komme  over  os.» 

Men  nu  viste  der  sig  en  Vogn,  og  da  det 
hele  Tog  var  kommen  nærmere,  genkendte  hun 
Ove,  som  red  ved  Siden  af  den. 

«Det  er  demlx  raabte  hun  og  løb  ud  paa 
Vejen,  men  hun  var  ikke  kommen  ret  langt,  forend 
hun  blev  standset  af  en  statelig  Herre,  som  var 
reden  hende  i  Møde. 

&\^el  mødt,  Inger  Poulsdatter,»  raabte  han, 
idet  han  parrerede  sin  Hest  og  standsede  foran 
hende. 

«Hvo  er  I  Herre .'^  spurgte  hun,  idet  hun 
stirrede  ham  ind  i  hans  vejrbidte,  barske  Aasyn. 
Derpaa  kastede  hun  et  forskræmt  Blik  til  Murad, 
som  havde  indhentet  sin  Herre. 

«Ha,  ha, »  lo  Jens  med  sin  dybe  Røst.  «Man 
skal  se,  at  du  ikke  tjenkender  'din  egen  Broder. 
Men  jeg  er  jo  ogsaa  vokset  et  Stykke,  siden  du 
saa  mig  sidst. « 

Men  nu  havde  han  faaet  Øje  paa  Margrethe, 
som  var  bleven  staaende  oppe  ved  Borgeledet,  red 
derop  uden  at  afvente  Ingers  Svar,  sprang  af  Sad- 
len, kastede  Tøjlen  til  Murad,  traadte  hen  til  Mar- 
grethe,   hilste   hende   ærbødigt   og   sagde    muntert : 

(tVær  hilset,  skøn  Jomfru!  Mindes  I  at  have 
seet  mig  før?» 

«Jens!v  udbrød  hun,  efter  at  hun  havde  stirret 
et  Øjeblik  paa  ham. 

«Nu,  Gud  have  Lov,»  svarede  han,  «at  du 
dog  ikke  fornægter  mig  lige  som  Inger,  der  nys 
spurgte  mig:   hvo  er  I,   Herrer* 

«Jeg  har  aldrig  tvivlet  om,  at  du  vilde  komme, » 
sagde  Margrethe  med  usikker  Rost,  idet  hendes 
Øjne  funklede  gennem  Taarer. 

Han  greb  begge  hendes  Hænder,  drog  hende 
til  sig,  saa  paa  hende  og  udbrød: 

«Det  kunde  ved  min  Helgen  let  hændet,  at 
jeg  ikke  havde  genkendt  dig,  havde  jeg  ikke  forud 
vidst,  at  du  var  her,  saa  stor  og  dejlig  du  er 
bleven,   mens  Krigen  har  rakket  mig  grumt. » 

«Gud  være  priset,  at  du  kom!  sagde  hun, 
idet  hendes  Aasyn ,  som  var  blevet  meget  blegt, 
nu  blussede.        Nu  er  al   min   Kvide  endt.» 

»Tænk    ikke    det    mit    Hjerte,  >     svarede   Jens 

med  Alvor.  «Det  bæres  mig  for,  at  den  nu  forst 
ret  vil  begynde.* 

«0,  naar  du  er  ved  min  Side,  da  frygter  jeg 
intet  paa  den  ganske  Jord,  end  ikke  Djævlen 
selv  » 

«Ja,»  svarede  Jens  med  et  barskt  Smil,  «vi 
komme  jo  nok  til  at  bide  Skeer  med  den   Herre. » 

«Vil  du  fejde  Biskoppen  paa?»  spurgte  hun, 
idet  hun  saa  til  Svendene,  som  nu  nærmede  sig. 
Der  kom  et  Lynglimt  fra  hendes  Øjne,  idet  hun 
sagde  det. 

«Saaledes  spurgte  ogsaa  Ove  mig,  da  vi 
mødtes  i  Ribe,  og  jeg  svarede,  at  det  kunde  være 
lysteligt  nok,  men  Moder  bad  mig  betænke,  at 
mine  Svendes  Tal  kun  er  tolv,  mens  Bispen  rider 
med  hundrede.  Og  deri  maa  jeg  give  hende  Ret, 
at  hvor  gode  mine  tolv  end  ere.  saa  er  den  Strids- 
magt dog  i  Længden  for  ringe,  hvad  jeg  dog  ikke 
tilstod  straks.  Men  jeg  har  siden  tænkt  over 
Sagen  og  kommen  til  den  Slutning,  at  det  vil 
være  klogest  at  begynde  med  Lempe,  saa  faa  vi 
siden  se. 

Nu  skønnede  Margrethe,  at  Fru  Katharina 
havde  holdt  sit  Løfte  og  bevaret  hendes  Hemme- 
lighed, saa  at  Jens  var  uvidende  om,  hvor  nær- 
gaaende  Biskop  Oluf  havde  været  imod  hende. 
Hun  tørstede  efter  Hævn  over  den  frække  Prælat, 
og  hun  kunde  sige  sig  selv,  at  et  Ord  af  hende 
om  den  Sag  vilde  være  nok  til  at  drive  Jens  til 
Daad;   men  dog  tøvede  hun.     Fornuft  og  Overlæg 

havde  dog  mere  Raaderum  hos  hende  nu,  end  da 
hun  for  snart  tolv  Aar  siden,  siddende  ved  Hr. 
Buris's  og  Uden  Kirstens  Grav,  knyttede  sin 
Skæbne  til  Jens  og  mente  at  kunne  trodse  den 
hele  Verden.  Hun  indsaa  det  mislige  i  at  styrte 
Jens  blindt  i  Faren  og  nøjedes  derfor  med  at  sige: 

«Det  er  vel  saaledes  klogest.  Men  se  dig 
dog  vel  for,  at  de  snu  Præster  ikke  overliste  dig. » 

«Det  vil  ikke  falde  dem  let, »  svarede  Jens 
fortrøstningsfuldt.  «Jeg  tror  dem  ikke,  det  kan 
du  skønne  deraf,  at  jeg  fører  .saa  god  en  Livvagt 
med  mig.  Nødigt  vil  jeg  gemmes  i  Børglums 
Fangehul  og  endnu  nødigere  se  dig  blive  slæbt  i 
Kloster.  Er  det  ikke  prægtige  Karler  Jeg  har 
udsøgt  de  bedste,  hvor  jeg  kom  frem.  Men  han 
der, »  tilføjede  han,  «er  min  Livsvend  og  mig  hen- 
given til  Døden.     Und  ham  dog  et  Blik!» 

Margrethe  saa  til  Murad,  nikkede  til  ham  med 
et  Smil  og  sagde:  «Han  huer  mig  godt!»  Jens 
forklarede  Murad,  hvem  den  Jomfru  var  og  hvad 
hun  havde  sagt,  hvorpaa  Murads  mørke  Aasyn 
oplivedes,  og  han  bøjede  sit  Hoved  saa  dybt,  at 
det  næsten  rørte  ved  Hestens  Manke. 

Nu  kom  Severin,  som  fik  en  hjertelig  Vel- 
komsthilsen af  Margrethe  og  Tak,  fordi  han  havde 
røgtet  sit  Ærinde  saa  vel,  og  til  sidst  Vognen, 
hvor  nu  Inger  sad  ved  sin  Moders  og  Giseles 
Side,   mens  Ove  red  ved  Siden  af  Vognen. 

«Gud    være  takket,    kære  Katharina,«    udbrød 

Margrethe,    « fordi  han  magede  det  saa,  at  I  maatte 
vende  Rom  Ryggen  og  sætte  Kaasen  hjemad!« 

Tak  ikke  Barn,»  svarede  PVu  Katharina  med 
Alvor,  førend  du  ser,  hvad  det  er,  du  har  faaet. 
Det  sidste  kan  bUve  værre  end  det  første. » 

Og  saa  fortalte  Ove  om  Kong  Kristoffers 
pludselige  Død  og  om  den  kongelige  Skrivelse, 
han  førte  med  sig,  hvad  Margrethe  hørte  paa  med 
stor  Ligegyldighed.  Hun  var  lige  glad,  om  Riget 
gik  under,  naar  kun  Jens  blev  bevaret  for  hende, 
og  da  modne  Mænd  i  de  Tider  ogsaa  først  og 
fremmest  tænkte  paa  deres  eget,  kunde  en  ung 
Jomfru    ikke    lastes,    fordi    hun    gjorde   det   samme. 

«Nu  maa  jeg  nok  rappe  mig  og  se  at  komme 
ind  for  at  sørge  for  mine  Gæster, »  sagde  Inger, 
idet  hun  sprang  af  Vognen. 

«Ja,  Inger, »  sagde  Jens,  «vi  komme  lovlig 
mandstærke.   Du  faar  mange  Munde  at  sørge  for. » 

«Siger  intet,  Jens, »  sagde  Ove.  «0m  du  saa 
var  kommen  med  fire  og  tyve  Svende  i  Stedet  for 
tolv,  skulde  de  hverken  komme  til  at  sulte  eller 
tørste  paa  Vellumgaard.« 

«:Nu,  Ove,»  svaredejens,  «man  tør  nok  sidde 
sin  Ven  nær,  men  man  maa  ikke  sidde  Laaret 
af  ham.     jeg   agter   ikke   at  blive  her  ret  længe. » 

Om  Aftenen  drøftede  de,  hvad  Jens  nu  skulde 
gøre.  Ove  raadede  ham  til  at  opsøge  Biskoppen, 
overrække  ham  den  kongelige  Skrivelse  og  for- 
lange Bandlysningen  hævet. 

«Hvad  mener  I,   Moder  .^»   spurgte  Jens. 

«Prøv  det  kun,»  svarede  Fru  Katharina  i  en 
forsagt  Tone.  «Hvor  man  ikke  kan  komme  over, 
der  maa  man  jo  krybe  under.  Men  det  gør  vel 
hverken  fra  eller  til.  Siden  jeg  ikke  kunde  faa 
dig  med  til  Rom,  betragter  jeg  Ævret  som  op- 
givet. » 

«Og  du,   Margrethe.?*  spurgte  Ove. 

«Ha,  ha!»  lo  Margrethe,  og  de  Lattertoner 
havde  en  underlig  Klang.  «Prøv  nu  først  det 
søde!  Men  skal  det  bitre  til,  da  kom  og  hent 
Raad  hos  mig.» 

Jens  forstod  ikke  rigtig  den  Tale,  men  hans 
Moder  gættede  dens  Mening. 

«Raader  du  Jens  til  nogen  Ubesindighed, 
Margrethe,  sagde  hun,  «da  kan  det  koste  ham 
hans  Liv. 

Ej  hvad.  Moder, »  sagde  Jens,  « Livet  maa 
sættes  ind,  naar  man  vil  vinde  Spillet  i  denne 
Verden.  Hvad  har  jeg  gjort  andet,  siden  jeg 
drog  af  Hjemmet?  Men  vær  ellers  tryg!  Jeg 
lader  mig  ikke  drage  længere,  end  jeg  selv  vil 
gaa.>.   — 

Til  sidst  erklærede  Jens  kort  og  godt,  at  han 
i  hvert  Fald,  naar  han  havde  holdt  Rast  et  Par 
Dage  paa  Vellumgaard,  vilde  drage  over  til  Thy 
og  tage  Sjørring  i   Besiddelse. 

Men  inden  han  kom  afsted,  havde  han  en 
Samtale  i  Enrum  med  Margrethe.  De  sad  ved 
Siden    af  hinanden    paa    en   Bænk    i  Urtegaarden. 

Da  tog  han  en   liden  rod  Silkepose   frem  og  holdt 
den  op   for  hendes  Øjne. 

>Ej,>^  udbrød  hun,  idet  der  kom  en  Glædes- 
straale  fra  hendes  skonne  Øjne,  «for  noget  siden 
tænkte  jeg,  at  jeg  aldrig  mere  vilde  faa  den  at 
skue.  I  mange  Aar,  Jens,  bar  jeg  den  ved  min 
Barm . 

I  den  havde  den  halve  Ring  ligget,  og  saa- 
ledes  havde  hun  sendt  Jens  den  med  Severin. 
Nu  aabnede  han  Posen  og  viste  hende,  at  den 
anden  Halvpart  ogsaa  laa  der,  tog  saa  Stykkerne 
frem  og  holdt  dem  sammen. 

>^Se,»  sagde  han,  «nu  er  Ringen  vorden  hel, 
men  giver  jeg  slip,  da  søndres  den,  og  Stykkerne 
falde  fra  hinanden.  Hvordan  skal  det  nu  være.- 
Skal  vi  lade  den  blive,  som  den  er,  eller  give  den 
til  en  Guldsmed,  for  at  han  kan  svejse  den 
sammen?« 

Det  er  jo  lige  meget,  Jens,  hvad  vi  gore 
med  den  nu,  da  den  har  gjort  sin  Gavn. 

Hvor  du  er  tungnem  i  Dag,  mit  Hjerte, » 
udbrød  Jens,  idet  han  greb  hendes  Haand.  «V^i 
have  jo  lige  som  Ringen  været  i  to.  Skulle  vi 
nu  se  at  komme  sammen  og  vorde  eeth> 

><  Mente  du  med  Guldsmeden  en  Præst,  Jens, 
da  ville  vi  aldrig  komme  sammen. » 

<Nu,  saa  gore  vi  det  uden  Præst.  >• 

«Saa  snakkede  du  ogsaa, »  vedblev  Margrethe, 
« dengang  vi  delte  Ringen,  noget  om,  at  Frænder- 

l6 

nes  Samtykke  helst  skulde  til.  Gaa  til  Moder 
først  og  kom  saa  til  mig!» 

«Gerne,»  udbrød  Jens,  «gaar  jeg  til  din  Moder 
og  alle  Frænderne,  ja  til  Farbroder  med,  om  det 
skal  være.  Maaske  han  falder  til  Føje  og  signer 
vor  Pagt.  Da  vil  Æren  jo  være  reddet,  og  der- 
efter synes  du  at  stile  nu.  Men  da  vi  for  tolv 
Aar  siden  sluttede  vor  Pagt,  da  var  du  anderledes 
til  Sinds  og  lod  haant  om  Æren.» 

<  Biskop  Olufs  Velsignelse  vilde  tynge  paa 
mit  Hoved  som  en  Forbandelse,  om  den  blev  mig 
til  Del, »  udbrød  Margrethe,  idet  V^reden  farxede 
hendes  Kinder  røde. 

«Ej,  hvor  du  bliver  hed.  min  Dukke  !>  sagde 
Jens,  idet  han  tog  hende  under  Hagen.  «Dit  Had 
til  Biskoppen  synes  at  være  endnu  stærkere  end 
mit. » 

«Vel  muligt,  Jens,»  svarede  Margrethe,  idet 
hun  fattede  sig,  «men  bryd  dig  ikke  om  det.  Raad 
dig  selv,  gaa  dine  egne  Veje  og  se  saa,  hvad  du 
faar  ud  af  det.» 

«Du  raader  ikke  fra  og  spaar  dog  ilde,»  sagde 
Jens.  «Nu  kan  jeg  ikke  blive  klog  paa  dig.  Du 
er   dog   som    andre  Kvinder   og  har  mange  Sind.» 

«Ikke  hvad  dig  angaar,  Jens,*  svarede  hun, 
idet  hendes  Øjne  straalede  af  t^lskov.  ^]eg  vil 
følge  dig  under  alle  Kaar.  Skulde  det  briste  baade 
med  Signelsen  og  Frændernes  Samtykke,  da  gaar 
jeg  dog  med  dig  og  lad  det  saa  blive  de  andre 
til  Skam!. 

•  <Nu  kender  jeg  dig  igen,  mit  Hjerte, »  ud. 
brød  Jens,  drog  hende  til  sig  og  gav  hende  et 
varmt  Kys. 

Et  Par  Dage  efter  rykkede  Jens  ud  med  Murad, 
Severin  og  hele  sin  Ryttertrop,  drog  over  Mors  til 
Thy  og  satte  saa  Kaasen  lige  op  til   Sjorring. 


16=* 


NITTENDE  KAPITEL 
Velkomst. 

De  red  det  sidste  Stykke  Vej  i  den  lyse  Sommer- 
nat og  naaede  Sjørring,  inden  Dagen  brød  frem. 
Taarnet  viste  sig  i  den  usikre  Belysning  i  sin 
skumle  Majestæt,  og  Nord  for  det  saaes  Avls- 
gaardens  lave  Bygninger  med  dens  Lader  og  Stalde. 
Der  havdejens  mest  tumlet  sig  i  sin  Barndom,  og 
derfra  var  han  reden  ud,  da  han  for  tolv  Aar  siden 
forlod  Hjemmet.  Hvor  meget  var  der  ikke  skeet 
siden  den  Dag.  Men  nu  saa  han  med  ganske 
andre  Øjne  paa  sin  Fædreneborg.  Han  ringeagtede 
ikke  mere  det  gamle  Hjem,  som  nu  var  hans  eneste 
Tilflugt,  og  som  skulde  blive  Udgangspunktet  for 
hans  Forsøg  paa  at  tilbagevinde  de  tabte  Fædrene- 
godser. 

Der  var  endnu  ganske  stille  baade  paa  Borgen 
og  i  Gaarden.  Hele  Besætningen  syntes  at  sove, 
om  der  var  nogen,  og  derom,  mente  Severin,  kunde 
der    næppe    være    nogen    Tvivl.     Der    var    sikkert 

anbragt  en  Vagt  af  væbnede  Svende  for  at  holde 
Bønderne  i  Ave.  Men  Jens  vilde  nødigt  give  sig 
i  Kast  med  det  ukendte.  Han  havde  lært  andet 
i  Krigen  end  at  buse  paa. 

Det  skader  ikke,  at  vi  se  os  for, »  sagde  han 
til  Severin.  «Lad  os  prøve  paa  at  finde  Gutvin, 
saa  vi  kunne  faa  Rede  paa  Tingen." 

^<Gutvin  er  sikkert  i  Taarnet, »  sagde  Severin. 
«Det  slutter  jeg  deraf,  at  Vindebroen  er  ophejset. 
Men  jeg  kender  et  Vadested  i  Borggraven.  Jeg 
vil  prove  paa  at  vade  derover. » 

Han  sprang  da  af  Hesten,  kom  vel  over  Gra- 
ven, klatrede  op  ad  den  kun  tyve  F"od  høje  Borgø 
og  forsvandt  i  Taarnet.  Kort  efter  kom  han 
igen  til  Syne  med  Gutvin  ved  sin  Side.  De  hej- 
sede Vindebroen  ned,  ilede  over  den,  og  nu  stod 
Gutvin  ved  Siden  af  Jens'  Hest  og  stirrede  paa 
Rytteren. 

« Vel  mødt,  Gutvin  !>.  sagde  Jens,  idet  han  "slog 
ud  med  Haanden. 

« Herre,  udbrød  Gutvin,  idet  han  slog  Hæn- 
derne sammen,  «er  I  virkelig  Jens  Glob,  Pouls 
Søn?  Men  det  maa  jo  være  saa,  siden  Severin 
siger  det.  Hvilken  utænkelig  Lykke,  at  I  er  vendt 
tilbage. » 

Og  saa  brast  han  i  Graad. 

«Nu  Gutvin, »  sagde  Jens,  «naar  du  faar  tørret 
dine  Øjne  og  seet  ret  paa  mig,  saa  genkender  du 
mie  nok.» 

«Og  hvilken  Flok  herligt  rustede  Svende  I  fører 
med  eder,   og  dertil  en  Tyrk,   ha,   ha!» 

«Ret  saa.  Gutvin!  Du  maa  hellere  le  end  græde. 
Men  sig  os  nu,  hvorledes  det  staar  til.  Har  Bi- 
skoppen lagt  nogen  Besætning  her  paa  Gaarden?» 

«Kun  en  halv  Snes  Svende,  som  have  deres 
Kvarter  nede  i  .det  ny  Stuehus,  og  saa  Erik  Skri- 
ver, som  er  her  for  at  modtage  Bøndernes  Afgifter 
og  se  mig  paa  F"ingrene  Han  ligger  og  breder 
sig  i  eders  Faders  Seng,  som  han  har  ladet  flytte 
ind  i  Stenstuen.  Og  i  Kamret  ved  Siden  af  ligger 
Rasmus,  den  stærkeste  af  Svendene,  som  han  har 
her  til  sin  Opvartning  og  Beskyttelse.  De  ligge 
endnu  begge  deroppe  og  snorke  som  Svin.» 

«Nu,»  sagde  Jens  muntert,  «de  faa  snorke 
videre  en  liden  Stund  endnu.  Før  os  forst  over 
til  Svendene.« 

De  red  saa  over  paa  Gaarden,  og  Gutvin  viste 
dem,  i  hvilke  Kamre  de  laa.  Jens  bod  seks  af 
sine  Ryttere  at  stige  af  og,  førte  af  Severin,  brød 
de  ind  i  Huset.  Man  hørte  noget  Spektakkel, 
men  det  varede  ikke  længe.  De  sovende  Svende 
bleve  overrumplede  og  vare  saa  fortumlede,  at  de 
slet  ikke  prøvede  paa  at  gøre  Modstand.  Efter  at 
deres  Vaaben  vare  blevne  fjernede  og  de  selv 
komne  i  Klæderne,  bleve  de  alle  indespærrede  i 
eet  Rum,  og  en  Vagt  sat  for  Døren. 

«Lad  os  nu.  Gutvin,)*  sagde  Jens,  «se  op  til 
din  Skriver  og  den  stærke  Rasmus.* 

Han  gik  saa  tilbage  til  Borgen,    fulgt  af  Gut- 

vin,  Severin  og  Murad.  Da  de  vare  komne  op 
ad  Hojenloftstrappen,  for  Skriveren  op  i  Sengen 
og  raabte  til  Jens,  som  gik  i  Spidsen : 

«Hvo  er  I,  og  hvor  tør  I  trænge  herind?« 
Men  da  han  i  det  samme  fik  Øje  paa  Gutvin,  som 
stod  i  Døren  og  saa  paa  ham  med  et  haanligt 
Grin,  sank  han  tilbage  i  Dynen,  idet  han  udbrod: 
« Gutvin,   du   har  forraadt  mig!» 

■  Ud  af  F"jerene,  din  Æsel!»  raabte  Jens.  «Hvor 
tor  du  hgge  i  min  Faders  Seng?» 

■  Hvad,  i  eders  Faders  Seng?»  udbrød  Skrive- 
ren, idet  han  sprang  op.  «Nu  se  Gud  og  alle  hellige 
Patroner  i  Naade  ned  til  os !  Kalder  I  med  Rette 
denne  Seng  eders  Faders,  da  maa  I  jo  være  Pouls 
Søn,  Jens.» 

«Det  er  ham,»  sagde  Gutvin  med  et  Nik. 
«Han  er  kommen  for  at  tage  sin  Ejendom  i  Be- 
siddelse, saa  nu  er  Bispens  og  eders  Regimente  her 
paa  Sjorring  til  Ende.» 

Imidlertid  hortes  der  Tummel  fra  Sidekamret, 
hvor  Severin  og  Murad  straks  vare  trængte  ind. 
Jens  gik  derhen,  men  mødte  i  Døren  Severin,  som 
sagde : 

«Nu  have  vi  bundet  ham.  Han  brugte  sine 
Næver  godt  og  sprællede  svært,  men  Murad  kunde 
have  ham.  Det  var  en  Lyst  at  se,  hvor  snildt 
Murad  kan  knytte  en  Strikke.  >' 

Jens  lo  og  gik  ind  for  at  tage  stærke  Rasmus 
i  Øjesyn. 

«Jesus,v  sagde  Skriveren  til  Gutvin.      « Af  hvad 

Aarsag  har  han  den  Tyrk  med  sig,  skal  vi  und- 
Hvesr« 

«Nu,»  svarede  Gutvin  tort,  det  k)d  sig  vel 
gøre  ved  en  kristen  Bøddel,  om  det  var  Herrens 
Mening.  Men  jeg  ved  ikke,  hvad  han  er  til  Sinds  at 
gøre.  Se  nu  at  komme  i  Klæderne,  da  vil  I  snart 
erfare  det.» 

Skriveren  kom  i  Klæderne  og  stærke  Rasmus 
med.  Han  troede,  at  Murad  var  Fanden  selv,  og 
var  bleven  ganske  tam.  Derpaa  bleve  de  begge 
førte  over  til  Gaarden  og  lukkede  ind  til  de  andre 
Svende. 

«Hvad  gøre  vi  nu  med  demr»  sagde  Jens  til 
Gutvin. 

«Mit  Raad  er, »  svarede  Gutvin,  «at  I  skaaner 
dem  og  lader  dem  løbe.« 

«Nu,»  sagde  Jens,  «jeg  ser  ingen  Grund  til 
at  straffe  dem,  med  mindre  de  skulde  have  gjort 
sig  skyldige  i   Misgerninger.^* 

«Paa  det  Lav  nej,»  svarede  Gutvin.  «Stærke 
Rasmus  ragede  rigtignok  en  Gang  uklar  med  nogle 
Bønder  fra  Thorsted,  men  de  gav  ham  en  Dragt 
Prygl,  og  den  maatte  han  tage,  eftersom  ikke  en 
af  hans  Fæller  rørte  en  Haand  til  hans  Forsvar. 
De  have  ikke  taget  sig  stort  andet  for,  end  at 
æde,   drikke  og  sove>. 

«De  se  ved  min  Helgen  mæskede  nok  ud,» 
sagde  Severin. 

«Ja,v   sagde  Gutvin,    <'det  vil  blive  en  X'inding 

for  Fadeburet    og  Ølkælderen,    naar    vi    blive  dem 
kvit  » 

«Glæd  dig  ikke  for  tidlig,  Gutvin, »  sagde 
Jens.  'Mine  tolv  Svende  kunne  ikke  leve  af  Luf- 
ten. Det  fattes  dem  hverken  paa  Madlyst  eller 
Tørst. » 

«Nej,  det  kan  jeg  tænke.  Men  hvad  Herren 
gør  med  sit  eget,  det  er  en  anden  Sag.  Bispens 
Svende  ere  Slughalse  og  vare  ublu  i  deres  For- 
langender. Men  med  Forlov,  Jens,  agter  I  at  holde 
disse  tolv  drabelige  Karle  i  eders  Brod  r  Deres 
Udrustning  er  kostbar,  og  det  vil  tære  paa  Pungen 
at  holde  dem  ved  Magt.  Hvad  det  vil  sige,  det 
fik  jo  eders  Fader  at  mærke.  Vel  var  hans  Rytter- 
trop mange  Gange  større  end  denne,  men  ikke  en 
af  Karlene  vare  saa  godt  rustede  og  beredne  som 
eders. » 

«Lad  det  ikke  bekymre  dig,  min  gode  Gutvin*, 
svarede  Jens.  «Vel  er  Godset  gaaet  paa  Grund, 
men  Mønt  har  jeg  nok  af. » 

«Ej,  det  er  det  bedste  af  det  hele!»  udbrod 
Gutvin  glad. 

Jens  forkyndte  saa  Bispens  Svende,  at  de 
uhmdrede  kunde  drage  hjem  til  Børglum. 

«I  maa  gerne,«  sagde  han  til  dem,  «tage  eders 
Smule  Vaaben  med.  De  ere  ved  min  Helgen  kun 
til  at  kyse  Kvinder  og  Born  med  v 

Men  da  traadte  en  af  Bispens  Svende,  som 
havde  forseet  sig  paa  de  fremmede  Rytteres  skønne 
Udrustning,   frem  og  sagde  til  Jens: 

« Herre,  vil  I  tage  mig  i  eders  Brød,  da  vil 
jeg  gerne  tjene  eder. » 

Antag  ham  paa  Prøve, »  sagde  Severin  til 
Jens,  som  tøvede  med  Svaret.  «Der  vil  saa  sikkert 
tilbyde  sig  flere,  og  det  vilde  ikke  være  af  Vejen, 
om   vi   forøgede  vor  Styrke.« 

Men  Jens  var  af  en  anden  Mening.  lian  sagde, 
at  hans  Ryttertrop  kun  vilde  blive  svækket  ved  at 
stikke  uøvede  F'olk  ind  i  den,  og  at  der  for  Øje- 
blikket ingen  Grund  var  til  at  gøre  Forsøget. 
Men  nu  havde  han  faaet  Bevis  for,  at  det  næppe 
vilde  falde  ham  vanskeligt  at  hverve  Krigskarle 
i  Thy. 

Han  afviste  altsaa  Svenden. 

«Nej,  Søn,»  sagde  han  til  ham,  «der  bliver 
intet  af,  jeg  ynder  ikke  Overløbere.  Og  nu  i  Sad- 
len og  fort  med  eder  alle ! » 

«Faar  jeg  intet  Budskab  med  til  Hans  Naade 
Biskoppen?«    spurgte  Erik  Skriver,   inden  han  red. 

<Aa  jo,»  svaredejens.  Meld  Hans  Naade, 
at  jeg  er  kommen  hjem  for  at  tage  mine  Ejen- 
domme i  r^esiddelse.  Det  maa  være  nok  for  denne 
Sinde.  Vil  han  mig  noget,  da  ved  han,  hvor  jeg 
er  at  finde,  og  vil  jeg  ham  noget,  da  skal  jeg  nok 
vide  at  hitte  ham.»   — 

Denne  Hilsen,  som  Ord  til  andet  blev  over- 
bragt Biskop  Oluf,  indjog  ham  en  ikke  ringe  Skræk, 
og  Tue  hørte  med  stor  Forbavselse,  at  Jens  var 
vendt  tilbage  Sagen  blev  ikke  bedre  ved  Beret- 
ningen om  de  udlændiske  Ryttere,    som  Jens  Glob 

førte  med  sig,  o<^-  da  Bispens  Svende  ikke  havde 
set  Styrken  samlet,  troede  de,  at  den  var  langt 
større,  end  den  virkelig  var,  og  overdrev  i  deres 
Beretning. 

«Guds  Død,»  udbrød  Bispen,  «vil  Drengen 
fejde  os  paa?» 

Det  lader  han  vel  nok  være, »  sagde  Tue. 
Hvor  kan  Eders  Xaade  tro,  at  han  er  kommen 
med  en  hel  Hær?  Vore  Svende  have  ladet  sig  kyse 
og  have  seet  Syner.  V^i  skulle  nok  snart  faa  Rede 
paa,  hvorledes  det  har  sig  med  ham.  Men  det 
lader  rigtignok  til,  at  han  er  vendt  tilbage  som 
en  stor  Herre,  thi  Erik  siger,  at  han  bar  Guld- 
sporer.     Han  maa  altsaa  være  bleven  Ridder. » 

«Saa  er  da  alt  spildt,  hvad  vi  have  gjort  for 
at  holde  ham  borte  og  gøre  ham  uskadelig, »  ud- 
brod Bispen  i  en  trøstesløs  Tone. 

«Ej,  hvad  siger  Eders  Naade  der!»  svarede  Tue. 
«Jeg  skulde  mene,  at  vi  ved  at  faa  ham  af  Vejen 
have  gjort  ham  ganske  uskadelig.  Alt  hans  Gods 
paa  Sjorring  nær  er  nu  Kirkens  lovlige  Ejendom. 
Det  kan  han  min  Tro  ikke  fraviste  os,  fordi  han 
er  kommen  her  med  nogle  rustede  Karle  og  en 
Tyrk,  som  Erik  siger,   at  han   har  med  sig. 

xKan  I  virkelig  tvivle  om,  Tue,  at  han  vil 
prøve  paa  at  tilføje  os  al  den   Skade,   han  kan.?» 

Nu,  Eders  Naade,  der  er  al  Rimelighed  for, 
at  han  vil  pønse  paa  sligt.  Fru  Katharina  og  Ove 
Nielsen  have  sagtens  ophidset  ham.  Men  han  vil 
snart  skønne,    at  han  ikke  kan  komme  nogen   Vej 

dermed.  Sjørring  har  han  og  faar  han  beholde, 
det  kan  ikke  nægtes  ham.  Lad  ham  saa  sidde 
der  og  æde  sin  Harme  i  sig!» 

«Han  kan  forsøge  at  hævne  sig,  overfalde  os, 
forgribe  sig  paa  vore  Personer.  * 

Idet  Biskoppen  sagde  det,  blegnede  hans  Kind, 
og  hans  Stemme  var  ikke  fri  for  at  ryste.  Det 
var  ikke  almindelig  Fejghed,  der  paaførte  ham  den 
Sindsbevægelse,  men  en  Erkendelse  af,  at  om  sligt 
skulde  hænde  ham,  da  skete  der  ham  kun  hans 
Ret.  Han  havde  ikke  fortjent  andet  af  sin  Broder- 
søn. Men  Tue,  som  var  skabt  af  et  grovere  og 
haardere  Stof  og  ikke  kendte  til  Selvbebrejdelser, 
saa  kun   Fejghed  deri. 

«Er  Eders  Naade  bange, »  sagde  han  med  et 
Skuldertræk,  «da  bliv  til  Huse  og  lad  Svendene 
holde  Vagt  Nat  og  Dag.  Men  vær  uden  Frygt. 
Hr.  Jens  vil  ikke  driste  sig  til  at  overfalde  en  saa 
hellig  Mand,    som  I,    dertil  hans  egen  Farbroder.« 

Det  følte  Biskoppen  sig  ikke  saa  sikker  paa. 
Budskabet  om  Kong  Kristoffers  Død,  som  nylig 
var  kommet  til  Børglum,  havde  rystet  ham.  Han 
forudsaa  urolige  Tider,  i  hvilke  Voldsmænd  kunde 
tumle  sig  ustraffede.  Der  var  i  de  senere  Aar  ud- 
øvet mange  Voldshandlinger  imod  gejstlige  Mænd. 
Den  fængslede  Erkebiskop  havde  i  sine  Klager 
over  Kong  Kristoffer  paastaaet,  at  der  i  de  forste 
Par  Aar  af  hans  Regering  i  Lunde  Stift  var  bleven 
myrdet  otte  Præster  og  lemlæstet  to.  Rigtignok 
var  der  for  Tiden  roligt  i  Børglum  Stift,   men  man 

kunde  aldrig  vide,  hvad  Vending  Sagerne  vilde 
tage,  hvis  Jens  gav  sig  til  at  ophidse  Almuen 
imod  Gejstligheden.  Der  var  fængsligt  Stof  nok  i 
de  Thyboere  og  Vendelboere.  Eller  han  kunde 
falde  paa  at  efterligne  den  sonderjydske  Adels- 
mand Tyge  Litles  Eksempel.  Denne  Herre  var 
\ed  Nattetid  brudt  ind  til  Biskop  Niels  i  Slesvig, 
havde  taget  den  sovende  Prælat  til  Fange  og  slæbt 
ham  over  Elben  ned  i  Hertugen  af  Brunsvigs  Land, 
og  Biskoppen  slap  forst  løs,  efter  at  han  havde 
stillet  Borgen  for  at  ville  betale  tusinde  Mark  og 
at  han  aldrig  vilde  rejse  Sag  for  den  ham  over- 
gaaede  Vold.  Det  var  skeet  i  Kong  Kristofifers 
Regeringstid  og  gaaet  ustraffet  af.  Hvad  kunde 
man  saa  ikke  vente  sig  nu.  da  Riget  var  saa  godt 
som  herreløst? 

Efter  at  disse  Tanker  en  Stund  havde  tumlet 
sig  i  Biskop  Olufs  Hoved,  kom  han  til  en  Beslut- 
ning, som  var  et  naturligt  Udslag  af  hele  hans 
Tankesæt  og  Karakter.  Han  lod  straks  Dom- 
provsten  vide,   hvad  han  havde  udklækket. 

«Tue»,  sagde  han,  «nu  ved  jeg,  hvad  jeg  vil 
gøre.  Jeg  vil  drage  ned  til  Sjorring,  byde  min 
Brodersøn  velkommen  og  prøve  paa  at  opnaa 
Forlig  med  ham.» 

':Ej,»  sagde  Tue  med  et  haanligt  Smil,  «slap 
det  der  ud !  Tør  jeg  spørge  Eders  Naade,  af  hvad 
Art  det  Forlig,  skal  være?  Tænk  ikke  paa  at  love 
ham  Tilbagegivelse  af,  var  det  end  kun  en  Tomme 
Jord.     Dertil  giver  Kapitlet  aldrig  sit  Minde. » 

«Nej,  Tue,»  svarede  Bispen  med  et  usikkert 
Blik,  som  for  Tue  vakte  den  Forestilling,  at  Hans 
Naade  dog  havde  tænkt  paa  den  Udvej.  «Vi  kunne 
ikke  slaa  os  selv  paa  Munden  og  opgive  Kirkens 
lovlige  Ret.  Men  jeg  mener  at  have  andre  Midler 
til  at  formilde  min  Brodersøn  med.» 

«Ej  saal  Nu,  Eders  Naade  er  rigtignok  en 
Heksemester  i  at  tage  fromme  P'olk  ved  Næsen, 
men  det  skulde  dog  højligt  undre  mig,  om  det 
kan  lykkes  eder  i  dette  Tilfælde.  Jeg  maa  tro, 
at  Hr.  Jens  er  tilstrækkeligt  underrettet  om  vort 
venlige  Sindelag   imod    ham    fra  først  af,    ha,   ha!» 

«Det  faar  ikke  hjælpe,  Tue!  Jeg  maa  løbe 
an  derpaa.    Dog  er  det  ikke  sagt,  at  han  ved  alt. » 

«Nu,  skal  det  endelig  være,  da  beder  jeg 
Kders  Naade  dog  ikke  at  drage  ned  til  Sjørring, 
uden  med  et  stort,  væbnet  Følge,  saa  at  I  har 
Sikkerhed  for  eders  Person. » 

«Nej,  Tue,«  svarede  Biskoppen  med  et  over- 
legent Smil,  «jeg  agter  at  gøre  ganske  det  mod- 
satte. Jeg  vil  drage  derned  med  et  lidet  Følge, 
saa  at  min  Brodersøn  kan  se,  at  jeg  kommer  i 
god  og  fredelig  Hensigt.* 

«0g  saaledes  give  eder  i  eders  Huggebasse 
af  en  Brodersøns  Vold!»  udbrød  Tue.  »Eders  Naade 
maa  forlade  mig  min  Oprigtighed,  men  aldrig  før 
i  mine  Levedage  hørte  jeg  noget  saa  taabeligt.>; 

«0g  dog  er  det  det  klogeste, »  .sagde  Bi- 
skoppen, «det  skal  I  nok  faa  at  se  Jeg  kender 
min  Slægts  ridderlige  Natur  og  føler  mig  overtydet 

om,  at  kommer  jeg  paa  den  Maade  og  viser  Jens 
fuld  Tillid,  da  vil  han  ikke  røre  mig  med  en 
Unger.  Drag  med,  da  skal  I  faa  at  se,  at  jeg  har 
valgt  det  rette.« 

Men  Tue  betakkede  sig.  Hans  Regnebrædt 
var  altfor  sort  til,  at  han  kunde  vente  Overbæren- 
hed af  sit  Offer,  hvis  hans  Rævestreg  i  Frankfurth 
var  kommen  for  en  Dag,  hvilket  meget  var  at 
frygte.  Tue  mente,  at  nu  var  Udflugternes  og 
Skælmsstregernes  Tid  ganske  forbi.  Xu  gjaldt  det 
at  sætte  haardt  imod  haardt,  og  han  besluttede 
for  sit  Vedkommende  at  handle  derefter. 

Biskoppen  tovede  en  Ugestid,  for  ikke  at  give 
det  Udseende  af,  at  det  Budskab,  Jens  havde  sendt 
ham,  havde  indgydt  ham  Frygt.  Men  saa  red  han 
fra  Borglum,  ledsaget  af  Broder  Niels,  som  ikke 
for  sin  Person  havde  noget  at  frygte  af  Jens  Glob, 
og  fulgt  af  ti  bevæbnede  Svende,  et  for  den  mæg- 
tige Biskop  af  Børglum  meget  beskedent  Følge.  -- 

Jens  havde  imidlertid  benyttet  Tiden  til  at 
indrette  sig  paa  Gaarden.  Han  havde  fæstet  det 
Tyende,  han  forefandt,  vist  sig  i  Omegnen  og  gjort 
Bønderne  bekendt  med  sin  Hjemkomst.  Hvad  Af- 
gifterne angik,  da  vilde  han  ikke  drage  dem  til 
Regnskab  for  Fortiden,  men  fra  nu  af  skulde  de 
betale  dem  til  ham.  Til  at  ordne  denne  Sag- 
brugte  han  Severin,  som  drog  om  paa  Godset  og 
sammenkaldte  Bønderne  til  Grandemoder  og  for- 
kyndte dem  deres  Herres  Vilje.  Han  undlod  ikke 
paa    disse   Møder    at    prale   af   sin  Herres  Rigdom 

og  Anseelse  og  slog  paa,  at  det  var  Hr.  Jens's 
Hensigt  at  indløse  alle  de  Ejendomme,  som  hans 
Fader  havde  pantsat  til  Kirken,  og  som  hans  Far- 
broder Bispen  urettelig  paa  Kirkens  Vegne  havde 
tilegnet  sig.  Hvor  Jens  selv  viste  sig,  ledsaget  af 
Murad  og  nogle  af  sine  rustede  Svende,  vakte  han 
den  største  Opsigt,  og  Rygtet  om  hans  Hjemkomst 
udbredte  sig  over  hele  Stiftet. 

Han  havde  ikke  taget  Ophold  paa  Borgen, 
hvor  der  i  hans  Øjne  var  skummelt  og  ubekvemt, 
men  slaaet  sig  ned  i  Herskabshuset  paa  Gaarden, 
hvor  han  befandt  sig  bedre.  Der  var  han  desuden 
omgivet  af  alle  sine  Svende  og  havde  sine  Heste 
i  Nærheden  Trætaarnet  paa  Borgøen  var  ikke  i 
hans  Øjne  et  uindtageligt  Kastel,  men  snarere  en 
Fælde,  som  han  kunde  blive  stikkende  i  for  at 
brændes  inde. 

Derimod  traf  han  Forsvarsanstalter  paa  Avls- 
gaarden  for  ikke  at  blive  overrumplet.  Han  havde 
sat  sine  krigskyndige  Svende  i  Arbejde  med  at 
opkaste  Volde,  styrkede  ved  Pallisader,  omkring 
Stuehuset  og  Staldbygningen,  som  laa  afsides  og 
ved  Siden  af  hinanden.  Derved  havde  han  lavet 
sig  en  lille  Fæstning,  som  sikrede  ham  mod  Over- 
fald og  hvorfra  han  kunde  falde  ud.  Han  vidste 
af  Erfaring,  hvor  let  en  lille  Skare  øvede  Krigsfolk 
kunde  forbløffe  og  adsplitte  en  overlegen  Styrke, 
selv  om  den  bestod  af  bedre  Folk,  end  dem,  Bi- 
skoppen kunde  føre  i   Marken. 

Da    han    ingen    Anelse    havde    om,    at    hans 

mægtige  Farbroder  tænkte  paa  alt  andet,  end  at 
fejde  ham  paa,  sysselsatte  hans  Tanker  sig  meget 
med  Forestilhngen  om  en  Skærmydsel  af  oven- 
nævnte Art,  og  af  og  til  gik  han  over  paa  Borg- 
øen, steg  op  paa  Taarnets  Hojeloftssvale  og  stod 
der  og  spejdede. 

En  Morgen,  da  han  i  nogen  Tid  havde  op- 
holdt sig  der,  uden  at  kunne  opdage  noget,  satte 
han  sig  paa  Bænken,  faldt  i  Tanker  og  glemte  at 
holde  Udkig,  da  han  pludselig  blev  vækket  ved 
Lyden  af  Hovslag,  sprang  op  og  saa  en  lille  Skare 
Ryttere  nærme  sig  Avlsgaarden.  I  Spidsen  red 
to  Herrer  i  Præmonstratensernes  hvide  Kutter,  og 
paa  Hovedet  bar  de  de  hvide,  firkantede  Baretter, 
som  han  kun  kendte  altfor  godt.  I  hans  Barndom 
havde  de  ofte  været  ham  et  forhadt  Syn.  Nu 
kunde  han  skelne  den  højeste  af  de  to  Herrers 
Ansigtstræk;  genkendte  ham  og  saa,  at  det  var 
hans  Farbroder,  som  nærmede  sig  i  egen  høje 
Person,  aabenbart  i  fredelig  Hensigt.  Sandt  at 
sige  vilde  Jens  foretrukket,  at  Hans  Naade  var 
kommen  i  Brynje  og  med  en  Hjælm  paa  sin  kron- 
ragede Isse,  thi  saa  kunde  Striden  mellem  dem 
være  kommen  til   en  hurtig  Afgørelse. 

Efter  nogen  Parlamenteren  med  Severin,  som 
havde  indfundet  sig  ved  Borgeledet,  bleve  de  ubudne 
Gæster  indladte,  steg  af  deres  Heste  og  gik,  førte 
af  Severin,  over  Vindebroen  til  Taarnet.  Jens  saa 
dem  komme,   men  han  rørte  sig  ikke  af  Pletten. 

Gutvin    og    Murad    sad    paa    Højelofttrappens 

nederste  Trin  og  legede  Tavlbrædt.  De  kunde 
gøre  sig  nogenlunde  forstaaelige  for  hinanden  og 
vare  blevne  gode  Venner.  Gutvin  rejste  sig  og 
hilste  Biskoppen  ærbødigt,  men  Murad  blev  sid- 
dende og  fæstede  sine  mørke  Øjne  med  et  nys- 
gerrigt Blik  paa  de  to  hvidklædte  Kuttemænd. 
Da  Severin  bød  ham  rejse  sig  og  træde  til  Side, 
gjorde  han  det  langsomt  og  tvært,  stadigt  med 
Blikket  fæstet  paa  Biskoppen,  saa  at  Hans  Naade 
blev  ilde  til  Mode  derved  og  kom  til  at  tænke 
paa  Tues  Advarsel  om  ikke  at  give  sig  sin  Broder- 
søn i  Vold.  Men  han  fik  snart  Bugt  med  denne 
lille  Anfægtelse,  gik  med  Broder  Niels  op  ad 
Trappen  og  stod  saa  Ansigt  til  Ansigt  med  Jens, 
hvis  Skikkelses  Anselighed  og  barske  Mine  just  ikke 
bidrog  til  at  berolige  ham. 

(Velkommen  hjem  til  dit  Fædreneland,  min 
kære  Brodersøn,  velkommen  til  Sjørring, »  sagde 
Bispen,  idet  han  saa  med  et  usikkert  Blik  til  Jens, 
som  ikke  gjorde  Mine  til  at  byde  ham  velkommen. 
«Det  glæder  mit  Hjerte  at  gense  dig,  og  naar 
Sandheden  skal  siges,  da  er  det  mig  tillige  en 
Lettelse  nu  at  blive  fritaget  for  det  brydsomme 
Hverv  at  staa  for  Styrelsen  af  den  Ejendom,  som 
din  Moder  saa  hovedkulds  lob  fra.  Jeg  havde 
ventet,  at  du  vilde  kommen  til  mig  for  at  afkræve 
mig  Regnskab,  men  da  du  har  undladt  det,  saa 
kommer  jeg  nu  til  dig  for  at  gøre  Rede  for  mig.» 

«I  kan  sige  eder  selv.  Farbroder,*  svarede 
Jens  med  isnende  Kulde,    «af  hvad  Aarsag  jeg  har 

holdt  mig  tilbage.  Det  Regnskab,  hvorom  I  taler, 
kan  blive  svært  for  eder  at  aflægge,  men  jeg  finder 
det  alligevel  ikke  lysteligt  at  sidde  til  Doms  over 
min  egen  Farbroder.  Men  paa  eder,  frygter  jeg, 
passer  det  gamle  Ord,  at  « Frænde  er  Frænde 
værst. » 

«Nu,  nu,  Jens,»  svarede  Bispen  i  sin  mildeste 
Tone,  «det  kan  se  saaledes  ud,  og  jeg  har  faaet 
at  mærke,  at  din  Moder  er  af  den  Mening,  men 
det  forholder  sig  dog  ikke  saa.  Hvad  Skyld  har 
jeg  havt  i,  at  din  Fader  kom  i  Pengetrang?  Jeg 
hjalp  ham  til  Rette  som  en  god  Broder,  og  skaf- 
fede ham  af  Kirkens  Midler  en  høj  Betaling  for 
hans  Ejendomme.  Din  Moder  har  i  sin  Vanvit- 
tighed beskyldt  mig  for  Bedrageri  og  sagt,  at  jeg 
lod  Pantebrevet  forvanske  til  et  Skøde,  og  det 
kunde  jeg  ikke  lade  sidde  paa  mig  og  mine  Med- 
brødre, af  hvilke  den  ene,  den  Guds  Mand,  Niels 
af  Børglum,   her  er  til  Stede. » 

«Ej,»  udbrød  Jens  spydigt,  «nu  ser  jeg,  at 
det  er  ikke  Tue,  min  gode  Ven  fra  fordum.  Det 
vilde  være  rimeligt,  Oiii  han  var  fulgt  med  for  at 
ønske  mig  velkommen.  Saa  kunde  jeg  takket  ham 
for  det  gode  Vidnesbyrd,  han  gav  om  mig  til 
Ridder  Hadamar,  da  han  havde  ført  mig  til  Frank- 
furth.  Han  sværtede  mig  nemlig  det  bedste,  han 
kunde. » 

«Hvadr»  udbrød  Bispen  med  godt  paatagen 
Forbavselse.    «Derom  ved  jeg  intet.    Men  jeg  føler 

mig  forvisset  om,  at  Tue  ikke  har  sagt  andet,  end 
livad  han  kan  forsvare.« 

Jens  følte  sig  forbløft'et  ved  denne  bestemte 
Afvisning.  Det  kunde  jo  tænkes,  at  her  forelaa 
en  Misforstaaelse  fra  Ridder  Hadamars  Side.  I 
Iwert  Fald  var  Rispen  \'istnok  ganske  uskyldig 
i   det. 

«Men  lad  os  holde  os  til  Sagen,*  vedblev 
Rispen.  «Ove  Nielsen  nærer  jo  den  samme  Mis- 
tanke til  mig,  som  din  Moder,  og  det  kan  jeg 
endda  forstaa,  thi  han  maa  være  fortørnet  over, 
at  hans  Konefader  har  forødt  den  største  Part  af 
sin  Datters  Arv.  Men  saaledes  forholder  det  sig 
nu  engang,  og  Tingen  er,  at  hverken  din  Moder 
eller  din  Søstermand  ved,  hvorledes  Sagen  til  sidst 
blev  afgjort  mellem  din  Fader  og  mig,  saa  at 
Pantebrevet  blev  til  et  fuldt  Skøde,  hvorved  han 
opnaaede  at  erholde  en  større  Summa,  end  han 
ellers  vilde  kunne  faaet. 

«I  kan  lide  paa,  Hr.  Jens,»  sagde  Rroder 
Niels  med  Værdighed,  at  hvad  Hans  Naade  der 
siger,  er  den  rene  Sandhed.  Det  kan  jeg  bevidne, 
al  den  Stund  jeg  som  den,  der  skulde  affatte 
Dokumentet,  overværede  den  Samtale  mellem  eders 
Hr.  Fader  og  Hans  Naade,  som  forte  til  den  om- 
talte Afgørelse.  V 

De  to  hellige  Mænd  løj  med  en  saa  be- 
undringsværdig Færdighed  og  Sikkerhed,  og  deres 
Væsen  og  Tale,  især  da  Riskoppens,  bar  i  den 
Grad   Præg  af  Tilforladelighed,    at    det  vilde  været 

underligt,  om  Jens,  der  kun  kendte  Sagen  paa 
anden  Haand,  var  bleven  ganske  upaavirket  deraf. 
I  Ian  havde  alligevel  svært  ved  at  tro,  at  den  For- 
klaring, som  hans  Farbroder  nu  havde  givet  med 
saa  stor  Frimodighed  og  Bestemthed,  kunde  være 
grebet  helt  ud  af  Luften.  Og  idet  saaledes  hans 
Tro  paa  Anklagens  fulde  Berettigelse  var  bleven 
rokket,  følte  han  sig  mere  tilbøjelig  til  at  fare 
med  Lempe.  Han  mindedes  den  hensovede  Konges 
Ord,  som  han  nu  kunde  anvende  paa  sig  selv,  at 
det  i  denne  Sag  vilde  være  klogere  at  bede  end 
at  byde,  og  kom  saa  i  Tanker  om  Kong  Kristof- 
fers Brev,  som  Ove  havde  medgivet  ham,  men 
som  han  ligegyldigt  havde  kastet  ned  i  Brevkisten, 
der  stod  inde  i  Stenstuen.  Nu  tænkte  han,  at  det 
i  intet  F'ald  kunde  skade  at  forsøge  Virkningen  af 
denne  «Røst  fra  Graven«  som  Ove  havde  kaldt 
Brevet,  paa  Biskoppen. 

<.\u,  F'arbroder,«  sagde  han  derfor,  «jeg  vil 
ikke  trættes  med  eder  om  Fortiden  og  rejse  Be- 
skyldninger imod  eder.  Jeg  ønsker  selv  helst  at 
faa  Sagen  ordnet  i  Mindelighed,  og  jeg  har  faaet 
noget  i  Hænde,   som  muligt  kan  bidrage  dertil.« 

Saa  fortalte  han  Biskoppen  korteligt,  at  han 
havde  henvendt  sig  til  Kong  Kristoffer  og  bedet 
ham  tale  hans  Sag,  og  at  Virkningen  var  bleven, 
at  Hans  Xaade  paa  sin  sidste  Levedag  havde  af- 
fattet en  Skri\else,  stilet  til  Biskoppen  af  Børg- 
lum, og  som  var  kommen  ham  i  Hænde  samme 
Dags  Aften.      Han    havde    medbragt    den    og  vilde 

nu  aflevere  den  efter  Bestemmelsen.  Derpaa  gik 
han  ind  i  Stenstuen,  hentede  den  kongehge  Skri- 
velse og  gav  den  til   Bispen. 

Hans  Naade  bøjede  sit  Hoved  ærbødigt,  idet 
han  modtog  den,  men  der  viste  sig  ikke  Spor  af 
Sindsbevægelse  paa  hans  glatte  Ansigt.  Derimod 
robede  et  lille  Smil,  som  gled  over  hans  Læber, 
hans  Tilfredshed  over,  at  den  kongelige  Mellem- 
mand, som  havde  villet  blande  sig  i  hans  Anlig- 
gender, ikke  mere  var  blandt  de  levendes  Tal. 
Og  da  han  havde  læst  Brevet,  tændtes  der  i  hans 
kloge  Øjne  et  Glimt,  som  heller  ikke  tydede  paa 
Misfornøjelse.  Den  P'orbøn  for  Jens  og  hans  Moder, 
som  Skrivelsen  indeholdt,  satte  ham  nemlig,  tænkte 
han,  i  Stand  til  at  undgaa  al  Mistanke  for  Svag- 
hed og  Frygt,  idet  han  lod  de  Indrømmelser,  som 
han  allerede  havde  besluttet  at  gøre  Jens,  gaa  paa 
Regning  af  hans  Hengivenhed  for  den  hensovede 
Monark  og  Agtelse  for  hans  Minde.  I  Overens- 
stemmelse hermed  udtalte  han  sig  nu.  Efter  at 
han  havde  talt  nogle  salvelsesfulde  Ord  om  den 
afdøde  Konges  Dyder  og  personlige  Fortrin,  der 
havde  vundet  alle,  som  vare  komne  i  hans  Nær- 
hed,  for  ham,  udbrød  han: 

«Gid  jeg  saa  sandt  kunde  opfylde  de  Ønsker, 
hvis  Tilkendegivelse  var  min  ophøjede  Velynders 
sidste  Livsgerning,  men  det  kan  ikke  fuldt  ud  ske. 
Han  beder  mig  nemlig  om,  hvis  det  paa  nogen 
Maade  er  muligt,  da  at  lade  Handelen  gaa  tilbage 
og   gengi\e   dig  Godserne,    hvis   du   er   i  Stand  til 

at  indløse  dem,  men  jeg  er  ikke  Herre  over  den 
Sag.  Domkapitlet  gaar  ikke  ind  derpaa  og  kan 
det  ikke.  Kirken  tor  ikke  frafalde  sin  lovlige  Ret. 
Men  Kongens  Bon  om  at  lade  Naade  gaa  for  Ret, 
hvad  din  Moder  angaar,  den  er  jeg  villig  til  at 
opfylde.  Jeg  vil  lose  hende  af  Bandet,  saa  at  hun 
trygt  kan  vende  tilbage  til  Sjørring  og  leve  der  i 
Fred. » 

«Ogsaa  naar  hun  fastholder  sine  Beskyldnin- 
ger imod  eder?»  spurgte  Jens. 

«Saa  vanvittig  vil  hun  ikke  være,»  svarede 
Biskoppen  heftigt,  «og  du  vil  ikke  bestyrke  hende 
i  slig  Stædighed,  især  ikke,  naar  du  hører,  hvad 
jeg  ydermere  tilbyder  dig.  Staar  din  Hu  frem- 
deles til  Margrethe,  da  vil  jeg  ikke  modsætte  mig 
eders  Ægteskab,  Jeg  vil  gøre  mit  til  at  udvirke 
Pavens  Dispensation,  saa  at  det  retteligt  kan  finde 
Sted.  Se,  dette  er  mere,  end  hvad  den  gode 
Konge,   hvis   Sjæl    Gud  have,   har  bedet  mig  om.» 

Ja,  det  var  det,  men  netop  denne  store  P'øje- 
lighed  i  Bitingene  vakte  paa  ny  Jens's  Mistanke 
om,  at  hans  Farbroder  dog  ikke  havde  rent  Brød 
i  Posen,  hvad  Hovedsagen  angik,  og  han  lod  sig 
derfor  ikke  lokke  af  Tilbudet. 

«Nej,  Farbroder, »  sagde  han  med  stor  Be- 
stemthed, dntet  af  den  Sort  kan  gøre  det.  F"aar 
jeg  ikke  Lov  til  at  indløse  mine  pantsatte  Fædrene- 
godser, hvad  jeg  mener  at  være  i  Stand  til,  da 
kan  det  ikke  blive  godt  imellem  os.» 

«Men  jeg  har  jo  sagt  dig,»   svarede  Biskoppen 

med  dirrende  Stemme,     at  jeg   ikke  er  Herre  over 
den  Sag'.» 

«I  var  Herre  over  den,  da  den  blev  lavet, » 
sagde  Jens  med  et  ildevarslende  Smil,  «og  saa 
maa  I  vel  ogsaa  kunne  faa  den  gjort  om.» 

«Taabelige  Dreng,/  udbrød  Bispen,  «du  ved 
ikke,  hvad  du  der  siger,  du  har  ingen  Forstand 
derpaa.  Men  naar  det  nu  viser  sig,  at  du  ikke 
kan  opnaa,  hvad  du  i  din  Blindhed  stiler  efter, 
hvad  vil  du  da  gribe  til?» 

«Nu,  Farbroder, »  svarede  Jens  roligt  og  fast, 
«da  vil  jeg  intet  lade  uforsøgt  og  rejse  en  Storm 
imod  Eder  og  Domkapitlet,  som  I  maaske  dog 
ikke  ville  have  let  ved  at  ride  af. » 

Biskoppen  blev  staaende  et  Øjeblik  stum,  som 
om  han  tænkte  efter,  vinkede  derpaa  til  Broder 
Niels,  gik  ind  med  ham  i  Stenstuen ,  havde  der 
hviskende  en  kort  Samtale  med  ham  og  kom  saa 
ud  igen. 

«Nu,  min  kære  Brodersøn, »  sagde  han  derpaa, 
;<for  at  forebygge  Strid  og  hinrlre  dig  selv  i  at 
styrte  dig  i  Ulykke,  vil  jeg  strække  mig  til  det 
yderste.  Jeg  vil  raadfore  mig  med  Domkapitlet  og 
forsøge,  om  der  dog  ikke  muligt  kan  findes  en 
Udvej,  som  vil  stille  dig  tilfreds.  Men  saa  maa 
du  holde  dig  rolig,  indtil  du  har  faaet  Bud  fra 
mig.» 

Det  lovede  Jens.  Biskoppen  lod  en  lille  Stund 
Hvile  falde  paa  sig  og  nød  en  Forfriskning,  hvor- 
paa  han  brød  op,   og  de  skiltes  ikke  uvenligt. 

Efter  Tilbagekomsten  til  Børglum  droftede 
Broder  Niels  Sagens  Stilling  med  Domprovsten. 

<icNu,»  sagde  Tue,  da  han  havde  hørt  Beret- 
ningen om  det  paa  Sjørring  forefaldne,  '<det  gjorde 
Hans  Naade  ved  min  Helgen  snildt  nok !  Nu  er 
den  drabelige  Ridder  bleven  smurt  om  Munden 
med  et  skont  Løfte,  saa  han  holder  sig  stille  en 
Stund.  Der  er  vunden  en  Frist,  og  nu  gælder 
det   at  benytte   den   til  at  gøre  det  af  med  ham. » 

«Tror  du,  at  Hans  Naade  gaar  ind  paa  det? 
Jeg  holder  for,  at  han  mener  det  oprigtigt  med 
Forliget. » 

«Ha,  ha,»  lo  Tue,  «jeg  tvivler  ikke  derom, 
thi  nu  er  han  bange  for  sit  Skind.  Han  talte  før 
til  mig  noget  om,  at  han  dog  er  sin  Brodersøn 
god  og  helst  vil  leve  i  Fred  med  ham,  thi  ser  du, 
Niels,  han  er  falsk  og  hul  til  det  inderste.  Han 
saa  gerne,  at  hans  kære  Brodersøn  laa  i  sorten 
Jord ,  naar  blot  en  anden  vilde  besørge  det  for 
ham  og  paatage  sig  Ansvaret.  Nu  Niels,  jeg  vil 
gøre  det  paa  den  ene  eller  den  anden  Maade  og 
handle  ganske  paa  egen  Haand.  Derfor  agter  jeg 
heller  ikke  at  hindre  Biskoppen  i  at  bringe  sit 
Forslag  om  Salgets  Tilbagegang  for  Kapitlet.  }e^ 
skal  nok  sørge  for,  at  Hr.  Jens  faar  et  Svar,  som 
vil  sætte  ham  en  endnu  større  Voksnæse  paa,  end 
den,  Hans  Naade  gav  ham,  og  saa  skulde  det  gaa 
mærkeligt  til,  om  det  ikke  imens  vil  lykkes  os  at 
faa  Ram  til  ham.» 


TYVENDE  KAPITEL 
Bud  fra  Bøpg"lum. 

At  Jens  maatte  vente  længe  paa  Svar  fra  Biskop- 
pen, kan  man  tænke  sig.  Men  han  mente  sig 
nu  forpligtet  til  at  have  Taalmodighed.  Tiden  faldt 
ham  imidlertid  lang,  og  da  han  ikke  vilde  vende 
tilbage  til  Vellumgaard,  førend  han  havde  noget 
afgørende  at  meddele,  kom  han  paa  den  Tanke  at 
gæste  sin  moderlige  Veninde,  Fru  Gro.  Han  havde 
faaet  at  vide,  at  hun  nu  boede  paa  sin  Gaard 
Lyngholm,  som  laa  nede  i  Hvidbjerg  Sogn,  kun 
tre  gode  Mile  fra  Sjørring. 

Han  red  da  derned,  ledsaget  af  Severin,  Mu- 
rad  og  alle  sine  Sviende.  Gutvin  havde  indtræn- 
gende formanet  ham  til  ikke  at  begive  sig  ud  paa 
længere  Fart  uden  tilstrækkelig  væbnet  Ledsagelse. 

«Se  eder  vel  for,  Jens,»  sagde  han,  «at  I  ikke 
falder  i  et  Raghold  og  kommer  i  Vaade!  Eders 
Farbroder    kom    rigtignok    med   Fred    og    lod    helt 

huldsalig,  men  jet;  tror  ikke  de  Rævepelse  af  Klerke 
længere,   end  jeg  ser  dem.> 

Men  det  er  nok  muligt,  at  der  tillige  hos  Jens 
rørte  sig  nogen  P'orfængelighed,  en  barnlig  Lyst 
til  at  vise  sig  for  sin  fordums  Plejemoder  i  al  sin 
Glans,  og  at  det  var  mest  derfor,  at  han  red  til 
Lyngholm  med  hele  sin  Livvagt.  Det  lykkedes 
ham  da  ogsaa  i  høj  Grad  at  indgyde  hende  Respekt, 
thi  hun  blev  ganske  forskræmt  ved  at  se  alle  de 
Krigsmænd  med  samt  den  turbansmykkede  Øster- 
lænder ride  ind  i  hendes  fredelige  Gaard.  Hun 
havde  nok  hort  om  Jens's  Hjemkomst,  men  ikke 
troet  alt,  h\'ad  Folk  fortalte  derom.  Men  nu  fik 
hun  Syn  for  Sagn,  og  den  Bekymring,  som  Jens's 
udfordrende  Optræden  opvakte  hos  hende,  gjorde 
Skaar  i  hendes  Glæde  over  Gensynet  med  hendes 
fordum  saa  kære  Plejesøn.  Med  Forundring  be- 
tragtede hun  hans  anselige  Skikkelse,  da  han  traadte 
ind  i  Stuen  til  hende,  og  først  da  hans  barske 
Aasyn  mildnedes,  idet  han  gik  hen  til  hende,  greb 
hendes  Haand  og  førte  den  til  sine  Læber,  be- 
gyndte hun  at  genkende  ham. 

«Vel  mødt,  kære  Plejemoder, »  sagde  han  med 
sin  dybe  Rost,  som  lød  helt  fremmed  i  hendes 
Øren. 

«Jeg  haaber  til  Gud  og  alle  Hellige,  at  vi  med 
Sandhed  kunne  sige  saa, »  svarede  Fru  Gro  med 
Alvor,  «enddog  du  kommer  med  en  Hedning  og 
en  hel  Hær,  som  om  du  vilde  tage  Lyngholm 
med  Storm. » 

«For  Gud,  Plejemoder, »  sagde  Jens  krænket, 
«jeg  havde  ventet  en  venligere  Modtagelse,  og  at 
det  vilde  glæde  eder,  at  jeg  er  kommen  tilbage, 
ikke  som  en  Stodder,   men  med  Ære  og  Rigdom«. 

«Kan  hænde  sig,  at  det  første  vilde  været 
bedre, »  svarede  Fru  (iro  i  en  tungsindig  Tone. 
<(Nu  kommer  du  som  et  overmodigt  Verdensbarn 
og  vil  sagtens  fare  frem  med  Vold.  Ak,  havde 
blot  Esbern  endnu  været  i  Live  og  kunnet  støtte 
og  raade  dig!»   —  Og  saa  brød  Taarerne   frem. 

Jens  hørte  med  Forundring  paa  hende  og  blev 
først  nu  rigtig  var,  i  hvilken  Grad  hun  havde  for- 
andret sig.  Græmmelsen  havde  lagt  ligesom  en 
Maske  over  hendes  Aasyn  og  hverken  hendes  Blik 
eller  Væsen  tydede  paa.  at  der  var  bleven  Spor 
af  hendes  fordums  Livsglæde  og  F'rejdighed  tilbage. 
Se  dig  vel  for,  hvad  du  gør,  Jens,»  vedblev 
hun,  da  hun  havde  fattet  sig.  «Af  din  Moder  ved 
jeg  jo,  at  I  mener  eder  svært  forurettede  af  Bi- 
skoppen. Din  Moder  har  ikke  sparet  sin  Tunge 
og  se,  hvad  Følgen  er  bleven !  Som  en  usalig  ban- 
lyst  Kvinde  har  hun  maattet  rømme  Sjørring  og 
sidder  nu  ovre  i  Salling  i   Landflygtighed.  > 

«Ja,  det  gør  hun,»  sagde  Jens,  «og  hun  har 
endda  været  videre  fort,  paa  Vejen  til  Rom  for 
at  anklage  Farbroder  for  Paven.  I  Ribe  traf  jeg 
hende,  da  jeg,  kommende  Syd  fra,  var  paa  Hjem 
vejen,  og  jeg  fik  hende  til  at  lade  af  fra  den 
Daarskab,  og  vende  om,  al  den  Stund  det  ikke 
kan   nytte  at  søge  Retfærdighed  der,   hvor  der  ingen 

er  at  finde.  Kun  ved  at  lukke  Pungen  op  kommer 
man  nogen  Vej  i  Rom,  hvor  alt  er  til  fals.» 

«Ti  med  den  forargcrlige  Tale, »  sagde  Fru 
Gro  i  en  skarp  Tone,  <^'.og  hor  paa  mig,  som  mener 
dig  det  godt.  Stamp  ikke  imod  Braaden,  men 
forlig  dig  med  Bispen.  De  Godser,  som  din  Fader 
forodte,  og  som  nu  er  Kirkens  Ejendom,  faar  du 
aldrig  tilbage.  At  Kirken  ejer  dem  med  Rette, 
derom  har  jeg  aldrig  tvivlet.  Biskop  Oluf  er  en 
hellig  Mand,  retskaffen  og  ingen  Tyv. » 

« Husker  jeg  ikke  fejl,^>  udbrod  Jens  i  en  spy- 
dig Tone,  «da  var  I  fordum  af  en  noget  anden 
Mening. » 

«Ja,»  svarede  I'^ru  Gro,  idet  en  svag  Rødme 
steg  op  i  hendes  blege  Kinder,  «det  var  den  Gang 
jeg  var  et  syndigt  Verdensbarn  og  hovmodede  mig 
af  min  Forstand.  Gud  Herren  har  straffet  mig  for 
mine  Synder  og  gjort  mig  til  en  raadløs  Enke, 
som  vilde  have  levet  sine  Dage  uden  Trøst,  havde 
ikke  denne  Mand  været,  som  du  laster  saa  stærkt.  > 

«Nu,  Plejemoder, »  sagde  Jens,  «at  vi  alle  ere 
Syndere  for  Gud  og  ikke  kunne  bestaa  for  hans 
Dom,  det  ved  jeg,  men  aldrig  har  jeg  tænkt,  at  I 
skulde  være  saa  stor  en  Synderinde,  at  I  trængte 
til  særlig  Straf.  Jeg  føler  mig  forvisset  om,  at  I 
stedse  har  været  en  dydig  og  ærbar  Kvinde. » 

«Jeg  var  en  Tvivler  og  en  Spotter,  Jens,  og 
den  Synd  er  af  de  værste. » 

«Ej,»  udbrod  Jens,  «saa  det  skulde  være  saa 
stor  en  Synd  at  tvivle  om  en  Klerks  Ærlighed  og 


2/0 

Dyd?  Ak,  Plejemoder,  havde  I  været,  hvor  jeg 
har  været  og  seet,  hvad  jeg  har  seet,  da  vilde  I 
fatte,  hvor  stor  eders  Enfoldighed  er.  Men  jeg 
vil  ikke  mere  strides  med  eder  om  det.  Vid,  at 
hvor  stor  en  Skalk  Farbroder  end  muligt  har  vist 
sig  at  være,  saa  agter  jeg  dog  at  forlige  mig  med 
ham,   hvis  han  vil  gore  sin  Uret  god  igen.> 

Og  saa  fortalte  han  om  Biskoppens  Besog  paa 
Sjorring    og   hvad  der  var  forefaldet  imellem  dem. 

«Ej,»  udbrød  Fru  Gro,  «det  er  jo  urimeligt 
gode  Tilbud,  Hans  Naade  der  har  gjort  dig.  Der 
ser  du,   at  han  dog  mener  dig  det  godt.» 

«Ja,  hvis  han  holder  sit  Ord,   men  hvis  ikke»  — 

«Hvad  da,  Jens?« 
Da    skal    han  ikke  gaa  Ram   forbi, »    svarede 
Jens  med  et  mørkt   Blik. 

«Du  vil  da  vel  ikke  forgribe  dig  paa  ham, 
din  egen  Farbroder  r -^  spurgte  Fru  Gro  i  en  ængste- 
lig Tone. 

«Ha,  ha,«  lo  Jens,  «det  sagde  I,  Plejemoder, 
ikke  jeg!  Lad  os  haabe,  at  mindre  kan  gøre  det. 
Men  sig  mig,  er  det  ikke  faldet  eder  ind,  at  han 
og  hans  Makkere  kunde  forgribe  sig  paa  mig? 
Det  var  min  første  Tanke,  da  jeg  med  Severin  og 
den  tro  Tjener,  som  I  kalder  en  Tyrk,  drog  af 
Valland  og  paa  Hjemrejsen  hyrede  disse  tolv  Svende, 
som  ere  af  den  Sort,  at  de  hverken  sky  Vand 
eller  Ild.» 

"Skil  dig  af  med  de  Ugerningsmænd,  Jens, 
drag  dig  tilbage  til  Sjorring,   gør  Margrethe  til  din 

Hustru  og  lev  saa  der  i  Fred,  det  er  mit  Raad 
til  dig!» 

«Da  skal  jeg  svare  for,  •»  udbrød  Jens,  «at 
havde  eders  gode  Husbond  været  i  Live,  da  vilde 
han  raadet  mig  anderledes.  End  ikke  det  ganske 
Kieresis  Eder  vilde  kunnet  overtyde  ham  om,  at 
I^^ader  som  en  Tosse  hengav  næsten  alt  sit  Fædrene- 
gods, det  mener  Ove,  og  han  maa  vel  vide  det. 
Men  muligt  har  jeg  handlet  som  en  Tosse,  idet 
jeg  lyttede  til  Farbroders  søde  Ord  og  skonne 
Løfter.  Dog  vil  jeg  nu  afvente,  hvad  der  kommer 
ud  af  det.  Og  saa  have  I  Farvel,  Plejemoder! 
Jeg  vil  ikke  tøve  her  længere.  Luften  her  paa 
Lyngholm  er  ikke  god  for  mig. » 

Og  saa  gik  han,  uagtet  Fru  Gro  gjorde  For- 
søg paa  at  holde  paa  ham.  Hun  stod  i  Taarn- 
døren  og  saa  sorgfuldt  efter  ham,  mens  han  svang 
i  Sadlen  og  red  bort  med  hele  sit  Følge.  I  Has- 
sing gjorde  han  et  kort  Ophold  for  at  skaffe  baade 
Folkene  og  Hestene  nogen  Hvile  og  Forfriskning, 
og  saa  red  han  lige  tilbage  til  Sjørring. 

Der  erfarede  han,  at  der  under  hans  Fraværelse 
var  kommet  et  ridende  Bud  fra  Børglum  med  en 
Skrivelse  fra  Biskoppen.  Budet  var  redet  sin  Vej, 
men  havde  efterladt  Skrivelsen,  og  da  den  ikke 
var  affattet  paa  Latin,  men  paa  godt  Dansk  eller 
Jydsk,  lykkedes  det  Jens  at  tyde  den.  Hans  Naade 
meldte,  at  vel  havde  Domkapitlet  ikke  helt  afvist 
hans  Forslag  om  at  tillade  Jens  at  indløse  God- 
serne,   men    det   var  en  Sag  af  en  saa  usædvanlig 

Beskaffenhed,  at  man  ikke  turde  indlade  sig  paa 
den  uden  forst  at  indhente  den  hellige  Faders  Sam- 
tykke. Der  maatte  derfor  forst  affærdiges  et  Bud 
med  Brev  til  Rom,  og  Sagens  Afgørelse  vilde  af- 
hænge af  Pavens  Svar. 

«Der  har  vi  Rævestregerne,«  sagde  Gutvin, 
da  Jens  havde  meddelt  ham  Brevets  Indhold  «Det 
kan  vare  Aar  og  Dag,  inden  der  kommer  Svar  fra 
Paven,  om  det  Bud  ellers  virkelig  bliver  afsendt. 
Men  i  alle  Fald  er  det  ikke  svært  at  regne  ud,  at 
Svaret  vil  blive  saaledes,  som  Biskoppen  og  Dom- 
herrene  har  ønsket,   at  det  skal  være.» 

'<Du  mener  altsaa,  at  jeg  er  bleven  taget  rent 
ud  ved  Næsen  af  Biskoppen?« 

;<Det  er  ikke  let,  Jens,  at  se  til  Bunds  i  den 
Sag, »  svarede  Gutvin.  «Paa  Biskoppens  Kappe 
gaar  det,  dog  kan  der  jo  gerne  stikke  andre  bag- 
ved.    Men  hvad  vil  I  nu  gore.'» 

«Jeg  ved  det  ikke  saa  lige.  F'orst  maa  jeg 
over  til  Wellumgaard  for  at  raadføre  mig  med  min 
Moder  og  Ove.» 

Allerede  den  næste  Dag  brød  han  op  og  red 
Sønder  paa,  men  denne  Gang  var  han  ikke  at 
formaa  til  at  tage  alle  sine  Svende  med.  Hoved- 
sagen for  ham  var  nu  at  bevare  Sjorring,  mente 
han,  og  derfor  lod  han  Severin  og  de  elleve  Svende 
blive  der  for  at  værge  for  Borgen.  Selv  skulde 
han  nok  hytte  sig. 

Han  red  saa  derfra,  kun  ledsaget  af  Murad 
og    den    flinkeste    af  S\endene.      Sorgløs    red    han 

gennem  Skjoldborg,  og  der  viste  sig  intet  som 
kunde  forurolige  ham.  Men  da  han  fra  denne  højt- 
liggende By  red  ned  ad  Stranden  til  og  nærmede 
sig  Vilsund,  hvor  de  skulde  over  til  Mors  med 
Færgen,  brød  der  fra  et  Krat  ved  Vejen  en  stor 
Skare  væbnede  Svende  frem  og  kastede  sig  over 
dem.  I  et  Nu  fik  de  Sværdene  af  Skederne  og 
idet  de  med  øvede  Krigeres  Hurtighed  og  Sikker- 
hed gjorde  Front  til  tre  Sider,  afværgede  de  An- 
grebet. Men  derpaa  huggede  de  ind  og  gjorde 
det  snart  lyst  blandt  Angriberne.  Der  kunde  ve 
være  en  Snes  Mand  af  den  Sort,  hvorom  Jens 
havde  sagt,  at  en  af  hans  Svende  kunde  tage  det 
op  med  ti  af  dem.  Smerteshylene  og  Forvirringen 
imellem  dem  viste,  hvor  godt  de  tre  Modstanderes 
Sværd  havde  ramt.  Især  bidrog  Murad  med  sit 
brede  Damascenersværd  til  Sejren.  Slagene  faldt 
som  Lyn  og  med  aldrig  svigtende  Sikkerhed,  og 
det  var  heller  ikke  fri  for,  at  Murads  vilde  Ud- 
seende indjog  Stimændene  Skræk. 

Enden  paa  Legen  blev,  at  de  vendte  Ryg  til 
og  flyede  paa  en  nær,  som  haardt  saaret  var  falden 
af  Hesten  og  blev  paa  Pladsen. 

Han  bad  for  sit  Liv,  og  det  blev  ham  tilstaaet 
paa  den  Betingelse,  at  han  vilde  skrifte  og  bekende, 
hvilken  Herre  han  tjente,  og  hvem  der  havde  ud- 
sendt denne  Morderbande.  Han  skred  da  til  Vær- 
ket, men  han  kom  ikke  langt  dermed,  da  hans 
Saar  var  dødeligt,  og  han  udaandede  snart.  Dog 
fik  Jens    at    vide,    at    Svenden    var    Lægbroder    i 

Børglum  Kloster,  at  Domprovsten  havde  betroet 
ham  Biskoppens  Skrivelse,  og  at  det  var  ham,  der 
havde  været  inde  paa  Sjørring  med  den,  mens 
hans  Fæller  bleve  udenfor.  Disse  Oplysninger  vare 
imidlertid  tilstrækkelige  til  at  godtgøre,  hvorfra 
den  Morderbande  var  kommen,  som  var  bleven 
udsendt  for  at  gøre  det  af  med  ham.  Han  var 
kommen  uantaset  hjem  fra  Lyngholm,  fordi  han 
havde  alle  sine  Svende  med  sig,  men  da  Banditerne 
saa  ham  ride  ud  med  kun  to  Svende  i  F"olge, 
vare  de  redne  efter  ham  for  at  overfalde  ham, 
naar  han  var  kommen  tilstrækkelig  langt  bort  fra 
Sjørring. 

Dette  var  ikke  svært  at  udregne,  men  hvem 
der  var  den  egentlige  Mester  for  denne  Niddings- 
daad,  det  var  en  Hemmelighed,  som  Døden  havde 
trukket  et  Slør  for,  om  ellers  den  fældede  Kloster- 
svend havde  vidst  Besked  derom.  Det  vilde  vel 
aldrig  blive  oplyst.  Kunde  han  tiltro  Biskoppen 
saa  sort  en  Niddingsdaad,  var  det  Tues  Værk  eller 
vare  de  lige  gode  om  det.^  Og  hvorledes  skulde 
han  faa  Ram  til  dem? 

Dermed  brød  han  endnu  sit  Hoved,  da  han 
red  ind  paa  Vellumgaard. 


EN  OG  TYVENDE  KAPITEL. 
Hovedkulds  Raad. 


De  sad  alle  i  Hallen  paa  Vellumgaard  og  hørte  paa 
Jens.  som  fortalte  om  sine  skæbnesvangre  Op- 
levelser, siden  de  skiltes.  Han  havde  et  Bmd  om 
den  højre  Haand,  som  viste,  at  ganske  uskadt  var 
han  ikke  sluppen  fra  Dysten  ved  Vilsund.  Mar- 
grethe havde  forbundet  ham,  uagtet  han  bad  hende 
spare  sig  Ulejligheden,  da  han  regnede  det  Saar 
for  en  ren  Smaating. 

Med  Spænding  og  kun  faa  Afbrydelser  hørte 
de  paa  hans  Beretning  om  Biskoppens  Besøg  paa 
Sjørring,  og  hans  gode  Tilbud,  om  hans  Møde 
med  Fru  Gro  paa  Lyngholm,  om  Biskoppens  Svar, 
hvori  han  henskod  sig  under  Paven  og  endelig  om 
Overfaldet  ved  Vilsund  og  den  saarede  Lægbroders 
ved  Døden  afbrudte  Bekendelse. 

Fru  Katharinas  Aasyn  udtrykte  dyb  Bekym- 
ring og  Oves  Øjne  funklede  af  Forbitrelse,  men 
Margrethe  sad  der  bleg  og  tilsyneladende  ligegyldig. 

i8* 

«Hvad  ticnkcr  du  om  alt  det,  Moder, »  spurgte 
Jons,    'fOg  hvad  mener  du,   at  jeg  skal  gøre?» 

<Jeg  har  givet  dig  mit  Raad,»  svarede  Fru 
Katharina  i  en  skarp  Tone,  «men  du  har  vraget 
det,  idet  du  slæbte  mig  hjem  med  dig  og  hindrede 
mig  i  at  drage  derhen,  hvor  der  alene  er  Hjæl]) 
at  hente.  Jeg  mener  nu,  som  før,  at  Biskoppen 
er  en  Skælm  og  Bedrager,  men  at  han  er  os  for 
stærk.  Hvad  kan  det  da  nytte  at  stampe  imod 
Braaden?  Skal  jeg  endelig  raadc  dig,  da  maa  det 
blive  ligesom  Gro :  du  bør  nøjes  med  Sjørring. 
Opgiver  du  din  Fordring  paa  de  andre  Gaarde, 
da  vil  du  ikke  blive  efterstræbt  og  kan  leve  i  Fred. 
Og  er  Sjørring  dig  ikke  nok,  da  har  du  jo  Midler 
til  at  købe  andre  Gaarde. » 

«Nej,»  udbrød  Jens,  idet  han  slog  i  Bordet, 
« aldrig  i  Evighed  gør  jeg  det  1  Mine  Fædrenegodser 
vil  jeg  have  og  genoprette  min  Slægts  Ære.  De 
Skælmer  skulle  ikke  slippe  saa  let.  Ak,  Moder, 
Moder,  aldrig  havde  jeg  ventet  at  faa  et  sligt 
Kærlingeraad  af  dig! 

«Da  raad  dig  .selv,  Søn,»  svarede  Fru  Katha- 
rina heftigt,   rejste  sig  og  gik  af  Stuen, 

^Nu,  Ove, »  sagde  saa  Jens,  «lad  nu  hore, 
li  vad  du   raader  til.>' 

«Ja,  nu  ere  gode  Raad  dyre, »  svarede  Ove. 
«Du  vil  gøre  Regningen  op  med  Biskoppen  og 
sige  ham  Tak  for  sidst  med  det  blanke  Staal. 
For  lidt  siden  vilde  mit  Raad  kommet  til  at  lyde: 
ja,   gor  det !   Men  jeg  finder,   at  der  er  noget  i  det. 

Moder  sagde.  Vi  vide  jo  desuden  ikke,  om  Bi- 
skoppen har  nogen  Del  i  det  Overfald,  som  du 
har  været  Genstand  for.  Uet  er  ham  ikke  lig, 
han  er  en  Ræv  og  ingen  Ulv.  Jeg  kan  snarere 
tænke  mig,  at  Dompn^vsten  er  Mester  for  det. 
Dernæst  er  det  dog  muligt,  at  Hiskoppen  \irkelig' 
gerne  vil  slippe  fra  det  ved  at  foje  dig,  om  det 
staar  i  hans  Magt.  Endelig  bor  du  betænke,  at 
han  jo  dog  er  din  nære  Frænde,  som  du  ikke  bor 
lægge  Haand  paa,  førend  alt  andet  er  forsøgt. 
Og  da  det  dog  er  saa,  Jens,  at  hovedkulds  Raad 
let  forer  til  halslos  Gerning,  da  beder  jeg  dig  be- 
tænke dig  vel,   inden  du  skrider  til   Handling. » 

Den  Tale  gjorde  aabenbart  noget  Indtryk-  paa 
Jens: 

«Nu,  Ove,»  sagde  han,  «jeg  skal  ikke  forivre 
mig.  Der  er  vel  intet  forseet  ved  at  tøve  lidt  og 
tænke  sig  om.     Vi  ville  drofte  Sagen  nærmere. » 

Men  der  blev  ikke  noget  af  den  Drøftelse  t 
Øjeblikket,  da  (laardfogden  i  det  samme  kom  og 
kaldte  sin  Herre  ud  for  at  afgøre  en  Trætte,  som 
var  opstaaet  mellem  ham  og  Tjenestekarlene  og 
bringe  disse  til  Lydighed.  Ove  gik  da,  og  Jens 
og  Margrethe  bleve  alene.  Han  fæstede  sit  Blik 
paa  hende  og  sagde : 

«P2j,  Margrethe,  du  har  den  ganske  Tid  siddet 
der  saa  stille  og  ikke  mælet  et  Ord.» 

«Ja,  thi  ingen  har  talt  til  mig,  og  du  har  ikke 
begæret  Raad  af  mig.» 

«Og  derover  føler  du  di<£  krænket  .^» 

«Ak  nej,  Jens,  jeg  er  ikke  læntjjer  noget  Barn. 
Men  jeg  har  forundret  mig  over  meget  af  det,  som 
her  er  talt  i  Dag. » 

«Hvad  er  det  da,  mit  Hjerte,  sig  frem!» 

<  Først  det,  Jens,  at  din  Moder  saa  ganske 
har  opgivet  Evret,  dernæst  at  Ove  har  kunnet 
raade  dig  til  at  vise  Biskoppen  Skaansel,  og  det 
uagtet  vi  nu  have  seet,  at  du  ikke  mere  er  sikker 
paa  dit  Liv.  Oves  Raad  var  ved  min  Helgen  ikke 
mindre  end  din  Moders  et  Kærlingeraad.  Men 
allermest  har  det  forundret  mig,  at  du,  uagtet  du 
viste  din  Moder  af,  dog  laante  Ove  Øre.» 

«Men  hvad  Skade  er  dog  derved  sket?»  spurgte 
Jens. 

«Ak,  Jens,  du  er  blind!  Naar  vil  du  vorde 
seende  ?  Skønner  du  ikke,  at  alt  hvad  der  kommer 
fra  Børglum,  er  Løgn  og  Bedrag?  Selv  om  Bi- 
skoppen er  bleven  ræd  og  helst  vilde  købe  sig  fri 
ved  Føjelighed,  saa  evner  han  det  ikke,  det  kan 
du  slutte  af  hans  Henvisning  til  Paven.  Men  hvor- 
dan det  end  har  sig  dermed,  saa  er  det  klart,  at 
baade  han  og  hans  Makkere  maa  ønske  dig  af 
Vejen.  Du  har  allerede  faaet  et  Vidnesbyrd  derom 
og  vær  vis  paa,  at  de  ville  fare  fort  dermed.  Gør 
du  det  ikke  af  med  dem,  da  ville  de  gøre  det  af 
med  dig.» 

«Nu,  mit  Hjerte, »  udbrød  Jens,  «du  giver  mig 
der  det  hovedkulds  Raad,  som  Ove  holdt  tilbage. 
Saa  have  du  Tak!  Jeg  siger  til  dig  som  til  Ove, 
jeg  skal  tænke  derover. 

Da  rejste  Margrethe  sig,  gik  hen  til  ham  og 
sagde : 

«Jens,  jeg  vil  frelse  dig  imod  din  Vilje!  Nu 
vil  jeg  aabenbare  for  dig,  hvad  der  ellers  ikke  vilde 
kommet  over  mine  Læber  og  hvad  jeg  hidtil  kun 
har  betroet  din  Moder.  Hun  paalagde  mig  at  tie 
for  ikke  at  ophidse  dig  og  bringe  dig  i  Ulykke, 
men  nu  skønner  jeg,  at  Tavshed  vil  være  værre 
end  alt  andet.  Nu  skal  du  erfare,  hvilken  sort 
Nidding  og  Hykler  den  Mand  er,  som  du  endnu 
agter  at  sætte  din  Lid  til.» 

«Guds  Død.»  udbrød  Jens,  »hvorom  taler  du? 
Har  han  tilføjet  dig  nogen  Krænkelse?« 

«Ha,  ha,»  lo  Margrethe  vildt,  idet  hendes 
Øjne  funklede  og  hendes  Kinder  blussede.  «Han 
har  villet  gøre  mig  til  sin  Frillekone.  Han  har 
ikke  agtet  mig  højere  end  en  Deje.  Med  Vold 
har  han  taget  mig  i  sin  Favn  og  trykket  et  Elskovs- 
kys paa  mine  Læber.  Det  brænder  mig  endnu  og 
raaber  om  Hævn.  Kun  ved  List  slap  jeg  derfra 
og  flyede  saa  herover  med  din  Moder.  >^ 

Med  blegnende  Kind  sad  Jens  og  stirrede  paa 
hende,  mens  hun  gav  nærmere  Forklaring  af,  hvad 
der  var  foregaaet  mellem  Biskop  Oluf  og  hende, 
men  han  hørte  hende  ikke  helt  til  Ende. 

«Det  maa  ske!«  raabte  han  pludselig,  idet  han 
sprang  op.      «Han  maa  udryddes  af  Jorden !» 

«Ret  saa.  Ven  1 »  udbrød  Margrethe  med  Glædes- 
klang  i  sin  Røst.  «Gør  det  og  gør  det  snart! 
Naar   du  har  renset  min  Ære  med  hans  Blod,    da 

er  jeg  værdig  til  at  kaldes  din.  Men  aabcnbar 
ikke  for  nogen,  hvad  du  har  i  Sinde,  fornemmelig 
ikke  for  din   Moder. » 

Det  tænkte  Jens  ikke  paa,  men  han  fandt  det 
dog  raadeligt  at  indvie  Ove  i  Sagen  og  bede  ham 
staa  ham  bi.  Det  var  Ove  straks  villig  til,  saa 
snart  han  havde  faaet  Kundskab  om  Aarsagen  til, 
at  Jens  nu  havde  taget  sin  Beslutning.  Det  blev 
en  Aftale,  at  naar  Jens  havde  lagt  sin  Plan  og 
valgt  Tid  og  Sted  til  Anfaldet  paa  Biskoppen,  da 
vilde  han  skikke  Bud  til  Vellumgaard  og  da  skulde 
Ove  rykke  ham  til  Undsætning  med  alle  sine  væb- 
nede Svende. 

Jens  tog  saa  Afsked  med  sin  Søster  og  Moder, 
som  om  der  intet  var  paa  Færde.  Han  vilde  af- 
vente, hvad  Tiden  vilde  bringe,  sagde  han.  Men 
med  Margrethe  tog  han  i  Enrum  en  bevæget  Af- 
sked. Dog  holdt  hun  sig  kæk,  og  han  fik  mere 
at  se  af  Smil  end  af  Taarer.  Med  friskt  Mod  drog 
han  af  og  gik  til  sin  blodige  Daad  som  til  en 
Dans. 


TO  OG  TYVENDE  KAPITEL. 
Ventetid. 

Under  Jens's  Fraværelse  var  alt  forblevet  roligt 
paa  Sjørring.  Severin  havde  faaet  den  lille 
Befæstning  fuldført  og  længtes  efter  at  prøve  dens 
Styrke.  Et  Øjeblik  havde  han  haabet  at  faa  Lej- 
lighed dertil,  thi  han  havde  faaet  at  vide,  at  en 
Skare  Ryttere  havde  været  i  Nærheden,  men  de 
vare  fortrukne  og  senere  blevne  sete  ridende  Nord 
paa.  Severin  tvivlede  ikke  om,  at  de  Ryttere  var 
komne  fra  Børglum  og  tænkte,  at  de  havde  havt 
til  Hensigt  at  foretage  en  Overrumpling,  men  dog 
ikke  dristet  sig  til  at  udføre  deres  Forsæt. 

Stor  blev  derfor  baade  Gutvins  og  Severins 
Overraskelse,  da  deres  Herre  nu  kom  hjem,  og  de 
fik  at  vide,  hvilket  Ærinde  de  Ryttere  havde  havt, 
og  hvor  nær  de  havde  været  ved  at  faa  Held  til 
at  udføre  det. 

«Gud  være  takket,  at  I  slap  vel  fra  det, 
Herre !»   udbrød  Severin. 

«Nu,»  sagde  Gutvin,  «her  kunne  vi  paa  baade 
Sider  sige,  at  Lykken  har  været  bedre  end  For- 
standen. For  eders  Vedkommende,  Jens,  fordi  I 
ikke  fulgte  mit  Raad,  at  tage  flere  Svende  med 
eder,  for  vort  Vedkommende,  fordi  vi  ikke  lod 
den  Rytterhob  udspejde.  Men  nu  maa  jeg  mene, 
at  I  for  nærværende  Tid  ikke  er  noget  Sted  sik- 
ker,  undtagen  her,   og  det  er  trange   Kaar,  > 

«Giv  Stunder,  Gutvin, »  svarede  Jens,  «jeg  skal 
nok  vide  at  skaffe  mig  Luft. » 

Mere  sagde  han  ikke  den  Dag,  men  han  grub- 
lede stadigt  over,  hvorledes  han  skulde  gribe  Sagen 
an  for  at  komme  Biskoppen  til  Livs,  uden  at  det 
hidtil  var  lykkedes  ham  at  blive  enig  med  sig  selv 
derom.  Det  gjaldt  om  at  føre  Slaget  sikkert,  saa 
at  det  ikke  kunde  fejle. 

Da  tog  han  den  fornuftige  Beslutning  at  raad- 
føre  sig  med  de  to  Venner,  han  havde  hos  sig,  og 
som,  skønt  af  ringe  Stand,  dog  begge  vare  baade 
forstandige  og  trofaste.  Ogsaa  vidste  de  bedre 
Besked  om  meget,  hvorpaa  det  kom  an,  end  han 
selv.  Han  kaldte  da  en  Dag  Gutvin  og  Severin 
op  til  sig  i  Stenstuen  og  talte  dem  til  med  en 
Alvor,  som  straks  viste  dem,  at  det  gjaldt  noget 
vigtigt  og  afgørende. 

«Her,»  sagde  han,  divor  jeg  første  Gang 
saa  Dagens  Lys,  hvor  min  Moder  fødte  mig  med 
Smerte,  og  hvor  den  Niddingsdaad  blev  begaaet, 
som  har  berøvet  mig  næsten  hele  min  Arv,  her, 
er  Stedet   til  at  overveje,    kære  Venner,    hvad  jeg 

skal  gøre  for  at  komme  til  min  Ret  og  leve  her 
med  Fred.     Hvad  mener  du,   Giitvin?^> 

«Naar  Sandheden  skal  siges, »  svarede  Gutvin 
uden  Toven,  «da  mener  jeg,  at  det  ene  er  lige 
saa  svært,  som  det  andet.  I  vil  have  vanskeligt 
ved  at  bjærge  eder  her  i  Thy,  Jens!  Hvor  Skalke 
trives,  der  Ædelinge  fordrives,  og  værst  er  det, 
hvor  Skalken  stikker  i  en  Messesærk.« 

«Den  skal  ikke  bjærge  ham.  Gutvin!  Tænk 
ikke,  at  jeg  lader  mig  fordrive.« 

«Men  saa  maa  I  jo  fordrive  ham.  Magter 
I  det?» 

«Jeg  vil  tage  hans  Liv,  Gutvin,  og  for  at 
udfinde,  hvorledes  det  bedst  og  sikrest  lader  sig 
gøre,  begærer  jeg  dit  og  Severins  Raad.» 

^Ej  saadan?»  udbrød  Gutvin!  tav  et  Øjeblik 
og  sagde  derpaa:  &Nu,  jeg  under  ham  det  sande- 
lig ikke  bedre.  Han  har  handlet  falsk  mod  eder, 
Jens,  men  han  har  dog  ikke  stræbt  eder  efter 
Livet.  Jeg  tør  do  paa,  at  Overfaldet  ved  Vilsund 
er  Tues  Værk.» 

«Nu,  Gutvin, »  svarede  Jens  med  et  barskt 
Smil,  «det  skal  ikke  mangle,  at  jeg  jo  ogsaa  slaar 
Hjerneskallen  ind  paa  ham.» 

«]a.,»  sagde  Gutvin,  «han  er  vel  den  værste 
af  de  to,  og  I  bør  betænke,  at  Biskoppen  dog  er 
eders  nære  F'rænde.« 

»Djævlen  annamme  Frændskabet, »  raabte  Jens, 
«naar  Frænden  er  en  Nidding  og  handler  mod  sin 
Slægt  som  dens  argeste  Fjende.    Ikke  et  Ord  mere 

om  den  Tin«^!  Min  Beslutning  staar  fast.  Han 
skal  bode  for  sine  Misgerninger  og  kan  jeg  ogsaa 
faa  Ram  til  Tue,  den  Satan,  saa  meget  desto 
bedre.  Nu,  Severin,  hvad  mener  dur  Lad  høre 
et  Ord!» 

'<Jeg  er  eders  med  Liv  og  Sjæl,  1  lerre,  >  sva- 
rede Severin  med  et  funklende  Blik.  «Intet  vil 
fryde  mig  mere  end  at  se  de  to  Niddingers  Blod 
flyde.     I  kan  ganske  lide  paa  mig. » 

«Paa  mig  med,»  sagde  Gutvin,  der  lige  .saa 
lidt  brod  sig  om  den  skarpe  Afvisning,  han  havde 
faaet,  som  om  Jens  endnu  havde  været  et  Barn, 
der  havde  givet  ham  et  lille  Klask.  'Men  at  dette 
kunde  være  undgaaet,  det  onsker  jeg,  ikke  saa 
meget  for  Sagens  egen  Skyld,  som  formedelst  det, 
der  kan  komme  efter.  At  lægge  Haand  paa  en 
Biskop  og  tage  hans  Liv,  det  er  halsløs  Gerning, 
Jens!  Det  skal  I  høre,  om  I  .saa  bliver  aldrig  saa 
vred.  Og  kom  saa  ikke  bagefter  og  sig,  at  I  ikke 
er  bleven  advaret. » 

«Tak,  gamle  Ven,>'  svarede  Jens,  idet  han 
klappede  Gutvin  paa  Skulderen.  <Jeg  har  ikke  et 
Øjeblik  tvivlet  om  din  Troskab.  Men  vær  for- 
visset om,  at  jeg  ved,  hvad  jeg  gør  og  jeg  har 
et  videre  Syn  paa  l'ingen,  end  du  kan  have. 
Ogsaa  du,  Severin,  have  Tak!  Ja,  jeg  er  dig  alt 
forud  stor  Tak  skyldig,  men  lid  paa,  at  komme 
vi  vel  fra  dette,  da  skal  Lønnen  blive  derefter. 
Og   sig   mig  saa,    hvorledes   vi    bedst   stiller  Sagen 


285 

an.    Skulle  vi   rykke  ep  til   Børglum,   trække  Kiær- 
kerne ud  af  Reden  og  gøre  det  af  med  demr» 

«Nej,  <  sagde  Severin,  «det  tykkes  mig  altfor 
voveligt.  Vi  ere  ikke  mandsstærke  nok,  og  der 
bliver  sikkert  holdt  god  Vagt  ved  Klostret  og 
Bispegaarden.» 

^<Hvad  mener  du,  Gutvin  ?» 
Jeg  mener  som  Severin, »  svarede  Gutvin. 
«Og,  Jens,  da  det  ikke  synes  eder  om  Æren  at 
gøre,  men  kun  om  at  naa  Maalet,  da  raader  jeg 
eder  til  at  bie,  indtil  Biskoppen  drager  ud  paa 
Visitats,  passe  ham  op  og  falde  over  ham  et  Sted 
langt  fra  Børglum. 

Derved  kan  være  Ære  nok  at  hente, -^  mente 
Severin,  «al  den  Stund  Hans  Naade  jo  aldrig  drager 
ud  med  noget  ringe  Følge.  Vi  ville  endda  faa  en 
haard  Dyst.» 

»Antag  helst  nogle  flere  Svende, »  foreslog 
Gutvin. 

Men  nu  fik  han  og  Severin  at  vide,  at  deres 
Merre  havde  sikret  sig  Bistand  hos  sin  Svoger  paa 
Vellumgaard,  som  dog  ikke  kunde  møde  med  noget 
stort  Antal  Svende. 

«Det  gøres  heller  ikke  nødigt, »  tilføjede  Jens, 
«siden  det  gælder  en  Overrumpling.  Det  huer 
mig  ellers  ilde  at  ligge  paa  Lur  som  en  Stimand, 
men  det  forholder  sig,  som  du  før  sagde  Gutvin. 
Det  er  mig  ikke  om  Æren  at  gøre,  det  gælder 
kun  at  naa  Maalet.  Jeg  drager  ikke  ud  som  en 
Ridder  for  at  bryde  en  Lanse,   men  som  en  Profos 


286 

for  at  udføre  en  Straffedom,  den,  det  er  min  Tro, 
(iud  Herren  selv  har  fældet.« 

Nu  gjaldt  det  imidlertid  at  udspejde  Hispens 
Bevægelser,  og  det  gav  en  Ventetid  saa  lang,  at 
Jens'  Taalmodighed  var  nær  ved  at  briste.  Hver 
udsendt  Spejder  vendte  tilbage  med  den  Besked, 
at  Biskoppen  sad  rolig  i  sin  Hispegaard,  og  ingen 
vidste  noget  om,  at  han  agtede  sig  ud-  paa  Rejse. 
Jens  talte  allerede  om  at  sende  Bud  efter  Ove  og 
i  Forening  med  ham  rykke  mod  Børglum,  men 
Severin  bad  ham  tøve  en  lille  Stund  endnu. 

«Jeg  formoder, »  sagde  han,  «at  ingen  af  de 
Skælmer,  vi  have  udsendt,  ere  naaede  saa  langt 
som  til  Børglum.  De  have  taget  deres  Betaling 
og  selv  lavet  den  Besked,  de  bragte.  Men  det 
ved  jeg  Raad  for. » 

Saa  red  han  ned  til  Kollerup,  indviede  Giseles 
Søstermand,  den  djærve  Hjalmar,  i  Sagen,  og  der 
gik  han  ikke  fejl  i  By.  Hjalmar  blev  Fyr  og 
Flamme,  da  han  hørte,  hvad  det  gjaldt  og  han 
var  bedre  end  nogen  anden  i  Stand  til,  uden  at 
vække  Mistanke  at  indhente  den  fornødne  Under- 
retning. En  af  Klostrets  Bønder,  som  boede  i  den 
lille  By  Skjottrup  i  Nærheden  af  Børglum,  var 
nemlig  en  Frænde  af  ham.  Denne  Mand  vilde 
han  gæste,  og  saa  skulde  det  gaa  underligt  til, 
om  han  ikke  kunde  faa  noget  at  vide  om,  hvad 
man  foretog  sig  paa  Børglum. 

Jens  tog  med  Tak  imod  Hjalmars  Tilbud  og 
denne  droc^   af.      Men    da  vare    de    allerede   midt  i 

November,  og  han  vendte  først  tilbage,  da  Decem- 
ber var  inde,  men  saa  bragte  han  ogsaa  sikker 
og  tilstrækkelig  Underretning.  Han  havde  selv  sét 
Biskoppen,  Domprovsten  og  et  Par  andre  gejst- 
lige Herrer  ride  iid  fra  Klostret,  ledsagede  af  et 
stort  Følge  af  væbnede  Svende,  Hjalmar  havde 
talt  firsindstyve.  Det  hedte  sig,  at  ^Biskoppen 
agtede  sig  ud  paa  en  lang  Visitationsrejse  gennem 
Stiftets  nordligste  Sogne  langs  Havet,  helt  ned  til 
Hanstholm,  hvor  han  længe  ikke  havde  været, 
og  saa  videre  Syd  paa. 

«Ha,  ha,»  udbrød  Jens.  da  han  hørte  det, 
«Hans  Naade  drager  saa  langt  som  muligt  uden 
om  Sjorring.  Han  vil  nødig  have  Tak  for  sidst, 
men  jeg  skal  vide  at  hitte  ham.» 

«Det  kan  I  let.  Hr.  Jens,  om  I  vil  bie  en 
Stund. »  sagde  Hjalmar.  «Det  hedte  sig  nemlig  i 
Skjøttrup,  at  Biskoppen  agter  at  holde  Jul  i  Hvid- 
bjerg Sogn,  og  at  han  selv  vil  læse  Messen  Jule- 
aften i  den  skønne  gamle  Laurentii  Kirke.  Og  at 
det  staar  til  troende,  skønnede  min  Frænde  deraf, 
at  da  han  Dagen  før  Afrejsen  var  oppe  paa 
Klostret,  hørte  han  et  Par  af  Svendene  snakke  om 
den  gode  Julemad,  de  haabede  at  faa  hos  Fru  Gro 
paa  Lyngholm,  hvor  Hans  Naade  agtede  sig  ind 
efter  endt  Messe.  >' 

«Nu  have  du  Tak  Hjalmar!«  sagde  Jens  «Nu 
ved  jeg  Besked  og  vil  indrette  mig  derefter.  Nu 
gælder  det  kun  at  faa  Bud  over  til  min  Svoger 
Ove  i  Salling  om  at  holde  sig  rede. » 

«Lad  mig  ogsaa  udrette  det  Ærinde  for  eder,» 
sagde  Hjalmar,  « ellers  bliver  det  kun  halvgjort  Ger- 
ning. I  tør  ikke  undvære  en  eneste  Mand  til  den 
Daad,  I  har  for.  > 

<Nu  have  du  dobbelt  Tak,  Hjalmar, »  udbrød 
Jens.  Nu  ved  jeg,  at  Budskabet  er  i  gode  Hænder. 
Bring  min  Svoger  den  Hilsen,  at  nu  skal  det  gaa 
løs,  og  at  jeg  venter  ham  Juleaftens  Dags  Morgen 
i  Hassing. » 


TRE  OG  TYVENDE  KAPITEL 
I  Hvidbjerg"  Kirke. 

Jens  Glob  drog  ud  i  god  Tid  med  sine  Folk  og 
red  sindigt.  Af  og  til  sendte  han  et  Par  af  sine 
Svende  forud  for  at  spejde,  thi  han  stolede  ikke 
rigtig  paa  Freden  og  tænkte  sig  Muligheden  af,  at 
han  blev  iagttaget.  Det  viste  sig  da  ogsaa,  at 
deri  tog  han  ikke  fejl.  Lige  som  de  red  ud  af  et 
Krat,  stødte  de  paa  en  halv  Snes  væbnede  Ryttere, 
som  kom  imod  dem,  men  de  holdt  ikke  Stand. 
Dog  fik  Severin,  mens  de  vendte  deres  Heste  til 
Flugt,  taget  dem  nærmere  i  Øjesyn  og  genkendte 
i  flere  af  dem   Klostrets  Folk. 

«Efter  deml»  raabte  han,  «undslippe  de,  da 
ere  vi   røbede. » 

Jens  indsaa,  at  hele  hans  Foretagende  kunde 
strande  paa  dette,  forte  Svendene  frem  i  fuld  Fart, 
indhentede  Klostertjenerne,  de  bleve  omringede  og 
efter    en    kort  Kamp    nedhuggede  til  sidste  Mand, 

mens  kun  et  Par  af  Svendene  fra  Sjørring  fik  nogle 
ubetydelige  Saar. 

«Tak,  Folkens,  det  gjorde  I  godt!»  sagde  Jens. 
«Nu  ere  Mundene  lukkede  paa  de  Karle,  de  kunne 
ikke  sladre.  V 

Saa  red  de  videre  ad  Hassing  til,  hvor  de 
indtraf  silde  om  Aftenen  den  23de  December,  alt- 
saa  Dagen  før  Juleaftens  Dag.  Der  skulde  de  blive 
om  Natten  og  afvente  Oves  og  hans  Svendes  An- 
komst. Men  de  turde  naturligvis  ikke  tage  ind 
hos  nogen  af  Bønderne,  hvorfor  de  tyede  ind  i  en 
gammel,  forfalden  Lade,  som  Jens  mindedes  fra 
den  Tid,  da  han  var  paa  Ørum,  og  som  han  ogsaa 
havde  bemærket,  da  han  paa  Vejen  til  Lyngholm 
red  gennem  Hassing.  Den  laa  noget  uden  for 
Byen  i  Nærheden  af  en  lille  Dam  og  tilbod  et  be- 
kvemt Tilflugtssted,  som  de  nok  kunde  trænge  til, 
thi  det  var  et  haardt  Vejr  med  Storm  og  Regn. 
Der  tyede  de  altsaa  ind,  fandt  Ly  for  dem  selv 
og  Hestene  og  Hvile  i  noget  gammelt  Halm,  som 
syntes  dem  at  være  bedre  end  de  blødeste  Bolstre. 
De  forsynede  sig  med  de  Levnetsmidler,  de  havde 
medbragt,  gav  Hestene  Brød  og  da  Dagen  gryede, 
vandede  de  dem  i  Dammen. 

Men  nu  var  Tiden  der,  da  Ove  kunde  ventes, 
hvorfor  Jens  af  og  til  saa  ud,  men  der  var  intet 
hverken  at  se  eller  høre. 

«Jeg  formoder,*  sagde  Severin,  «at  det  haarde 
Vejr  har  hindret  deres  Overfart  over  Ottesund. » 

« Det  er  tænkeligt, »  svaredejens,  «men  maaske 

Bispens  Rejse  er  bleven  forhalet  af  samme  Aarsag. 
Vi  ville  tøve  indtil  Middag  og  da  forsøge  at  skaffe 
os  Underretning. « 

Men  da  Middag  omtrent  kunde  være  forbi, 
vedblev  alt  at  være  tyst,  og  der  viste  sig  ikke  et 
Menneske,  som  de  kunde  spørge.  Det  var  be- 
gribeligt nok,  at  Uvejret  holdt  Folk  inden  Døre, 
Dog  ventede  de  nogen  Tid  endnu,  da  Jens  nødigt 
vilde  rykke  frem,  inden  han  var  bleven  forstærket 
af  Ove  og  hans  Svende.  Men  da  de  af  Dagslysets 
Hensvinden  kunde  skønne,  at  Aftenen  nærmede 
sig,   sprang  Jens  op  og  raabte : 

«Nu  i  Sadlen!   Vi  faa  saa  hjælpe  os  selv.>.^ 

Dog  bød  han  Severin  først  at  ride  hen  til  den 
nærmeste  Bondegaard  og  prøve  paa  at  faa  noget 
at  vide  om,  hvor  Biskoppen  var.  Han  traf  Bonden 
i   hans  Stald,  hvor  han  gik  og  fodrede  Kvæget. 

« Biskoppen  ?»  udbrød  Bonden,  idet  han  møn- 
strede Severin  med  Øjnene.      «Hvad  vil  du  ham?» 

■<Jeg  har  et  vigtigt  Budskab  at  overbringe 
ham,»  svarede  Severin,  <og  han  skal  have  det 
snarest. » 

« Vigtigt  maa  det  Budskab  ved  min  Helgen 
være,  siden  du  kommer  i  et  saadant  Guds  Vejr. 
Med  Forlov,  hvo  har  sendt  dig?» 

*Hans  Naade  Niels  af  Viborg.  Men  nu  ikke 
mere  Snak.  Er  Biskop  Oluf  kommen,  og  hvor 
skal  jeg  søge  ham?» 

«Nu,  nu,  ikke  saa  hastig,  gode  Ven  I »  svarede 

Bonden  med  ægte  jydsk  Sindighed.  Du  har  let 
ved  at  hitte  Hans  Naade.  Han  kom  for  et  Par 
Stunder  siden.  Jeg  var  selv  deroppe  og  saa  ham 
ride  ind  til  Præstens.  Nu  maa  han  vel  være  i 
Kirken.  Han  skikkede  ellers  Største  Parten  af  sit 
Følge  ned  til  Lyngholm.  Jeg  gad  vidst,  af  hvad 
Aarsag  Hans  Naade  stedse  rider  med  en  hel  Hær 
i  Flælene  paa  sig,  som  om  Fjenden  var  her  i 
Stiftet.* 

«Jeg  skal  sige  dig  det, »  svarede  Severin.  «Hr. 
Oluf  er  en  Biskop  ikke  af  Guds  men  af  Fandens 
Naade.  Ond  Gerning  bærer  Vidne  i  Barmen,  der- 
for maa  han  være  belavet  paa  alt.>^ 

«Ej,v  udbrod  Bonden,  «du  er  ikke  ræd  af 
dig,   siden  du  drister  dig  til  at  tale  saa.» 

«Nu,»  svarede  Severin,  « meget  lader  sig  sige 
under  fire  Øjne  » 

Derpaa  gav  han  sin  Hest  af  Sporerne  og  red 
tilbage  til  de  andre,  som  holdt  udenfor  Laden, 
rede  til  at  bryde  op. 

«Han  er  kommen, »  raabte  Severin,  «men  han 
er  i  Kirken,  saa  vi  faa  vel  tøve,  indtil  han  kommer 
ud  derfra. » 

«For  at  han  kan  faa  Lejlighed  til  at  undslippe?* 
udbrød  Jens.  «Nej,  Severin,  det  bliver  der  intet 
af!  Vi  maa  tage  ham,  hvor  vi  finde  ham,  og  slaa 
ham  ned,   bliver  det  end   for  Guds  Alter. » 

'< Hellere  dog  et  andet  Sted,  kære  Herre!« 
indvendte  Severin. 

((Hvad  nu  Severin, »  sagde  Jens  i  stor  Harme, 
«vil  du  svigte  mig  nu,  da   det  gælder?« 

'Nødigt,  Herre,'  svarede  Severin.  «Jeg  vil 
kun  bede  eder  betænke,  at  Følgerne  ville  blive 
end  værre,  naar  det  hellige  Sted  besmittes  med 
Blod.» 

Nogle  af  Svendene,  som  havde  opfattet,  hvorom 
Talen  drejede  sig,  stemte  i  med  og  gav  Severin 
Medhold  i  hans  Betænkelighed.  Da  vendte  Jens 
sig  imod  dem  og  sagde  til  dem  paa  Plattysk,  et 
Sprog,  som  de  alle  forstod  : 

«Nu,  Folkens,  jeg  vil  ikke  trætte  med  eder 
derom.  Hvo  som  ikke  tor  gaa  med,  kan  blive 
derfra,  men  han  maa  vide,  at  han  da  mister  sin 
Løn.  De,  der  følge  mig  vil  derimod  faa  den  for- 
doblet. Men  det  siger  jeg  eder  og  sværger  ved 
den  levende  Gud,  at  om  I  saa  alle  svigte  mig,  og 
jeg  ikke  faar  andre  med  mig  end  Murad,  saa  gor 
jeg  det  lige  fuldt. » 

«Nej,  Herre,  I  skal  ikke  blive  forladt, »  sagde 
Bent,  den  Svend,  der  havde  fægtet  saa  kækt  ved 
V^ilsund.  <Jeg  gaar  med.  Jeg  mener  som  saa,  at 
eftersom  den  Biskop  aabenbart  tjener  Fanden,  da 
er  hans  Nærværelse  i  Helligdommen  en  Besmittelse 
og  vi  kan  forsvare,   at  vi  rydde  ham  af  Vejen. » 

«Vel  talt,  Bent,»  udbrød  Jens,  «men  nu  til 
Værket!* 

Saa  red  han  frem,  og  de  fulgte  ham  alle, 
enten    det    nu    var    af  Frygt  for  at  miste  Lønnen, 

eller  Bents  Ord  havde  gjort  Indtryk  paa  dem.  Da 
Severin  var  kommen  hen  paa  Siden  af  Jens,  sagde 
denne  til  ham : 

«Saa  du  vil  dog  med?v 

«Ja,  Herre, »  svarede  Severin,  «jeg  følger  eder, 
om   Vejen  endogsaa  ender  i   Helvede. » 

«Bent  er  klogere  end  du,  Severin!  For  ham 
synes  det  at  være  som  en  Genvej  til  Himmerige, 
og  jeg  tænker  ligesaa.» 

Da  de  vare  komne  op  til  Kirken,  lød  Sangen 
ud  til  dem  og  underrettede  dem  om,  at  Guds- 
tjenesten var  begyndt.  De  stege  af  Hestene,  kob- 
lede dem  sammen  og  lod  to  af  Svendene  blive 
hos  dem. 

Kirkedøren  stod  paa  Klem.  Jens  skød  den 
op  og  de  traadte  ind,  men  uden  at  gøre  Larm  og 
saa  sig  for.  Det  skønne,  anselige  og  alt  dengang 
gamle  Guds  Hus  var  i  Anledning  af  Biskoppens 
Nærværelse  blevet  smykket  med  Granris,  og  paa 
Højaltret  brændte  saa  mange  Lys,  som  Præsten 
havde  kunnet  skaffe  Stager  til.  P'orslog  de  end 
ikke  meget,  saa  var  der  dog  denne  Juleaften  mere 
lyst  i  Hvidbjerg  Kirke,  end  der  havde  været  i 
Mands  Minde,  og  Præsten  var  stolt  af  sit  Værk. 
Men  ikke  ret  mange  af  hans  Menigheds  Medlem- 
mer havde  indfundet  sig,  aabenbart  fordi  det  henad 
Aften  var  blevet  til  et  rent  Uvejr.  Præsten  havde 
da  ogsaa  fore.slaaet  Biskoppen  at  opgive  den  Jule- 
aftens Messe,    men    Hans  Naade    gav    ved   at  fast- 


295 

holde  sit  Forsæt  et  Vidnesbyrd  om,  hvilken  hellig 
og  strengt  pligtopfyldende  Mand  han  var. 

Kirken  var  fyldt  af  Bispens  Følge,  et  Par 
gejstlige  Herrer  fra  Børglum,  nogle  Sangere  og 
omtrent  tredive  væbnede  Svende.  De  stod  som 
en  Livvagt  nedenfor  Altret  og  bag  dem  nogle  faa 
Bonder.  Da  der  jo  dengang  ikke  fandtes  Stole  i 
Kirkerne,   var  der  Spillerum  nok. 

Sangen  lød  kraftigt  og  overdøvede  Lyden  af 
Fodtrinene,  da  Jens  traadte  ind  med  sine  Mænd. 
Alle  vendte  Ryggen  til  Indgangen  og  Blikket  mod 
Højaltret,  hvor  Biskoppen  og  Domprovsten  stod, 
vendt  paa  samme  Maade. 

Men  da  Sangen  forstummede,  og  Bispen  vendte 
sig  om  for  at  læse  Messen,  lød  der  et  vildt  Raab 
gennem  Kirken,  og  han  saa  en  Skare  væbnede 
Mænd  med  dragne  Sværd  fare  frem,  hugge  ind 
paa  hans  Svende,  splitte  dem  ad  og  trænge  frem 
til  Altret.  Han  genkendte  Jens,  og  saa  vidste  han, 
hvad  det  gjaldt. 

«Naade,  Jens!»  raabte  han,  idet  han  lod  Messe- 
bogen falde  og  sank  i   Knæ. 

«Nej,  din  Usling,«  raabtejens  til  Svar,  «Maa- 
let  er  fuldt  og  nu  skal  du  dø !  Men  siden  du  er 
min  F'rænde,  vil  jeg  ikke  røre  ved  dig.» 

Paa  et  Vink  af  ham  hævede  Murad  sit  brede 
Sværd  og  huggede  til  Biskoppens  Hals,  saa  at 
Hovedet  næsten  skiltes  fra  Kroppen.  Og  næppe 
var  det  fuldbyrdet,  førend  Jens  kastede  sig  over 
Tue,    som    stod    der,    maalløs    af  Skræk,    og    slog 

Hjernen  ind  paa  ham  med  sin  Stridshammer,  idet 
han  raabte: 

«Far  til   Helvede,   din  lumske  Hund!» 

Imidlertid  havde  Severin  i  Spidsen  for  Sven- 
dene gjort  det  lyst  blandt  Bispens  Folk.  De  vare 
i  den  Grad  blevne  overrumplede  af  det  pludselige 
Anfald,  at  kun  faa  af  dem  havde  faaet  deres  Vær- 
ger af  Skeden.  Kun  de,  der  satte  sig  til  Mod- 
værge, bleve  nedhuggede,  de  fleste  undslap  ad 
Kirkens  Bagdør,  ligesaa  Sangerne  og  de  gejstlige 
Herrer  paa  een  nær.  Det  var  en  gammel  Kloster- 
broder, hvis  Ben  Skrækken  havde  lammet.  Han 
var  sunken  i  Knæ  foran  Altret  og  laa  der,  stirrende 
paa  de  to  Lig,  som  laa  der  i  deres  hvide,  blod- 
plettede Kutter. 

<  Herren  vil  straffe  dig  for  denne  Udaadl» 
sagde  han  med  rystende  Stemme  til  Jens.  «Du 
har  myrdet  to  af  hans  udkaarne  og  vanhelliget 
hans  Tempel.« 

«Nej,  svaredejens,  «ikke  jeg  har  vanhelliget 
Herrens  Tempel,  men  de  to,  som  ligge  der  og  ere 
faldne  paa  deres  Gerninger,  De  have  haanet  den 
retfærdige  Gud,  og  alle,  som  ære  og  tilbede  ham, 
bør  takke  mig,  fordi  jeg  har  befriet  Jorden  for  to 
.saadanne  Udskud. » 

Saa  vendte  han  sig  brat  og  forlod  Kirken. 
Men  lige  som  han  traadte  ud  ad  Døren,  løb  han 
paa  en  Mand,  som  vilde  ind,  og  det  viste  sig  at 
være  Ove,  som  nu  var  kommen.  Men  han  anede 
ikke,   hvad  der  var  foregaaet,  thi  de  flygtende  vare 


297 

lobne    den    modsatte  Vej  og  Severin  og  Svendene 
vare  endnu  i  Kirken. 

Ej,  er  det  dig  Ove,»  sagde  Jens,  som  gen- 
kendte ham  i  den  Lysning,  der  faldt  ud  fra  Kirke- 
døren. «Du  kommer  lovlig  silde.  Nu  har  jeg  for- 
ligt mig  med   Bispen. » 

Ove  stirrede  forbavset  paa  ham,  men  han 
maatte  tro,  at  det  virkelig  forholdt  sig  saa,  thi 
intet  i  Jens'  Aasyn  forraadte,  at  han  kom  fra  saa 
blodig  en  Gerning.  Der  var  ingen  Rædsel  over 
ham,  tværtimod  et  Udtryk  af  Glæde  og  Triumf. 
Da  blev  Ove  greben  af  dyb  Harme. 

«Hvad,»  raabte  han,  «har  du  saa  skammeligt 
holdt  mig  for  Nar?  Jeg  er  ilet  herhid  med  Fare 
for  mit  Liv,  og  de  fleste  af  mine  Svende  ere  blevne 
i  Ottesund  og  ligge  paa  Havsens  Bund.  Det  skal 
du  undgælde  for,  Jens!« 

Saa  greb  han  til  sit  Sværd,  men  Jens  lagde 
sin  Haand  paa  hans  Arm  og  sagde: 

«Tøv  en  Kende,    Brorlille,  kom  først  og  se!* 

Saa  forte  han  Ove  ind  i  Kirken  og  op  til 
Altret,  hvor  de  to  blodige  Lig  laa.  Ove  blev  ikke 
forfærdet  ved  det  Syn,  men  han  sagde  med  en 
betænkelig  Mine: 

«Ja,  Jens,  nu  er  det  gjort,  men  det  vil  trække 
noget  efter  sig.» 

»Mener  du?»  sagde  Jens  koldblodigt.  «Nu, 
da  vær  glad  over,  at  du  slap  for  at  række  Haand 
til,  saa  at  det  hele  gaar  paa  min  Kappe. » 

« Hvorhen  nu?;    spurgte  Ove. 

«Over  til  dit  for  at  lade  Kvinderne  vide,  at 
nu  er  der  P'red  og  ingen  F"are.» 

Ove  undrede  sig  højligt  over  Jens'  Tryghed, 
men  i  saa  Henseende,  skulde  han  faa  endnu  langt 
større  Aarsag  til   Forundring. 


FIRE  OG  TYVENDE  KAPITEL. 
Jens  Glob  fuldforer  sit  Værk. 


Da  Jens  atter  var  paa  Vellumgaard,  og  han  for- 
kyndte Kvinderne,  hvad  han  havde  gjort,  be- 
vægedes de  stærkt,  men  hver  paa  sin  Maade.  F'ru 
Katharina  hørte  Budskabet  med  rædselblandet  Glæde, 
Inger  frydede  sig  ved  Tanken  om,  at  hendes  Hus- 
bond var  sluppen  for  at  række  Haand  til  den  dri- 
stige Daad,   men  Margrethe  jublede  i  sit  Hjerte. 

«Tak  for  din  Daad,  Jens,  >;  sagde  hun  med 
Glædesklang  i  sin  Røst  og  Glød  i  sit  Blik,  «nu 
J'g?^''  Vejen  banet  for  os  Den  Oprejsning,  du 
der  har  givet  mig,  er  et  større  Kærlighedsbevis, 
end  de  ømmeste  Ord.v 

Dette  Udbrud  førte  til,  at  Fru  Katharina  fik 
at  vide,  at  Margrethe  ved  at  aabenbare  Jens  alt 
havde  givet  Stødet  til  Drabet.  Den  Glæde,  hun 
et  Øjeblik  havde  følt  over,  at  Biskoppen  havde 
faaet  sin  .Straf,  forsvandt,  og  Bekymring  for  Føl- 
gerne greb  hende. 

«Ak,  Barn,»  sagde  hun  til  Margrethe,  «du 
vidste  ikke  selv,  hvad  du  der  gjorde.  Du  mener, 
at  Vejen  nu  ligger  aaben  og  banet  for  Jens  og 
dig,  men  jeg  maa  tro,  at  der  nu  er  lagt  et  Bjærg 
mellem  eder  og  eders  Lykke,  som  I  aldrig  ville 
komme  over.» 

«Ej,>^  udbrød  Jens,  «jeg  skulde  mene,  at  F'ar- 
broders  og  Tues  Rænker  og  onde  Anslag  var  det 
Bjærg,  hvorom  I  taler,  og  det  har  jeg  nu  fejet  til 
Side.  I  kan  nu  trygt  vende  tilbage  til  Sjørring, 
Moder. » 

«Men  det  agter  jeg  ingenlunde  at  gøre,  Jens! 
]eg  vil  blive  her  og  afvente  Følgerne  af  din  Daad. 
Gid  du  selv  vilde  gore  ligesaa ! » 

«Nej,  ved  min  Helgen,  om  jeg  vil.  Moder! 
Jeg  vil  vedkende  mig,  hvad  jeg  har  gjort.  Jeg  vil 
træde  mine  Fjender  dristigt  under  Øjnene,  om  jeg 
har  flere. » 

« Hvilket  Sporgsmaal !  >  udbrød  Fru  Katha- 
rina. ^(Kirken,  hver  Guds  Tjener  og  hver  from 
Mand  og  Kvinde  er  nu  din  Fjende.  Haard  vil 
den  Bod  blive,  som  du  maa  gøre  for  at  faa  F"red, 
om  det  ellers  nogen  Sinde  lykkes.  >> 

« Kirken,«  svarede  Jens  koldblodigt,  *er  nu 
her  i  Stiftet  kun  som  en  Ulv,  af  hvis  Kæber  Hug- 
tænderne ere  brækkede  ud.  En  Banstraale  vil  ikke 
kunne  gøre  det  af  med  mig. » 

«Vogt  dig  dog  for  Overmod,  Jens,»  sagde 
Ove.  »Kirken  er  et  stærkt  Hus.  Have  vi  syndet, 
om    end    kun     for    at    værge    for    os,     da    maa    vi 

gøre  Poenitense,  om  Helgenene  skulle  hjælpe  os 
igennem.  ^ 

«Spar  den  Prædiken,  Ove,»  svaredejens  barskt. 
«Have  de  gode  Helgene  Hjertet  paa  det  rette  Sted, 
da  maa  de  glæde  sig  over  min  Daad  i  Hvidbjerg 
Kirke.  Men  sandt  er  det,  hvad  du  sagde  om  Nød- 
værge. Andet  var  det  jo  ikke.  Saa  onde  ere 
Tiderne,  at  den  Mand,  som  ikke  forstaar  at  bruge 
sin  Klinge,   han  faar  ikke  nogen  lang  Levetid.« 

«Just  for  at  din  Levetid  skal  blive  lang, 
advarede  jeg  dig.     Se  dig  vel  for,    hvad  du  gør!» 

«Det  skal  jeg,  men  just  for  at  blive  rigtig 
seende,  vil  jeg  gøre  det  ved  Dagens  Lys  og  med 
aaben  Pande.  Bliv  du  saa  kun  her  hos  Kvinderne 
og  hyt  dig!» 

«Nu  bliver  du  uretfærdig  imod  Ove,  >^  udbrød 
Fru  Katharina.  «Han  har  ved  Guds  Moder  vovet 
sin  Pels  det  meste  han  kunde.  At  han  nu  holder 
igen,  det  er  kun  at  prise. » 

«I  revser  mig  der  med  Rette,  Moder!  Godt 
Ord  igen,    Ove!    Men  hvad  mener  du,    Margrethe? 

«At  du  gør  bedst  i  at  raade  dig  selv,»  sva- 
rede hun.  '<Du  har  begyndt  Værket  som  en  Mand, 
du  vil  ogsaa  fuldføre  det  lykkeligt  og  snildt,  derom 
tvivler  jeg  ikke  i  mindste  Maade.  De  gode  Hel- 
gene ville  nok  staa  dig  bi.» 

«Ret  saa,  mit  Hjerte, »  svarede  Jens.  «Naar 
to  Viljer  sammes,  da  gaar  det  let  og  med  Fryd. 
Hvad  man  ene  skal  have,  er  kun  Edder. » 

«Det   er  sandt.    Ven!    dog    mener   jeg    at    din 

Moder  gør  rigtigt  i  at  holde  sig  tilbage,  indtil  du 
har  faaet  fast  Grund  under  Fødderne,  og  jeg  med. 
Vi  Kvinder  vilde  kun  tynge  og  hindre  dig,  og  jeg 
vil  ikke  forlade  din  gode  Moder,  som  jo  nu  ogsaa 
er  min.  Jeg  vil  være  dig  saare  taknemmelig,  Ove, 
om  jeg  maa  være  her,  og  du  vil  blive  her  og  be- 
.skærnie  os.  Jens  har  da  ogsaa  en  Tilflugt,  om 
det  dog  ikke  straks  skulde  gaa  for  ham  efter 
Ønske. » 

Ove  sagde,  at  det  var  fornuftigt  talt,  og  Jens 
gjorde  ingen  Indvendinger.  Den  næste  Dag  drog 
han  tilbage  til  Thy  med  alle  sine  Svende,  uden 
at  have  indviet  andre  end  Margrethe  i  sine  Planer. 
Men  da  hun  senere  paa  Oves  Opfordring  aaben- 
barede  ham  dem,  fik  hun  ingen  Trøst,  thi  Ove 
rystede  paa  Hovedet  og  sagde:  «Han  vil  knække 
sin  Hals  derpaa!«  Men  Fremtiden  skulde  vise,  at 
Jens's  Beregning  holdt  Stik. 

Hans  blodige  Daad,  som  i  Folkemunde  skaf- 
fede ham  Tilnavnet  «den  Haarde,*  havde  indjaget 
Domkapitlet  i  Børglum  Skræk,  og  den  nye  Bi- 
skop, som  i  en  Fart  blev  kaaret,  turde  ikke  binde 
an  med  Ridderen  paa  Sjørring,  som  fandt  Tilhold 
hos  Almuen,  hvor  han  drog  frem.  Og  selv  mange 
af  hans  Standsfæller  og  ikke  faa  gejstlige  Mænd 
vare  glade  ved  at  være  blevne  den  overmodige 
og  myndige  Biskop  kvit,  og  den  Mening  udbredte 
sig  mere  og  mere,  at  Oluf  Glob  og  Tue  kun 
havde  faaet,  hvad  de  havde  fortjent.  Og  at  ikke 
engang  den  hellige  Fader  i  Rom,  hvor  meget  han 

end  misbilligede  Drabet,  turde  frikende  Biskop  Oluf 
og  rense  hans  Minde,  det  fremgaar  deraf,  at  Pave 
Urban  senere  bebrejdede  Erkebiskop  Jakob  Erland- 
sen, at  han  egenmægtigt,  uden  Pavens  Vidende 
og  Vilje,  havde  indviet  Biskop  Oluf  —  « uagtet 
denne  Oluf  var  berygtet  af  adskillige  Sager,  v  Fra 
Kirkens  Side  kom  der  da  kun  en  Banstraale,  som 
Jens  lod  haant  om  og  Forbud  imod  at  holde 
Gudstjeneste,  som  paa  enhver  Maade  blev  om- 
gaaet. 

Og  hvor  var  desuden  det  Sværd,  som  skulde 
hævnet  Oluf  Glob  og  straffet  hans  Drabsmand  ? 
Den  verdslige  Magts  Arm  var  i  flere  Aar  lammet 
og  Riget  i  Opløsning.  Vel  var  Barnekongen,  unge 
Erik,  bleven  hyldet  og  kronet  i  Viborg,  men  hans 
Moder  og  Formynderske,  Dronning  Margrethe  og 
hendes  Raadgivere  havde  faaet  andet  at  tænke  paa 
end  at  straffe  et  Bispemord.  Kong  Abels  Søn, 
Hertug  Erik  af  Sønderjylland  og  hans  Forbunds- 
fæller, de  holstenske  Grever  fejdede  Riget  paa,  og 
den  Krig  endte  saare  ulykkeligt,  for  de  Danske, 
idet  de  som  bekendt,  led  et  stort  Nederlag  paa 
Lohede,  nede  mellem  Dannevirke  og  Rendsborg. 
Baade  Enkedronningen,  den  unge  Konge  og  flere 
af  Rigets  store  Herrer  bleve  tagne  til  Fange  og 
førte  til  Rendsborg,  og  der  hengik  to  Aar,  inden 
de  slap  los,  men  selv  derefter  havde  Regeringen 
mange  Vanskeligheder  at  kæmpe  med. 

Tilstanden  i  Riget  var  altsaa  noget  nær  lovløs 
og  saaledes,   —  «at  den  fik  mest,  som  mest  kunde 

gribe »  —  og  Jens  Glob  benyttede  sig  uden  Be- 
tænkning af  disse  for  hans  Forehavende  saa  gun- 
stige Tidsomstændigheder.  Men  det  var  jo  kun 
sin  egen   lovHge  Ejendom,    han  vilde   tilbagevinde. 

Det  første,  han  gjorde,  var  at  hverve  et  halvt 
hundrede  Bønderkarle  og  Løsgængere  og  lade  dem 
væbne.  Han  kunde  faaet  dobbelt  saa  mange,  om 
han  havde  villet,  thi  den  høje  Sold,  han  bød  dem, 
trak,  saa  at  endogsaa  Karle,  der  havde  det  godt, 
hvor  de  vare,  lob  af  Tjenesten  for  at  faa  den. 
Rigtignok  vare  kun  faa  af  dem  ordentlig  væbnede, 
men  Jens  mente,  at  denne  Styrke  i  Forening  med 
hans  egne  tolv  rustede  Svende  var  fuldkommen 
tilstrækkelig,  og  det  viste  den  sig  ogsaa  at  være. 
Den  stødte  ikke  paa  nogen  alvorlig  Modstand, 
alene  dens  Tilsynekomst  var  nok  til  at  gøre 
Sagen  af. 

Felttoget  bestod  nemlig  kun  i,  at  Jens  drog 
om  til  de  pantsatte  Gaarde,  fordrev  Biskoppens 
Fogeder  og  tog  Ejendommene  i  Besiddelse.  Han 
efterlod  Besætninger  i  Gaardene  og  trak  sig  saa 
tilbage  til  Sjørring,  afventende,  hvad  der  vilde 
komme. 

Det  varede  da  heller  ikke  længe,  inden  den 
ny  Biskop,  Johannes,  sendte  sin  Famulus  til  Sjør- 
ring for  at  nedlægge  Protest  imod  Ridderens  Volds- 
handlinger. Jens  blev  truet  med  at  blive  stævnet 
baade  for  den  verdslige  og  den  gejstlige  Ret,  hvis 
han  ikke  trak  sine  Folk  bort  fra  Gaardene  og  ud- 
leverede dem  til  deres  rette  Ejermand,   Kirken. 

Dertil  svarede  Jens,  at  han  var  rede  til  at 
møde,  hvor  det  skulde  være,  men  kom  Sagen  for 
Retten,  da  vilde  han  ikke  undlade  at  aabenbare 
Biskop  Olufs  og  Domprovst  Tues  Skændselsger- 
ninger, som  vare  flere  og  større,  end  Hans  Naade, 
den  nuværende  Biskop  paa  Børglum  vidste  af,  og 
det  vilde  næppe  blive  til  Gavn  for  Kirken.  Han 
havde  Penge  nok  til  at  indløse  Panterne  og  var 
villig  dertil.  Dernæst  tilbød  han  Kirken  en  runde- 
lig Sum   i   Bøde  for  Drabet. 

De  vise  Herrer  i  Domkapitlet  kom  slemt  i 
Klemme  ved  det  Svar,  men  de  vidste,  at  der  stod 
en  Mand  bag  Ordene,  baade  hvad  Truslen  og  Løf- 
terne angik,  og  at  han  havde  langt  den  største 
Part  af  Menigheden  bag  sig.  De  fandt  det  derfor 
raadeligt  nøje  at  overveje  Sagen,  inden  de  tog  en 
Beslutning.  Men  Stemningen  var  overvejende  for 
at  faa  en  god  og  fredelig  Ende  paa  Sagen,  og 
ingen  arbejdede  mere  ivrigt  for  det,  end  den  gamle 
Synder,  Broder  Niels,  som  hver  Dag  priste  sin 
Lykke,  fordi  han  havde  beholdt  sit  Hoved  og  kunde 
fryde  sig  ved  Livet.  Jens  Globs  Tilbud  blev  alt- 
saa  modtaget,  og  da  Pavens  Sanktion  var  erholdt, 
løstes  baade  han  og  hans  Moder  af  Bandet. 

Men  der  hengik  et  Par  Aar,  inden  Sagen  kom 
til  den  lykkelige  Afslutning.  I  al  den  Tid  forblev 
Fru  Katharina  og  Margrethe  paa  Vellumgaard. 
Jens  saa  af  og  til  over  til  dem  og  forbavsede  sin 
Moder,  sin  Søster  og  hendes  Husbond  ved  de  gode 
Tidender,  han  havde  at  bringe  dem.     Dog  tvivlede 

de  stadig,  indtil  de  til  sidst  fik  Troen  i  Hænde 
ved  Synet  af  Pavens  Afladsbrev. 

«Det  gik,  Jens,»  sagde  Fru  Katharina,  «mcn 
det  er  dog  muligt,  at  vi  kunde  opnaaet  det  samme 
uden  Blodsudgydelse  og  Elende,  hvis  du  havde 
ladet  mig  drage  til  Rom.» 

«Det  kan  tænkes,  Moder, »  svaredejens,  «men 
der  er  den  F'orskel,  at  de  to  Skælmer,  som  den 
gang  stod  for  Styret  her  i  Stiftet,  vilde  kimset  af 
det  og  sat  Paven  en  Voksnæse  paa.  Nu  ligge 
de  godt  gemte  i  Hvidbjerg  Kirke. »  — 

Da  alt  tegnede  saa  godt,  fandt  Jens  og  Mar- 
grethe sig  i  at  opsætte  Brylluppet,  indtil  de  kunde 
komme  retteligt  sammen.  Frænderne  gav  deres 
Samtykke,  skønt  Brudens  Moder  først  efter  heftig 
Modstand,  støttet  deri  af  Fru  Gro. 

Hun  var  ilet  med  Rædsel  fra  Lyngholm, 
da  de  flygtende  Svende  havde  bragt  hende  Efter- 
retningen om  Biskoppens  og  Domprovstens  Drab. 
Hun  var  tyet  op  til  Norringtoft,  og  der  blev  hun 
længe  hos  Fru  Cæcilie.  De  to  stakkels  Kvinder 
havde  faaet  et  Stød,  som  de  aldrig  forvandt.  De 
bad  brændende  Bønner  for  at  hjælpe  Oluf  Globs 
Sjæl  gennem  Skærsilden,  og  Fru  Gro  skænkede 
saa  mange  Gaver  til  Kirker  og  Klostre,  som  om 
det  var  hende,  der  havde  voldet  Biskop  Olufs  Død 
og  skulde  gøre  Bod  derfor.  Hun  vilde  aldrig  mere 
se  Jens  for  sine  Øjne,  og  Margrethe  kunde  tælle 
de  Gange,    da    hun   kom  sammen  med  sin  Moder. 

Men  Jens  og  Margrethe  levede  trods  alt  lykke- 

ligt   og    han    gav    aldrig    noget    Tegn    til,    at    han 

angrede  sin  Daad.  De  bleve  et  mildt  Herskab  for 
deres  undergivne.  Gutvin  vedblev  at  være  en  be- 
troet iMand  paa  Sjorring  saa  længe  han  levede, 
Severin  blev  rigt  belønnet  og  skønt  Jens  afskedigede 
sine  tolv  Svende,  beholdt  han  dog  Murad  hos  sig, 
indtil  det  barske  Klima  gjorde  Ende  paa  den  tro 
Østerlænders  Liv. 

Margrethe  fødte  flere  Børn  i  det  gamle  Taarns 
Stenstue  og  frydede  sig  over  dem.  Baade  hun  og 
Jens  vare  ægte  Børn  af  den  Tid,  hvori  de  levede, 
og  om  hvis  vilde  Færd  vi  læse  med  Undren.  Ue 
levede  længe  i  Ære  og  Anseelse,  og  Slægten  Glob 
forplantedes  og  trivedes  endnu  i  et  helt  Aarhun- 
drede. 

